
R. E. 


PRATARMĖ 


Biografas, užsibrėžęs papasakoti apie didžio žmogaus 
gyvenimą ir kūrybą, negali nutylėti atradimų, kuriuos pa- 
darė iki jo arba tuo pat metu kaip jis kiti autoriai. Todėl, 
nors ir praktikuojamas apgailėtinas „skolinimasis“, ar ne- 
bus garbingiau imtis citavimo, kiekvienam paliekant, kas 
jo? Šiuo metodu jau naudojausi savo kūriniuose apie De- 
lakrua ir Viktorą Hugo. 

Visiškai natūralu, kad rašytojas, šiuose puslapiuose 
dažniausiai cituojamas ne tik dėl daugybės dar nespaus- 
dintų dalykų, kuriuos jis ir jo draugai malonėjo man pa- 
teikti, bet ir dėl tikrai kartezinių pagal aiškumą tekstų, 
paskelbtų šiam didžiam humanistui gyvam esant arba tuoj 
pat po jo mirties, — tai... Anri Matisas. 

Ligi šiolei dar nesuvokta, kad jo puslapiai, pavyzdžiui, 
skirti portretui, ne tik turi didelę reikšmę mūsų dailės is- 
torijai, bet ir praturtina prancūzų prozą kaip gražiausios 
Delakrua „Dienoraščio“ vietos. 

Padrąsintas šio didžio žmogaus, kuris teikė man gar- 
bę — buvo maro bičiulis, — po 1937 metų, kai, rodos, per- 
nelyg greit nutapiau jo eskizą, sumaniau baigti, puikiai 
sutardamas su savo modeliu, kurio laiškus ir atsakymus 
į gausybę mano klausimų šventai saugau, šio žmogaus ir 
menininko, neatskiriamų vienas nuo kito, „gyvą“ portre- 
tą, kaip XVI amžiuje buvo vadinama. (Iš tikrųjų nuo vai- 
kystės iki paskutinio savo atodūsio jis buvo kherojiškas 
asmuo, visiškai vertas devizo Eženo Delakrua, kuriam už 
daug ką jautėsi skolingas: Dimicandum!.) 

Turiu prisipažinti, kad imtis šio bandymo labiausiai 
mane paskatino Anri Matisas, kai 1946 metais žurnalo 


l! Reikia grumtis. (Lot.) 


c 


Lettres françaises apybraižininkui, paprašiusiam smulkiau 
papasakoti apie savo, menininko, gyvenimą, pareiškė: 

„Visa, kas liečia mane, pasakyta Raimono Eskoljė 
knygoje. Aš ją pats peržiūrėjau.“ 

Tas pat buvo, — žinoma, neskaitant paskutinių pusla- 
pių,.— ir su šiuo daug geriau apmąstytu veikalu. Kadangi 
leidėjas dėl materialinių priežasčių neįstengė įvykdyti il- 
gai brandinto plano, 1948 metų liepos 18 dieną Anri Ma- 
tisas parašė man šiuos žodžius, kurie paakino dar atkakliau 
tęsti, ką buvau pradėjęs: „Labai gaila, kad laikini sunku- 
mai sukliudė išleisti antrą mano kūrybai skirtą tomą. Gal 
kas nors imsis šio sumanymo? Aš to pageidauju. 


Anri Matisas" 


Protingo ir jautraus leidėjo dėka Matiso pageidavimas 
buvo išpildytas. 

Bet kadangi dabar noriu pareikšti padėką, negaliu nu- 
tylėti, kokie brangūs man buvo pašnekesiai su dailininko 
žmona ponia Matis ir ponia Margerita Matis-Diutiuji, Al- 
beru Markė, Poliu Sinjaku, Žanu Piuji, Šarliu Kamuenų 
ir pagaliau tuo visais atžvilgiais nuostabiu žmogumi — 
profesoriumi Renė Lerišu. 

Nekalbant jau apie laiškus, kuriuos gavau iš Matiso, 
man buvo labai brangi niekur neskelbta jo koresponden- 
cija su Derenu (ponia Deren malonėjo pateikti nepapras- 
tai svarbų Matiso laišką jos vyrui) ir Šarliu Kamuenu, 
kuriam, 1944 metais gavusiam iš savo senojo bičiulio ne- 
paprastai slaptų žinių, turime būti dėkingi, kad atskleidė 
svarbių dalykų apie vidinę dramą, kuri anuo metu baisiai 
kamavo Anri Matisą; su profesoriumi Lerišu; su puikiu 
fotografu, dailės ir dailininkų draugu Marku Vo ir dauge- 
liu kitų. 

Didžiai skolingas esu ir dar gyviems arba jau miru- 
siems rašytojams, kurie atidavė teisingumo duoklę Anri 
Matisui ir kuriems itin dažnai suteikiu žodį: Marseliui 
Samba, Gijomui Apolinerui, Andrė Židui, Luji Žilė, Mori- 
sui Deni, Gertrūdai Stain, Žiuli Romenui, poniai Margeri- 
tai Matis-Diutiuji, Klodui Rožė-Marksui, Pjerui Kurtionui, 
Žoržui Besonui, Andrė Ruverui, Andrė Salmonui, Andrė 
Lotui, Fransiui Karko, Renė Hiuigui, Žanui Kasu, Žoržui 

Diutiuji, Teriadui, Aragonui, Andrė Ležarui, Andrė Ver- 
dė, Pjerui Marua, Rožė Frajui, Gastonui Diliui, Anjesai 
Hiumber, Danieliui Ropsui, kuris, kaip niekas kitas (ne- 
skaitant Matiso), papasakojo apie Vanso Rožančiaus kop- 
lyčią, ir ypač Alfredui Barui, kurio didelis veikalas Ma- 
tisse, his art and his public (Niujorkas, 1951) yra tobuliau- 
sias iki šiol pastatytas paminklas šio „dvasios kunigaikš- 
čio" šlovei. 

Reikšdamas padėką, nepamirštų ir tų savo draugų, ku- 
rie man pagelbėjo kartais sunkiuose tyrinėjimuose: po- 
nios Elenos Mar, irgi dailininkės, apdovanotos dideliu 
talentu; profesorių Lerišo ir Vertheimerio, padėjusių su- 
rasti tolimame Averono vienuolyne vieną iš dviejų domi- 
nikonių, kurios išplėšė iš mirties nagų Anri Matisą,— se- 
serį Mari Anž; tapytojo Anri Bomparo žmonos ponios 
Žiuljetos, kuri taip jautriai pasistengė surasti nuošalybė- 
je, saugojančioje nuo nekuklaus smalsumo, kitą vienuo- 
lę, kaip ir pirmoji, vilkinčią baltos ir juodos spalvų abi- 
tą, seserį Žak Mari, vieną iš tų dviejų vienuolių, apie 
kurias Anri Matisas taip dažnai pasakodavo savo išgelbė- 
tojui Renė Lerišui, pamažu atskleisdamas jam didžiąją 
savo vidinio gyvenimo paslaptį. 

R. E. 


Visi Matiso tekstai, kurių daugelis dar neskelbti, iš- 
spausdinti kursyvu. 


„Noriu palikti gyvo žmogaus atminimą.“ 
Anri Matisas 


GRYNA TAPYBA 


Le Kato miestelyje.— Mėlynos akys.— Kambrė Gulbinas.— Sen 
Kantene.— Teisininkai ir tapyba.—,,Paskubėk“.— Paryžiuje: Bu- 
gero ir jo „Širšynas“'.—,„Giustavas Moro, koks nuostabus moky- 
tojas! — Luvre.—,„Perlai ir brangakmeniai '— Dereno pasirody- 
mas.—, Eikite į gatvę'.— Matisas škicuoja Mistengetę.— Breta- 
nės pilkumos.— Sinjako saulė.— Korsikoje— Medaus mėnuo pas 
Ternerį.— Matiso ir Markė laurai.—, Trys besimaudančios mo- 
terys'— Laiptai be turėklų.—,,Pasmerktas kurti šedevrus“. 


LE KATO MIESTELYJE 


Kalvoje prie Selės upės, šešios ljė nuo Kambrė, stovi 
Le Kato miestelis. Jo gatvių pavadinimai — Duonkepių 
gatvė (rue des Fours), Verpstininkų (rue des Fuseliers), 
virtusi Šaulių gatve (rue des „Fusiliers'), Odininkų (rue 
des Tanneurs), Kurpių gatvė (rue des Savetiers) — liudija, 
jog Le Kato žmonės neniekino verslų, nors, tiesą sakant, 
čionai pagrindinis turtas — žemė. Bet čia išvystyta ir pra- 
monė: yra verpalų, vilnonių audinių fabrikų, metalo lie- 
jimo ir naftos perdirbimo gamyklų; tačiau svarbiausias 
Le Kato gaminys — cukrus. 

Šiose velėninėse, priemolio dirvose, kurias vietomis 
sumirkština, tartum sudvasina, smėlio sąnašos ir jūros 
dvelksmas, viešpatauja runkeliai. Runkelių laukai 1914 
metų rugpjūčio mėnesį, kai jais nematomi slinko pirmyn 
vokiečių kulkosvaidžiai, vos neprarijo menkutės Džono 
Frenčo“ armijos. 


— -———__ a m m M lanem 


* Žr. paaiškinimus knygos gale. (Vert. past.) 


Tai buvo didvyriška gynyba: tada vėl suklestėjo gra- 
žiausios britų tautos karinės tradicijos ir pasireiškė pra- 
kilnus, kaip La E Sent* ir Balaklavos*, atkaklumas. Įsi- 
tvirtinę Selės krantuose, prie sargybos bokšto, kuris 
saugojo prieštaringus prisiminimus apie Mazarinį ir Fenelo- 
ną, spiesdamiesi aplink maršalą Mortjė, Trevizo kuni- 
gaikštį*, Le Kato vaiką, kurio statula — jaudinanti ironi- 
ja — atrodė, komandavo šiam paskutiniam anglų armijos 
karė, britai kovojo vienas prieš dvidešimt dėl savo vė- 
liavos garbės ir dėl šio prancūzų žemės kampelio. 

Apskritai viskas šiame senoviniame įtvirtintame mies- 
te priešinasi nuosmukiui, ir garsusis Mari Diuran* įrašas 
Konstansos bokšte, Eg Morto mieste, čia labai tiktų. 

„Nepasiduoti“— toks buvo ištisus amžius Le Kato žmo- 
nių devizas, šūkis. Cezariui buvo taip sunku juos paverg- 
ti (jie tada vadinosi nervijai, arba nerviečiai), kad jis 
paliko jiems laisvos tautos vardą ir privilegijas. Kardino- 
las d'Aji savo sustiprintuose rūmuose Le Kato miestely- 
je nepaisė Pilypo Narsiojo grasinimų. Senovės nervijų 
sostinė, dar Liudvikui XIV valdant buvusi Imperijos mies- 
tu, buvo užgrobta per šturmą, penkis kartus apiplėšta ir 
sudeginta, nors tada ją supo tvirtovių sienos, tačiau vis 
pakildavo iš pelenų. Le Kato tiek šimtmečių valdė ispa- 
nai, kad karštas jų kraujas pagaliau įveikė slogų klima- 
tą, rūškaną, lietingą dangų. Tarp flamandų lygumos ir 
Ardėnų, tarp kalvų, siekiančių Pikardijos ir Artua sritis, 
žemėse, kurias trypė užkariautojai, išaugo tvirta ir atka- 
kli gentis. 

Panorau sužinoti, kas įvyko Le Kato miestelyje 1940— 
1945 metais... 

1940-ųjų birželio mėnesį pabėgėliai iš Le Kato skleidė 
gana niaurius gandus. Štai laiškas, pasirašytas Le Kato me- 
ro, pono R. Odebūro, kurio dėka galime viską patikslinti: 


„1946 m. grucdžio 26 d. 

Pone, 

Le Kato šįkari per stebuklą išvengė pavojų, kurių pa- 
tyrė 1914—1918 metais, 

1940-aisiais, priešui žengiant pirmyn, tik keli artileri- 
jos sviediniai apgadino nustuzinį namų. 


Neskaitant vienos didelės gamyklos, kurią mes patys 
padegėme Išsivadavimo metu, visa kita liko nepaliesta. 

1944 metų rugsėjo 3 dieną per FFI! kautynes su oku- 
pantais, prieš atvykstant amerikiečiams, žuvo apie dešimt 
mūsų vaikinų, tačiau paminklai, ištikimį vietinės istorijos 
liudininkai, nenukentėjo. 

Mūsų senas sargybos bokštas, puošnioji šv. Martyno 
bažnyčia, senieji Fenelono rūmai, kuriuos supa parkas su 
šimtametėmis liepomis, tebestovi ir rūpestingai prižiūrimi. 

Senovinė biblioteka, kurios brangieji tomai okupaci- 
jos metu buvo paslėpti, tyrinėtojams tebesiūlo savo lo- 
bius viduramžiškais apdarais. 

Net mūsų bendrapiliečio maršalo Mortjė, Trevizo ku- 
nigaikščio, bronzinė statula, 1943 metais išvežta, 1945-ųjų 
liepos 14 dieną labai iškilmingai vėl pastatyta ant pjedes- 
talo. (Ji buvo rasta sveika vienoje Lilio liejykloje kele- 
tas dienų po Išvadavimo!) 

Dėkoju už dėmesį, kurį rodote mūsų miestui ir garsiam 
tėvynainiui, didžiam tapytojui Matisui, ir prašau priimti... 

R. Odebūras, meras" 


MĖLYNOS AKYS 


Anri Matisas taps vertu šios karingos tautelės sūnumi, 
Jo jaunystės portretas Kopenhagos muziejuje (1906) pri- 
mena El Greko kūrinį. Barzdotas, švelnaus žvilgsnio vei- 
das, įstriži antakiai, į dangų užriesta nosis, įsiklausanti, 
pastatyta ausis, tvirtas Sprandas, užsispyrėliškas kiaušas 
su žemokai augančiais plaukais, griežti aistringų veido 
bruožų kontūrai, patetiškai judrūs jo kampai, byloją apie 
nuolatinės vidinės kovos paslaptis — viskas čia rodo esant 
glaudžią kraujo ir dvasios giminystę su „Grafo Orgaso 
laidotuvių" liudininkais, „Sekminių“ apaštalais ir „Švento 
Maurikijaus“ legionieriais. 


! Forces Françaises d'Intėrieur — Prancūzų vidaus pajėgos. 

Visas Matiso gyvenimas, kaip ir jo dailė, bus vien il- 
gas priešinimasis, užkariavimas — lėtas, kantrus, dažnai 
skausmingas, sunkus, bet nepalenkiamas. 

Jis — tik valia. Sykį pats tai pasakė rašytojui Fran- 
siui Karko: 

„Visada reikia laikytis, trūks plyš... Jei stinga va- 
lios, — duosiu patarimą, — į pagalbą pasitelkit atkaklumą. 
To beveik visada užtenka ir dideliuose, ir mažuose da- 
lykuose. Pavyzdžiui, anksčiau buvau įpratęs visur vė- 
luotis. Vieną vakarą atvykstu į Markė paskirtą pasima- 
tymą... ir laukiu. Laukiu daugiau nei dvidešimt minučių: 
Markė nėra! Rytojaus dieną, aišku, dar iš tolo jį pa- 
matęs, imu į nagą. „Nejaugi? — atsako jis.— Aš tavęs ir- 
gi laukiau, bet po penkiolikos minučių nuėjau.“ Jūs ži- 
note Markė. Tas nemeluos. „„Na,— tariau sau, — jei sugebi 
visada vėluotis, tai gali išmokti ir būti punktualus.“ 

Karko paklausus Matisą, ar jam pavyko... tapti pun- 
ktualiam (jo artimieji tai žino), šis atsakė: 

„Ir dar kaip! Tiesiog nuodiju visiems gyvenimą, nes, 
stengdamasis nusikratyti šios ydos, kuri apskritai būdin- 
ga gražuolėms moterims, puolu į kitą kraštiutinumą: atei- 
nu per anksti.'? 

„Anri Matisas bus nepakartojamas atkaklumo pavyz- 
dys“,— pažymi vienas jo pikčiausių menkintojų, Van- 
derlinas, vargšas E nebijojęs Matisui nepripažinti 
poeto talento. 

O Aragonas klausia: „Kodėl Matiso mėlynos akys? 
Manyčiau, kad tai keltų akys ir Matisas panašus į savo 
tolimiausius protėvius nervijus, kurie valdė Kambrė kraš- 
tą ir neleido į jį patekti pirkliams ir germanams. Tai bu- 
vo geriausi Galijos pėstininkai. Nesutramdomį žmonės, ir 
romėnai net turėjo pripažinti jiems teisę vadintis laisva 
tauta. Cezaris kalba apie jų narsumą ir nepriklausomą 
būdą. Jie buvo laikomi barbarais, bet tauta, kuri nenu- 
silenkia grobikui,— jo manymu, visada barbarė. Čia yra 
daug panašumo; „laukinių žvėrių“ (fauves) pavadinimas, 
pirmiausia sugalvotas Matiso, neblogai rodo, koks tai bar- 


2 Francis Carco L'Ami des peintres (Nouvelle Revue Fran- 
çaise, 1953). 

bariškumas, Aukštosios dailės mokyklos nuomone, Mati- 
sas — puikus laisvės paveikslas. Noriu pasakyti — pran- 
cūzų laisvės, kuri nepanaši į jokią kitą."3 


KAMBRĖ GULBINAS 


Anri Emilis Benua Matisas gimė baisiųjų metų išvaka- 
rėse, 1869-ųjų gruodžio 31 dieną, aštuntą valandą vakaro, 
Le Kato miestelyje, savo senelio iš motinos pusės, Emilio 
Benua Eli Žeraro, name, Šen Arno (vėliau Respublikos) 
gatvėje. 

Naujagimio tėvas, Emilis Ipolitas Anri Matisas, tarna- 
vęs drobių makleriu Batavijos* karalystės dvarui, atidarė 
Boen an Vermandua miestelyje, už kelių ljė nuo Le Kato, 
Fajaro gatvėje Nr. 24 grūdų prekybos įmonę ir prie jos 
prijungė cheminių-ūkinių prekių parduotuvę. 

Jo motina, Ana Eloiza Žerar, turėjo meninių polinkių 
ir laisvalaikiu dekoruodavo lėkštes, (Vėliau Anri Matisas 
Volarui sukurs keramikos dirbinių, kaip, beje, ir Ruo, 
Derenas, Valta, Lapradas.) 

Prieš ištekėdama Eloiza Žerar buvo Pasi, Paryžiaus 
priemiestyje, Modiste, kaip ir Kamilio Koro motina, kaip 
herojiškais laikais bus Anri Matiso žmona. 

Reikia pažymėti, kad moters skrybėlaitė vaidins la- 
bai svarbų vaidmenį Matiso kūryboje, kaip, beje, ir gė- 
lės, kaspinai, dailūs mažmožiai, šilkiniai audiniai — žo- 
džiu, būtini moteriškų drabužių reikmenys. 

Žerarai buvo viena seniausių Le Kato šeimų — odi- 
ninkų ir pirštinių dirbėjų šeima; jos protėvis Filipas Že- 
raras Lemeras, rodos, dirbo tiekėju Fenelono, kurio atmi- 
nimas tebėra brangus šiam nedideliam Artua srities mies- 
tui. Ant senosios Fonten o Pirė miestelio varpinės-don- 
žono sienos dar galima matyti XVI amžiaus memorialinę 
lentą su vos įskaitomu įrašu, kur paminėta Žerarų šei- 
mos pavardė. 


3 Henti Matisse Dessins, thèmes et variations, su 
Aragono pratarme Matisse-en-France (Martin Fabiani, 1943). 

Nors Le Kato miestelyje atsitiko daug įvykių — ir net 
nelaimių, — bet jame išliko keletas gražių praeities pa- 
minklų: rotušė su XVI amžiaus ūkiniais pastatais ir aukš- 
tas, labai išdailintas sargybos bokštas, panašus į Duė mie- 
sto bokštą, kurį yra nupiešęs Viktoras Hugo ir nutapęs 
Koro (šiame Le Kato bokšte 1952 metais architekto Ga- 
jaro ir konditerio bei meno reikalų valdybos įgaliotinio 
Gijo rūpesčiu buvo įsteigtas pirmas Anri Matiso muzie- 
jus). benediktinių vienuolynui priklausiusi šv. Martyno 
bažnyčia, kurią puošia prabangus jėzuitų stiliaus fasa- 
das, „apmąstymų sodas“ — labai senas Kambrezi arki- 
vyskupų-grafų prancūziškas parkas. 

Šis parkas, vėliau tapęs viešu, tikriausiai prisimena re- 
gėjęs mąstant Kambrė Gulbiną. Juk Fenelonas čia, vys- 
kupijos rūmuose, vėliau paverstuose koležu, parašė ne 
vieną „„Telemacho“ puslapį. 

Šv. Martyno bažnyčioje kūdikis Anri ir buvo pakrik- 
štytas... Ponia Matis su naujagimiu grįžo į Boeną. Boene 
1872 metais gimė jos jaunesnysis sūnus Emilis Ogiustas, 

Anri paliko Boeną būdamas dvylikos metų: išvažiavo 
į Sen Kanteną mokytis Anri-Marteno licėjuje, kur, kaip 
ne be humoro pasakė pats apie save, paaiškėjo, kad jis 
šį tą sugeba per piešimo pamokas. Iš tikrųjų Anri gerai 
mokėsi, susipažino su prancūzų ir lotynų autorių kūri- 
niais. 


TEISININKAI IR TAPYBA 


Anri Matisui, baigus klasikinį licėjų, atrodė, nebebuvo 
kliūčių įvykdyti tėvo sumanymą. Šis norėjo, kad sūnus 
taptų advokatu. 1887 metų spalio mėnesi Paryžiuje len- 
gvai išlaikęs egzaminus teisininko kvalifikacijai įgyti, jis 
ima dirbti advokato klerku Sen Kantene. 

Onorė Domjė iš pradžių irgi buvo notaro klerkas, Su 
jurisprudencija visur nueisi, jeigu ją mesi, ir Matisas 
jau galvoja, kaip nuo jos pabėgti. Pabėgs, kaip ir dau- 
gelis kitų, dėl ligos: „„Chroniškas apendicitas“, — pasakė 
man jo žmona, 

Pradinių tapybos Žinių jis gavo būdamas apie dvide- 
šimt vienerių metų, kai ilgai sveiko pas vieną savo dėde 
Boeno miestelyje; čia išstudijavo Gupi — garsiojo dailės 
veikalų leidėjo giminaičio — tapybos traktatą. Susipaži- 
no su lygia fonų tapysena, skirtingų planų pastoziškumu 
ir pirmojo plano šviesių vietų perteikimu. Jaunasis kler- 
kas dabar tetrokšta teptuku atvaizduoti, ką mato, kas 
žadina jo emocijas, ir šitaip pajusti iki šiol nepatirtą pasi- 
tenkinimą — juk anksčiau pažinojo tik niūrią internato 
atmosierą ir narpliojo teisines gudrybes, kurios buvo dar 
nuobodesnės, nes Anri Matisas visą gyvenimą baisiai ne- 
mėgo kištis į kitų žmonių reikalus. Tačiau reikia pažy- 
mėti, kad pirmuosius savo tapybos bandymus jis darė pa- 
gal oleografinius paveikslėlius. Po vienu, „Vandens ma- 
lūnu", jis pasirašęs savo anagramą — Essitam. Tai šiaip 
sau upės krantas, visai nepranašaująs talento. 

Tačiau 1890 metais jaunikaitis, kurį seniai traukia Ara- 
so, Kambrė ir Lilio muziejai, nutapo puikų natiurmortą: 
ant kilimo, beveik uždengto laikraščio La Rėpubligue 
française, dešinėje —stirta knygų, o kairėje — žvakidė 
su apvarvėjusia žvake ir atskleistas tomas; nupiešta tvir- 
tai ir su retu šiame amžiuje įsijautimu. Šis still life* bylo- 
ja apie padarytą pažangą palyginti su ankstesniu natiur- 
mortu — krūva senų knygų". 

Maždaug tuo laiku Matisas, apsigimęs dekoratorius, 
pasmagina savo širdį — nudažo dėdei Emiliui Žerarui tam- 
siai mėlynais dažais ir raudona ochra prancūziško stiliaus 
lubų sijas tame gražiame gracijų šimtmečio būste, kuris 
jam toks svetingas, atvykus atostogų į Le Kato. 

Nuo šiolei tapymas Anri Matisui pasidarė vieninteliu 
darbu, kuris padėdavo jam atsiskleisti ir pasireikšti. „Būda- 
vau visiškai laisvas, vienas, ramus, — pasakė jis kartą Mori- 
sui Renaliui,— o šiaip truputį nerimastaudavau ir nuobo- 
džiaudavau atlikdamas įvairius man pavedamus reikalus.“ 

Tačiau jaunasis klerkas pradeda tapyti slapčiomis, 
Motina jam padovanojo pirmą dėžutę dažų, bet tėvas, 


4 Still life — natiurmortas (angl.). 

S Po trisdešimties metų šiuodu 18C0-aisiais nutapyti natiurmortai 
buvo išstatyti pas Bernheimą jaunesnįjį šiais pav adinimais: „Mano pirma- 
sis paveikslas“ ir „Mano antrasis paveikslas”. 

puikus žmogus ir labai padorus prekybininkas, iš kurio 
Matisas, be abejo, paveldėjo polinkį į tvarką ir tiesumą, 
stengiasi jį atgrasinti nuo dailininko pašaukimo. Betgi 
vienas atkaklus, kitas — dar atkaklesnis. 


„PASKUBĖK!“ 


Matisui įtaisius vyresnįjį sūnų pas Sen Kanteno ad- 
vokatą Diukonsejį, jaunikaitis anaiptol nelaikė savęs nu- 
galėtu ir įsirašė į Kanteno Latūro mokyklą, kur buvo mo- 
koma siuvinėjimo raštų kompozicijos, bet joje galėjai ir 
piešti pagal gipsines atliejas. 

Klerkas lankydavosi čia nuo septintos iki aštuntos va- 
landos ryto, prieš atidarant advokato kontorą, ir žiemą 
čionai atvykti jam būdavo nelengva. Jo dėstytojas Kru- 
azė kadaise buvo Bona mokinys. Galima tarti, kad Matiso 
piešinys „Ganimedas“ sukurtas šiuo laikotarpiu. 

Polis Luji Kutiurjė, buvęs Bugero mokytojo Piko mo- 
kinys, provincijos dailininkas, turįs gerą vardą Sen Kan- 
tene, įstengė suminkštinti grūdų pirkliui širdį. 

Nuo minties, kad jo sūnus gal dirbs pas garsųjį Bu- 
gero, kuris vos panešė valstybinių ir privačių užsakymų 
naštą, šiam puikiam žmogui staiga apsisuko galva. 

O advokatas Diukonsejis, nors būdavo toks malonus, 
visai nesistengė sulaikyti savo jaunojo klerko. 

Advokatas net nenuvokė, kaip jam buvo naudinga, 
kad Anri Matisas išvyko. 

Po daugelio metų dailininkas prisimins, kaip tada la- 
pas po lapo užpildydavo gražų įstatymo reikalaujamą ver- 
žė popierių nurašinėdamas... Lafonteno „„Pasakėčias“, „nes 
juk niekas, net pats teisėjas, neskaitydavo stambiom rai- 
dėm perrašytų „teismo nutarčių“, ir galėjai suvartoti her- 
binio popieriaus tiek, kiek buvo svarbi byla". 

Tai buvo jo pirmieji žingsniai knygų grafikoje. 

Gavęs tėvo sutikimą, Anri karštligiškai ruošėsį įžen- 
gti į nuotykių kupiną pasaulį — dailininko gyvenimą. 


15 


Nuo šios akimirkos, nors ir tikėdamas savo žvaigžde, 
jaunikaitis blaiviai matuoja visas kliūtis savo kelyje... Jis 
jau žino, kad, norint nugalėti, reikia sukaupti visą ener- 
giją. Pasiryžęs uoliai dirbti, kentėti, Kovoti, kol pasieks 
pergalę, jis jaučiasi visiškai pasirengęs mūšiui. Su teisėtu 
išdidumu paskelbė tai kreipimesi, perskaitytame 1952 me- 
tų lapkričio mėnesį, atidarant Le Kato muziejų. Tą dieną 
Matisas pareiškė, kad, kaip ir visi narsūs žmonės, nors 
ilgai drąsavo, iš pradžių labai bijojo (šis smarkuolis iš 
esmės buvo drovus). „Kai pajutau, jog apsisprendžiau ga- 
lutinai, nors ir buvau tikras, kad pasirinkau teisingą ke- 
liq, kad esu savo vietoje, o ne priešais miglotus ūkira- 
čius, nusigandau supratęs, jog trauktis negaliu. Tad ki- 
bau į darbą, vadovaudamasis visą gyvenimą girdėtu ragi- 
nimu: „Paskubėk!' Kaip ir mano tėvai, skubėdavau dirbti 
skatinamas jėgos, kurią šiandien suvokiu kaip pašalinę 
mano, normalaus žmogaus, gyvenime.“ 

Gražios kautynių išvakarės būsimajam tapybos rite- 
riui, kuris svajoja pelnyti nors ir ne aukso pentinus, ta- 
čiau bent auksinę šakelę, apie kurią kalba Vergilijus, ku- 
rią Sibilė padovanojo Eženui Delakrua. 


BUGERO IR JO „ŠIRŠYNAS“ 


Per didelį atkaklumą Anri Matisas pagaliau gavo tė- 
vo leidimą vykti į Paryžių ir toliau studijuoti — ne teisės, 
o dailės. Apakintas Bugero vardo, — Luji Kutiurjė įtei- 
kė jam karštą rekomendacinį laišką — Emilis Matisas nu- 
sileido ir aprūpino sūnų lėšomis, reikalingomis kelionei, 
be to, įsirašyti į parengiamąją Žiuliano akademijos atel- 
jė ir gyventi didmiestyje. 

Matisas atvyksta pas Bugero 1891 metų“ spalio pra- 
džioje. 


ê Paprastai nurodoma 1892 metai. Tokia ponios Diutiujiį nuomo- 
nė. Tačiau Matisas tvirtino, kad tai įvyko 1891-ųjų pabaigoje. Mes laiko- 
mės Anri Matiso ir Alfredo Baro požiūrio. 

Sunku patikėti, kad Viljamas Bugero, kuris viešpata- 
vo pas Žiulianą su savo partneriu Gabrieliu Ferjė, tas 
nutukęs bordietis, rausvas nelyginant paršiukas, kaip tos 
jo nimfos su porceliano sėdmenimis, buvo pirinas Anri 
Matiso mokytojas. 

Vos tik susitikęs su Bugero, Matisas pajuto jam anti- 
patiją. Kai vaikinas šiam pusdieviui padavė savo įgalio- 
jamuosius raštus, tas priešais pulką garbintojų kopijavo 
vieną savo geriausių paveikslų — „Širšyną“. 

Susidūręs su amatininkišku bukumu, pamatęs šią pus- 
nuogę nimfą — kokia pajuoka! — kaip Milo Venera ap- 
niktą spiečiaus amūrų, ištrūkusių iš Buasjė saldainių fab- 
riko, neofitas, mokęsis iš Šardeno ir Gojos, tuoj suprato, 
su kuo čia turi reikalą, ir paroro bėgti nuo šio akademis- 
tinės dailės žynio. 

Tačiau Viljamas Bugero, tas orus menko dailininko 
Piko mokinys, jaunystėje, atrodo, buvo pamalonintas sėk- 
mės. Juk jis 1850 metais gavo Romos premiją ir, gyven- 
damas Italijoje, kelis mėnesius kopijavo Asyžiaus primi- 
tyvus ir Ravenos bizantines mozaikas... Koks nuosmukis! 

Laimė, spalio 10 dieną Matisui, nusivylusiam Žiuliano 
akademijos atmosfera, — iš čia prieš kelis mėnesius išėjo 
mažųjų ateljė seniūnas Nnabistas Seriuzjė ir jo šalininkai 
Bonaras, Viujaras, K. K. Ruselis, Pio, Morisas Deni, — kilo 
gera mintis užsirašyti ir į Dekoratyvinės dailės mokyklos 
vakarinius kursus. Čia jis susipažino su ncaukšto ūgio 
vaikinu, kuris vėliau tapo vienu iš geriausių to laikotar- 
pio tapytojų, Alberu Markė. Šiuodu dailinirkai susidrau- 
gavo, ir jų draugystės niekad neaptemdė joks debesis, 

Matisas išmintingai pasielgė, kad atsargumo dėlei už- 
sirašė į Dekoratyvinės dailės mokyklos vakaririus kur- 
sus, nes per stojamąjį egzaminą į Aukštąją dailės mokyk- 
lą prancūzų dailės labui buvo pripažintas nevertu patekti 
į šią šventovių šventove. Nepriimtasis piešinys dabar yra 
garbingoj vietoj Le Kato muziejuje. Jis teisia teisėjus. 

Kokios bergždžios buvo pamokos pas Žiulianą, per 
kurias „Veneros gimimo“ autorius jaunajam Matisui kar- 

tojo: „Jūs ištrinate anglį pirštu. Tai rodo, kad žmogus 
nerūpestingas. Paimkite skudurą arba gabaliuką kempi- 
nės. Pieškite gipsus, kabančius ateljė ant sienos. Parody- 
kite savo darbą kuriam nors vyresniam studentui, jis 
jums patars. Jums labai reikia pasimokyti perspektyvos"... 
Bet pirmiausia turite gerai laikyti pieštuką. Jūs niekad 
neišmoksite piešti.“ 

„Kiekvienas dėstytojas,— pasakoja pats Anri Mati- 
sas,— laisydavo piešinius kas antras mėnuo. Atėjo eilė 
taisyti Gabrieliui Ferjė; tas net sušuko, žavėdamasis an- 
glimi nupiešta gipsinės kaukės, pavadintos ,„Sodininkas 
Liudvikas XV“, kopija: 

— Jūs tikras dailininkas, Kodėl, bičiuli, nepiešiate gy- 
vo modelio? 

— Brangus maestre, maniau, kad piešti gipsus leng- 
viau. 

— Tapykite spalvotas figūras iš natūros, Jūs nušluos- 
tysite nosį visiems tiems žmogeliams, 

Taigi grįžau į skyrių, kur buvo piešiama gyva figūra 
ir iš kur buvau išvarytas Bugero. 

Po dviejų dienų, trečiadienį, atvyko Ferjė taisyti pie- 
šinių. 

Pajutęs einant artyn dėstytoją, drovėdamasis ištryniau 
galvą, kuri man atrodė bjauri, ir neryžtingai skutinė jau 
ranką. 

Ferjė, sustojęs man už nugaros, tarė dusdamas iš pasi- 
piktinimo: „Ką, jau piešiate ranką, o dar nenupiešėte gal- 
vos! Be to, čia viskas taip blogai, kad nesiryžtu jums nė 
sakyti.” 

Ir nuėjo prie kito.” 


7 Labai juokinga pastaba, kurios Matisas niekad nepamirš. Kai 1937 
metų pavasarį paskutinis Trečiosios respublikos prezidentas ir pačios 
akademiškiausios dailės rėmėjas Lebrenas nenorom atvyko į Mažuosius 
rūmus atidaryti Nepriklausomosios dailės meistrų parodos, jis, valstybės 
gaiva, buvęs Politechnikos instituto auklėtinis, priėjęs prie Matiso dro- 
bių, pasakė tik šį gana netikėtą komplimentą: „Tamsta bent susipažinęs 
su perspektyva!.." Beje, tai buvo tiesa. Matisas jau iš pat pradžių išmoko 
perspektyvą, deja, svarbiausią dalyką laikantiems konkursinius egzami- 
nus valstybinės arba Paryžiaus miesto mokyklos piešimo mokytojo vietai 
gauti. Laimė, Džotas ir kiti to laikotarpio meistrai neišmanė perspektyvos. 

„GIUSTAVAS MORO, KOKS NUOSTABUS 
MOKYTOJAS!" 


„Pasimetęs margoje minioje nuo pat pirmos dienos, 
kai atėjau pas Žiulianą, atgrėstas čia nuo pirmadienio iki 
šeštadienio gaminamų spalvotų figūrų „tobulumo“, tokių 
bereikšmių figūrų, kad nuo jų „tobulumo“ man sukosi 
galva, įžengiau į Dailės mokyklos įstiklintąjį kiemą, pri- 
dėtą antikinių skulptūrų atliejų, kur Giustavas Moro ir 
du kiti dėstytojai, Bona ir Žeromas, taisė norinčių patek- 
ti į dirbtuves etiudus. Čia iš Giustavo Moro susilaukiau 
protingo padrąsinimo.“ 

Pagaliau Matisas rado sau mokytoją. 

Kad dailininkas, nutapęs „„Erodiadas“, vėlyvasis Man- 
tenijos, Leonardo da Vinčio ir Sodomos* mokinys, galė- 
jo savo dirbtuvėje išugdyti visą pulką fovistų — Matisą, 
Ruo, Markė, Pio, Kamueną, Šarlį Gereną, Mangeną— 
gali stebinti tik tą, kas nežinojo, kad jis buvo laisvos 
mąstysenos, nepriklausomas ir turėjo retų estetinių sa- 
vybių, kurios nebuvo būdingos dviem jo draugams — Fro- 
mantenui ir Rikarui. 

„Abejoju,— rašė Žakas Emilis Blanšas,— ar Engras ir- 
gi žavėjo savo mokinius žodžio galia, protu, teoretiko 
įsitikinimu, atsidėjimu savo darbo technikai. Atrodo, pas 
ji, jo sukurtoje atmosferoje, gamtos meilę, paprastus jaus- 
mus, kurie teikė įkvėpimo Koro ir impresionistams, at- 
stojo estetinė spekuliacija, kaip po stikliniu gaubtu su- 
manyto tapybos kūrinio sąlyga.“ 

Tiesą sakant, nors ir skyrėsi teorinės pažiūros — mo- 
kytojas turėjo polinkį į savotišką literatūrinį ir simboli- 
nį idealizmą, mokinys — į grynąją tapybą (teikė pirme- 
nybę paletės dažams), be to, į eklektizmą,— Matiso dai- 
lėje ilgai bus žymu Moro įtaka. Svarbiausia, jis niekad 
nepamirš šios savo mokytojo taisyklės: „Dailėje kuo pa- 
prastesnės priemonės, tuo labiau pasireiškia jausmas“. 

Na, o Ruo kūrybos giminingumas „Penelopės jauni- 
kių" autoriaus kūrybai (prieš tapdamas Moro mokiniu Ruo 
buvo vitražistas) akivaizdesnis, bet ar galima tvirtinti, 
kad Matisas, linkęs į dekoratyvumą, dėl savo spalvų tvi- 

skesio ir stiliaus prašmatnumo neturi būti irgi truputį dė- 
kingas Giustavui Moro? 

Apskritai Matisuį Giustavo Moro ateljė paliko geriau- 
sius prisiminimus: ,„Koks nuostabus mokytojas buvo tas 
žmogus! Jis buvo kupinas entuziazmo ir net įkarščio. Čia 
žadvėdavosi Rafaeliu, čia — Veroneze. Vieną rytą aivy- 
kęs paskelbė, kad nėra geresnio meistro už Šardeną. Mo- 
ro mokėjo įžiūrėti, kas ko vertas, ir parodyti mums pa- 
čius didžiausius tapytojus, o Bugero kvietė gėrėtis Džu- 
liju Romanu. 

Vieną šeštadienį Giustavas Moro, atėjęs į ateljė tai- 
syti mokinių darbų, sušuko: „Ką tik mačiau spaudos kios- 
ke išstatytą Lotreko akrobatą,— baisus eržilas“. 

Mokytojas, beje, tebereiškė simpatiją mokiniui. Su- 
pratęs, kad negalės sūnui sukliudyti tapti dailininku, ir 
pajutęs, kad tas darosi savarankiškas, senis Matisas nus- 
prendė, jog bus išmintinga, jeigu jis pats nukeliaus į 
Paryžių ir paklaus Giustavą Moro, kokia jo nuomonė apie 
sūnų. „Dėl jo aš visai nesirūpinu— atsakė Moro,— tai 
vienas geriausių mano mokinių.“ 

Jis buvo toks geras mokinys, kad net kartojo senojo 
mokytojo sąmojį apie tai, kad mokymas Aukštojoje dailės 
mokykloje neduoda jokios naudos. 

Medžiagoje, kurią Simona Diubrej 1942 metais surinko 
leidiniui Actualité intellectuelle, Matisas pavaizdavo, kaip 
Giustavas Moro išliejo pyktį fiakre: trankydamas skėčiu, 
jis reiškė pasipiktinimą dauguma mokinių: „Visi idiotai, 
visi idiotai. Iš šešiasdešimties tik koks vienas gabus, Ge- 
riausia būtų stengtis kiek galima jaunimą atgrasinti nuo 
tapybos..." 

Be abejonės, jei Matiso tėvas iš paskutinės savo bu- 
veinės aukštybių būtu galėjęs išgirsti šiuos žodžius, jiems 
būtų pritaręs. 

Tam tikri Matiso žodžiai, cituojami Diubrej, liudija, 
kad dar ir po pusės šimtmečio dailininkas su kartėliu pri- 
siminė, kaip negarbingai su juo elgėsi tariamieji meistrai 
Bugero, Gabrielis Ferjė ir Žeromas, patenkinti savimi ne- 


8 Anri Matiso pastaba žurnalu Lu Revue encyclopédique. 

išmanėliai, kuriems derėjo tik pasimokyti iš šio jauno 
advokato klerko. 

Turėdamas galvoje šituos ponulius, Matisas kartą pa- 
sakė šiuos pagiežingus žodžius: „Kai jaunas žmogus tik- 
rai talentingas ir tvirto charakterio, niekas nenori su juo 
turėti reikalo. Atstumia naujumas.“ 


LUVRE 


Nuo to laiko Matisas tapo ir vienu uoliausių senųjų 
meistrų mokinių. Galima sakyti, kad jaunystėje, būda- 
mas dvidešimt — dvidešimt penkerių metų amžiaus, Mati- 
sas, labai skatinamas Giustavo Moro, dažnai lankėsį Luvre 
ir kopijavo dailės kūrinius su tokiu pat įkarščiu kaip ir 
Delakrua jaunystės metais. Didžioji dalis šių kopijų iš- 
likusi. Pavyzdžiui, Anibalės Karačio „Medžioklės“ kopi- 
ja, kuri buvo nupirkta valstybės“? ir dabar yra Grenoblio 
muziejuje; Filipo de Šampenio „Mirusio Kristaus“ kopi- 
ja, nutapyta pernelyg realistine maniera, nes buvo skir- 
ta parduoti; vienas jautriausių Puseno šedevrų „Echo ir 
Narcizas“; Rafaelio „Baltazaras Kastiljonė“, kuris, kaip 
man sakė Matisas, parodė, „koks turėtų būti portreto me- 
nas“; Reisdalio „Audra“, be to, „Raja“!? ir „Persikų pira- 
midė“— laisvos Šardeno drobių interpretacijos, kur Matisas 
jau domisi planais ir parenka šviesą, pabrėžia ryškiausius, 
skambiausius tonus. 

Davido de Heimo* natiurmortas, kurio rafinuotus va- 
lerus, šaltus spindinčius pilkus tonus, prislopintas modu- 
liacijas jis labai tiksliai perteikė, bus tartum išeities taš- 
kas jo 1898 metų „Deserto stalui“ ir 1908-ųjų tokio pat 


9 Šitą kopiją įsigijus valstybei, Anri Matisas man adresavo šias to- 
kias vertingas eilutes, kuriomis deramai atsiliepia apie didžiadvasį Rožė- 
Markso poelgį: „„Rožė-Marksas, kaip pirkimo komisijos narys, gynė tuos, 
kurie studijavo Luvro meistrus;— beveik visi jie buvo Moro mokiniai. 
Jeigu ne jis, nebūtų buvusi nupirkta nė viena kopija, nes komisija no- 
rėjo priimti tik faksimilines kopijas, dažnai padarytas nemokšų.“ 

10 „Raja“ (La Raie), nukopijuota Matiso 1894 metais, yra Le Kato 
muziejuje. Vėliau, 1921-aisiais, Matisas Etreta kurorte nutapė kitą pui- 
kios faktūros ,„Rają“. 

pavadinimo drobei. Tuo laikotarpiu, kai Matisas sukūrė 
šiuos paveikslus, jo talentas vystėsi energingai ir lais- 
vai. 

Kiek kitų meistrų dar išstudijavo Luvre Matisas — Ra- 
faeli, Reisdalį, didžiuosius ispanų dailininkus, graikų ir 
florentiečių skulptorius. 

Tais laikais Luvras buvo prieinamas visiems: nemo- 
kėdamas nė skatiko, kiekvienas galėjo lankytis mūsų na- 
cionaliniame muziejuje. Įėjimo mokestis, įvestas 1905 
metais Paryžiaus miesto reakcingo municipaliteto iš pra- 
džių savo muziejams, paskui — valstybinėms paveikslų 
galerijoms, anuomet dar nebuvo kliūtis kokiam nors ne- 
žinomam varguoliui, pavyzdžiui, mažajam Domjė, pasiun- 
tinukui, ateiti į Luvrą žiūrėti jo šedevrų ir škicuoti anti- 
kos skulptūrų. 

Matisui, kaip ir Boningtonui, Delakrua, Domjė, Seza- 
nui, Renuarui, daug ką davė Luvre daryti etiudai. Rei- 
kalaudama mokesčio už įėjimą į muziejus, — nors, pavyz- 
džiui, Didžiojoje Britanijoje jo nėra — mūsų demokratija, 
nepaisanti, kad Prancūzija turi būti dėkinga savo me- 
nininkams, gali užslopinti daugelį talentų pačioje užuo- 
mazgoje.. Mums sakoma: „Aukštosios dailės mokyklos 
studentai gali lankyti Luvrą nemokamai". Na, o kiti? Jei 
tokiems dailininkams kaip Domjė ir Sezanas jų jaunys- 
tės metais Luvras būtų buvęs uždarytas, nežinia, kas bū- 
tų belikę iš jų pašaukimo. 

Reikia pažymėti, kad visas šis gražus jaunimas — Ma- 
tisas, Ruo, Biusi, Benjeras, Devaljeras ir kiti — į Luvrą 
ėjo paraginti savo mokytojo Giustavo Moro. 

Šiuo atžvilgiu labai įdomios informacijos pateikia dar 
niekur neskelbti mano bičiulio Polio Benjero, vieno ge- 
riausių šio šimtmečio pradžios Paryžiaus gentry! tapyto- 
jų ir Matiso bendramokslio, užrašai (žinome, kad yra Ma- 
tiso drobė, vaizduojanti Giustavą Moro, Polį Benjerą ir 
Žoržą Devaljerą, stovinčius aplink nuogą modelį): 

„Dienos šviesą išvydau Paryžiuje pačioje 1869 metų 
pabaigoje, truputį anksčiau negu mano garsusis mokSla- 
draugis Anri Matisas, gimęs Le Kato miestely. Tad Gius- 


1l Gentry (angl.) — netituluota bajorija (priešingai nobility). 


tavo Moro dirbtuvėje mudu sudarėme senąją gvardiją, 
kurios jis tapo avangardu — ir dar kokiu! 

„„Būtent Luvre, o ne dirbtuvėje aš labiau jutau Moro 
spinduliuojamą šviesą. Čia, Luvre, jis pasiekė kūrybos... 
viršūnę, jei galima taip sakyti... Biusi padarė nuostabią 
Rembranto „Betsabėjos“ kopiją. Matisas iš didžiojo Šar- 
deno natiurmorto sėmėsi valerų mokslo, kuris jam padė- 
jo pakeisti juos spalva... Manau, kad gražiuoju metų lai- 
ku visa ateljė popiečiais kopijuodavo Luvre... 

Moro puikiai mokėjo vertinti didžiuosius praeities dai- 
lininkus. Jis kalbėdavo apie kiekvieną karštai ir įžvalgiai, 
kaip jie nebūtų sugebėję. Galima pagrįstai sakyti, kad 
kai kurie iš jų vadovavosi savotišku instinktu ir nevisiš- 
kai suvokė esą genialūs..." 


* * * 


Beje, nemanykite, kad, kaip daugelis rašytojų, — pa- 
vyzdžiui, Anatolis Fransas, — dūstančių savo bibliotekose, 
jaunasis Anri Matisas lindėjo muziejuje ir nesidomėjo 
gyvenimu. 

Toli gražu ne! Bėgant metams, šio tapybos meistro plė- 
totėje stebina tai, kad jis nuolat lygina savo dvasinius ir 
techninius laimėjimus, apmąstymus ir apibendrinimus dai- 
lės srityje su tikrovės reginiu, modelio ir išorinio pasau- 
lio analize. 

Po pusės šimtmečio jis pats kuo subtiliausiai ir tiks- 
liausiai apibrėš savo poziciją šiuo atžvilgiu: 

„Praleisdavau ištisas dienas Muziejuje, bet išėjęs pa- 
sivaikščioti patirdavau tokį pat džiaugsmą, kokį teikda- 
vo man tapyba. Studijavau dailę pasirinkdamas tuos meis- 
trus, kurie mane labiau traukė, — taip ir literatūroje pirma 
susipažįsti su autoriais, tik paskui atiduodi pirmenybę 
vienam arba kitam, — norėjau ne perimti jų profesi- 
nes gudrybes, o įgyti žinių! Eidavau nuo kokio olando 
prie Šardeno, nuo kokio italo — prie Puseno.'!* 

Labiausiai jį domina tikslus šviesos ir šešėlių santykis, 
Kaip ir seniui Koro, jam svarbu studijuoti valerus... ,„Va- 


12 Neskelbtos Anri Matiso pastabos. 

leras“? Litrė neteisingai apibrėžė šį techninį terminą. ,Ži- 
noti — vadinasi, mokėti apibrėžti“ — pasakė Sokratas, o 
šiuo atveju Litrė nežinojo... Kas yra valeras, savo pui- 
kioje knygelėje apie piešimo meną paaiškino Brakmo- 
nas: „Žodis ,valeras“ nusako šviesos intensyvumą, atsie- 
tą nuo spalvos. Jis nurodo, ko „verta“ spalva, niuansas, 
tonas, atspalvis, koloritas skalėje tarp baltos ir juodos 
spalvų — kraštutinių šviesos ribų“. 

Tuo ir aiškintina, kodėl jaunasis Matisas anuomet ypač 
mokosi iš grizailės meistrų, Olandijos tapytojų ir, svar- 
biausia— iš nuostabiojo Vermero Delfticčio, Kurį Marse- 
lis Prustas, nelabai nusimanęs apie tapybą ir linkęs grei- 
čiau į konformizmą, atrado tik 1923 metais olandų tapy- 
bos parodoje Jeu de Paume muziejuje, o Moro mokinys 
jau prieš trisdešimt metų su teptuku rankoje studijavo 
šio olando „Nėrėją“ (bet tai ne „Siuvinėtoja“), ir tuo pat 
metu ją kopijavo nedidelė tamsiaplaukė dama, kurios aš 
kas vakarą eidavau pasitikti į Luvrą — mano motina. 

Anri Matisas kartą pasakė Pjerui Kurtionui, kad Jis 
tyrinėja „pamėgtos olandų meistrų sidabrinės gamos at- 
spalvius, nori sužinoti, kaip būtų galima išryškinti šviesą 
prislopintoje darnoje ir kaip kuo geriau perteikti vale- 
rus”. 

Vėliau Matisas vien balta ir juoda spalvomis atkurs 
vaivorykštinį Delakrua „Rebekos pagrobimą“, kuriuo ža- 
vėjosi kaip ir Renė Pio. 

Matisas niekad neužmirš, kad būtent Giustavas Moro 
paskatino jį gerai susipažinti su senųjų meistrų kūriniais, 
kurie turėjo didelę reikšmę jo talentui. 1943 metų gegu- 
žės mėnesį Gastonui Diliui jis pasakė, išreikšdamas pel- 
nytą pagarbą Moro: „Šitaip elgdamasis, jis mus apsaugo- 
jo nuo srovės, vyravusios anuomet Dailės mokykloje, kai 
orientuotasi tik į Saloną. Čia jis buvo beveik kaip revo- 
liucionierius, nes rodė mums kelią į Muziejų tokiu laiko- 
tarpiu, kai oficialioji dailė, tenkinusis banaliausiais seki- 
mais, ir gyvoji dailė, patraukta plenerizmo, atrodė, susi- 
jungė tam, kad mus nuo šio kelio nukreiptų.” 

„PERLAI IR BRANGAKMENIAI" 


Rytų pomėgis,--- beje, Kartais silpnokas,— atsispindin- 
tis Moro kūryboje, potraukis prie gemų, brangakmenių, 
emalių spalvų, būdingas ir jo mokiniams Ruo, Devaljerui 
ir Pio, darė didelį įspūdį ir Anrį Matisui, mėgusiam sto- 
vėti prie Kampanos muziejaus* vitrinų, be to, Luvro sa- 
lese, kur buvo išstatyta Rodo ir Sasanidų Persijos kera- 
mika. 

Žymus pirmosios XX amžiaus pusės dailės istorijos ži- 
novas Anri Fosijonas teikė didžiulę reikšmę tokiai ita- 
kai. Taip mano ir Žanas Piuji, kartą girdėjęs, kaip Mati- 
sas pakartojo jų mokytojo žodžius: „Dangus pro medžių 
šakas — tai perlai ir brangakmeniai”. 


DERENO PASIRODYMAS 


Kalbant apie šį laikotarpį, labai įdomu ir tai, ką sako 
Andrė Derenas, taip daug skolingas Matisui ir Luvrui. Jo 
paliudijimą išspausdino Comoedia 1542 metų pavasarį. Iš 
straipsnio matyti, kaip būsimieji fovizmo įkvėpėjai, sek- 
dami Delakrua, Sezanu ir Renuaru, suvokė meistrų kūrinio 
kopiją ir kaip elgėsį mūsų didžiajame nacionaliniame mu- 
ziejuje, į kurį anuomet, kartoju, įėjimas buvo visiškai ne- 
mokamas: 

„Aš buvau pakerėtas Luvro. Nebuvo dienos, kad į 
jį nenueičiau. Beprotiškai žavėjausi primityvais, kurie 
tada man atrodė tikroji, grynoji, absoliutinė tapyba... Sy- 
kį atvykau į Muziejų ir apstulbau, pamatęs darbuojantis 
vieną kopijuotoją primityvų salėje priešais Učelo „Mūšį“. 
Galima sakyti, kad jis čia transponavo: arkliai buvo nu- 
tapyti Veronezės žalia spalva, vėliavos — juoda, žmo- 
nės — grynu cinoberiu ir t. t. Priėjau prie jo pagautas di- 
džiausio smalsumo ir nustebau: kopijuotojas buvo ne kas 
kitas, kaip Linarė, mano moksladraugis iš Šaptalio licė- 
jaus... Maždaug tuo pat metu Matisas, kurio aš nepaži- 
nojau, kopijavo Filipo de Sampenio „Kristų“. 

Netrukus su juo susipažinau Kamilio akademijoj, Re- 
no gatvėje. Jis artimai draugavo su Linarė, nes abu lan- 
kė Giustavo Moro ateljė. Tuo laikotarpiu pradėjau dary- 
ti Girlandajo kopiją, dėl kurios Muziejuje kilo triukš- 
mas. 

Mat lankytojai norėjo, kad man būtų uždrausta pa- 
veikslą karikatūrinti. Dauguma buvo labai pasipiktinę, ki- 
ti prieidavo pasižiūrėti, ar toli pažengusi kopija, treti taip 
susidomėjo, kad užsukdavo į muziejų kiekvieną popietę, 
trokšdami pamatyti, kaip man sekasi..." 

Baigęs kopiją, Derenas turėjo išvykti į Komersi at- 
likti karinės prievolės. Po trejų metų, grįžęs į Paryžių, vėl 
nuėjo į Septynių židinių salę. 

„Sykį — pasakoja Derenas,— viename laikraštyje per- 
skaičiau žinutės antraštę: ,,Kopijuotojas mirė Luvre prie 
molberto". Žiūriu, kas toliau: ;,...kopijuotojas, tapydamas 
primityvą, susmuko, ištiktas širdies priepuolio“. Nusku- 
bėjau pas Matisą, nes jaučiau, kad rašoma apie Linarė, Iš 
tikrųjų jis mirė priešais „Vyrą su stikline vyno“. Jis sa- 
kydavo: „Aš mirsiu su teptuku rankoje“. Taip ir atsitiko. 

Dalyvavome gedulingose mišiose šv. Povilo bažnyčio- 
je, paskui laidotuvėse Monmartro kapinėse, 

Fovizmas tada pasiekė apogėjų. Tai buvo 1904 metai..." 

O štai spalvingas ir, beje, labai tikslus — aš tai Ži- 
nau — ano laikotarpio Luvro vaizdas su būriais kopijuoto- 
jų ir besilankančiais vargetomis: 

„Be Linarė, Luvre buvo dar keletas keistų kopijuoto- 
jų, kurie visuose paveiksluose vartodavo raudoną ir mė- 
lyną spalvas. Viena dama, našlė, kopijuodama Koro dro- 
bes, išgražindavo visomis vaivorykštės spalvomis ir tam- 
sias, ir šviesias vietas. Broliautasį su elgetomis, kurie Kva- 
dratiniame salone tarp „Vestuvių Kanoje“ ir Rafaelio 
„Švento Mykolo Arkangelo" susigūžę šildydavosi, abejin- 
gi tapybos grožybėms, mat šioje, nors ir superburžuazinė- 
je, epochoje vargšai galėdavo nemokamai šildytis prie še- 
devrų, ir tai nieko nešokiruodavo." 

Iš tikrųjų Matisas turėjo būti dėkingas vien gyveni- 
mui ir seniesiems meistrams, kuriuos pats išsirinko, 

Reikia pažymėti, kad Matisas niekad neatsisakė, kaip 
daugelis tariamų dailės revoliucionierių, mokytis iš meis- 
trų, ir pagyrimas, kurį Ambruazas Volaras skyrė Renu- 
arui, labai gali derėti ir „Gyvenimo džiaugsmo“ autoriui: 
„Kokią gražią pamoką jauniems tapytojams davė šis jų 
vyresnysis kolega, kuris, kai kiti reikalavo ,,„sudeginti 
Luvrą“, vėl ėmė mokytis iš Meistrų!“ 

Beje, kalbėdamas apie Sezaną, Anri Matisas turėjo 
galvoje save patį, kai konstatavo, kokią didelę įtaką pa- 
darė Luvras „Sent Viktuaros“ meistrui. 

„Vis dar girdžiu, kaip Nepriklausomųjų parodoje se- 
nis Pisaro sušunka, žiūrėdamas į kokį labai gražų Seza- 
no natiurmortą, vaizduojantį šlifuoto krištolo,— Napole- 
ono III stiliaus, — mėlynos gamos gratfiną: „Visai kaip En- 
gro!” 

Iš pradžių nustebau, o paskui pamaniau,— ir tebema- 
nau,— kad jo buvo teisybė. O Sezanas kalbėdavo tik apie 
Delakrua ir Puseną. 

Kai kurie mano kartos tapytojai lankė Meistrus Luv- 
re, į kurį juos buvo atvedęs Giustavas Moro, dar nieko 
nežinodami apie impresionistus. Į Lafito gatvę jie nuėjo 
vėliau, norėdami pamatyti pas Diuran Riuelį garsųjį El 
Greko „Toledo reginį“ ir „Kopimą į Kalvariją“, keletą 
Gojos portretų, be to, Rembranto „Dovydą ir Saulių . 

Reikšminga, kad Sezanas, kaip ir Giustavas Moro, kal- 
bėjo apie Luvro Meistrus; tuo laikotarpiu, kai tapė Vo- 
laro portretą, Sezanas visas popietes piešė Luvre. Vakare, 
grįždamas namo, užsukdavo į Lafito gatvę ir sakydavo 
Volarui: „Manau, rytojaus seansas bus geras, nes esu pa- 
tenkintas tuo, ką padariau šiandien po pietų Luvre. Lan- 
kydamasis Luvre, jis aisiplėšdavo nuo rytmečio darbo, o 
dailininkui visada reikia atsiplėšti, kad jis galėtų įvertin- 
ti, mintimis aprėpti praeitos dienos seansą.''!3 


Iš Henri Matisse De la Couleur (žurnalas Verve, 1945). 

„EIKITE Į GATVĘ" 


Beje, jaunajam dailininkuį negrėsė pavojus užtrokšti 
dirbtuvėje ir muziejuje. Juk ir pats Giustavas Moro, bu- 
vęs geras pavyzdys, mokiniams sakydavo: „Eikite ne vien 
į muziejų, eikite ir į gatvę“. Šiuo puikiu patarimu ir sekė 
Anri Matisas su savo moksladraugiu Alberu Markė. 

Kaip susipažino šiuodu žymūs menininkai, vėliau drau- 
ge tapę laurų girliandas Didiesiems rūmams? Alberas Mar- 
kė papasakojo man apie tai savo gražioje Dofino gatvės 
ateljė, iš kurios matyti Naujasis tiltas, Sitė sala ir anapus 
jų — „Samariteno“ universalinė parduotuvė, Jėzaus šir- 
dies bazilika: 

„Pirmą kartą Matisą pamačiau Dekoratyvinės dailės 
mokykloje. Mudu dar nebuvome pažįstami, kai sykį atel- 
jė seniūnas paskelbė, kad tuoj įeis „„maestras“ — dėsty- 
tojas, kurio pavardė seniai pamiršta. 

— Ponai, nusiimkite skrybėles! 

— Na jau ne! Aš skrybėlės nenusiimsiu, nes traukia 
skersvė jai. 

Tai buvo Matisas. Po šio incidento jis dviem Savaitėm 
buvo išvarytas iš Mokyklos. 

Dekoratyvinės dailės mokykloje Matisas lankė pers- 
pektyvos pamokas, nes ketino tapti piešimo mokytoju. 
Manau, jis net sėkmingai išlaikė egzaminus, bet paskui 
nusprendė „daryti ką kita“. 

Vienas Dekoratyvinės dailės mokyklos dėstytojas bu- 
vo architektas Ektoras Gimaras, vienas Moderno stiliaus 
kūrėjų, pastatydinęs Lafonteno gaivėje ,„„Gimaro pilaitę“ 
ir 1900 metų Paryžiaus metro „angas“. 

Su Matisu vėl susitikau Luvre, kur interpretavau Ve- 
ronezės „Kalvariją“, Puseno „Echo ir Narcizą“, o jis darė 
nuostabias Karačio „Medžioklės“ ir Šardeno „Rajos“ ko- 
pijas!*, 


4 „Beje, tai buvo tuo metu, kai jis išgyveno vidinį perversmą. Jis 
jau buvo perėmęs iš Vato ir Delakrua idėją naudoti gryną spalvą grada- 
cijoms ir kontrastams padidinti. Paskui, paveiktas Sezano, ėmė daryti 
spalvotas plotmes, — šitokia maniera sukūrė „Rajos“ kopiją, — baigė per- 
žiūrėti savo koncepcijas ir ketino irgi moduliuoti spalva ir vien ja suda- 
rinėti gredacijas ir kontrastus. Tačiau tai dar buvo per anksti, ir praėjo 
keletas metų, kol jis tikrai sugebėjo spalva perteikti valerų principą.“ 
(Gaston Diehl Henri Matisse (Editions Pierre Tisnė, 1954). 

Susitikome ir Aukštosios dailės mokyklos antikinės 
skulptūros skyriuje, kur piešėme daug graikų statulų. 

Matisas jau labai domėjosi vyresniojo amžiaus daili- 
ninkais — Van Gogu ir Gogenu. Eidavome kartu pasižiū- 
rėti jų kūrinių į Lafito gatvę, pas paveikslų pirklius, ypač 
pas Volarą." 

Gatvės pamokos... Ne tik Matisas, bet ir Markė nepa- 
mirš vertingo Giustavo Moro patarimo, ir kai 1898 me- 
tais, Mirus šiam dailės meistrui, jo vietą užėmė Kormonas, 
nutapęs „Kainą“ ir „Salamino nugalėtojus“, Alberas Mar- 
kė negalėjo „priimti“ tokio dėstymo ir sykį modelio aki- 
vaizdoje Kamuenui tarė: „Eikime iš čia! Daug įdomiau 
tapyti omnibusus!" 

Iš tikrujų gatvė ir Paryžiaus reginiai Matisą ir Markė 
išmokė supaprastinti piešinį, palikti vien pagrindinius štri- 
chus. 

Sustoję Rišeljė gatvėje prie namo vartų, jie stengda- 
vosi įsidėmėti pravažiuojančio dviratininko, fiakro su ar- 
kliu ir vežiku judesius be paliovos kartodami: ,„Delak- 
rua sakė, kad reikia mokėti nupiešti, kaip žmogus krinta 
iš šešto aukšto“. 


MISTENGETĖS DEBIUTAS 


Juodu nuolat lankydavosi Mažajame kazino, kuris bu- 
vo Žufrua pasaže. Kiek daug visko slypėjo šiame dirbti- 
niame pesaulyje, bruzdančiame sofito ir rampos šviesoje. 
Domjė, Dega, Tulūz Lotrekas jau mokėsį čia glaustumo, 
arabeskų išraiškingumo, ryškaus apšvietimo. „Mudu daug 
kartų škicavome Polę Brebion, Gabrielę Lanž ir debiu- 
tuojančią Mistengetę*,— rašė man 1937 metų vasario mė- 
nesį Anri Matisas.— Praeitais metais, darydamas tvarką, 
suplėšiau daugiau kaip du šimtus tų bandymų, nes atro- 
dė neverta juos saugoti.” 

Tiesą sakant, ne visada Matisui viskas sekėsi labai ge- 
rai. Jam reikėjo dirbti tyloje, susikaupus, kad galėtų pa- 
justi įkvėpimą. Mąstymo mene nėra nieko impulsyvaus; 


29 


tad Matisui buvo būtina dirbtuvės atvanga ar bent buto 
ramybė. 

„Man reikia,— pasakė jis rašytojui Karko,— kasdien 
grįžti prie savo vakarykščios minties. Ir anksčiau buvau 
toks ir pavydėdavau draugams, kurie galėdavo dirbti bet 
kur. Monmartre „Mulen de Ia Galet” kavinės savininkas 
Debrė pakvietė visus tapytojus ateiti pas jį teplioti; Van 
Dongenas buvo nuostabus: jis lakstydavo paskui šokėjas 
ir tuo pat metu jas tapydavo. Aš, žinoma, irgi pasinaudo- 
jau kvietimu, bet įsiminiau vien farandolą, kurią visi im- 
davo staugti, kai tik užgrodavo orkestras: 


Pasimelskim už tuos, kurie turi mažai!.. 
Pasimelskim už tuos, kur neturi visai!.,“ 


Ši melodija jam nenueidavo nuo lūpų dar ilgą laiką 
po to, kai ėmė tapyti „Šokį“ Barnso* kolekcijai Merione, 
netoli Filadelfijos. 

„Tapydamas švilpaudavau ją. Beveik šokdavau.“ 

Matisas ir Markė ne tik susitikdavo Giustavo Moro 
ateljė, bet ir dažnai eidavo rytais tapyti į Liuksemburgo 
sodą, kuris tada buvo daug mažiau lankomas negu šian- 
dien. Yra gražus Matiso paveikslas, vaizduojantis Liuk- 
semburgą. Popietes juodu skirdavo Senai su padūmavu- 
sia padange, ramiai mirguliuojančiu vandeniu, krantinė- 
mis, tiltais, apsklidusiais šviesos. Markė liko ištikimesnis 
Senai negu Matisas; bet anuo laikotarpiu ir šis kasdien 
mokydavosi prie pašlovintosios upės, kantriai ir kartais 
negrabiai nagrinėdamas lokalinio tono kokybę, stengda- 
masis sudvasinti sunkokus etiudus magišku šviesos mai- 
nymusi. Vienas mėgstamiausių modelių jam, kaip ir Mar- 
kė, tada buvo Paryžiaus katedra. 

Iki pat 1947 metų birželio 14 dienos, kai netekome Al- 
bero Markė, jo draugystės su Anri Matisu, galima sakyti, 
niekas neaptemdė, ir per laidotuves būtent šis, be abejo, 
gražiausiai atsiliepė apie Senos ir Alžyro tapytoją, kuris 
buvo ir retų gabumų graveris: „Kai pamatau Hokusajį... 
pagalvoju apie mūsų Markė, ir atvirkščiai. Turiu omeny- 
je ne sekimą Hokusaju, o panašumą.“ 

Pirmieji susitikimai su Rytais. Musulmonų dailės pa- 
roda Dekoratyvinės dailės muziejuje 1903 metais — tik- 


30 


ras stebuklas — Matisui pažadina potraukį ne tik prie 
grynų tonų, bet ir prie spalvotos arabeskos. Reikia pažy- 
mėti, kad dažnai buvo klystama kalbant apie Musulmonų 
dailės parodą Miunchene 1903 metais, nes visi tada va- 
žiavo ja žavėtis į Paryžių, į Marsano paviljoną. Tik 
1910-aisiais Miunchene įvyko Musulmonų dailės paroda, 
ir Matisas ją žiūrėjo labai susidomėjęs. Paskui jis atrado 
japonų estampus, tokius dailininkus kaip Utamaras ir Ho- 
kusajis; jie Matisą paskatino toliau siekti rafinuoto pap- 
rastumo ir jam, tikriausiai net nežinant, atskleidė vieną 
paslaptingiausių, mįslingiausių jo talento savybių. 


BRETANĖS PILKUMOS 


Matisui buvo dvidešimt šešeri metai, kai pirmą kartą 
jis išstatė savo drobes tapybos Salone, Nacionalinėje dai- 
lės draugijoje, Marso lauke. Jis eksponavo du „Deserto 
stalus“, „„Ateljė interjerą“ ir „Skaitančią moterį“. 

Po metų dėl trijų natiurmortų, dviejų „Interjerų“, fi- 
gūruojančių tame pat Salone, Matisas susilaukė pasiseki- 
mo, kuris maloniai glosto savimeilę jaunam žmogui: buvo 
priimtas kandidatu į Nacionalinę draugiją. 

Burtai mesti, Anri Matisas darys garbingą ortodoksinio 
dailininko karjerą, globojamas Karolius Diurano ir Žako 
Emilio Blanšo... Taip mano vienas bukas Matiso menkin- 
tojas, o daug įžvalgesnis Rožė-Marksas mums atskleidžia 
tiesą: „1896 metais Anri Matisas puikiai pasireiškia Na- 
cionalinėje draugijoje ir be jokių prieštaravimų priima- 
mas į jos narių gretas... Tačiau jis pasirinks ne didžiulį 
pasisekimą, o kovos išbandymus ir nelengvą garbę būti 
patenkintam savimi.“ 

Toje pat laiptinėje, kaip Matisas, gyvena jaunas daili- 
ninkas Veri (aš jį gerai pažinojau, buvo malonus vyras); 
jis tapo nuosaikia įmpresionistine maniera. Veri vyksta į 
Bretanę, ir Matisas, kurio spalvos tuo metu buvo neryškių, 
tamsių tonų, važiuoja kartu su juo. 

Jau daug metų, nuo Pont Aveno mokyklos laikų, — po 
Gogeno, Van Gogo, Seriuzjė, Emilio Bernaro ir Moriso 

Deni, — ši keltų žemė, graužiama vandenų, labai traukia 
Paryžiaus tapytojus. 

Veri čia ras tik tamsą, pikta lemiančius šešėlius, ir jo 
dailėje ims vyrauti bitumo torai, pamėgti „Juodosios gau- 
jos“, tokių dailininkų kaip Kotė ir Liusjenas Simonas. Na, 
o Matisas, priešingai, ten aptiks ,,supaprastinimą“, kurį 
Mofra įkvėpė Puldiu tapytojas Gogenas. 

Veri piešinys be galo komplikuojasi, o jo kelionės 
draugo darosi laisvesnis, dingsta atsitiktinės, nereikšmin- 
gos detalės, lieka tik pagrindinės, amžinosios linijos, ir 
jo paletė net Bretanės pilkumoje linkusi perteikti grynas 
spektro spalvas. 

„Di:bau Bel Ilio saloje, nykioje Klodo Monė pakran- 
lėje',— pasakė man šia proga Anri Matisas. 

Aš klausausi, ką jis kalba, šviesiame, šventiškai pa- 
puoštame skaidriomis, džiaugsmingomis spalvomis jo bu- 
te Monparnaso bulvare, žvelgiu į tuo laikotarpiu nutapytą 
kupiną judėjimo, prašmatniai pilką, pagal Reisdalį, ma- 
riną „Bel Ilis, Gulfaras“; šėlstančių bangų pursluose, tar- 
tum sidabro patina aptrauktame audrotame danguje, justi 
perlamutrinė ramybė, kuri jau stebina ir pranašauja meis- 
triškumą. Tuo metu Matiso bičiulis Evenpoelis jį vadina 
„subtiliu tapytoju“, puikiai nusimanančiu apie pilkųjų to- 
nų meną. 

Gulfaras... Klodas Monė... Žvelgdamas į šį Svarbų dai- 
lės istorijos puslapį, negali neprisiminti, kaip tą Bretanės 
kamnelį vaizduoja puikus bretonų rašytojas, Klodo Monė 
biografas ir draugas, Giustavas Žefrua: „Por Kotonas, Por 
Gulfaras, Por Domua — šie pavadinimai pasitaiko čia 
kiekviename žingsnyje; jie duoti kyšuliams įr panašiems 
į tvirtoves akmens luitams su daugybe grotų. Čionai ma- 
tyti tuščios pakrantės, sueižėjusios uolos, vienišos pirami- 
dės, stūksančios priešais pajūrio skardžius, padengtus 
bangų putomis, samanomis ir kerpėmis; grotų ertmės, pri- 
menančios paslaptingas kriptas; plikos kalvos, vietomis 
apaugusios pageltusia, rudeniška augmenija, apvalios ir 
šiurkščios kaip nerangūs storaodžiai gyvūnai; uolos, pa- 
virtusios arkomis; geležies ir rūdžių spalvos kyšuliai — 
aukšti, kvadratiniai ir masyvūs kaip katedros, — tolumoje 
statmenai smingantys į jūrą.“ 

Atrodo, kad Bel Ilyje Matisas, kurį buvo pakerėję jo 
brangieji olandai, iš pradžių ketino atsidėti interjero ta- 
pybai. Todžl atsirado „Atviros durys“ (Maiklo Staino ko- 
lekcija) ir „Bretonė tarnaitė“ (Anri Matiso kolekcija), kur 
ant baltos staltiesės tviska stiklinės ir buteliai, lėkštės ir 
valgymo įrankiai. Tačiau kartą Veri savo draugą nusive- 
dė pas neeilinį dosnios širdies žmogų, Džoną Raselą, aus- 
tralietį, vedusį italę, pozavusią Rodenui, kai šis kūrė „Pra- 
garo vartus“, Raselas buvo susibičiuliavęs su Monė, kuris 
labai vertino jo Bel Ilio paveikslus; jis kolekcionavo Gijo- 
meno, Emilio Bernaro ir Van Gogo drobes įr tuo laikotar- 
piu, ypač kitais metais, kai Matisas grižo į „anglo pilį“, 
jį skatino domėtis impresionizmo atradimais. Kaip ir Diu- 
ranti, jis ragino Miatisą „skaidyti saulės šviesą į spindu- 
lius, sudedamąsias dalis, ir ją atstatyti remiantis bendra 
vaivorykštės spalvų derme". Ši pamoka nenuėjo niekais. 
Matisas iš Bretanės parsivežė „aistrą vaivorykštės spal- 
voms". 

„Vėliau, — pasakė man Matisas— dirbau Finistero de- 
partamente, Bezek Kap Sizene, be Veri, nes nebegalėjome 
sutarti. Iš Bezeko prie Ponkrua nuvykau į Razo kyšulį. 
Vieną para praleidau ir Pont Avene, bigudenių* krašte.” 

Tačiau Matiso anuomet nė kiek nedomino Pont Aveno 
simbolistų grupė. Kai paklausiau apie tai, jis atsakė: „Aš 
niekada nemačiau Gogeno. Instinktyviai vengiau jo jau 
susiformavusios teorijos, nes buvau Luvro galerijų mo- 
kinys ir supratau, kokia sudėtinga problema, kurią turėjau 
išspręsti pats sau, be to, bijojau doktrinų, kurios yra tar- 
tum slaptažodis. 

Tuo metu galvojau beveik kaip Rodenas, kuris sakė: 
„Gogenas — tai kuriozas! 

„„Vėliau pakeičiau savo nuomonę, kai, darydamas etiu- 
dus, supratau, kaip atsirado toji Gogeno teorija. Galiu 
net prie Gogeno teorijos pridėti Sera teoriją apie spalvų 
kontrastus, jų sąveiką ir šviesingumą. Visa tai matyti De- 
lakrua, Pjero dela Frančeskos kūriniuose, — žodžiu, bū- 
dinga Europos ir iš dalies Rytų tradicijoms." ! 


LL NM ML LL LL LS R 


15 Niekur nes'.elbtos Anri Matiso pastabos. 

Būtent Matisas įgyvendins Gogeno tyrinėjimus, lie- 
čiančius šviesą, „šią neapčiuopiamą šiuolaikinės dailės chi- 
merą“, pasak Moriso Deni. 

Sezanas pasakė apie šviesą: „Įsitikinau, kad saulės ne- 
galima atkurti, ją galima tik pavaizduoti“, o Gogenas: 
„Pastebėjau, kad šešėlio ir šviesos žaismas nėra šviesos 
spalvinis ekvivalentas... Harmonijos, efekto turtingumas 
dingsta, lieka tik šablonas. Kas gį čia galėtų būti ekviva- 
lentas? Gryna spalva...“ Pagaliau Matisui pavyks pasinau- 
doti Gogeno duomenimis ir jis gaus puikių rezultatų. 

Veri piešinys be galo komplikavosi, o jo kelionės drau- 
go darėsį laisvesnis, rėmėsi vien didžiosiomis amžinomis 
linijomis. Šitaip Matisas savo palete, skirta olandų grizai- 
lei, pamažu stengėsi išreikšti spektro tviskėjimą. 

Nuo tada Reisdalio ir Davido de Heimo kopijuotojas 
pradeda linkti į impresionizmą. Tai nereiškia, kad jis taps 
tikru impresionistu. Jis pernelyg gerai jaučia — iš prigim- 
ties ar paveiktas muziejaus — sandarą, kompoziciją, kad 
šviesos analizę laikytų kuo nors kitu, o ne priemone, Im- 
presionizmas Matisui niekada nebus galutinis kūrybos 
rezultatas; bet ir sintezė, jo nuomone, mažai ko verta, 
jeigu jos pagrindas nėra analizė. 

Štai kodėl jis piešia daug piešinių prieš kurdamas kom- 
poziciją. Štai kodėl sako, kad kiekvienas sumanymas tu- 
ri būti perėjęs „tam tikrą analizės stadiją... Kai sintezė 
daroma iškart, ji būna scheminė, negili, ir nuskurdintas 
kūrinys turi trumpalaikę, akimirkos reikšmę". 


SINJAKO SAULĖ 


Tačiau Matisas pasinaudojo tokių dailininkų kaip Sis- 
lėjus, Pisaro, Klodas Monė ir Sinjakas atradimais. 

„Buvo laikotarpis,— rašė jo didysis draugas Marselis 
Samba,— kai Matisas šildėsi toje pačioje saulėje kaip ir 
Sinjakas. Tiesą sakant, jis niekad nebuvo tikras impresio- 
nistas. Tuo metu ir negalėjo būti dėl Sezano. Bet žinau 
vieną vietą Sen Tropė, kur jis tapė sėdėdamas prie Sin- 
jako pinijų, ir Hiunoje, dailaus svetingo Sinjako namo 

valgomajame, kabo gražus paveikslas ,„Prabanga, ramybė, 
geidulingumas", kuriuo kadaise gėrėjomės Nepriklauso- 
mųjų salone. Šį nuostabi drobė ženklina laikotarpį, kai 
Matisas rimtai ir susikaupęs ieškojo pats savęs saulės nu- 
tviekstuose puantilistų mokyklos keliuose.“!Š 

Kalbėdamas apie Matiso impresionizmą, arba tikriau 
neoimpresionizmą, Renė Hiuigas yra tokios pat nuomo- 
nės kaip Marselis Samba: 

„1896 metais jis išstato septynias drobes Marso lau- 
ke!', nutapo „Deserto stalą“, dabar esantį Froidenbergo 
kolekcijoje. Jis dar gyvena „šimtmečio pabaigos“ nuo- 
taikomis, taigi yra realistas. Spalva jam — viena iš prie- 
monių tikrovei atkurti. Ji padeda atvaizduoti du realybės 
elementus — šviesą ir trečiąją dimensiją; gryna ir skaidri 
spalva perteikia šviesą; ji sušvelninama pusšešėlyje, kur 
reikia parodyti, sakysim, kėdės atstumą paveikslo „gilu- 
moje". Prisimename Monė drobes: 1882 metų „Galetas“ ir 
ypač 1873-ųjų „„Pusryčius“— Monė realisto interjerus. 

Jaunystėje, „kai žmogus apimtas abejonių" ir savo su- 
manymų spragas turi kamšyti sekdamas kitais, Matisas 


Iš Marcel Sembat Henri Matisse, N. R. F., 1920. 

17 Iš tikrųjų, kaip rodo Nacionalinės draugijos katalogai, jis išstato 
keturias drobes 1896 metais ir penkias — 1897-aisiais. Tai Anri Matisas 
man pranešė 1947 metais. Deja, Rožė-Marksas, kuris, nepaisvdamas 
Instituto, 1900-aisiais gelbėjo prancūzų tapybos garbę, nežinojo šio gėdin- 
go fakto, irgi puikiai charakterizuojančio Meno Akademijos tredicio- 
nalistus: 

„1896-aisiais žiuri pateikiau septynias drobes; ji nė vienos neatmetė, 
bet pareiškė, jog trūksta vietos, ir paprašė, kad užeičiau atrinkti keturių. 
Nors eksponavau tik pirmi metai, pasiginčijus prieš mane pasisakiusiam 
Žanui Bero ir mane gynusiam Piuvi de Šavanui, buvau priimtas kandi- 
datu į Draugiją. l 

Tarp keturių mano atrinktų paveikslų buvo „Skaitanti moteris”; ją 
nupirko valstybė, o vėliau ji pateko į saugyklą paveikslų, atsirinktų Fe- 
likso Foro* žmonos savo miegamajam Rambujė pilyje. Gavęs leidimą, 
atvykau čia jo paimti, ketindamas išstatyti 1900 metų Pasaulinėje paro- 
doje. Paveiks'as buvo pateiktas žiuri, bet ji jo nepriėmė. Kreipiausi į 
Meno reikalų va'dybą, norėdamas grąžinti jiems paveikslą. Valua gat- 
vėje man buvo pasakyta, kad atiduočiau jį ten, iš kur paėmiau. Nugabe- 
nau Jį atgal į Rambujė ir, padedamas pilies tarnautojo, pakabinau ant 
tos pat vinies.““ (Niekur neskelbtos Anri Matiso pastabos.) Pridursime, 
kad Felikso Foro žmona pasirodė daugiau turinti kvalifikacijos vedovauti 
Meno reikalų valdybai negu Anri Ružonas arba pasigailėtinas jo pagal- 
bininkas Leonsas Beneditas. Beje, „Skajtanti moteris“ tebėra Rambujė 

priima impresionizmą. Kurį laiką naudoja net jo tech- 
niką ir siekia to paties tikslo; tai patvirtina medžių virti- 
nė su puria lapija, atsispindinčia raibuliuojančiame van- 
denyje, — paveikslas nutapytas 1898 metais. 

Iš tikrųjų tokius jaunus dailininkus kaip Matisas su 
impresionizmu arba veikiau puantilizmu sieja ne tiek 
sutarimas, kiek sutapimas, Grynų kontrastingų tonų tech- 
nikoje pirmuosius masina spalvos intensyvumas, o puan- 
tilistams spalva — tik gudrybė, kuria naudodamiesi jie 
stengiasi atvaizduoti labiausiai neapčiuopiamą tikrovės 
elementą — šviesą. 

Ši dviprasmiška padėtis truko „medaus mėnesį, paskui 
paaiškėjo, kad neatitinka charakteriai"... kad „grynos spal- 
vos puantilistams — subtiliausias „imitacijos meno“ gink- 
las. Matisas ir jaunieji fovistai jaučia, jog metas iš tapy- 
bos pareikalauti, kad teiktų didesnį tiesioginį malonumą, 
ir, svarbiausia, gryną linijos bei spalvos žavesį ir džiaugs- 
mą, kurį patiri jas vartodamas; kai jiems prikišamas „ve- 
rizmas“, jie atsako plastika ir išraiškingumu.'!š 

Tad, aišku, jie turėjo išsiskirti. Vis dėlto reikėtų paty- 
rinėti šio išsiskyrimo priežastis. Žinoma, viešnagės Breta- 
nėje (1896 ir 1897 metais) turėjo didelę reikšmę Matiso 
kūrybai: ji pasidarė santūresnė, gilesnė, labiau apibendrin- 
ta; ją pakeitė ne vien klimato pobūdis ir šviesos ypaty- 
bės, bet ir drąsus grynų spalvų naudojimas. Juk Bietanė- 
je — Pont Avene, Puldiu, Šatonef diu Fanc,— šioje žemė- 
je, tartum likimo skirtoje legendoms įr svajonėms, jau 
keletas metų, simbolistų mokyklos kūrėjams Gogenui ir 
Seriuzjė, Morisui Deni ir Emiliui Bernarui skatinant, slap- 
čiomis rengiama ofenzyva prieš impresionizmą. 

Kitame Prancūzijos gale, prie Viduržemio jūros, nuo 
kurios krantų atėjo klasikinis stilius, Provanso Ekse, ste- 
bėdamas amžinąsias Sent Viktuaros kalno linijas, vieni- 
šas žmogus deda naujos dailės pamatus. Sezanas vėl ima 
naudoti Klodo Monė pašalintą lokalinę spalvą ir savo gy- 
venimą paskiria jos moduliacijoms tyrinėti, sukuria tai, 
ką Andrė Lotas pavadino „tapybos giiumu'. 


Iš Renė Huyghe Matisse et la couleur— Formes I, 1930 m. 
sausio mėn., p. 6, Editions des Guatre-chemins. 

Nebetoli tas laikas, kai Anrį Matisas, kaip ir visi ko 
nors verti jo kartos atstovai, susidcmės Provanso Ekse 
gyvenančiu meistru. „Tačiau Matisas,— kaip jis man ra- 
šė,— niekad nėra matęsis nei stengęsis pasimatyti su Se- 
zanu, nes mano, kad menininkui atstovauja jo kūryba,“ 

Tuo tarpu impresionizmo įtaka, išlaisvindama jo pa- 
letę, duoda naudingų paskatų jo protui. 


KORSIKOJE 


1898 metais Matisas atras Viduržemio jūrą ir nukeliaus 
į Korsiką, paveiktas Renuaro, kuris, beje, visada atsi- 
žvelgė į lokalinę spalvą. 

„Tik atvykęs į Ajačą labai susižavėjau Pietumis, ku- 
rių dar nepažinojau' — pasakė man vis dar susijaudinęs 
Anri Matisas. 

Ir jis ilgai rodė keletą to laikotarpio drobių: 

„Mano kambarį Ajače“, kurio prašmatnūs pastoziški 
potėpiai taip vibruoja, kad paviršutiniškas stebėtojas šią 
drobę galėtų palaikyti vienu labiausiai vykusių impresio- 
nizmo kūrinių. 

„Kiemo sodą Ajače“ su lengva mėlyna ir virpančia pa- 
dange, o dešinėje — akmeniniais laiptais, vedančiais į 
rausvą namą, tvirtais, tiesą sakant, nelabai impresionistiš- 
kai nutapytais išoriniais laiptais. 

„Malūno sodas“ artimesnis Renuarui, tapytojui, įsimy- 
lėjusiam savąją Kanio gyvenvietę. Tačiau, nors spalvos 
fejeriškai prašmatnios, nors tviskėte tviska žali, balti ir 
raudoni tonai, nėra jokių divizionizmo ir puantilizmo po- 
žymių. Tą pat galima pasakyti ir apie ,„Mažus alyvme- 
džius", kurių mėlyni, oranžiniai, žali ir geltoni tonai tokie 
švelnūs. 

Tas šviesos apsvaigintas teptukas, tie pastoziškį po- 
tėpiai vaizduojant šešėlius ir šviesumas, primenantys karš- 
čiuojančios, valdingo įkvėpimo pagautos rankos suskaldy- 
tus brangakmenius, daro jį artimą vieninteliam meistrui, 
kuriam taip daug skolingas Renuaras, Valmono ir Šanro- 

zė peizažistui — Delakrua. Tie šimtamečiai alyvmedžiai 
(nėra nieko gražesnio už didelius ir atšiaurius Korsikos 
alyvmedžius) būtų sudarę kuo puikiausią dekorą, tikrą 
biblinį dekorą „Jokūbo grumtynėms su angelu". 

Čia reikia paminėti dar vieną meistrą — Ternerį, kurio 
dailę Matisas tais pat metais, 1898-aisiais, atrado Londo- 
no Nacionalinėje galerijoje. 


MEDAUS MĖNUO PAS TERNERĮ 


Prieš keletą mėnesių, 1898 metų sausio 8 dieną, jau- 
nasis dailininkas Paryžiaus IX rajono merijoje susituokia 
su gražia aukšto ūgio pietiete, turinčia ryšių su Tulūza ir 
žaviąja Rusijono provincija — Ameli Noeli Aleksandrina 
Pareir... Jų santuoka, kaip pranešė man Anri Matiso žmo- 
na, buvo palaiminta Eilau šv. Honorato bažnyčioje. Juodu 
išvyko povestuvinėn kelionėn, į Londoną, gimtąjį Ternerio 
miestą, — šį dailininką impresionistai laikė savo pirmtaku. 
Matisas niekad neužmiršo tos kelionės ir kartą jaudinda- 
masis papasakojo apie ją mano bičiuliui, Daily Mail dailės 
kritikui Pjerui Žanra: „Vienoje savo parodoje Londone 
Matisas man pasakė, kad mėgsta mūsų miestą, nes pir- 
mąkart jį pamatė per savo medaus mėnesį". 

Kalbėdamas apie Ternerį, tapyboje saulės pranašą, im- 
presionistų dievaitį, Morisas Deni šitaip išreiškė 1905 me- 
tais Klodo Monė ir Pisaro nuomonę apie šį didį šviesos 
burtininką: ,Terneris, be abejo, buvo pirmtakas, žavintis 
romantikas, bet ir jis niekad netapė vidudienį, kad galė- 
tų perteikti gryną saulės šviesą...“ 

Tiesą sakant, Matisas nevisiškai taip Manė; jo požiū- 
ris į Ternerį daug gilesnis ir subtilesnis, Jis pats man sakė, 
kad 1898 metais į Londoną keliavęs „tik pasižiūrėti Terne- 
rio kūrinių. Man atrodė, jog Terneris yra pereinamoji pa- 
kopa tarp tradicijos ir impresionizmo. 

Ir iš tikrųjų nustačiau, kad savo spalvine sandara la- 
bai panašios Ternerio akvarelės ir Klodo Monė paveiks- 
lai.“ 

Kokių įtakų patyrė šis toks „nepriklausomas“ meistras! 
El Greko ir Sezano, Ternerio ir Giustavo Moro, Renuaro 
ir Klodo Monė, Odilono Redono, Sera ir Sinjako — nė ne- 
suskaičiuosi dailininkų, padariusių didelį įspūdį jauna- 
jam Anri Matisui. 

Šiuo metu jauniems tapytojams — o tarp jų yra pui- 
kių — labai priekaištaujama, kad savo kūriniais per daug 
atvirai reiškią susižavėjimą šituo didžiu vyresniuoju ko- 
lega. Bet argi Matisas jų nepateisino taip save gindamas: 
„Aš niekad nevengiau kitų įtakos... Būčiau tai laikęs bai- 
lumu ir nenuoširdumu prieš save patį. Manau, kad meni- 
ninko asmenybę ugdo, daro tvirtesnę kovos, į kurias jai 
tenka stoti... Jeigu ji žūsta grumtynėse, toks, matyt, jos 
likimas...''!? „Kopijuotojas? Ne, jokiu būdu,— pasakė apie 
ji Marselis Samba,— bet jį iki širdies gelmių sujaudinda- 
vo didžiųjų meistrų atradimai ir jis pasišviesdavo jų švie- 
sa...“ 

Visa tai baigta. Nuo šiol Anrį Matisą, kaip ir kiekvie- 
ną tapytoją iš šiaurės, trauks lotynų saulė, Viduržemio jū- 
ra, kuriai jis teiks pirmenybę, ir vilios Rytai. 

Visur, kur Matisas apsigyvendavo,— Ajačo įlankoje 
ar Sen Tropė užtaky, Tulūzoje ar Koliūre, Tanžere ar Ni- 
coje,— jis rasdavo tinkamą sau atmosferą, ramybę, ku- 
rios, jo nuomone, turi siekti kiekvienas dailininkas. 

Iš džiaugsmingos šviesos, kurioje išnyksta detalės ir 
išryškėja tauri visuma, iš skaisčiai mėlynų, švelniai raus- 
vų, sidabriškai žalių, raudonai violetinių, oranžinių, gel- 
tonų kaip šafranas, pilkų kaip karvelis tonų simfonijos 
atsirado bakchiška kūryba, savo aistringumu tesiekianti 
ramybės. 

„Noriu,— pasakė Matisas,— kad mano dailė būtų tyra, 
kupina pusiausvyros, kad nekelių nerimo ir netrikdytų; 
noriu, kad pavargęs, nusikamavęs, išsekęs žmogus pailsė- 
tų ir nusiramintų, žiūrėdamas į mano kūrinius.“ 


Anri Matisas grįžo į Paryžių, pusę metų praleidęs Aja- 
če. Nuo kontakto su Viduržemio jūra jo žvilgsnis buvo 
pasidaręs daug šviesesnis ir tvirtesnis; bet nuėjęs į Luvrą, 


19 Matiso žodžiai, pateikti Gijomo Apolinero La Phalange, 1907 metų 
gruodžio numeryje, 

jis pajuto, kad vėl reikia tapyti dirbtuvėje figūrą. Lėšų 
turėjo ne per daugiausia, tad norėjo grįžti į buvusią Mo- 
ro dirbtuvę, į kurią traukė prisiminimai. Tačiau Giustavo 
Moro jau nebuvo gyvo. Jo vietą užėmė Kormonas, bet 
negalėjo jo atstoti. 

„Ten pamačiau,— pasakoja mums Anri Matisas— kad 
mokinių nuotaikos labai pasikeitusios. Mano prisiminimai 
apie buvusį mūsų mokytoją jiems nepatiko; jie pasakė: 
„Dabar mus moko amato ir kaip tvarkytis gyvenime“, Su- 
pratau, ką tai reiškia, jau iš pat pirmo ir vienintelio karto, 
kai Kormonas mano akyse taisė mokinių darbus. 

Kai atėjo mano eilė, jis pasižiūrėjo į mano darbą ir 
veidą ir, nė žodžio netaręs, praėjo pro šalį. 

Modeliui ilsintis, mokiniai paprastai dėstytojui rodo 
savo darbus, atliktus ne dirbtuvėje; aš uždėjau ant molber- 
to priešais mokytoją drobę, kurioje buvo atvaizduotas sau- 
lėlydis ir Luvro pastatai, matomi pro mano langą Sen Mi- 
šelio krantinėje. Kormonas pažvelgė, bet nepasakė nė 
žodžio. Paskui pasišaukė dirbtuvės seniūną ir ėmė su juo 
patylom kalbėtis. 

Dėstytojui išėjus, seniūnas priėjo prie manęs: ,,„Nuošir- 
džiai apgailestauju, bet turiu pasakyti, kad patronas 
pasiteiravo, kiek tau metų. Pasakiau: „Trisdešimt'.—,,„Ar 
jis įsitikinęs tuo, ką daro?' — paklausė. „Taip, maestre ',— 
atsakiau, „Tada jam reikia iš čia išeiti!“ 

Taigi turėjau ieškotis dirbtuvės kitur. Iš pradžių nu- 
sprendžiau grįžti į Žiuliano akademija, bet neleisti ten sa- 
vęs taisyti. Tačiau greit turėjau iš ten bėgti: mokiniai šai- 
pėsi iš mano etiudų. Atsitiktinai sužinojau, kad Reno gat- 
vėje, Vjė Kolombjė kieme”, yra vieno pozuotojo ispano 
įsteigta ateljė, į kurią kas savaitę ateina koreguoti Kar- 
jeras, Iš tikrųjų Karjeras ateidavo tik tada, kai ispanas tu- 
rėdavo pinigų. Ten nuvykęs, radau Žaną Piuji, Lapradą, 
Bjetą, Dereną, Šabo; nebuvo nė vieno Moro mokinio. 

Pagaliau galėjau dirbti visiškai ramus, nes dėstytojas 
koreguodavo tik savo mokinius, tai yra seniau įstojusius 


20 Tai tikriausiai buvo Drakono kiemas. Atrodo, kalbama apie Ka- 
milio akademiją. Vadinasi, Karjeras nepašalino Matiso iš šios akademijos, 
bet, kaip matysime, jis pats nusprendė, jog čia nepageidautinas. 

ir nuolankius, ir santūriai žiūrėjo į individualesnį darbą. 
Man Karjeras netardavo nė žodžio. Nežinojau, ką apie tai 
galvoti, bet po daugelio metų jis man pasakė, kad vertinęs 
mano idėją, nes jam atrodžiusi įdomi! 

Deja, ši ateljė užsidarė, mat nebuvo pakankamai mo- 
kinių. Tada, susidėję pinigų, nusisamdėme pozuotoją, at- 
eidavusį pas Bjetą, į Diuto gatvę. 

Visa tai truko, man išėjus iš Kormono dirbtuvės, tik 
vienerius metus?! 

Maždaug tuo laiku Bona ateljė buvo priglaudusi du 
havriečius, būsimuosius kovotojus dėl naujojo meno. — 
Otoną Frijezą* ir Raulį Diufi, kuriam Matiso drobės ne- 
trukus parodys, kad „vaizduotė veikia ir spalvą“. O De- 
renas, šiurkštusis Matiso kolega Karjero dirbtuvėje, Pary- 
žiaus priemiesty Šatu, iš kurio buvo kilęs, artimai susidrau- 
gavo su dviračių sporto čempionu Vlaminku; ši draugystė 
turės didelę reikšmę fovizmo susiformavimui. 

Ko norėjo fovistai? Renė Hiuigas nusakė tai vadovau- 
damasis protu ir intuicija: ,„Fovistai nori glaustumo, nes 
labiausiai Vertina intensyvumą; susivienijimas, sąjunga 
galį remtis tik abipusių nuolaidų sistema. Tad fovisiai su- 
dedamiesiems elementams paliks maksimumą individualu- 
mo, sudarydami tarp jų tik pusiausvyrą, geros kaimynystės 
santykius. 

Tai galima pasakyti ir apie spalvą: paveikti Gogeno, 
jie vienu tarpu nuklydo į lygios spalvos plotmes, kaip 
anksčiau buvo nuklydę į arabeską.“ Pagaliau spalvų dar- 
nos vyravimo principą Matisas ir jo bendraminčiai pakei- 
čia „spalvinių orkestruočių“ simfonijos principu, kaip, 
kalbėdamas apie fovistus, pasakė Otonas Frijezas. 

Intensyvūs tonai, kurie priešinami sudaro „akį rėžian- 
čias mozaikas“, sutrauks minias žmonių. Tai jaunatviška 
ir laukinė spalvų simfonija, kurią ilgainiui surimtėję fovis- 
tai sušvelnins pavartodamį netolydumo, praleidimo prin- 
cipą, tai yra palikdami drobėje balto, nenuspalvinto grun- 
to plotus, padedančius sukurti būtinus perėjimus. 

„Patrauklus ir rafinuotas Matiso šaltumas, tolimas Vla- 
minko šėlimui... sukūrė... naują dailę. Apgalvotas, suma- 


?! Niekur neskelbtos Anri Matiso pastabos. 
41 


nus jos žavesys atvėrė kelią visiems plastiniams eksperi- 
mentams. Siekdamas intensyvumo, dailininkas jau nepaiso 
tikrovės, išskiria ir sustambina pagrindinį elementą. Daik- 
tų vienovė išyra — pabrėžiami tipiški požymiai. Morisas 
Deni jau iš pat pradžių buvo įžvalgus: „Tai tapyba, kurio- 
je nėra atsitiktinių dalykų, grynoji tapyba, tapymo ak- 
tas... dailės kūrinyje nebėra vaizdinių ir jutiminių savybių. 
Tai — absoliuto siekimas.“ 

Dėmių ir arabeskų deriniais Anri Matisas iš tikrųjų sie- 
kia absoliuto. Nuo to laiko, kai jo dirbtuvėje, Sen Mišelio 
krantinėje, pradėjo viešpatauti Sezano „Trys besimaudan- 
čios moterys“, įsigytos pas Volarą, jos darė magišką įtaką 
jo formavimuisi. To šedevro mėlynų tonų harmonija jį 
taip paveikė, kad nuo šiol mėlyna spalva — pernelyg jau- 
trių žvilgsnių apsėstis — jį tiesiog persekios. Šitai galima 
pasakyti apie „Mėlynąją harmoniją“ (Maskva, Puškino dai- 
lės muziejus), eksponuotą 1908 metais Paryžiaus Rudens 
salone; šitoks ir „Natiurmortas su mėlynmarge staltiese“ 
(Merionas, Barnso kolekcija), nutapytas metais anksčiau, 
ir ypač „Mėlynas aktas“ (,„Biskros prisiminimai“, Baltimo- 
rės dailės muziejus), dėl kurio, kaip rašo viename laiške 
Hansas Purmanas Alfredui Barui, 1907 metais įvyko drau- 
giškos varžybos — tikriausiai Koliūre — tarp Dereno ir jo 
vyresniojo kolegos. Reikėjo nutapyti geriausią figūrą mė- 
lynais tonais. Žvilgtelėjęs į Matiso „Mėlyną aktą“, Dere- 
nas prisipažino pralaimėjęs varžybas ir sunaikino savo 
drobę. Šis Matiso paveikslas 1907 metais sukėlė skandalą 
Nepriklausomųjų salone; jis buvo nupirktas Leo Staino, ir 
1913-ųjų žiemą, išstačius jį parodoje Bostone, buvo su- 
deginta jo reprodukcija šiame dideliame Amerikos mieste. 

Būtent šiuo laikotarpiu Matisas kiek iškilmingai saky- 
davo: „Sezanas — mūsų visų mokytojas”. 


MATISO IR MARKĖ LAURAI 


Artėja 1900 metai. Paryžius virsta viena milžiniška sta- 
tybos aikšte. Gatvės užplūstos maištininkų. Deruledui* vos 
nepavyko padaryti valstybės perversmo. Lonšano hipodro- 

me buvo skeltas antausis Marianai respublikos prezidento 
asmenyje. 

Moterys dar niekad nebuvo tokios gražios. Kai kurių 
plaukai, sėdmenys, krūtys, beje, kartais dirbtiniai; pilvo 
nėra — jis uždraustas mados. Didžiulės Boldinio skrybė- 
lės — ištisi gėlynai; „princesės“ stiliaus suknelės, išryški- 
nančios vešlias kūno formas; daugybė išpūstų sijonų, dau- 
gybė žemų šiaudinių skrybėlių... 

„Mulen Ruže” siautėja kadrilis. Aplink Džeinės Avril 
Melinit kojas putoja apatiniai sijonai. Slampinėja Viletas* 
ir, rodydamas į šlaunį kelnaičių nėriniuose, linksmai pa- 
reiškia: „Mėsą reikia paduoti su garnyru!" 

Streikuoja žemkasiai. Aikštę prie Thėdtre Francais“, 
kuriame neseniai sudegė jauna ir gražį Anrio, atakuoja 
kirasyrai. Šimtas tūkstančių darbininkų meta darbą, sėdi 
rankas sudėję. Iš kur streikininkai gauna pinigų — iš Ga- 
melės* ar iš Vilhelmo*2 Sugluminta vyriausybė stengiasi 
įminti šią žiaurią mįslę. 

Atėjo 1900 metai. „Gražioji epocha"? 

Dėl streiko neįvyko paroda. Tačiau vėl imama dirbti. 
Statomas metro, Aleksandro tiltas per Seną, upės krantuo- 
se — tarptautinis miestelis, Didysis ratas primena didžiuo- 
sius biplanus, į kuriuos tuo metu, kai buvo pradėtas Eifelio 
bokštas, sunkiai kopdavo gydymosį kalnų oru pirmtakai. 
Statomas riedantis šaligatvis, kuris pridarys bėdų ir vos 
nesužiugdys naujosios technikos — gelžbetoninių kons- 
trukcijų. Bet argi tai svarbu? Juk dėl to susilauksime Kur- 
telino šedevriuko ,„(Gaminys 330". 

Nugriautų Pramonės rūmų vietoje vienas priešais kitą 
stovi dveji rūmai — Didieji ir Mažieji. Mirbo visaip juos 
išjuokia, bet sekmadienių minia jais gėrisi. 

Didžiųjų rūmų viduje, po ką tik uždėtu milžinišku stik- 
liniu stogu, knibždėte knibžda darbininkai. Daug lipdyto- 
jų daro gipso muliažus, daug ornamentuotojų — festonus 
ir astragalus. 

Šomono kalvos šlaite dirbtuvėse, priklausančiose teatro 
dekoratoriui Žambonui, kurį į padanges kelia Pedras Ga- 
jaras ir Eduaras Detajis, darbuojasi tepliotojų brigados, 
Jie turį nutapyti kilometrus laurų lapų, kurie Didžiuosiuo- 
se rūmuose puoš parodų salių frizus. 

Atsitūpę, lyg būtų skaldę ant kelio akmenis, be jokio 
entuziazmo, tylomis dirbo du dailininkėliai, o kiti, kaip bu- 
vo ipraię, plėšė madingą priedainį Les amours sont fra- 
giles („Meilė praeina") arba Sobre las Olas („Ant bangų"). 

Tapyti begalines laurų lapų girliandas juodviem ne- 
buvo malonu. Vienas — mažas, trumpakojis, apsivilkęs 
baltos drobės palaidine, sprendžiant iš veido, pokštinin- 
kas. Jo draugas — barzdotas, plaukuotas, tikras žaliūkas, 
Puikiai gali įsivaizduoti jį esant dviračių lenktynių čem- 
pioną, teikiantį garbę savo trispalviams marškinėliams. 

Mažesnysis pažvelgia į laikrodį ir pašaipiai sako: 

— Na, brolyti, neliūdėk. Liko tik septyniolika ketvir- 
čių valandos. Gauname po franką už valandą ir dirbame 
devynias valandas per dieną — ko dar norėti? 

Dėl to kaltas Alberas Markė. Tai jis sumanė paieško- 
ti darbo sau ir Matisui, kad juodu galėtų sutvarkyti pini- 
ginius reikalus; tai jis Boteno informacijų knygoje sura- 
do geriausių dekoravimo dirbtuvių adresus; tai jis ėmėsi 
žygių, kad su savo draugu įsidarbintų pas Žamboną. 

Staiga aukštesnysis pasisuka ir irzliai atsako: 

— Užsičiaupk, Alberai, nes užmušiu! 

Atėjus vakarui, Alberas Markė ir Anri Matisas, kurį 
dėl jo rimtumo ir orios išvaizdos darbo draugai praminė 
„daktaru“, baisiai pavargę, išeina iš dirbtuvės. Niekas taip 
nenualina kaip toks juodadarbio triūsas — juk turį dirbti 
kaip prie konvejerio, nuleidęs galvą, susikūprinęs. Kai 
grįžti namo, skauda strėnas ir dreba kojos iš nuovargio. 

„Na ir darbelis buvo! — pasakojo 1941 metais Anri Ma- 
tisas rašytojui Fransiui Karko.— Niekada taip nenusivary- 
davau nuo koto. Tarp mūsų buvo apsukruolių, kurie pa- 
sistengdavo, kad po poros savaičių juos atleistų, nes gau- 
davo išeitinę pašalpą. Čia buvo kavinių padavėjų, prekių 
pristatytojų, ištisa brigada tokių vaikinų, kuriems „į vis- 
ką nusispjauti”. Viršininkas nenuleisdavo nuo jų akių. De- 
ja, mano veidas viršininkui nelabai patiko. Sykį, kai no- 
rėjau kiek atsipūsti, jis sušuko: „„Klausykit, daktare... ma- 
tau, jūs pramogaujate!“ Aš taip pasipiktinau, kad atkir- 
tau: „Argi čia papramogausi!“ Ilgai neteko laukti. Braukši 
išrašo man sąskaitą ir parodo duris. Turėjau ieškotis dar- 
bo kitur.“ 

Alberas Markė gyvena Monžo gatvėje, vėliau įsikurs 
Turnelio krantinėje. Anri Matiso butas — Sen Mišelio 
krantinės 19 numeryje??: sename Pergamento gamyklos 
kvartale, kur jo senoliai flamandai puošdavo miniatiūro- 
mis pergamento rankraščius ir, valdant Karoliui V, įsteigė 
garsiąją „Paryžiaus mokyklą". 

Namie jo laukia jauna graži moteris ir daili dukrelė. 
Iki labai menkos vakarienės Matisas rymo ant palangės, 
rūkydamas pypkę, ir jo mintys sukasi apie Paryžiaus ka- 
tedrą ir Šventąją koplyčią. 

Prieš pusę šimtmečio gretimoje saloje, Anžu krantinėje, 
kitas pypkės rūkytojas, visą dieną „vilkęs jungą“, tomis 
pačiomis valandomis darydavo tą pat, mėgaudamasis po- 
ilsiu priešais ramiai mirguliuojančią upę. Jis, didysis Do- 
mjė, nukamuotas vergiškų darbų, irgi mąstė tik apie ta- 
pybą. 

Sena, mėgta Juliano* ir Napoleono,— ne vien Triumfo 
kelias ir paskutinis nusiminusiųjų prieglobstis. Ji buvo ne- 
išsenkantis įkvėpimo šaltinis Viktoro Hugo ,,Saulėly- 
džiams"“, Bodlero —,,Pakvietimuį kelionėn“ ir arčiau nuo 
mūsų — Apolinerui, be to, geriausiems mūsų dailinin- 
kams — nuo Koro iki Domjė, nuo Klodo Monė iki Arri 
Matiso. | 


* * * 


Baigęs valgyti labai menką vakarienę, laurų lapų ta- 
pytojas pajunta grižtant jėgas... Laikrodis muša valandas. 
Matisas skubiai užsideda fetrinę skrybėlę ir nusileidžia 
laiptais. 

Etjeno Marselio gatvėje, komunalinėje mokykloje, virš 
kurios stūkso Jono ERebaimio bokštas, Paryžiaus miesto 
valdyba suorganizavo lipdybos kursus. Ir nėra čia stropes- 
nio mokinio už tą trisdešimtmetį. Molis teikia tiesiog fi- 
zinj džiaugsmą tam, kas liečia jį ikvėpimo kupiromis ran- 
komis. Matisas kaip įmanydamas stengėsi vėl patirti kū- 
rybinį džiaugsmą, atkurdamas puikią Barį skulptūrinę 
grupę „Jaguaras, ryjantis kiškį“; ją pats pasirinko ir da- 


22 Šią informaciją man suteikė Markė 1936 metais. 


45 


bar dvejus metus studijuos vakariniuose kursuose, kur 

„persiims žvėries aistra, išreikšta masių ritmu“, 
Šitaip vakare, po sunkios darbo dienos, Žambono tep- 

liotojas ilsisi laukinių žvėrių ir genijaus draugijoje. 


„TRYS BESIMAUDANČIOS MOTERYS“ 


Rytojaus dieną, vos tik saulei patekėjus už Paryžiaus 
katedros bokštų, Matisas patyliukais atsikelia, stengda- 
masis nepažadinti jaunos žmonelės ir mažosios Margeri- 
tos. Dirbtuvės šviesoje jis tartum sustingsta priešais savo 
slaptuosius lobius. Čia jo šventenybės, prieš kelis mėne- 
sius nupirktos iš Ambruazo Volaro už pusantro tūkstan- 
čio frankų: gipsinis Rošforo biustas — vienintelis egzem- 
pliorius, Rodeno padovanotas Eduarui Manė, ir, svarbiau- 
sia,— nuostabusis paveikslas, vienas iš Sezano šedevrų, 
„Trys besimaudančios moterys“. 

Jų iš tikrųjų trys. Ta, kur dešinėje, atsukusi nugarą, — 
tamsiaplaukė provansietė; jos kūnas nutapytas melsvai 
žalsvais tonais; ji oriai sėdi vešlioje žolėje ir kairiąja ran- 
ka gręžia ilgą juodą kasą. Kita moteris, priešais ją,— ligi 
klubų vandenyje, ir iš šono krintanti šviesa išryškina jos 
torsą. Kairėje, taip pat atsukusį nugarą,— apkūni moteris; 
rusvi jos plaukai turį rudens lapų atspalvį; ji laiko ran- 
kose chalatą ir palinkusi į antrąją moterį, grįžtančią į 
ūksmingą krantą. 

Kiek aukų Matisas turėjo sudėti dėl šių ,„Besimaudan- 
čių moterų“, kurias nusipirko dar tuo metu, kai Sezanas 
buvo laikomas tepliotoju, nevykėliu! Kiek vidinių kovų 
patyrė per šį paveikslą, kai draugai jam sakė: „Tu, drau- 
guži, išsikraustei iš proto; grąžink tai Volarui, ir jeigu už 
sezaną ir rodeną jis duos sumą, kurią iš tavęs gavo, bus 
tavo laimė“. 


23 Tai paties meistro žodžiai. Kaip matome, jau nuo 1900 metų Ma- 
tisas pradeda vartoti žodį „laukinis žvėris“ (le fauve), kaip jis pats pa- 
brėžė biografijos metmenyse, kuriuos malonėjo man parašyti; jie sudaro 
šio veikalo pagrindą, 

Tačiau jis, išdidus ir ryžtingas, truputį paniekinamai 
galvodavo ir sakydavo: 

— Arba aš klystu, arba tikrai mokėjau išsirinkti. 

Tuo metu, kai jo lėšos mažėjo, o Sezano paveikslų 
kursas pamažu kilo, reikėjo būti nepaprastai valingam, 
kad neišsiskirtum su šia drobe. „,Neišsiskyriau,— išdidžiai 
atsakė man sykį Matisas— nes aistringai mėgau šį pa- 
veikslą.' Paminėjau jam tada tokius vertingus Fernandos 
Olivjė „„Atsiminimus“ apie Pikasą ir jo draugus, — tos pa- 
čios „gražiosios Fernandos", kuri pavadino Matisą „dai- 
linirko pavyzdžiu“. Jis nebuvo skaitęs šių eilučių, visiš- 
kai atitinkančių jo jausmus: ,„Nurodysiu tik Matisą, kuris, 
gyvendamas didžiausiame skurde, palaikomas žmonos, 
su šventa pagarba saugojo unikalų Sezano kūrinį ir tokiu 
būdu ugdė trijų savo vaikų skonį ir potraukį prie meno". 
Matisą labai sujaudino šie žodžiai. 

Tačiau ateis diena, pralaimėjimo diena, kai, susidūręs 
su publikos nesupratimu, neapykanta ir panieka, su kuria 
sutinkami novatoriai, be to, spiriamas šeimos nepriteklių, 
savo brangiąsias ,,„Besimaudančias moteris“, slaptąjį lobį, 
nureš vienam patikimiausių draugų, Aristidui Majoliui, 
kuris lauks žinomo pirklio. Bet šis reikalas užsidelsė ir di- 
delės aukos valanda dar neatėjo... 

Matisas atsiima ,,„Besimaudančias moteris“, kurios „duos 
pradžią jo dailei'. Jo akį vėl trauks Arkos krantų ūksmin- 
ga, kaip akvarelėje švelni lapija; gilus, beveik naktinis 
dangaus mėlynumas; „moduliuoti“ kūnai, šilkas, perlamut- 
ras ir aksomas — tas „impresionizmo Pusenas“, anot Mori- 
so Deni. 

Kai 1934 metais vienas Amerikos kolekcionierius, dak- 
taras Barnsas, už šią Sezano drobę pasiūlys daugiau kaip 
milijoną, Matisas atsisakys su ja skirtis, bet po kelerių me- 
tų padarys karališką mostą — savo ir žmonos vardu pado- 
vanos ją Mažiesiems rūmams, Paryžiaus miestui; pary- 
žiečiams, su kuriais taip ilgai dalijosi bėdomis ir džiaugs- 
mais. 

„Jūs ne viską žinote apie šį reikalą, — tarė man tru- 
putį šelmiškai 1955 metų balandžio 16 dieną Nicoje maes- 
tro našlė (mūsų pokalbyje dalyvavo ponia Margerita Ma- 
tis-Diutiuji). Štai kas. Mudu su vyru buvome nutarę Se- 

zano „„Besimaudančias moteris“ palikti savo vaikams, 1936 
metais valstybė 1937-ųjų parodos proga dailininkams pa- 
vedė papuošti Šajo rūmus ir kitus pastatus, bet Matisui 
nebuvo patikėta net mažiausio ploto išdekoruoti, nors 
užsienyje, būtent Rusijoje ir Jungtinėse Valstijose, jis ne- 
buvo užmirštas. Mano vyrą ištiko nervų priepuolis. Jis 
baisiai pasipiktino... 

Tuo metu jūs pasirūpinote, kad Paryžiaus municipali- 
tetas įsigytų ,Šokį“"— pirmąjį variantą jo dekoratyvinės 
kompozicijos, skirtos Merionui... Ir tada aš pasiryžau. „Ko- 
dėl, — tariau vyrui, — negalėtume Paryžiaus miestui, jo 
šiuolaikinio meno muziejui, padovanoti Sezano ,„Besimau- 
dančių moterų“, mūsų brangiausio turto? Būtų labai gera 
pamoka valstybei. 

Anrį Matisui ši mintis pasirodė puiki. Jis pranešė jums 
apie tai į Monparnaso bulvarą, ir judu susitarėte, Šitaip 
Sezano šedevras nukeliavo ne į Luvrą, o į Mažuosius rū- 
mus.“ 

Tą dieną, klausydamasis šių ponios Matis žodžių, pri- 
siminiau, kad jos vyras su kartėliu pasakojo, kaip buvo 
tuo laikotarpiu administruojama Luvre ir kad mūsų nacio- 
nalinėje galerijoje buvo netikusiai pristatomį meistrų kū- 
riniai. Staiga viskas paaiškėjo. 

Beje, prie Mažiesiems rūmams skirtos dovanos buvo 
pridėtas man adresuotas laiškas, parašytas jaudinančiais 
žodžiais. Jo eilutės ne tik byloja apie dailininko didžiadva- 
siškumą, kuriuo pernelyg dažnai buvo abejota, bet ir ro- 
do, kad šis Sezano šedevras turėjo didelę reikšmę Anri 
Matiso kūrybai. 


„Nica, 1936 m. lapkričio 10 d. 


Vakar jūsų ekspediloriui įteikiau Sezano „„Besimau- 
dančias moteris“. Mačiau, kad paveikslas rūpestingai su- 
pakuotas; tą pat vakarą jis turėjo iškeliauti į Mažuosius 
rūmus, 

Leiskite pasakyti, kad šis paveikslas — nepaprastai 
reikšmingas Sezano kūryboje, nes jo kompozicija labai 
glausta, tobula; ją dailininkas kūrė keliose drobėse. Nors 
tos drobės pateko į svarbias kolekcijas, jos tėra etiudai, 
nutapyti šiam paveikslui. 

Trisdešimt septynerius metus turėjau šią drobę ir ga- 
na gerai ją išstudijavau, nors, manau, dar nevisiškai. Ji 
palaikė mane morališkai kritiškomis mano gyvenimo aki- 
mirkomis; iš jos sėmiausį tikėjimo ir ištvermės. Tad leis- 
kite jus paprašyti suteikti jai deramą vietą, kad ji duotų 
visa, ką gali. Tam reikia šviesos ir atstumo. Ji sodrių 
spalvų ir išmanios tapysenos; žiūrint iš toliau, matyti ga- 
lingas jos linijų polėkis ir nepaprastas proporcijų tikslu- 
mas. 

Žinau, kad nereikia jums to sakyti, bet manau, kad tai 
mano pareiga. Prašau priimti šias eilutes kaip geriausią 
mano žavėjimosi šiuo kūriniu liudijimą, o aš vis labiau 
juo žavėjausi nuo to laiko, kai jį įsigijau. 

Leiskite padėkoti už tai, kad rūpinsitės šiuo paveikslu, 
kurį jums perduodu visiškai jumis pasikliaudamas... 

Anri Matisas“ 


Beje, daugelį metų Anri Matisas tiesiog jaudinančiai 
šiltai atsiliepdavo apie Sezaną. „Pas Diuran Riuelį,— rašė 
jis man 1945 metais, — mačiau du labai gražius Sezano na- 
tiurmortus; tai dulsvai mėlynos spalvos biskvitai, pieno 
ąsočiai ir vaisiai. Šiuos kūrinius parodė tėvukas Diuran 
Riuelis, kai pateikidu jam savo nutapytus natiurmortus. 
parduoti, — pasakė jis — Verčiau tapykite interjerus su fi- 
gūromis kaip štai šilas arba anas.” 

Kaip ir šiandien, kelias į tapybą naujoms kartoms atro- 
dė užkirstas. Visų dėmesį traukė impresionistai, 

Apie Van Gogą ir Gogeną niekas nieko nenorėjo nė 
žinoti. Reikėjo nugriauti mūro sieną, kad galėtum eiti to- 
liau.“ 


LAIPTAI BE TURĖKLŲ 


Šiuo periodu datuojami jo pirmieji mėlyni vyrų ir mo- 
terų nuogo kūno piešiniai — daugelio būsimųjų „mėlynų 
mažor“ simfonijų preliudijos. Tada buvo sukurtos drobės 

„Ateljė kampas" ir „Tualetinis staliukas“ (1901). Dailinin- 
ko tėvas, vasarojantis Vilarė prie Olono, Alpėse, pasi- 
kviečia jį kelioms savaitėms; Matisas tenai studijuoja 
peizažą neįprastai didelėje erdvėje. 

Šia proga įdomu sužinoti, ką Matisas manė apie kalnus 
kaip tapybos elementą: 

„Iš savo labai trumpos viešnagės norėjau parsivežti 
vien nedidelių tapybos kūrinėlių, paprasčiausių paveiks- 
liukų. Nemanau, kad kalnų peizažai būtų naudingi tapy- 
tojams, Dėl mastelių skirtumo neįmanomas intymus kon- 
taktas. Man atrodo, gera kalnuose pagyventi kelias sa- 
vaitės tik todėl, kad gali kaip reikiant pailsėti.''2* 

Matisui sugrįžus į Paryžių, jo materialinis gyvenimas 
pasidaro labai sunkus. 

Drobės, kurias Anri Matisas eksponuoja pas Nepri- 
klausomuosius (pirmąsyk atsiuntė jų į šį Saloną 1901 me- 
tais), kelia neviltį Boeno grūdų pirkliui, ir jis visiškai už- 
daro savo piniginę tokiam tepliotojui. 

Koks dramatiškas buvo tas laikotarpis! Kartą jis pats 
apie tai pasipasakojo Gastonui Bernheimui: 

„Tėvai nebenorėjo man nieko siųsti, kad galėčiau to- 
liau studijuoti dailę, ir aš likau visai be lėšų, Sužinojau, 
kad yra laisva vieta Komiškojoje operoje, kur gaučiau 
tūkstantį du šimtus frankų per metus. Paprašiau šios vie- 
tos. Stai koks čia buvo darbas. Scenos gilumoje buvo laip- 
tai be turėklų, savotiškos kopėčios, vedančios į palėpę, 
kur buvo laikomas rekvizitas. Nuo šių laiptų neseniai nu- 
krito ir užsimušė vienas žmogus. 

Buvo nutarta pastatyti sargą, kad niekas tenai nelip- 
tų. Šios vietos aš ir prašiau. Bet man nepavyko jos gauti.“ 

Nors ir labai užsigrūdinusi būna menininko siela, 
ateina valanda, kai dėl gyvenimo aplinkybių jis suabejo- 
ja savimi. 1902—1904 metais Matiso kūryboje justi lyg ir 
dvejonės, 1903-aisiais, grįžęs į Boen an Vermandua mies- 
telį, jis vėl linksta į lokalią spalvą, į realizmą ir vartoja 
prislopintas gamas kaip savo kūrybinio darbo pradžioje. 


— 


24 Neskelbtos Anri Matiso pastabos. 


1904 metais, vis ieškodamas spalvos, atrodo, krypsta į neo- 
impresionizmą, ir jo paveiksluose, pavyzdžiui, ,„Pary- 
žiaus katedros reginyje“, matyti divizionizmo įtaka. 

Šiuo laikotarpiu Ambruazas Volaras priima Matisą į 
savo galeriją Lafito gatvėje — surengia jo pirmąją paro- 
dą. 

Tiesą sakant, Volaras ir Matisas niekad nejautė viens 
kitam nė trupučio simpatijos. Kiekvieną kartą, kai Vola- 
rui kalbėdavau apie šį meistrą, vieną didžiausių iš tų, ku- 
rie pasitarnavo prancūzų tapybai, šis žinomas paveikslų 
pirklys, paprastai gana plepus, „kaip Konraras* iš atsar- 
gumo tylėdavo...“ 

Na, o Anri Matisas neslėpė didelės antipatijos Am- 
bruazui Volarui: „Jūs pusryčiausite pas tą galviją,— tarė 
jis man kartą nuoširdžiai, kaip jam buvo būdinga.— Man 
jūsų labai gaila.” Nemaloniais prisiminimais, kuriuos jam 
paliko Lafito gatvės ,Sendaiktininkas“, anot Foreno, jis 
pasidalijo su Andrė Verdė: 

„„Tas Volaras buvo suktas, mėgo rizikuoti ir turėjo 
uoslę... bizniui... 

Volaras buvo įsigijęs nemaža Sezano kūrinių. Jais bu- 
vo nukabinėtos sienos; jų šūsnys stovėjo ant grindų — 
vienas prie kito, atremti į sieną. Jam pavyko juos nupir- 
kti labai pigiai. Sezanas, beje, apie jį taip atsiliepė: „Vo- 
laras — vergų pirklys...“ 

Jaunų dailininkų parodos Latito gatvės galerijoje bu- 
vo dingstis pritraukti klientus, perkančius žinomų meis- 
trų paveikslus. Vernisažo dieną, nerodydamas pagarbos 
eksponuojančio tapytojo kūriniams, Volaras išstatydavo 
Renuaro, Sezano ir kitų dailininkų ofortus. Volaras, beje, 
visai nevertino jaunųjų tapytojų drobių... 

„„Vargšas Gogenas! Kiek jį prikamavo tas Volaras. 
Gogenas Volarui pristatydavo drobių, o šis alsiųsdavo jam 
truputį dažų, mažas tūbeles. Taip, Volaras su Gogenu el- 
gėsi tiesiog gėdingai.” 

O štai prisiminimas iš ne tokių tolimų laikų: „Paskutinį 
kartą su Volaru susitikau prieš dešimt metų Vitelyje. Pri- 
miniau jo mėgtą pasakoti seną anekdotą apie moterų lo- 
giką. 

Vėliau jis pasakė: „Matisas — labai pavojingas žmo- 
gus: turi puikią atmintį.''29 

Iš tikrųjų Matisas turėjo puikią atmintį, be to, buvo 
kaip reta teisingas. 1936 metais jis man papasakojo, kaip, 
nusipirkęs „Tris besimaudančias moteris“, po kiek laiko 
panoro įsigyti du Van Gogo kūrinius. 

„Volaras,— pasakė jis man,— paprašė dviejų tūksian- 
čių frankų. Neturėjau nė su. Taigi teko pakentėti... Po 
metų, pardavęs kelias drobes, vėl nuvykau į Lafito gatvę. 

— Volarai, ar tebeturite tuos du van gogus, kurie 
man patiko? 

— Taip, tebeturiu. Bet neilgai jie bus pas mane. Yra 
vienas mėgėjas. 

— Na, gerai... Už juos, kaip ir anksčiau, prašote du 
tūkstančius? 

— Ne, dabar... penkis tūkstančius. 

— Kodėl? 

— Nieko nepadarysi. Laikas eina, ir Van Gogo paveik- 
slų kursas pakilo. 

Mano kišenėje buvo tik du stambūs banknotai. 

„„Negalėjau prieštarauti — baigė Matisas— Jo buvo 
teisybė.” 

Bet supratau, jog dailininkas niekad pirkliui nedova- 
nojo, kad šis buvo... toks teisus. 

Pridursiu, kad daug vėliau, apie 1937 metus, Volaras 
man pareiškė štai ką: „Dėl Van Gogo labai apsigavau. 
Man atrodė, kad jis neturi ateities, ir visas jo drobes par- 
daviau pusvelčiui." 

Deja, aš pernelyg gerai žinojau — man pasakė Mori- 
sas Deni,— kaip tos Van Gogo drobės pateko i „„Volaro 
urvą". 

Beje, erzinantis Volaro veidmainiavimas negalėjo ne- 
nuteikti prieš jį tokio iki brutalumo atviro žmogaus kaip 
Matisas. Gertrūda Stain* savo „Alisos Toklas autobiogra- 
fijoje“ (Nouvelle Revue Française) su būdingu jai čaižiu 
sąmoju aprašo vieną juokingą sceną. 


————————————————————————————-—  —————————————— a 


2 Andrė Verdet Prestliges de Matisse (Editions Emile- 
Paul). 

Tai įvyko Sen Mišelio krantinėje Nr. 19, bute, kuris 
man buvo gerai pažįstamas, nes jame dar visai jaunas 
gyvenau su tėvais. Motina, dailininkė, turėjo čia dirbtu- 
vę, kurią po kelerių metų užėmė Anri Matisas. 

„Matisas dirbo kiekvieną dieną be atvangos, nesudėda- 
mas rankų. Sykį pas' jį atsilankė Volaras. Matisas mėgo 
pasakoti šią istoriją, ir aš ne kartą ją girdėjau. Volaras 
įėjo ir pasakė norįs pamatyti didžiąją drobę, kuri nebuvo 
priimta į Saloną. Matisas ją parodė. Bet Volaras į ją net 
nepažvelgė: visą laiką kalbėjosi su ponia Matis, ir, svar- 
biausia,— apie virtuvės dalykus; jis nepaprastai domėjo- 
si kulinarija ir, kaip kiekvienas tikras prancūzas, mėgo 
gardžiai pavalgyti. Ji — taip pat. Matisas ir ponia Ma- 
tis jau ėmė nervintis, nors to ir neparodė. „O į kurią pu- 
sę šitos durys? — paklausė Volaras, lyg jam tai būtų 
nepaprastai įdomu.— Į kiemą ar į laiptine?“ — „Į kie- 
mą“, — atsakė Matisas. „Gerai“, — tarė Volaras ir išėjo. 

Matisai kelias dienas spėliojo, ar Volaro klausimas 
turėjo kokią slaptą prasmę, ar buvo tik paprastas smal- 
savimas. Bet Volaras niekad tuščiai nesmalsaudavo. Jis 
visada norėdavo žinoti, ką visį apie viską mano, kad ga- 
lėtų suvokti, ką pats mano. Tai visiems buvo gerai žino- 
ma. Todėl. Matisai klausinėjo vienas kitą ir visus savo 
draugus, kodėl Volaras paklausė apie duris. Šiaip ar taip, 
dar tais pačiais metais Volaras nupirko paveikslą, sumo- 
kėjo nebrangiai, bet nupirko, paskui kažkur nukišo, ir 
niekas jo daugiau nematė ir apie jį nekalbėjo." 

1898, 1899 metai... Matisas atrado Viduržemio jūrą, 
atrado Sezaną... atrado ir gyvenimą... 1900 metai, Mate- 
rialinė šeimos padėtis sunki, ir, kad galėtų išmaitinti žmo- 
ną ir vaikus (nebereikia girliandų Mažiesiems rūmams), 
Anri Matisas vėl ketina mesti tapybą; tačiau draugiškos 
rankos jį remia ir grąžina pasitikėjimą savimi. 

Tėvukas Driuė, tuo laikotarpiu prekiautojas alkoholi- 
niais gėrimais Almos aikštėje,— pas jį ateidavo valgyti 
Rodenas, — susidomi jaunuoju Matisu. Į jį atkreipia dėme- 
sį ir Berta Veil; ji randa mėgėjų, už jo drobę duodančių 
iki dvidešimties frankų, o anuo metu tai jam buvo tikras 
Eldoradas. 

— Ar iš jų buvo jums kokios nors naudos? — paklau- 
siau Anri Matisą. 

— Taip,— atsakė šis,— kiekvienam debiutaniui nau- 
dingas pirklys. Bet tais laikais dailininkas turėjo nedels- 
damas teikti pirkliui tiesioginę naudą, kad šis nupirktų 
jo kokią drobę ir kad už gautus pinigus jis galėtų išsimai- 
tinti bent kelias dienas. Sutartys nebuvo sudarinėjamos, ir 
pirkliai (neskaitant Volaro, kuris tapytojus palaidodavo) 
kūrinių nesandėliuodavo. Niekad neturėjau laimės, kad 
mane dėtų į sandėlį. 

Po Volaro ir Bertos Veil atėjo Felikso Feneono*, Žoso 
ir Gastono Bernheimų eilė. 

Tuo metu Feliksą Feneoną sutikdavau kiekvieną tre- 
čiadienį „Saido“ viloje, pas Anatolį Fransą; jis buvo iš- 
tįsęs, be ūsų, bet su barzdele, panašus į amerikiečių dė- 
dę Samą ir į šokėją Valanteną Bekaulį. Feliksą Feneoną 
išgarsino „Trisdešimties“ teismo byla, be to, jo rašomos 
dienraščio Le Matin „kronikai“ trys eilutės, kurios liudi- 
jo jį esant puikų stilistą ir šalto humoro mėgėją; Feneo- 
no meninis skonis prilygo literatūriniam talentui. Štai pa- 
vyzdys: „Nužudyta sena moteris. Prieš tai iš jos nuostabiai 
tyčiotasi...“ „Jis labai subtilus“,— pasakė Matisas, ku- 
riam Feneonas darė didelį įspūdį. O šit Feneonas trum- 
pai aprašo vieną Anri Matiso natiurmortą: „,Spalvinga už- 
uomina į kelis valgomus dalykus“. 

Gastonas Bernheimas „Mažose istorijose apie didžius 
dailininkus“ pasakoja, kaip pirmąsyk susitiko su Matisu: 
„Kartą pas mane, į kabinetą, užėjo mūsų žymusis direk- 
torius Feliksas Feneonas ir tarė: „„Gastonai, apačioje lau- 
kia tapytojas; jis prašo spaustuvės techninės dalies vedė- 
jo vietos. Bet, mano nuomone, šis dailininkas talentingas." 
Susitariau su juo susitikti ir nuvažiavau į Isi le Mulino, 
kur buvo jo dirbtuvė. Po to pasirašiau su juo sutartį tre- 
jiems metams. Ją pratęsinėjome septyniolika metų. Tai 
buvo Anri Matisas." 

Dobervilio ir Bernheimo jaunesniojo paslaugumo dėka 
šią sutartį, sudarytą 1909 metų rugsėjo 18 dieną, be to, 
vėlesnes, turiu štai po akimis. 

Reikia pripažinti, kad sutartys buvo naudingos abiem 
šalims ir teikia garbę Žosui ir Gastonui Bernheimams. Jie 

taip pat mokėjo „pasirinkti“. Užtenka nurodyti kelis pa- 
grindinius nuostatus: 

„Ponas Anri Matisas, gyv. Isi le Mulino, Senos dep., 
Klamaro kelyje Nr. 15, ir ponai Bernheimai jaunesnieji, 
gyv. Paryžiuje, Rišpanso gatvėje Nr. 15, sudarė šią sutar- 
tį: 

Str. I.— Ponas Anri Matisas pasižada visus žemiau nu- 
rodytų ir tarpinių formatų paveikslus, kuriuos nutapys 
iki 1912 metų rugsėjo 15 dienos, parduoti ponams Bernhei- 
mams jaunesniesiems, o šie pasižada,— nesvarbu, koks 
bus jų siužetas, — juos iš jo nupirkti šiomis kainomis: 


Formatas 50 fig. — 1875 fr. 15 fig. — 900 fr. 
2 40 " — 1650 " 12 " — 750" 
li 30 li "2 1500 ui 10 1i PERN 600 u 
i 25 —41275“ 8“ — 525 " 
ti 20 li Zr? 1125 ni 6 ui = 450 li 


Str. II. — Be to, ponui Anri Matisui bus išmokama 25% 
pelno, kurį ponai Bernheimai jaunesnieji gaus pardavę 
šiuos paveikslus. 

„„Str. IX.— Ponas Anri Matisas turi teisę priimti už- 
sakymus nutapyti portretą arba dekoracijas, ir ponai Ber- 
nheimai jaunesnieji dėl to nereikš jokių pretenzijų. 

Str. X.— Ponai Bernheimai jaunesnieji gaus 25% pi- 
nigų, sumokėtų už užsakytus jiems tarpininkaujant por- 
tretus arba dekoracijas. 

Str. XI.— Abi šalys turi teisę bet kuriuo metu anuliuo- 
ti šią sutartį, tik privalo kitai šaliai pateikti raštišką pa- 
reiškimą ir sumokėti trisdešimt tūkstančių frankų netesy- 
bų..." 

Nuo tada, kaip juokaudamas pasakė man Matisas, jis 
buvo pasmerktas kurti šedevrus. 

Ką tik prasidėjęs XX šimtmetis padės suklestėti jo ta- 
lentui. 


II 


FOVISTAI IR ODALISKOS 


Rudens salono atidarymas.— Centrinis narvas.—,,Moteris su 
skrybėle“ ir Gertrūda Stain.— Nuostabus vyriškumas.— Koliūro 
žavesys. — Apolineras. — Majolis. — Derenas. — Negrų dailė, — 
„Gyvenimo džiaugsmas“.— Šviesos svaiginimas.— Švenčiausios 
Jėzaus širdies vienuolynas.— Isi.— Pirmasis vainikas.—,„Šokis“.— 
Išraiškingumas.— Harmonija disonanse— Figūros  primatas.— 
„Amžinasis klasicizmas...“ 


1903 metų spalio 31-osios naktis. Prie Mažųjų rūmų 
durų stovi ilga virtinė karietų, — prie tų pirmojo aukšto 
durų, už kurių nuo 1934 iki 1939 metų bus eksponuojama 
„šių laikų dailininkų“ paroda. Plieskiant lankinėms elek- 
tros lempoms tarp išretėjusios lapijos, skuba elegantiška 
publika: gražuolės paryžietės su didelėmis iškirptėmis, ant 
žvarbstančių pečių užsisiautusios šermuonėlių arba saba- 
lo kailiniukus, aukštuomenės vyrai Su frakais arba Smo- 
kingais. 

Į šį naktinį vernisažą rūmų architektas Sovažas, vidaus 
dekoratorius bei naujosios draugijos administratorius Žan- 
senas, Rudens salono prezidentas Francas-Žurdenas ir Ai- 
venhas Rambosonas, kurio dėka pavyko gauti Mažųjų 
rūmų pusrūsį, nurodė atvykti su vakariniais drabužiais. 

Paso ir Silvos skaisčiai apšviestuose sienų „koriuose" 
tarp Mažorelio, Diufreno, Folo, Fransio-Žurdeno suprojek- 
tuotų baldų, prie Amano-Žano, Žako Emilio Blanšo, Odi- 
lono Redono, Žoržo Devaljero, Šarlio Gereno, Laprado, 
Markė, Ruo, Gogeno, Matiso drobių, susitinka Paryžiaus 
visuomenės elitas — čiulbantis, lengvabūdis, linksmai nu- 
siteikęs. Aleksandras Diuvalis stovi šalia grafo Robero 
de Monteskju; Marselis Prustas ir Leonas Bliumas šneku- 
čiuoja su Ana de Noai; Artūras Mejeris vedasi už paran- 

kės jaunutę žmoną, Tiureno brolio anūkę. Eina impozan- 
tika pora — Alberas Benaras su ponia Benar; ant vešlių 
krūtinių, kaip ir Salono vitrinose, žėri Laliko kulonai. 

Atidarytas Rudens salonas. Didelis įvykis Paryžiuje, 
ridelis įvykis meno pasaulyje. Kitais metais naujasis Sa- 
lonas, originalus tuo, kad kreipiasi ne tik į tapytojus bei 
skulptorius, bet ir į architektus bei dekoratorius, net ra- 
šytojus ir muzikus, persikels (tuometiniam Mažųjų rūmų 
konservatoriui Anri Lapozui nusprendus, kad jis čia ne- 
pageidautinas) į kitą Nikolajaus II aveniu pusę. Meno 
reikalų valdybos direktorius ir vienas karščiausių šiuo- 
laikinės tapybos gynėjų Anri Marselis jaunąją draugiją 
svetingai atsikvietė į Didžiuosius rūmus. 

Tai buvo nuostabi pergalė prieš akademizmą, bet šis 
su ja ne taip lengvai susitaikė. 1904 metais Salone buvo 
eksponuota puiki Sezano paveikslų kolekcija; paroda su- 
silaukė gerų spaudos atsiliepimų ir daug lankytojų. To 
užteko, kad užsirūstintų Institutas, Karolius Diuranas ne- 
sutiko, kad kuris nors dailininkas tuo pat metu ekspo- 
nuotų savo drobes ir Rudens salone, ir Nacionalinėje dai- 
lės draugijoje, kuriai jis pirmininkavo. O Prancūzų meni- 
ninkų draugija sukėlė ant kojų valdžios įstaigas stengda- 
masi, kad būtų išvyti iš Didžiųjų rūmų tie vandalai. 

Paryžiaus Rotušėje miesto valdybos narys, gaskonie- 
tis fotografas Lampiuė, susilaukė lengvo pasisekimo val- 
stybei prikišęs, kad į šį oficialų pastatą įsileidžia tokią 
tepliotojų komandą. Tačiau Karjeras pagrasino pasitrau- 
ksiąs iš Nacionalinės dailės draugijos, jei Karolius Diura- 
nas nebūsiąs liberalesnis, ir Anri Marselis, nepaisydamas 
nieko — nei akademikų, nei ministrų, — atsilaikė ir savo 
šerniško būdo dėka nepriklausomajai dailei padarė lemia- 
mą paslaugą. 


CENTRINIS NARVAS 


Atėjo 1905 metai. 

Tais metais, paženklintais Eduaro Manė, kuriam Ru- 
dens salone buvo surengta nuostabi personalinė paroda, 
pasirodė ir įsisiautėjo fovistai — „laukiniai žvėrys“. 

Tiesa, jau keleri metai kiekvieną pavasarį buvo gir- 
dėti jų riaumojimas Nepriklausomųjų barakuose Karalie- 
nės alėjoje. Tačiau ten, tarp muitininko Ruso džiunglių ir 
pirmykščių miškų, jie buvo lyg ir savo vietoje. Na, o Di- 
džiuosiuose rūmuose... Kas iš mūsų ano herojiško šimtme- 
čio liudininkų neprisimena didelės salės, apkabinėtos ryš- 
kių spalvų Matiso, Dereno, Vlaminko, Mangeno, Ruo, 
Frijezo, Piuji, Valta, Kamueno kūriniais, to „centrinio nar- 
vo“, kurį pavakare užplūsdavo revoliucionieriai, nusilei- 
dę nuo Monmartro į Karalienės alėją, kaip prieš šimtmetį 
maištininkų voros iš Sent Antuano priemiesčio užplūdo 
Konventą. 

Matisą su jo būriu pakrikštijo ne Gijomas Apolineras, 
o Luji Voselis. 

Žiūrėdamas į bronzinę vaiko skulptūrą, sukurtą doro 
skulptoriaus Marko florentiečių maniera, Voselis sušuko: 
„Donatelas tarp laukinių žvėrių!“ 

Į laukinių žvėrių riaumojimą daugelis atsiliepė dantų 
griežimu! 

Viename žurnalo Illustration 1905 metų lapkričio 1 
dienos numerio puslapyje šalia Ruo, Mangeno, Valta, Ža- 
no Piuji, Dereno (,„Koliūro vaizdas“), Anri Matiso kūrinių 
reprodukcijų buvo rūpestingai ir ne be ironijos prikaišio- 
ta... dviprasmiškų pagyrimų, kuriuos parašė itin reti gy- 
vosios dailės gynėjai: „Ponas Anri Matisas, toks gabus 
dailininkas, — teigė Giustavas Žefrua,— kaip ir kiti pasi- 
klydo spalvinėse keistybėse, kurių jis, be jokios abejo- 
nės, atsisakys...“ Ir pats Luji Voselis Gi! Blas puslapiuose, 
nors ir priminė, kad Matisas čia pateikia kai ką nauja, 
nesusilaikė nenurodęs tam tikrų išlygų: „Ponas Matisas — 
vienas stipriausių, gabiausių dabarties tapytojų. Būtų ga- 
lėjęs lengvai pelnyti pasisekimą, bet pasinėrė į aistrin- 
gus ieškojimus iš puantilizmo stengdamasis išgauti dides- 
nį vibravimą ir šviesumą. Bet nukenčia forma." 

Kokie Matiso paveikslai buvo reprodukuoti žurnale 
Illustration? Pirmiausia „Atvertas langas“ — viena iš pir- 
mųjų šios ilgos serijos drobių: langas, atvertas į Koliūro 
uostą. Sykį Raulis Diufi papasakojo man Por Vandre, Pon- 
slė dirbtuvėje, pro kurios langą buvo matyti panašus vaiz- 

das, kaip Matisas baigė tapyti šią nuostabią vibruojančią 
mariną: „Jis buvo nepatenkintas. Neįstengė pasiekti nuo- 
stabaus Viduržemio jūros šviesos tviskėjimo. Tik staiga, 
paneigdamas visas impresionistų teorijas, jis paėmė juodų 
dažų tūbelę ir energingai apibrėžė lango rėmus. Šitaip Ma- 
tisas tą dieną juodais dažais atkūrė šviesą." 

Turiu pridurti, kad 1948 metais šiuo reikalu gavau to- 
kį raštelį: ,„Matisas visai neprisimena šio įvykio ir to, kad 
paveikslą būtų pagyvinęs juodu brūkšnių aplink rėmą“. 
Tačiau kai paklausiau Diufi, jis patvirtino, kad iš tikrųjų 
taip buvo. 

Tiesą sakant, 1905 metų Rudens salone ne tiek iš „At- 
verto lango“, kiek iš „Moters su skrybėle“ buvo šaipo- 
masi ir ja piktinamasi. Beje, Paryžiaus publika nuo to lai- 
ko nė kiek nepažengė į priekį, apskritai dar ir šiandien 
jai labiau patinka Dailės mokyklos auklėtinių ir aukštuo- 
menės portretistų tapomi niekai. Praėjus trisdešimčiai 
metų, 1937-aisiais, pasisakymai iš Miesto tarybos tribū- 
nos prieš Nepriklausomos dailės meistrų parodą Mažuo- 
siuose rūmuose atrodo tokie pat juokingi kaip ir fotogra- 
fo Lampiuė — iš tos pačios tribūnos prieš Didžiųjų rūmų 
paskyrimą Rudens salonui 1905 metais. Tądien Lampiuė 
pakeitė Žiluenas... | 


„MOTERIS SU SKRYBĖLE" 


Kas gi buvo toji „Moteris su skrybėle“, sukėlusi tiek 
triukšmo? 

Pirmiausia pažymėsime, ką liudija du „smalsuoliai“, 
priklausę dviem skirtingoms kartoms,— Ambruazas Vo- 
laras ir Fransis Karko. 

Būtent nuo šio taip nesuprasto, taip kritikuoto por- 
treto prasideda dailininko evoliucija, Volaras neapsiriko 
vėliau pasakęs: 

„Tai Matisas suglumino tuos, kurie nori, kad dailinin- 
kas tapytų ta pačia maniera. Atsisakęs pilkų tonų, taip 
patikusių mėgėjams, jis staiga ėmė vartoti ryškias spalvas, 
pavyzdžiui, 1905 metų Rudens salonui pateiktame ,Mo- 

ters portrete“, kuris ženklino naują jo talento etapą. Nors 
dailininko drąsavimas neišėjo iš klasicizmo ribų, dėl švie- 
sių šios drobės tonų buvo manoma, kad jis susidėjęs su 
„Tovais“. 

Be to, Volaras papasakojo gal ir retikrą, tačiau tikė- 
tiną atsitikimą: 

„Tik to ir reikėjo, kad užsigautų Rudens salono prezi- 
dentas Francas-Žurdenas, Jis palankiai žiūrėjo į naujosios 
tapybos ieškojimus, bet, kaip atsargus vadovas, laikėsi 
tam tikro oportunizmo, vengdamas pernelyg atvirai nu- 
traukti ryšius su akademistine daile, kuri dar buvo labai 
populiari. Tad, nuolat būgštaudamas, kad kuris nors jo 
„Kumeliukas“ belaigydamas jo nesukompromituotų, jis pa- 
sakė, jog Matisas savo „Moters portrete“ per daug „žiū- 
rėjo moderno". 

Dėdamasis paties tapytojo interesų gynėju, jis Žiuri 
primygtinai patarė drobę atmesti. Bet ji buvo priimta, ir 
Žurdenas apgailestavo: „Vargšas Matisas, o aš maniau, 
kad jis čia turi tik draugų!" 

Fransio Karko įspūdžiai atrodo kur kas gaivesni, Ma- 
tyti, kad 1905 metais dar labai jaunas „Jėzaus Balandėlio" 
autorius, po kelerių metų tapęs Luji Voselio bendradar- 
biu dienraščio Gil Blas meno kronikoje, buvo apimtas 
nuoširdžių jausmų. 

Karko irgi pasakoja apie „Moters su skrybėle“ laiko- 
tarpio Matisą. 

„Ši drobė — ponios Matis portretas, ir prisimenu, kad 
ji man padarė savotišką įspūdį. Tuomet aš dar neturėjau 
tvirtos nuomonės apie šiuolaikinę tapybą. Diskusijos, ku- 
rios dėl jos kildavo pas Maksą Žakobą Ravinjano gatvėje 
tarp Gijomo Apolinero ir Pikaso arba pas Fredė per triuk- 
šmingas vakarones „Vikriajame triušyje“, manęs toli 
gražu neįtikino. Pikasas iš principo niekad nedalyvauda- 
vo parodose ir savo paveikslus parodydavo tik siauram 
patikimųjų ratui; tad reikėdavo tenkintis aforizmais, ku- 
riuos jis tardavo doktrinieriaus tonu, paspalvindamas ge- 
ru humoru, kad būtų sužavėta auditorija. Viskas sukosi 
apie šiuos postringavimus. Ir aš galvodavau, kad Pikasui, 
nors nuostabiai mokėjo įtikinti klausytojus, gal daug ma- 
loniau mistifikuoti negu tapyti. Na, o „Moteris su skry- 

bėle“ akimirksniu mane išmokė daugiau negu visi para- 
doksai. 

Pagaliau man pasidarė aišku, ką mano draugai vadino 
„portretu“. Fiziniu atžvilgiu čia nieko nebuvo kaip žmo- 
gaus. Atrodė, kad dailininkui daug labiau rūpėjo jo pa- 
ties asmenybė negu modelio. Ponios Matis nepažinojau. 
Pasak Gertrūdos Stain, ji buvo „aukšto ūgio, pailgo vei- 
do, didele valinga nuleistais kampučiais burna“. Nors šis 
aprašymas nelabai glostė savimeilę, bet, turiu pripažinti, 
gana gerai atitiko mano susidarytą vaizdą. Tačiau iš šio 
keisto kūrinio, Kurio linijos tarsi nubrėžtos anglimi ant 
sienos ir sudaro pusiausvyrą su šaltais tonais, sakytum 
užtepliotais pro trafaretą, buvo taip akivaizdžiai matyti 
išankstinis sumanymas, kad ir daugiau kaip po trisdešim- 
ties metų jo nepamiršau.“ (Gal čia reikia pažymėti, jog 
šilti, labiausiai veikiantys tonai — garansinas, cinoberis, 
„karminas — bent jau atsveria šaltus tonus — smaragdo ža- 
lius ir kobalto violetinius?) 

Iš tikrųjų neužmirštamas paveikslas: biustas iš profi- 
lio, veidas pasuktas trim ketvirčiais ir plati skrybėlė su 
plunksnomis — didelės spalvinės dėmės ir energingi juo- 
di kontūrai — pavyzdžiui, taip apibrėžtos akys; kerinčiai 
intensyvus dalykas primena Greką, vieną dailės meistrų, 
kuriuo Matisas ypač domėjosi Luvre daug anksčiau nei 
išvydo jo kūrinius Ispanijoje. 

Kai sykį paklausiau, kokį įspūdį jam padarė Pradas ir 
Toledas, kokias Greko, Velaskeso, Gojos drobes matė, jis 
atsakė: „Ten pasitvirtino tai, kio buvau įci'ikinęs Luvre, 
kuriame šiems trims meistrams puikiai atsiovaujama jei 
ne kiekybe, tai bent kokybe.” 

Žinome, kad pas Diuran Rivelį jis buvo matęs Greko 
„Toledo vaizdą“ ir ,Kopimą į Kalvariją“. 

Šiaip ar taip, galbūt kaip tik dėl šio viso triukšmo 
„Moteris su skrybėle" buvo nurirkta: ją isigijo Gertrūda 
Stain. 

Būtent todėl, kad šis paveikslas buvo nupirktas re 
1903, o 1905 metais,— jis buvo išstatytas „laukinių žvė- 
rių narve“ Didžiuosiuose, o ne Mažuosiuose rūmuose, — 
šioje knygoje, be to, prancūzų dailės istorijoje verta skir- 
ti vietos karštiems Gertrūdos Stain pasisakymams: 

„Šis paveikslas (kuris siutino publiką ir kurį net ban- 
dyta sudraskyti) patiko Gertrūdai Stain... Jis buvo labai 
keistos spalvos ir anatomijos, Ji pasakė, kad nori jį nu- 
sipirkti, O jos brolis Leo užsigeidė įsigyti kitą drobę — 
moterį su baltais drabužiais žalioje vejoje. Tad, kaip pa- 
prastai, jie nutarė šiuos paveikslus nupirkti kartu ir nu- 
ėjo į sekretoriaus kabinetą pasiteirauti kainų. 

„„Sekretorius ėmė ieškoti kainų kataloge. Gertrūda 
Stain buvo užmiršusi numerį, kainą ir net pavardę tapy- 
tojo, atvaizdavusio moterį baltais drabužiais su šunimi 
žalioje vejoje. Matiso paveikslas kainavo penkis šimtus 
frankų. Sekretorius paaiškino, kad, žinoma, niekas ne- 
duoda dailininko prašomos sumos ir siūlo kainą. Jie pa- 
klausė, kokią sumą siūlyti. O jis paklausė, kiek jie ke- 
tina mokėti. Jie atsakė nežiną. Jis patarė siūlyti keturis 
šimtus frankų ir pažadėjo duoti atsakymą. Jie sutiko ir 
išėjo. 

Kitą dieną sekretorius jiems parašė, kad Matisas nepri- 
ima jų pasiūlymo, ir klausė, ką daryti. Jie nutarė vėl nu- 
vykti į Saloną ir dar kartą pažvelgti į paveikslą. Atvyko. 
Lankytojai prunkštė juokais, žiūrėdami į drobę, ir net 
buvo bandyta ją sudraskyti. Gertrūda Stain negalėjo su- 
prasti, kodėl ši drobė jai atrodo visai natūrali.“ 

Leo Stainas manė, kad „Moteris su skrybėle“ — tik 
baisi teplionė. Beje, Matisas man patvirtino, jog šį pel- 
nytai išgarsėjusį paveikslą Gertrūda Stain tikrai įsigijo. 
Ji perleido jį savo brolieneį Sarai; ši nuo pat pirmos die- 
nos juo susižąvėjo. Jis dabar Valterio A. Haso kolekcijo- 
je, San Franciske. Didelės erudicijos Davido biografė Anje- 
sa Hiumber puikiose pastabose, skirtose Gastono Dilio 
tekstui, labai gerai paaiškino, kas sukėlė sarkazmą ir įtū- 
žį publikos, mėgstančios tik panašius į chromolitogratijas 
paveikslėlius — oficialiojo Salono pasididžiavimą: ,„Žalias 
šešėlis, krintantis nuo ponios Matis skrybėlės ant kaktos, 
vėl žalias šešėlis — nuo nosies ant skruosto su raudonom 
ir rožinėm dėmėm, cinoberio spalvos plaukai, violetinė 
skrybėlė su įvairiaspalvėmis plunksnomis, žalia pirštinė, 
marga sukrelė — viskas buvo skirta stebinti, jau nekal- 
bant apie foną, kurį sudarė, atrodo, savavališkai sugretin- 
tų spalvų dėmės — geltona kaip auksas ir Neapolio gelto- 

na, ryškiai žalia, raudona ir oranžinė, rausva ir žydra, 
Šios spalvos yra ir drobėje „Atvertas langas Koliūre“, 
nutapytoje tuo pat laikotarpiu. Tasai spalvų, džiaugsmo 
šėlsmas, himnas laisveį negalėjo neužgauti 1905 metų žiū- 
rovų jausmų.“ 


NUOSTABUS VYRIŠKUMAS 


„Tokia, — priduria Gertrūda Stain,— „Moters su skry- 
bėle“ pirkimo istorija. Dabar papasakosiu jo žmonos is- 
toriją, kurią po kelių mėnesių sužinojau iš pono ir ponios 
Matisų. Netrukus po to, kai Stainai nupirko paveikslą, 
jie panoro susitikti su Matisais. Gertrūda Stain nebepri- 
simena, kas pasiūlė pasimatyti — Matisas ar juodu. Šiaip 
ar taip, greitai jie susipažino ir susidraugavo. 

Matisai gyveno krantinėje priešais Sen Mišelio bulva- 
rą. Turėjo viršutiniame namo aukšte nedidelį, trijų kam- 
barių butą, iš kurio buvo matyti gražus Paryžiaus kate- 
dros ir Senos vaizdas. 

Ponia Matis buvo nuostabi šeimininkė. Kambariai bu- 
vo nedideli, bet švarūs. Ji labai gerai tvarkėsį namuose, 
buvo puiki virėja, mokėjo pigiai pirkti, pozavo visoms 
Matiso drobėms. Ji ir buvo „Moteris su skrybėle“. Anks- 
čiau (Šatodeno gatvėje) ji turėjo nedidelę moteriškų skry- 
bėlaičių parduotuvę, kuri jiems teikė lėšų sunkiaisiais me- 
tais... Ponia Matis laikėsi labai tiesiai. Jos plaukai buvo 
kuplūs, juodi. Gertrūdai Stain labai patiko, kaip ji smei- 
gia į skrybėlę smeigtukus; sykį Matisas nupiešė žmoną, 
darančią būdingą gestą, ir piešinį padovanojo Gertrūdai 
Stain. Ponia Matis visada rengdavosi juodais drabužiais, 
Visuomet įsmeigdavo didelį smeigtuką į skrybėlės vidu- 
rį, pačiame viršugalvyje, paskui ryžtingai įvarydavo gi- 
liau..." 

O štai ką Gertrūda Stain pasakoja apie tai, kad Ma- 
tisas atrodydavo nuostabiai vyriškas (iš tikrųjų toks buvo 
ligi pat gyvenimo pabaigos): 

„Matisas atrodydavo nuostabiai vyriškas, ir tai visada 
darydavo ypač didelį įspūdį, jeigu jo kurį laiką nebūda- 

vai matęs. Kai ji vėl pamatydavai, tat pajusdavai dar la- 
biau. Ir kol su juo būdavai, mėgaudavaisi šiuo įspūdžiu.“ 

Kažkodėl Gertrūda Stain priduria žodžius, visiškai 
prieštaraujančius ankstesniesiems: „Beje, tas vyriškumas 
neatrodė labai gyvastingas'. 

Gaibūt Alisos Toklas biografė čia daro užuominą į 
Anri Matiso daktarišką išvaizdą, kuri prieš kelerius me- 
tus krito į akis žmonėms, dirbusiems kartu su juo Didžiuo- 
siuose rūmuose... Na, o ponia Matis atrodė labai emccin- 
ga: „Ponia Matis tiems, kurie ją pažinojo, buvo visai ki- 
tokia; jai buvo būdingas gilus gyvenimo jausmas...“ 

Iš ponios Matis, su kuria Gertrūda iškart susidrauga- 

o, „pirmoji iš didžiųjų šiuolaikinės Amerikos rašytojų“ 
ies ką sužinojo apie Matisą ir jo ai be to, 
apie tylų jo heroizmą: 

„Su Matisais gyveno jų duktė (Margerita, vėliau iš- 
tekėjusi už Žoržo Diutiuji); ji gimė prieš juodviem susi- 
tuokiant. Mergaitė susirgo difterija, ją teko operuoti, ir 
daug metų ji turėjo ryšėti ant kaklo juodą kaspiną su 
sidabrine sagute. Matisas ją atvaizdavo daugelyje savo 
paveikslų. Mergytė kaip du vandens lašai buvo panaši į 
tėvą; ponia Matis kaip visada melodramatiškai ir kartu 
paprastai aiškino, kad dukrelei dėmesio rodė daugiau, ne- 
gu reikalauja pareiga, nes buvo skaičiusi romaną, kurio 
herojė panašiomis aplinkybėmis irgi taip elgėsi, todėl vi- 
są gyvenimą buvo karštai mylima, Ji nusprendė daryti 
tą pat. Ponia Matis pagimdė du berniukus, bet tuo laiku 
jie negyveno drauge su jais. Jaunesnysis, Pjeras, buvo 
pietų Prancūzijoje, netoli Ispanijos sienos, ponios Matis 
tėvų prieglobstyje, o vyresnysis, Žanas, — šiaurės Prancū- 
zijoje, pono Matiso tėvų prieglobstyje.“ 

Vaizdinga ir jaudinanti detalė, susijusi su ,„Didžiuo- 
ju deserto stalu": 

„Kitais metais, po parodos Salone, kur Matisas sukėlė 
tokią sensaciją, jis visą žiemą tapė didelę drobę — mo- 
terį, dengiančią stalą, o ant stalo — nepaprastai gražią va- 
zą, pridėtą vaisių. Matisų piniginei buvo didelis išbandy- 
mas pirkti visus šiuos vaisius, nes tada Paryžiuje jie bu- 
vo baisiai brangūs. Įsivaizduokite, kiek kainavo šie pui- 
kūs egzotiški vaisiai. Jų reikėjo visą laiką, kol buvo ta- 

pomas paveikslas, o tapyti teko labai ilgai. Kad vaisiai 
kuo ilgiau išsilaikytų, jie stengėsi, kad kambaryje būtų 
kuo šalčiau, — žiemą Paryžiuje, pačioje pastogėje, taip ir 
buvo; Matisas tapė apsivilkęs apsiaustą, su pirštinėm, ir 
tai truko visą žiemą..." 

Tačiau Gertrūdai Stain, matyt, buvo įdomu sužinoti, 
kodėl Matisas, nors buvo labai prislėgtas, atsisakė suma- 
žinti „Moters su skrybėle“ kainą: 

„Tuo metu atėjo pranešimas iš Salono sekretoriaus, kad 
paveikslui yra pirkėjas ir siūlo keturis šimtus frankų. Ma- 
tisas tada tapė žmoną kaip klajojančią čigonę su gitara 
ant kelių. Ši gitara turėjo ištisą istoriją; ponia Matis la- 
bai mėgo ją pasakoti. Jai buvo darbų iki kaklo, be to, 
tekdavo pozuoti. Ji buvo stiprios sveikatos, ir ją labai 
imdavo .miegas. Sykį pozuodama pradėjo snausti, galva 
nusviro ant krūtinės, rankos nusileido išilgai liemens, ir 
gitzra suskambėjo. ,(Gana,— tarė Matisas,— pabusk.“ Ji 
pabudo, bet po valandėlės vėl užsnūdo ir gitara vėl su- 
skambėjo. Perpykęs Matisas čiupo gitarą ir sudaužė į ši- 
pulius. „Mes,-- pridūrė ponia Matis, — tada gyvenome la- 
bai skurdžiai, bet reikėjo atiduoti pataisyti gitarą, kad 
jis galėtų baigti darbą.“ 

Jai laikant ant kelių tą pačią, jau pataisytą, gitarą ir 
pozuojant, buvo atneštas pranešimas iš Salono sekreto- 
riaus. Matisas, žinoma, nesitvėrė džiaugsmu, „Aišku, su- 
tiksiu!“ — sušuko jis. „Nieko panašaus, — atsakė ponia 
Matis.— Jeigu jau jie taip domisi tuo paveikslu, kad net 
siūlo savo kainą, tai gali sumokėti ir sumą, kurios tu pra- 
šai; už skirtumą galėsime nupirkti žieminius drabužius 
mūsu Margo.“ Matisas dvejojo, bet pagaliau davėsi iti- 
kinamas, ir jie atsakė norį gauti tą kainą, kurios prašė. 
Paskui — jokios žinios; Matisas baisiausiai pyko, giežė 
ant jos apmaudą, priekaištavo. Galiausiai, po dviejų ar 
trijų dienų, kai ponia Matis vėl ėmė jam pozuoti su gi- 
tara, o Matisas — tapyti, Margo atnešė jiems pneumatiniu 
paštu atsiųstą laišką. Matisas jį atplėšė ir padarė grimasą. 
Ponia Matis persigando — pamanė, kad atsitiko kažkas 
baisaus. Gitara iškrito jai iš rankų. 

— Kas yra? — paklausė ji. 

— Jie nupirko, — atsakė Matisas. 

— Tai ko darai grimasą ir mane gąsdini? Galėjau su- 
daužyti gitarą, — subarė žmona. 

— Tik daviau tau ženklą, kad suprasiuin, nes iš susi- 
jaudinimo negalėjau kalbėti, — tarė Matisas. 

— Šit matote, — patenkinta ir triumfuodama baigė po- 
nia Matis,— gerai, kad siūliau laikytis mūsų nustatytos 
kainos, ir jūs, panele Gertrūda, irgi gerai padarėte, kad 
nupirkote paveikslą; viską sutvarkėme mudvi,“ 

Šiuo atžvilgiu Gertrūdos Stain ir jos brolio Leo nuo- 
monė beveik sutampa, tačiau apie „Moters su skrybėle“ 
pirkimą — nepaprastai svarbų pirkimą, nes jis autoriui at- 
vėrė duris ne tik į Fleriuso gatvės Nr. 27, Kur gyveno 
Gertrūda ir Leo, bet ir į butą Madamos gatvėje, kur bu- 
vo įsikūręs vyresnysis Stainų brolis Maiklas su Žmona 
Sara, vėliau, kaip ir Sergejus Ščiukinas, tapę didžiausiais 
Matiso kūrinių kolekcionieriais prieš pirmąjį pasaulinį ka- 
rą,— Leo ir Saros pasakojimas labai skiriasi nuo Gertrū- 
dos. 

Leo įrodė, kad paveikslą nupirko jis. O Sara Stain 
1948 metais Džefriuį Smitui pateikė visai kitokią versiją: 
„Rudens salone Stainų būrelis — Maiklas Stainas su žmo- 
na, Gertrūda ir Leo — atkreipė dėmesį į „Moterį su skry- 
bèle". Sarą Stain ne tik be galo sužavėjo neregėtai pui- 
kios spalvos, bet ir neapsakomai sujaudino tai, kad šis 
keistas portretas priminė jai motinos veidą. Tada Leo ir 
Sara nutarė įsigyti šį paveikslą. Taigi „Moteris su skry- 
bėle“ kurį laiką buvo Gertrūdos ir Leo kolekcijoje, o pas- 
kuį nukeliavo į Madamos gatvę, pas Maiklą ir Sarą.“ 

Pastarąją versiją patvirtino pats Matisas 1935 metais 
duodamas interviu Kimbalo leidiniui Transition: 

„Maiklo Staino žmona, kurią Gertrūda Stain užmiršta 
paminėti, iš tikrųjų buvo protingiausia ir jautriausia to- 
je šeimoje. Leo Stainas (jis Florencijoje ilgai studijavo 
Italijos dailę globojamas Bernardo Berensono. B. B. padė- 
jo jam deramai įvertinti pas Volarą aptiktas Sezano ir 
net Matiso drobes. Čia buvo surengta (1904) pastarojo pir- 
moji personalinė paroda, kurios katalogui gražią pratar- 
mẹ parašė įtakingasis Rožė-Marksas), Leo Siainas ją labai 
vertino, nes didelis jos jautrumas rasdavo atgarsį jo šir- 
dy je. 

Maiklo Staino žmona ir jos dieveris Leo susitarė įsigy- 
ti „Moterį su skrybėle“. Kai ji buvo nupirkta, Leo pasakė 
Maiklo Staino žmonai: „Prašysiu jus šį paveikslą palikti 
pas mane,— noriu suvokti, kodėl taip linkstu į tokią tapy- 
bq”. 

Galų gale, kai Leo, susipykęs su Gertrūda Stain, par- 
davė savo kolekciją, paveikslas grįžo pas Maiklo Staino 
žmoną.“ 


KOLIŪRO ŽAVESYS 


1904 metų ruduo, 1905-ųjų pavasaris; prasideda Koliū- 
ro periodas — lemiamas Matiso kūrybos etapas. 

Daug kartų buvo pabrėžta, kad menininko talento vys- 
tymuisi teigiamą įtaką galį turėti mylima moteris. 

Netrukus po 1900 metų, galbūt kritiškiausiu dailinin- 
kui laikotarpiu, baigęs alinančius vergo darbus Didiesiems 
rūmams, Anri Matisas jaučia draugiškos rankos paramą. 
Matiso žmona, kilusi iš Langedoko srities, įkalba jį vėl 
vykti prie Viduržemio jūros, bet dabar — į Rusijono kraš- 
tą, kur gyvena jos tėvai, prie nuostabios Rausvosios pa- 
krantės (Côte Vermeille), anais laikais visiškai nežinomos, 
beje, ir šiandien paslaptingos, nors po Matiso ir Majolio 
ten buvo atvykę nemaža dailininkų. Šioje žemėje, labai 
panašioje į Graikiją, visur aptikdavai Elados ir Romos die- 
vų. Pamatydavai Dafnį ir Chloję, ganančius ožkas; Matisas 
ir Majolis, gerai susipažinę su antika, regėdavo, kaip iš 
melsvos jūros išnyra Venera Amtitritė. 

Taigi Matisas atrado Koliūrą. Perdėm spalvotą Koliūrą. 
Nors viskas aplinkui tartum iškalta iš granito bei marmu- 
ro ir ne tik Vobano redutai ir fortai, bet ir pilis bei vidur- 
amžių tvirtovės sienos atrodo Katalonijos uolų dalis, ta- 
čiau tos vietovės peizažuį būdingi ryškūs gryni tonai: 
švyturys ir varpinė su oranžinėmis viršūnėmis, cinoberio 
spalvos valtys gelsvame paplūdimy, baltos burės mėlynoje 
jūroje, pusračiu sustatyti išbaltinti namai, pagražinti gelto- 
na kaip šafranas, švelniai rausva arba šviesiai violetine 
spalvomis... 

Savo paletę Matisas atras čionai, toje begalinėje kara- 
lystėje ugningų spalvų, kurias švelnina jūros drėgmė. 
„Galbūt čia,— subtiliai rašė Fernanda Olivjė,— atsirado 
lengva, vaiski atmosfera, kurį matyti jo paveiksluose." 

Daugelį metų, tai parvykęs iš Sen Tropė, tai grįžda- 
mas iš Alžyro, Ispanijos ar Italijos, Matisas vis keliauja į 
Koliūrą praleisti dalį gražių dienų. 

Čia jis randa bent spalvas ir net kvapus pamėgtosios 
Korsikos, kurioje praleido 1898 metų žiemą; paskui vyks- 
ta tapyti į savo žmonos gimtąjį kraštą, Le Fenujė Aukštu- 
tinėje Garonoje („Pietų peizažas“, Hauero kolekcija Pary- 
žiuje; , Namai", Barnso kolekcija), o kitais metais — į Tu- 
lūzą, kur žmoną pagimdė sūnų Žaną. 

1943 metais pasakodamas Gastonuį Diliui apie Savo 
gyvenimą Tulūzoje ir darbą Garonos krantuose, maestras 
pridūrė, kad „vien besipliuškenantys upėje kareiviai pri- 
minė Sezaną, jo nedidelę drobę „Besimaudančios mote- 
rys”, kur viskas taip gerai išdėstyta, kur medžiai, rankos 
lygiai taip pat svarbu kaip ir dangus“. 


MAJOLIS 


Tuo metu netoli Koliūro, Banjulse, nedideliame raus- 
vame namelyje, stovinčiame viršum ramaus uosto, gyve- 
no mėlynakis dailininkas — Aristidas Majolis; jis buvo 
ką tik baigęs Aukštąją dailės mokyklą, nors jau turėjo 
gerokai daugiau negu keturiasdešimt metų. Gogenas jam 
buvo atvėręs akis į tapybos meną, ir Majolio dėka Mati- 
sas atitrūko nuo neodivizionizmo, išstudijavęs grynųjų 
spalvų burtininko Gogeno techniką. 

Be to, susižavėjęs ieškojimais dekoratyvinės dailės 
srityje, Majolis kūrė kartonus gobelenams, o Žmona juos 
audė iš vilnonių siūlų, kuriuos jis buvo nudažęs augančių 
jo gimtojoje Katalonijoje žolių nuovirais. Majolis žmo- 
nai parinkdavo spalvas. „Protarpiais, kai reikėdavo lauk- 
ti, — papasakojo man Matisas,— jis drožinėdavo sode nu- 
kirsto riešutmedžio pliauską ir, išmiklinęs ranką, padarė 
labai gražią stačią figūrą, kurį jam atvėrė naujų akiračių. 


68 


Šitaip jis, be jokios abejonės, tapo geriausiu mūsų skulp- 
toriumi. 

Kai iš Elno kilęs tapytojas Etjenas Teriusas, jo buvęs 
moksladraugis Kabanelio dirbtuvėje, mane su juo supa- 
žindino, jis lipdė atsitūpusios moters figūrą; jos bronzinė 
atlieja stovi žaviame Perpinjano rotušės vidiniame kie- 
me; pati marmurinė skulptūra, ilgai rinkus tinkamą vietą, 
pastatyta priešais Oranžerijos paviljona. Aš padėjau jam 
formuoti šią skulptūrą. Taigi negali sakyti, kad neturėjau 
nieko bendra su jo, kaip skulptoriaus, darbais.'! 

Etjenas Teriusas iš Rusijono — puikus ryškių paveiks- 
lų autorius, Manolo ir Pjero Kamo, Dereno ir Markė, 
Liuso ir Danielio de Monfreido bičiulis — padarė pradžią 
didelei draugystei, susiejusiai Majolį su Matisu, Beje, šis 
buvo kuo geriausios nuomonės apie Teriusą, kurio jis, 
kaip ir Banjulso meistras, labai vertino subtilų talentą, 
tokį artimą katalonų žemei... 

Koks buvo pirmas Majolio susitikimas su Matisu Etje- 
no Teriuso akivaizdoje, padeda įsivaizduoti šios gražios, 
pernelyg mažai žinomos Marko Lafargo eilutės: 

„Teriusas atrodė išdidus, beveik mizantropas ir buvo 
įaugęs į savo Katalonijos žemę lyg gumbuotas alyvmedis. 
Tačiau jis nebuvo naivus dailininkas, nenusivokiąs apie 
naujųjų laikų kūrinius. Labai vertino Matisą... 

Su Teriusu susipažinau Aristido Majolio draugijoje. 
Buvo labai malonu leisti popietę su Majoliu ir Teriusu nc- 
dideliame atkampiame Alberų kalnų slėnyje. Atsisėdome 
prie lauro. Majolis mąstė apie didingas deives, kurių ne- 


! Puikiame savo veikale „Majolis“ (Maillol, Grasset, 1937) Žiu- 
dita Kladel priminė, kad 1883 metais šis didis menininkas Dekoratyvinės 
dailės mokykloje lankė skulptūros kursą. Tada jis daug lipdė, be kitko, 
vykusiai nukopijavo Rafaelio „Moters“ galvą, vieną satyro kaukę. 

Žiuditcs Kladel paskelbtos pastabos galutinai paneigia „|legendas 
apie Majolio kūrybinio darbo pradžią, įrodo, kad būd:mas dvidešimt 
vienerių metų jis jau mokėjo mcdeliuoti...“ Taigi, daro išvadą Majolic 
biografė, nei Burdelis, kaip buvo tvirtinama, mokė jį skulptūros... nei 
Matisas po dvidešimt penkerių metų nulėmė jo pašaukimą, sušukęs prie- 
šais statulos nuolaužas, numestas dailininko dirbtuvės Kertėje: „Betgi čia 
labai gerai! Jūs apsigimęs skulptorius.“ Pats Matisas viską patikslino. 
Raimonui Eskoljė papasakojo, kad, atvykęs iš Koliūro, kuriame tuo metu 
gyveno, į Banjulsą pasimatyti su Majoliu, rado jį formuojant figūrą, di- 
džiąją Diuseldorfo Nimfą, ir įam tiktai padėjo. 

prilygstamo grožio kūnus jis lipdė. Teriusas ieškojo moty/- 
vo, kuris jam patiktų — senos, maurų laikų fermos saulės 
nudegintomis sienomis, ir jo drobėje atsirado švelnios ir 
grynos spalvos. Kartais nedidelių slėnių gale sumėlynuo- 
davo jūra; Teriusas ją tapė..." 

Elne, tauriame romėnų laikų mieste, kurį garsina nuos- 
tabus marmuro vienuolynas, Majolio ir dievų pamėgto 
dailininko sesuo, panelė Terius, malonėjo man parodyti 
kabantį šalia gražios Matiso nutapytos giraitės, primenan- 
čios Korsikos paveikslus, bet žavingai gaivių tonų, Ma- 
tiso ir Teriuso, dviejų įdegusių barzdotų žaliūkų, portre- 
tą, nutapytą Dereno. 


DERENAS 


Priešingai negu Majolis, Andrė Derenas turėjo jaustis 
labai dėkingas Matisui, nes savo, dailininko, kelio pra- 
džioje susidūrė su namiškių pasipriešinimu, kaip ir jo vy- 
resnysis kolega; bet šįkart buvo paklausyta Matiso nuomo- 
nės, Derenui grįžus iš kariuomenės, jo polinkis į tapybą 
atrodė dar didesnis; taigi tėvai daugiau neprieštaravo ir 
leido sūnui 1905 metų vasarą pabūti Koliūre, pas Matisą. 
Anri Matisas nupiešė ,,„Dereną, meškeriojantį nuo Koliū- 
ro uolų"; šis piešinys, nupirktas Ščiukino, yra Maskvoje, 
Puškino dailės muziejuje. 

Derenas sakė: „Kartais mane pagaudavo nusiminimas, 
ir Matisas man pakeldavo ūpą“. Matisas Koliūre nutapė 
nuostabų, smurtingos simpatijos paženklintą Dereno por- 
tretą; jį 1954 metais nupirko Londono Teito galerija. 

Kokią įtaką Matisas Koliūre padarė jaunajam Derenui, 
sužinojome paskelbus šio „Laiškus Vlaminkui“, Pirmiau- 
sia Andrė Derenas, pagaliau ištrūkęs iš Komersi ir Šatu 
rūko, kaip ir jo vyresnysis draugas Viduržemio jūros pa- 
krantėje atranda šviesą: „Taigi ši kelionė man daug pa- 
sitarnavo dviem svarbiais atžvilgiais: 

1. Padėjo rasti naują šviesos koncepciją, kurią sudaro 
štai kas: šešėlio neigimas. Čia šviesa labai ryški, o šešė- 
liai labai šviesūs. Šešėlis — tai ištisas šviesumo ir spindu- 

lingumo pasaulis, priešingas saulės šviesai: tai vadinamieji 
atspindžiai. (Ištikimas atspindžių teorijai, su kuria Eženas 
Delakrua supažindino Žorž Sand, pats Matisas atspindžius 
vadino „šia tokia skambia tapybos dalimi.) 

Iki šiol mudu to nepaisėme, bet ateityje tai padės su- 
teikti kompozicijai išraiškingumo. 

2. Būdamas su Matisu, išsivadavau nuo manyje įsišak- 
nijusio įpročio skaidyti spalvas. Jis tebeskaido jas; bet 
aš visiškai pakeičiau savo nuomonę ir beveik nebeskaidau 
spalvų. Tai daryti dera šviesiame ir harmoningame pano. 
Tačiau tai kenkia išraiškingumui, kuris yra iš anksto ap- 
galvotos harmonijos pasekmė." 

Apskritai Dereną žavį nuostabusis Moreaso pašlovin- 
tas „mažojo uosto“ landšaftas: „Be to, neapsakomai graži 
jūra priešais kalną. Antrojo plano koloritas, kuris galbūt 
tau nepatiktų, — labai ryški spalva. Ta spalva mane ir iš- 
vedė iš kelio. Susiviliojau spalva dėl spalvos. Praradau sa- 
vo teigiamybes...“ 

Negi tai svarbu? Dėl kontakto su Matisu ir Viduržemio 
jūros šviesa Derenas įgijo naujų teigiamybių. Nieko ne- 
paisydamas, jis žavėjosi žmogumi, kuris vėliau tapo di- 
džiuoju fovistų vadu: „Plušėjau kartu su Matisu, bet jis, 
man rodos, nemanė, kad esu susikūręs spalvų mokslą, 
išdėstytą rankraštyje, kurį tau perskaičiau". 

Toks geras stebėtojas kaip Derenas negalėjo nematyti, 
kad Matisas dvejoja, pasirengęs atsisakyti divizionizmo ir 
paprastai vartoti spalvas, kurios perteiktų jo jausmus. Bc 
to, Derenas buvo aukštos kultūros. Jis jautė, kad draugas, 
ko gero, genijus: „Šiuo metu dėl tapybos jis išgyvena kri- 
zę. Tačiau logikos ir psichologijos požiūriu šis žmogus kur 
kas nepaprastesnis, negu aš maniau." 

Kokia buvo ši krizė, žinome iš paties Matiso. Krizė ki- 
lo ir laimingai baigėsi tikriausiai dėl to, kad jis patyrė dvi 
prieštaraujančias įtakas — Majolio ir Andrė Dereno, ku- 
rio veikalo apie „„Aliejinę tapybą“ matmenys patraukė jo, 
Matiso, dėmesį. 

Matiso žmona, sėdėdama prie Majolio žmonos staklių, 
išmoko gobelenų audimo meno ir pagal Dereno kartoną 
išaudė net širmą, kuri vėliau buvo eksponuota Nepriklau- 
somųjų dailininkų draugijoje (Markė nutapė ,„Ponią Ma- 

tis, audžiančią gobeleną“). Majolis, labai paveiktas Goge- 
no tapybos, Anri Matisą ir Teriusą nusivežė į Korneliją, 
į Kontlano sritį, pas Danielį de Monitreidą, kuris turėjo 
drobių, Gogeno jam siunčiamų iš Okeanijos; kartais jie 
nusigaudavo ir į Fonfruado abatiją, pas Giustavą Fajė, ir- 
gi kolekcionavusį Gogeno paveikslus; vėliau Fajė tapo 
vienu iš Matiso kūrinių mėgėjų. 

Matisas Gogeno darbų pirmiausia pamatė pas Volarą; 
šis 1899 metais jam pardavė nedidelę Taičio moterų ta- 
pytojo drobę. Pirmajame, 1903 metų, Rudens salone labai 
gražūs Gogeno paveikslai, išstatyti po jo mirties, Matisui, 
Kaip ir daugumai žinovų, buvo tikras atradimas. 

Tačiau tik apsigyvenęs Koliūre Matisas suprato, kad 
Gogenas jam buvo didelė parama sunkios krizės metu, kai 
reikėjo pagaliau nutraukti ryšius su divizionizmu, atsisa- 
kyti pereinamųjų formų ir atsidėti vien grynai spalvai. Ir 
čia lyg gamtos gaivalas pasireiškė nepaprastai didelis jo 
talentas; bet neturėtume pamiršti, kad šis fovistų kara- 
lius tebevartojo švino pieštuką ir neniekino metodų, pa- 
našių į tą, kurį mini Žanas Piuji: „Šalia labai skaidraus 
tono būtinai reikia padaryti labai tamsų toną“. 


* * * 


Egzaltuotoji paletė su ryškiom spalvinėm dėmėm, ku- 
rią Matisas parsiveža ilgai buvęs Rusijone, Tulūzoje ir 
Le Fenujė (Aukštutinėje Garonoje), Kasi ir Sen Tropė,— 
tai užburtoji paletė. Ir ji triumfuos, nors ir priešinamasi 
šiai tikrai revoliucinei dailei, kuri keičia daugybę įprasti- 
nių sąvokų. 

Šiuo metu, kaip pažymėjo Marselis Samba, Matisui 
prasideda „didelis ir gražus darbo periodas“. Driuė pavyks- 
ta įsigyti iš karto „šimtą mažo formato, delno didumo, 
etiudų, kuriuos dailininkas parsivežė iš Rusijono ir Pro- 
vanso“. 

„Tie nedideli pietų Prancūzijos etiudai buvo nepapras- 
tai tikroviški. Jokio puantilizmo. Tik be galo ryškūs, kū- 
rybiniai kontrastai, apie kuriuos jau kalbėjome. Tarp tų 
etiudų buvo „Provanso pajūrio prisiminimas“ — įlankėlė 
prie Kasi, kur vandens žalia spalva akiratyje gražiai pa- 

ryškina tamsų mėlį ir putų baltumą uolų suspaustame 
jūros plote, kuriame skaisčioje saulėje matyti judančios, 
viena į kitą atsimušančios trumpos bangelės. Stainai rusi- 
pirko pas Driuė daug šitokių nedidelių drobelių. Kur jos 
dabar? Išsisklaidė už Prancūzijos ribų! Beveik visi šio 
laikotarpio Matiso kūriniai išvežti į užsienį, Mažai kas 
tuomet mūsų šalyje drįso juo žavėtis. Daug jo geriausių 
drobių, vos tik nutapytų, iškeliavo kitur.“ 

Tuo laikotarpiu buvo sukurta „Italė“ (Ščiukino kolek- 
cija), „Karmelina“, ,„Stabas“— tokios subtiliai, magiškai 
skaidrios drobės; „Plaukų šukavimas“— gražios piramidi- 
nės kompozicijos; portretas „Skaitanti Margerita": ji sėdi 
prie rašomojo stalo, ant plaštakos ryškiai žalia dėmė; ,„Mė- 
lyni kilimai" — žydri, violetiniai, tamsmėlyniai (Staino ko- 
lekcija); „Raudoni kilimai“, įsigyti Marselio Samba kartu 
su Margeritos portretu. „Puikus, kūrybingas laikotarpis — 
rašė Marselis Samba.— Jo draugai kalbėdamiesi kartais 
jį vadindavo Koliūro laikotarpiu, nes Matisas ten daug 
dirbo." 

„Visose šio periodo drobėse triumfuote triumfuoja 
spalva. Kerintys mėlyni tonai, kaip Stainų įsigytuose „Ki- 
limuose“, skaisčiai raudoni, kuriuos paryškina juodi ir gel- 
toni. O šviesa Margeritos portrete — kaip Velaskeso dro- 
bėse! Jai ant plaštakos — drąsus žalias tonas! Ir koks jė- 
gingas veido bruožų paprastumas!“ 

O kokį puikų Koliūro laikų Matiso — su labai pastabiu 
žvilgsniu po akinių stiklais — portretą nupiešė Samba: 
„Tuo metu buvo kalbama, kad Matisas — fovistų galva. 
Geroji publika jį laikė įsikūnijusia Netvarka, siautingai 
nutraukusia ryšius su tradicija, savotišku pseudodemokra- 
tu, pusiau anarchistu, pusiau šarlatanu. Kaip visi apstul- 
bo pamatę, koks jis! Nejaugi tas orus profesorius su auk- 
siniais akiniais? Bet juk jis — iš kurio nors vokiečių uni- 
versiteto! Ir ta pabrėžtinai taisyklinga kalba, tas atkaklus 
stengimasis įtikinti?.,“ 


2 Matisas gyveno netoli geležinkelio stoties, priešais „daktaro namą“ 
(dabar —, Tamplierių“ viešbutis). „Raudonus kilimus“ Marselis Samba ir 
jo žmona Ž. Agiut testamentu paliko Grenoblio muziejui. 

NEGRŲ DAILĖ 


Tvirtinta, kad Pikasas atskleidęs Matisui negrų dailę. 
Iš tikrųjų buvo visai priešingai. Tai liudija Gertrūda 
Stain, kuri testamentu paliko nuostabų savo portretą, nu- 
tapytą Pikaso 1906 metais, Niujorko Metropoliteno mu- 
ziejui: „Matisas 1906 metais jį sudomino negrų skulptūra, 
Nereikia pamiršti, kad negrų dailė anaiptol ne naivi; tai 
labai konvencionali dailė, pagrįsta arabų kultūros tvirtai 
nustatyta tradicija. Arabai sukūrė negrams civilizaciją. 
Negrų dailę, kurį Matisui atrodė egzotiškas ir naivus da- 
lykas, Pikasas, ispanas, laikė natūraliu, savaimingu ir civi- 
lizuotu reiškiniu.“ 

Štai kokiomis aplinkybėmis buvo sukurtos „Merginos 
iš Avinjono“, kurios anuomet nuliūdino didelį Matiso... 
ir Pikaso garbintoją rusą: „„Prisimenu,— pasakoja Gertrū- 
da, — kad Ščiukinas, taip mėgęs Pikaso tapybą, būdamas 
pas mane pro ašaras tarė: „Koks nuostolis prancūzų dai- 
lei!" 

Gertrūda Stain savo portretistą supažindino su Matisu. 
„Juodu tapo draugais, bet buvo ir priešai. Dabar jie ne- 
be draugai ir nebe priešai. O tada buvo ir vieni, ir kiti. 

Juodu keisdavosi paveikslais, kaip tuo metu darydavo 
tapytojai. Pasirinkdavo tokią vienas kito drobę, kuri, be 
jokios abejonės, buvo silpniausia iš jų kūrinių. Vėliau 
naudodavosi ja kaip pavyzdžiu, parodančių, koks menkas 
kitas dailininkas. Aišku, tokios drobės neatskleidė tapy- 
tojų teigiamybių.“ Buvo ne visai taip. Margeritos portre- 
tas, kurį tebeturi Pikasas, — puikus paveikslas, kuriam, 
beje, itin didelę įtaką turėjo Tolimųjų Rytų dailė. 

Matisas, kuris anuo metu su žmona būdavo nuolatinis 
svečias vakaruose pas Stainus, Fleriuso gatvėje, irzdavo 
matydamas didėjančią simpatiją tarp Pikaso ir Gertrū- 
dos,— simpatiją, kuri truko iki pat Stain mirties. „Panelė 
Gertrūda,—kalbėjo Matisas,— mėgsta Ilokalinę spalvą ir 
teatrališkus efektus. Nelabai tikėtina, kad toks žmogus 
kaip ji jaustų tikrą draugiškumą tokiam ponui kaip Pika- 
sas.” 

Gertrūda Stain,— kuriai „Pikasas atrodė kaip neaukš- 
tas toreadoras, lydimas savo komandos“. arba ,„Napoleo- 
nas, lydimas keturių augalotų grenadierių“, Dereno ir 
Brako, „didelio storo stipraus“ Gijomo Apolinero ir „ne- 
mažo“ Salmono,— niekad negalėjo Matisui atleisti už jo 
pasakytus žodžius. 

Šis vis dėlto dar nueidavo į Fleriuso gatvę, bet tikro 
nuoširdumo tarp jųdviejų nebebuvo: „Maždaug tuo lai- 
kotarpiu Gertrūda Stain surengė pietus visiems tapyto- 
jams, kurių paveikslų buvo jos dirbtuvėje... Per šiuos 
pietus Gertrūda Stain juos visus nudžiugino nedidele ma- 
lonia išmone: kiekvieną tapytoją pasodino kaip tik prie- 
šais tą vietą, kur buvo pakabinti jo paveikslai. Visi buvo 
sužavėtį ir daugiau nieko nepastebėjo, bet kai svečiai ėmė 
skirstytis, Matisas prie durų darsyk nužvelgė kambarį ir 
suprato, ką Gertrūda Stain buvo padariusi.“ 

Tą dieną vos nenutrūko jųdviejų santykiai. Matisas 
pasakė, kad Gertrūda Stain nustojo domėtis tapyba. Ji 
atsakė: „Jūs visiškai nekovojate pats su savimi? ir iki šiol 
instinktyviai susikurdavote aplink save antagonizmą, ku- 
ris jus stimuliuodavo. Dabar jūs apsuptas mokinių.“ 

Šitaip baigėsi pokalbis, o gal ir jųdviejų draugystė. 


„GYVENIMO DŽIAUGSMAS“ 


Kaip žmones įtikinti, kad Matisas labai mėgo tvarką, 
drausmę, laikėsi tradicijų? 

„Gyvenimo džiaugsmas“ (Barnso kolekcijoje), didelė 
dekoratyvinė ir lyrinė kompozicija, 1906 metais sukelia 
skandalą Nepriklausomųjų salone. 

„Gyvenimo džiaugsmas“ — fovistinio laikotarpio him- 
nas, triumfo daina ir kartu gulbės giesmė, nes nuo šiolei 
Anrį Matisas numatys naujų, retesnių ir gilesnių, įkvėpi- 
mo šaltinių. 


3 Gertrūda labai klydo. Visas Anri Matiso kūrybinis darbas nuo pat 
pradžios iki pabaigos buvo nesiliaujanti kova su pačiu savimi. 

Tačiau šioje didelėje drobėje, kuri savo sandara ir 
dvasia primena Viduržemio jūrą, viskas pranašavo Šo- 
kio“ ir „Muzikos“ dionizišką svaigulį Nusikamavusios, 
geidulingos rožinės spalvos figūros, besimylinčios porelės, 
veržlūs šokančiųjų rateliai, kurie vis gyvins Matiso kūri- 
nius, rusvas paplūdimys, melsvas miškas, žydra jūra by- 
loja apie griežtą pergalingą ritmą. Žinoma, tai arabeskos 
privalumai, bet taip pat ryškių, labai sodrių spalvų, gry- 
nos tapybos fejerija, be to, pirmykštės gamtos ir instink- 
to revanšas. „Instinktas vėl rastas“,— sušuko tada Apo- 
lineras. 

„Reikšmingiausia,— po keleto mėnesių rašė Morisas 
Deni, — be abejo, „„matisai“, išstatyti šiais metais Rudens 
salone tarp tamsių Kurbė drohių ir venecinės Gogeno 
salės. 

„Matisai“— savaime aišku, pats Matisas ir kai kurie be 
galo jautrūs jo mokiniai, pavyzdžiui, Frijezas,— rungty- 
niauja tarp savęs ryškumu ir stengiasi atkurtį šviesą, Tai, 
ką jie atkuria iš saulės šviesos, tėra akies tinklainės sutri- 
kimas, optinis virpesys, nemalonus apakimo jausmas, svai- 
gulys, kurį vasaros vidudienį sukelia baltas mūras arba 
didelė aikštė. 

Jų estetiką leidžia jiems bandyti tave apakinti. Jie ne- 
vengia ryškaus apšvietimo ir, norėdami jį perteikti, varto- 
ja ryškiausias. spalvas. Įvairiaspalvėmis dėmėmis baltos 
drobės fone, štrichais, trupučiu grynų dažų jie mėgina 
atvaizduoti intensyvią saulės šviesą. Kaip toli mes čia 
nuo Sera „Šiaurės jūros paplūdimių“ arba „Senos pakran- 
čių“! Kokios nuosaikios buvo Monė „Kupetos“! Bet, svar- 
biausia, reikia pažymėti, kad labai skiriasi metodas (aš tu- 
riu galvoje ne tapybos techniką — tai pernelyg aišku — 
bet optinį efektą). Iš impresionistų teorijos liko tik be galo 
paprastos darbo priemonės. Sena diatoninė Ševrelio ga- 
ma užleido vietą chromatizmui su visais jo niuansais, 
staigiais tonalumų pasikeitimais, disonansais, grynų spal- 
vų ir neutralių pilkų spalvų sugretinimu.“ 

Nesistebėkime, kad kažkuris „ne to amato“ žmogus 
(noriu pasakyti, Gertrūda Stain) tądien, matyt, pasirodė 
daug įžvalgesnis negu Morisas Deni, tapytojas, kuris vis 
dėlto buvo vienas iš geriausių mūsų menotyrininkų. Šiaip 

ar taip, niekas teisingiau už ją neaiškirno šios garsios dro- 
bės: „„Matisas tuo laiku tapė savo pirmą didelį dekoraty- 
vinį paveikslą „Gyvenimo džiaugsmas“, Darė jam etiudus, 
iš pradžių mažus, paskui didesnius ir pagaliau milžiniš- 
kus. Šioje drobėje Matisas pirmąkart sąmoningai reali- 
zavo savo sumanymą deformuoti žmogaus kūno piešinį, 
norėdamas pasiekti harmoniją ir suintensyvinti paprastas 
spalvas, kurias maišė tik su balta. Jis nuolat naudojosi 
šiuo sistemingai iškreivintu piešiniu, kaip virtuvėje nau- 
dojamasi actu arba citrina, arba kiaušinio lukštu kavai 
pašviesinti. Sezanas ėmė kreivinti linijas ir nebaigdavo 
tapyti drobių spiriamas reikalo, Matisas tai darė tyčia.“ 


APOLINERAS 


Gijomui Apolinerui garbė, kad 1907 metų gruodžio 15 
dienos Phalange puslapiuose atskleidė, jog Matiso, kaip ir 
Delakrua, talentui būdinga polinkis į klasicizmą, jog jo 
dailė labai prancūziška pagal tiesią ir gryną Žano Fukė, 
Žoržo de la Tūro ir Šardeno liniją: 

„Štai nedrąsus esė apie dailininką, kuriame, manau, 
jungiasi subtiliausios Prancūzijos savybės: paprastumo 
jėga ir švelni šviesa. 

Kai priėjau prie jūsų, Matisai, į jus žiūrėjo minia, ir 
kadangi ji juokėsi, jūs nusišypsojote. 

Tai, kas buvo meno stebuklas, jai atrodė pabaisa. 

Aš daviau jums klausimų, ir iš jūsų atsakymų paaiškė- 
jo, kodėl protingoje jūsų dailėje tiek pusiausvyros: 

„Dirbau,— pasakėte man,— stengdamasis praturtinti sa- 
vo smegenis, patenkinti įvairiapusį smalsumą, suvokti se- 
novės ir šiuolaikinių vaizduojamojo meno meistrų mintis. 
Šis darbas buvo ir materialus, nes tuo pat metu bandžiau 
perprasti jų techniką. 

Paskui, — kalbėjote toliau,— atradau save, žvelgdamas 
į savo pirmus kūrinius. Jie rclai kada apgauna. Juose ap- 
tikau vieną bendrą dalyka, kurį iš pradžių palaikiau kar- 
tojimusi ir kuris suteikia mano paveikslams monotoniš- 

kumo. Tačiau taip reiškėsi mano individualybė, nors ir 
kažin kokia būdavo dvasios būsena.“ 

Jūs man pasakėte: „Stengiausi išvystyti šią individualy- 
bę daugiausia pasikliaudamas savo instinktu, remdamasis 
principais ir tardamas sau, kai darbą trukdydavo sunku- 
mai: „Turiu dažų, drobę ir privalau atsiskleisti neprie- 
kaištingai, kad ir glaustai, uždėjęs, pavyzdžiui, keturias 
ar penkias spalvines dėmes, nubrėžęs keturias ar penkias 
linijas, teikiančias kūriniui plastinio raiškumo.“ 

Paskui, pareiškęs, kad niekad nevengęs kitų dailinin- 
kų įtakos, Matisas nė kiek nesivaržydamas nurodo, kas 
buvo jo įkvėpimo šaltiniai: „Visos vaizduojamojo meno 
apraiškos: hieratiniai egiptiečiai, rafinuoti graikai, geidu- 
lingi kambodžiečiai, senovės Peru kūryba, negrų statulė- 
lės, kurių proporcijos atspindį aistras, įkvėpusias šias sta- 
tulėles sukurti — visa tai gali sudominti dailininką ir pa- 
dėti jam vystyti savo individualybę.“ 

„Nematome čia mėginimo perlenkti,— priduria Apoli- 
neras.— Matiso savybė — būti protingam. Jis visada buvo 
ištikimas pagrindinei savo minčiai: 

„Kalbėdami apie gamtą, neturime pamiršti, kad esame 
jos dalis ir kad į save privalome žvelgti su tokiu pat smal- 
sumu ir nuoširdumu kaip tyrinėdami medį, dangų ar idė- 
ją, nes yra ryšys tarp mūsų ir kitos Visatos dalies. Galime 
ji rasti ir niekad nesistengti jo pažeisti.” 


ŠVENČIAUSIOS JĖZAUS ŠIRDIES VIENUOLYNAS 


1906 metais Anri Matisas pasidarė mokyklos vadovas. 
Apie tai papasakojo mums pats, nemaža ką patikslinda- 
mas: „Hansas Purmanas ir Brusas per Mišelio Staino žmo- 
ną paprašė, kad juos konsuliuočiau; pakviečiau dirbti 
drauge su manim — nenorėjau važiuoti daugiau kaip vie- 
ną kartą. Prie jų prisidėjo kiti dailininkai — norvegai Re- 
voltas, Sorensenas, Griunvaldas, Dardelis; jie turėjo išsi- 
nuomoti patalpą buvusiame Paukščių vienuolyne, Sevro 
gatvėje. Šitaip susikūrė mano akademija. Atsisakiau imti 
atlyginimą už koregavimus — nenorėjau, kad materialinis 

suinteresuotumas man kliudytų nutraukti darbą, jeigu dėl 
kokių nors priežasčių prireiktų tai padaryti. 

Vėliau, dirbtuvei plečiantis, Purmanas ir Brusas turė- 
jo ją perkelti į buvusį Švenčiausios Jėzaus širdies vienuo- 
lyną Invalidų bulvare.'* 

Andrė Salmonas, vienas pirmųjų fovizmo liudytojų, ap- 
rašė „šią akademiją, kurį labiausiai klestėjo iš visų laisvų 
mokymo įstaigų ir į kurią, griežton Matiso priežiūron, rin- 
kosi mokiniai iš visų pasaulio kraštų. Matiso pamokos 
buvo tokios vaisingos, kad daugelyje vidurinės Europos 
vietų, ypač Čekoslovakijoje, kur formuojasi labai įdomi 
tapybos mokykla, pats uždariausias kubizmas yra Matiso 
akademijos spalvų... Matiso akademija, didžiausia foviz- 
mo mokykla, buvo Paryžiaus kosmopolitinės mokyklos 
lopšys."* 

Švenčiausios Jėzaus širdies vienuolyne, švarutėliame 
buvusiame valgomajame kalkėmis išbaltintomis sienomis, 
kuriame stovėjo Pjombino Apolono muliažas, rytą apie 
penkiasdešimt mokinių — daugiausia skandinavai, vokie- 
čiai ir amerikiečiai — rinkdavosi piešti arba tapyti tai 
gipso, tai moters pozuotojos, visada labai gražios (Mati- 
sas mėgo tik labai gražius modelius). Kartais ateidavo po- 
zuoti senasis Belivakas — Rodeno „Šventas Jonas Krikšty- 
tojas“. 

Popiet keletas privilegijuotųjų — Pjeras Diubrejis, vė- 
liau tapęs kaip reta drąsiu tapytoju ir puikiu graveriu, 
Greta Mol, Dardelis, Revoldas, Heibergas — galėdavo atei- 
ti į maestro skulptūros ateljė ir dirbti šalia jo: Matisas 
niekad neniekino skulptūros, nes ji duodavo jam galimy- 
bę išeikvoti energijos perteklių. 

Šeštadieniais, kai Matisas koreguodavo savo mokinių 
darbus, kiekvienas gaudavo naudos iš pastabų, kurias jų 
mokytojas darydavo kitiems, beje, su tokia pagarba jų 
nepriklausomumui ir individualiems polinkiams, kad jį 
galima lyginti su jo senuoju mokytoju Moro; toks vėliau 


* Anri Matiso pastabos autoriui. 

5 Histoire de V Art contemporain („Šiuolaikinės dailės istorija“). Su- 
darė Renė Hiuigas.— Andrė Salmon Nauaissancc du Fauvisme, 
p. 103. 

buvo Andrė Lotas, kuris taip pat vertino ne tik Luvro 
teikiamas pamokas, bet ir naujausius laimėjimus. 

Diubrejis neužmiršo šio laisvo mokymo ir 1952 metų 
birželio 23 dienos laiške papasakojo apie jį Gastonui Di- 
liui: „Žmogaus kūnas — tai architektūrinis statinys, kurio 
visos formos sujungtos ir laiko viena kitą; jį galima lygin- 
ti su pastatu, kurio kiekviena dalis svarbi visumoje: jei 
trūksta bent vieno elemento, viskas sugriūva... Jeigu abe- 
jojate, griebkitės matmenų — jie lyg ramentai, kuriais re- 
miesi, kai negali vaikščioti... Žiūrėkite, kad jūsų figūros 
stovėtų tiesiai, visada naudokitės svambalu... Neužmirški- 
te tvirtų porėmio ar rėmo linijų, jos turi įtakos jūsų pie- 
šinio linijoms... Visos žmogaus kūno formos išgaubtos, 
nėra nė vienos įgaubtos linijos... Tapykite baltoje drobė- 
je. Jei užtepsite toną ant išmarginto paviršiaus, neturin- 
čio nieko bendra su jūsų motyvu, iš pat pradžių sukursite 
neteisingą dermę, ir tai vėliau jums trukdys, Vienas to- 
nas — tai tik spalva; du tonai — jau dermė, gyvenimas... 
Viena kuri nors spalva reikšminga tik dėl savo ir gretimos 
spalvos dermės... Įsidėmėkite pirmą savo įspūdį ir jo ne- 
užmirškite. Svarbiausia — tai jausmas.“ 

Diubrejis priduria: „Be to, jis didelę reikšmę teikdavo 
spalvai, ją laikydavo priemone, padedančia atvaizduotį 
gilumą, erdvę ir judėjimą“. 

Viena išiikimiausių maestro mokinių Sara Stain (Maik- 
lo Staino žmona) ruo pat pirmųjų Matiso akademijos su- 
sikūrimo dienų irgi kantriai žymėdavosi maestro pastabas. 
Tuos be galo vertingus užrašus Stanfordo universiteto 
profesorius Džonas V. Dodzas perdavė Alfredui H. Ba- 
rui jaunesniajam, o šis paskelbė gražiame savo darbe 
Matisse, his art and his public (,„Matisas, jo dailė ir jo 
publika“). 

Kalbėdamas apie piešinį, macstras pirmiausia pabrė- 
žia, kad būtinai reikia studijuoti graikų ir romėnų skulp- 
turą: 

„Antikinė skulptūra labiau negu kas nors kita padės 
jums atkurti formą... Šioje skulptūroje visos žmogaus kū- 
no dalys traktuojamos vienodai. Šiai kodėl jai būdinga 
harmonija ir dvasios ramybė, 

Šiuolaikiniai dailininkai dažnai ekspresyviai ir labai 
kruopščiai nutapo tam tikras kūno dalis kitų nenaudai; 
tai pažeidžia harmoniją... ir trikdo dvasios ramybę.“ 

Ar reikia siudijuoti modelį?— „Atminkite, kad koja yra 
tiltas. Jei modelio kojos plonos, jog turi savo konstrukci- 
jos stiprumu įrodyti, kad gali išlaikyti kūną... 

Rankos — tartum molio rituliai, dilbiai — tartum vir- 
vės, nes juos galima surišti arba susukti. 

Gakta, priderinta prie šlaunų, primena amiforą. Su- 
junkite visas kūno dalis ir pastatykite figūrą, kaip dailidė 
pastato namą. 

Kiekvieną daiktą reikia sukonstruoti; jis sudarytas iš 
skirtingų elementų, ir jūs turite juos sujungti. Medis — 
nelyginant žmogaus kūnas, žmogaus kūnas — nelyginant 
katedra. 

Kad sėkmingai atliktum darbą, pirmiausia turi jį ge- 
rai suvokti, Reikia ilgai apžiūrinėti modelį arba kurį kitą 
įkvėpimo objektą. 

Ypač svarbu, kad vaizduotė papildytų, kas jums prieš 
akis! Jei priešais jus modelis, bandykite padaryti tokią 
pat pozą kaip jo. Jeigu jausite įtampą, džiaukitės — tai 
judesio raktas. 

Jei modelis jaunas, stenkitės atvaizduoti jo jaunumą. 
Rūpestingai pabrėžkite būdingus šio modelio požymius. 
Jie turi būti matomi baigiame kūrinyje. Jei to nėra, va- 
dinasi, kelyje pametėte pagrindinę giją. 

„„Kiekvienas daiktas turį charakteringų fizinių savy- 
bių. Pavyzdžiui, kvadratas, trikampis. Tik neaiški forma 
negali nieko išreikšti. Todėl nebijokite pabrėžti būdingų 
bruožų, norėdami pasiekti išraiškingumą... 

Pavyzdžiui, šį juodaodį modelį galite įsivaizduoti kaip 
katedrą, susidedančią iš elementų, kurie sudaro tvirtą, 
taurią ir didingą konstrukciją, ir — kaip omarą (juokingas 
sutapimas: Anatolis Fransas tuo pat metu Paryžiaus kate- 
dros apsidę lygindavo su langustu!), sakysime, dėl jo kiau- 
to, įsitempusių raumenų, gerai sujungtų vienas su kitu, 
ir dėl sąnarių, gana didelių, kad tilptų kaulai. 

Tačiau tarpais vertėtų prisiminti, kad modelis — vis 
dėlto negras, kad konstruodamį piešinį neturite pasimesti 
ir jo pamesti. 

„Žinokite, kad linija neegzistuoja viena, Tik jos ryšys 
su kita padeda susidaryti tūriui. Taigi reikia tuo pat me- 
tu nubrėžti dvi linijas.” 

Štai, be abejo, nesąmoningas Gogeno ir Majolio įtakų 
priminimas: 

„Kūno apvalumus perteikite kaip skulptūroje. Stenki- 
tės rasti jų lūrį ir sodrumą. Tai padaryti galima vien kon- 
tūrais (kaip „Gyvenimo džiaugsme“). Kalbėdami apie me- 
lioną, abiejų rankų mostu pavaizduojame jo sferinę for- 
mą. Formą sukurti galima ir dviem linijomis. Piešinys 
panašus į raiškų gestą, bet turį pliusą — jis egzistuoja. 
Piešinys — tai skulptūra, tačiau į jį reikia žiūrėti iš arti, 
norint suvokti jame slypinčią mintį; skulptorius taip pat 
turį išreikšti mintį, tik daug aiškiau, nes į jo kūrinį žiūri- 
ma iš kur kas didesnio atstumo...“ 

O štai gana netikėtai prisimenamas Engras, kuris savo 
mokiniams patardavo veidą pradėti piešti nuo ausies: 

„Engras sakydavo: „Piešdami galvą, niekad nepamir- 
škite ausies“. Nors aš to primygtinai nereikalauju, vis 
dėlio turiu priminti, kad ausis nepaprastai papildo veido 
bruožus ir labai svarbu ją atvaizduoti kruopščiai, o ne 
nurodyti tik jos buvimą kokiu atsainiai brūkštelėtu žen- 
klu.” À 

Saros Stain užrašuose verta dėmesio vieta, kur kal- 
bama apie still-life („ramus gyvenimas“) — taip nevyku- 
siai Prancūzijoje vadinamą nature morte („negyva natū- 
ra"), natiurmortą. 

„Tapyti natiurmortą — vadinasi, nuspalvinti dailinin- 
ko parinktus kompozicijai objektus atsižvelgiant į įvairių 
tonų kokybę ir jų santy kius. 

Kai pajuntate, kad akys nuvargusios, kai visi santy kiai 
atrodo pažeisti, pažvelkite į vieną objektą: „O juk varis 
geltonas!” Tada drąsiai tepkite geltoną ochrą ir pagal ją 
derinkite kitus tonus... 

Kopijuoti objektus, iš kurių susideda natiurmortas,— 
tai dar ne viskas. Svarbu išreikšti jausmą, kurį jie tau įk- 
vepia, emociją, kurią žadina atvaizduotų objektų visu- 
ma, jų tarpusavio santykiai, specifiškas kiekvieno objek- 

to pobūdis, pakitęs nuo santykių su kitais, visa tai, kas 
susiraizgę tartum virvė arba gyvatė... 

Sukurti natiurmortą, kaip ir antikinę statulą, nelengva. 
Įvairių objektų proporcijos, linijos, tūriai ir spalvos, įk- 
vepiančios natiurmortui gyvybę, taip pat svarbu kaip, pa- 
vyzdžiui, graikų ir romėnų skulptūrų galvos arba rankų 
proporcijos...“ 


+ * * 


Nepagarbioji Gertrūda Stain anuomet iš Anri Matiso 
sužinojo juokingų dalykų apie jo akademiją: 

„Kandidatai buvo įvairių tautybių, ir Matisas iš pradžių 
išsigando, kad jų tiek daug ir jie tokie skirtingi. Jis labai 
linksmai ir su nuostaba pasakojo, kad sykį, kai paklausė 
vieną mažutę moterį, sėdinčią pirmoje eilėje, koks jos tik- 
slas, ko siekia pradėdama tapyti, ji atsakė: ,„Pone, aš 
ieškau ko nors naujo“. Jis negalėjo suprasti, kaip jie vi- 
si išmoko kalbėti prancūziškai, — juk jis negalėjo kalbėti 
nė viena jų kalba. Kartą apie visa tai suuodė vienas żur- 
nalistas ir pasišaipė iš jų mokyklos L' Opinion skiltyse. Ma- 
tisas smarkiai įsižeidė. Straipsnyje buvo parašyta: „Iš kur 
visi tie žmonės?“ Atsakymas: „Iš Masačūsetso“. Matisą tai 
labai užgavo. 

Nepaisant viso to, mokykla klestėte klestėjo, Beje, 
ne be sunkumų. Vienas vengras norėjo užsidirbti pra- 
gyvenimui pozuodamas klasei kaip modelis, tačiau kai bus 
kitas modelis, grįžti į savo vietą ir tapyti kartu su klase, 
Keletas iš moteriškosios lyties mokinių ėmė protestuoti: 
labai gerai ant pakylos turėti nuogą modelį, bet truputį 
nepatogu, kai moksladraugis visiškai nuogas vaikščioja 
po klasę. Buvo pastebėta, kaip kitas vengras valgo duo- 
nos minkštimą, kuriuo jo draugai trynė grafitu picštus 
eskizus, Toks skurdas ir nepaisymas mitybos higienos la- 
bai šokiravo kai kuriuos amerikiečius. Mat čia studijavo 
nemaža amerikiečių... Kartais kas nors iš studentų Ma- 
tisui pasakydavo sakinį, kurį šis dėl blogos tarties netei- 
singai suprasdavo; tada Matisas supykdavo ir vargšas 

užsienietis turėdavo atsiprašyti, be to, mokytis taisyklin- 
gai tartį žodžius. Visi studentai buvo nervingi ir dažnai 
pratrūkdavo pykčiu..." 

„Visos šios komplikacijos atrodydavo nepaprastai juo- 
kingos Gertrūdai Stain", pasak kurios, Matisas „baisiai 
mėgo liežuvauti“. „Anais laikais juodu praleido daug 
nuostabių valandų šnekučiuodami.“ Aš gerai pažinojau 
Gertrūdą Stain ir manau, kad būtent ji „baisiai mėgo lie- 
žuvauti“. 

Anuo metu Gertrūda Matisą pradėjo vadinti „B. M." — 
tai yra „brangiuoju maestru”. Ji papasakojo jam garsų 
Tolimųjų Vakarų anekdotą: „Ponai, dėl dievo meilės, ne- 
žudykite čia vienas kito!“ Matisas dažnai lankydavosi 
Fleriuso gatvėje, ir tuo laikotarpiu Stainų virėja Elena 
vietoj omleto jam kepdavo neplaktus kiaušinius. 

Jei Matisas, kaip Delakrua, būtų rašęs „Dienoraštį“, bc 
abejonės, jis, kaip ir Šanrozė atsiskyrėlis, būtų pasižymė- 
jęs ne vieno skanaus patiekalo receptą, nes buvo didelis 
smaguris — beje, ir pati Gertrūda Stain buvo smagurė. 
Tiesa, ponia Matis, kaip ir daugelis pietiečių, puikiai 
mokėjo paruošti gardžių patiekalų, ne vien kargoladą ir 
kurapkiuką pagal katalonių receptą. Kažkuris giminaitis 
Matisui atsiuntė kiškį. „Kiškio ragu, ištroškintas ponios 
Matis, kaip troškinama Perpinjane, buvo skanėstas. Jie 
turėjo ir labai gero vyno; jis buvo truputį stiprokas, bet 
skanus, vadinamas „ranciu“" tikrai geras." 

1907 metų pradžioje (prieš tai, 1906-aisiais, dailininkas 
buvo nuvykęs į Biskrą) Anri Matisas be jokio entuziaz- 
mo iškeliavo į Italiją. Jam labiau patiko ne ši pernelyg 
akademistinė žemė, o Prancūzija, Ispanija ir Marokas, ta- 
čiau „ponia Matis, pasakoja Gertrūda Stain, nepaprastai 
troško ją pamatyti. Išsipildė jos vaikystės dienų svajonė. 
Ji sakė: „Aš vis kartoju sau: „Esu Italijoje...“ Kartoju 
tai ir vyrui; jis labai malonus — nepyksta, tiktai klausia: 
„Na ir kas iš to?" Vykdami į Italiją, juodu sustojo Kaval- 
jero kurorte: ,„Pasimačiau su Matisu antrą kartą, — rašė 
Derenas Vlaminkui— Jis užsuko čia su žmona keliauda- 

fnas į Italiją. Parodė savo drobių nuotraukas; neapsako- 
mai puikios drobės. Manau, kad jis žengia pro devintojo 
dangaus — laimės vartus.“ 

Matisą be galo sujaudino Džoto freskos Paduvoje, be 
to, Dučo iš Sienos ir Pjero dela Frančeskos paveikslai. 
Jis su žmona aplankė ir Veneciją. Florencijoje juodu pa- 
sisvečiavo pas Stainus, jų viloj Fiezolėje. 

Iš kelionės po Italiją Matisas parsivežė tik Trečento 
ir Kvatročento laikotarpių meilę. Prieš kelerius metus jis 
man rašė: „Sienoje, stovėdamas priešais primityvus, tariau 
sau: „Aš esu čia, Italijoje, savo pamėgtiųjų primityvų Ita- 
lijoje'. Venecijoje, žiūrėdamas į didįjį Ticianą, Veronezę, 
žodžiu, į tuos, kurie taip neteisingai vadinami Renesanso 
meistrais, mačiau puikius audinius, sukurtus turtuoliams 
šių didžių menininkų, kurie daugiau vaizdavo fizinius po- 
mėgius negu dvasios pakilimą.'? 

Aragonas, kuriuo vis tenka remtis, nors Matisui labai 
pasisekė — jo kūrybą tyrinėjo nepaprastai puikūs kriti- 
kai, kaip Gertrūda Stain, Morisas Deni, Andrė Salmonas, 
Rožė Marksas, Apolineras, Andrė Židas, Žiulis Romenas, 
Žoržas Diutiuji, Marselis Samba, Žoržas Besonas, Teria- 
das, Andrė Ruveras, Žakas Emilis Blanšas, Rožė Frajis, 
Andrė Lotas, Luji Žilė, Renė Hiuigas, Žanas Kasu, Klo- 
das Rožė-Marksas, Valdemaras Žoržas, Gastonas Dilis, Se- 
lija Berten, Katerina Valon ir, svarbiausia, Alfredas 
Baras, — taigi Aragonas, nuostabaus esė „Matisas Prancūzi- 
joje“ autorius, irgi rašė apie nelabai palankius „Gyveni- 
mo džiaugsmo“ meistro jausmus vadinamajam italų dai- 
lės „aukso amžiui“: „Mikelandželas jam nėra menininko 
pavyzdys. Turiu galvoje, kad Matisas įtariai žiūri į Re- 
nesanso žmones — Mikelandželą, Leonardą da Vinčį... Į 
tuos žmones, kurie slapčia skrodė lavonus, Į tuos anato- 
mijos demonstratorius. Juk jiems rūpėjo ne pagauti ran- 
kos judesį, o sužinoti, kaip atrodo kauliukai ir sausgys- 
lės po jos išoriniu apvalkalu. Nedaug betrūko, kad jis 
pasakytų, net pasakė, man pasakė, jog Renesanso dailė 
buvo dekadansas, baisus dekadansas." 


————————————————— ————————— a 


7 Niekur neskelbtos Anri Matiso pastabos. 


PIRMASIS VAINIKAS 


1907 metų rudenį, grįžę iš Italijos, Matisai apsigyveno 
Paryžiaus priemiestyje Isi le Mulino, Klamaro komunos 
paribyje. Jie žinojo, Kad valstybė netrukus atsiims buvu- 
sį Švenčiausios Jėzaus širdies vienuolyną ir Matiso aka- 
demijos dienos suskaitytos. 

1909 metais, kai Matisas sudarė sutartį su Bernheimais 
ir jo kūrinius ėmė pirkti mecenatas Ščiukinas, dailininkas 
buvo ramus dėl dabarties ir ateities. ,,Dabar,— pasakoja 
Gertrūda Stain,— Matiso reikalai jau buvo susitvarke. Jis 
nusipirko Klamare namą su žemės sklypu ir čia apsigy- 
veno. Štai koks atrodė namas. 

Namas Klamare buvo labai įštaigingas; vonios kam- 
barys, kurį šeima dėl savo kontaktų su amerikiečiais la- 
bai vertino (reikia pasakyti, kad Matisai ir šiaip jau vi- 
sada buvo nepaprastai švarūs ir tvarkingai apsirengę), 
buvo pirmame aukšte, šalia valgomojo... 

Klamare buvo labai erdvu, ir Matisas su pasididžiavi- 
mu ir kartu su gailesčiu savo sodą vadino ‚mažuoju Liu- 
ksemburgu“. Buvo ir gėlių šiltadaržis. Už jo — alyvų krū- 
mai, o dar toliau — išardoma ateljė. Juodu neapsakomai 
mėgo savo sodą. Ponia Matis kasdien surengdavo sau 
kuklią pramogą — eidavo pasigėrėti šiltadaržiu ir pasis- 
kinti gėlių, o prie durų jos laukdavo taksi..." 

Gertrūda Stain stebisi tokiu išlaidumu: ,„Anais laikais 
vien milijonieriai liepdavo taksistams jų laukti — ir tik 
svarbiomis progomis...“ 

Tuo metu Matisui prasidėjo didysis dekoratyvinio me- 
no periodas; to periodo kūriniai šiandien yra TSRS ir 
JAV: „Netrukus milžiniška ateljė buvo pilna milžiniškų 
statulų ir milžiniškų paveikslų. Tai buvo Matisui milžiniš- 
kumo laikotarpis. 

„„Tai buvo Matisams jų klestėjimo pradžia. Jie nuke- 
liavo į Alžyrą, į Tanžerą; ištikimi jų mokiniai vokiečiai 
atsiuntė jiems Reino vynų ir puikų vokiečių policinį šu- 
nį..." 

Šia proga, turėdami galvoje ateitį, pateiksime vieną 
jaudinančią detalę, kurioje, kaip Šekspyro dramose, jsi- 
maišęs bufonados elementas: 

„Paskui ivyko didelė Matiso kūrinių paroda Berlyne, 
Puikiai prisimenu tą gražią pavasario dieną, kai turėjo- 
me važiuoti pietauti į Klamarą, pas Matisus. Mums at- 
vykus, jie visi stovėjo aplink didžiulę dėžę, kurios viršų 
ką tik buvo nuplėšę. Mes priėjome prie jų: dėžėje gu- 
lėjo didžiausias iš visų kada nors nupintų laurų vainikas, 
papuoštas raudonu kaspinu. 

Matisas Gertrūdai Stain parodė vizitinę kortelę, įdė- 
tą į siuntinį. Joje buvo parašyta: „Arri Matisui, susilau- 
kusiam pergalės Berlyno mūšio lauke" ir pasirašyta: „Tomas 
Vaitmoras“. Tomas Vaitmoras buvo bostonietis ar- 
cheologas, Tafto koledžo dėstytojas, didelis Matiso ger- 
bėjas ir šia siunta reiškė pagarbą maestrui. Tačiau Ma- 
tisas dar Nniūresniu negu paprastai tonu pareiškė: „Juk 
aš dar nenumiriau!“ Matiso žmona, praėjus pirmam ne- 
maloniam įspūdžiui, pasakė: „Bet, Anri, žiūrėk, — ji pasi- 
lenkė, nusiskynė lapą ir paragavo,— tikri laurai. Tik pa- 
manyk, kokia skani sriuba bus, kai jų įdėsime! Be to.— 
pridūrė dar labiau patenkinta,— kaspinas labai pravers 
Margo: ji galės ilgus metus juo rištis plaukus.'* 


+ +) * 


Po pirmos savo viešnagės Koliūre Matisas ryžtingai 
atsižadėjo impresionizmo ir puantilizmo. Jam susilaukus 
triukšmingo pasisekimo (1906 metais Nepriklausomųjų 
salone), jo Materialinė padėtis diena po dienos gerėjo. Jo 
kūrinių rinkinys, nupirktas Stainų — Gertrūdos ir Leo, 
Maiklo ir Saros -ir su pasididžiavimu cksponuotas di- 
džiojoje jų ateljė Fleriuso gatvėje, pas Matisą atveda 
naujų, daugiausia iš Amerikos atvykusių dailės mėgėjų: 
mis Harietą Levi, gydytoją Kleribelę Kon, jos seserį mis 
Etą Kon, kurios labai gražų portretą Matisas sukurs; 1906 
metais Sara Stain nusivežė jo kūrinių į Jungtines Valsti- 
jas; niujorkietis tapytojas Džordžas Ofas nusipirko pir- 
mą Amerikoje parduotą — beje, puikią — jo drobę „„Nuo- 
ga moteris miške". 


8 Gertrūda Stain, op. cit. 


Neskaitant Marselio Samba, kuris išsaugojo Prancūzi- 
jai keletą šio periodo šedevrų, rusas Ščiukinas, Rytų au- 
dinių importininkas, ne tik nupirko apie keturiasdešimt 
Matiso paveikslų, bet ir 1909 metais užsakė buvusiems 
Trubeckojų rūmams dekoratyvinį pano — „Šokį“ ir „Mu- 
ziką“. ,Muzika"“ — nesėkmingas kūrinys, nes ji čia tik „įsi- 
vaizduota": dailininkas nepatyrė emocinio protrūkio, ku- 
rj sukelia gamta, nejautė triumfinio sardanos? ritmo, kurio 
dėka turime didįjį stebuklą — „Šokį". 

Šiuo laikotarpiu, 1909 metų balandžio mėnesį, Šarliui 
Estjenui, iš Les Nouvelles!?, kurį pas jį nusiunčiau, Ma- 
tisas išdėsto savo mintis apie dekoratyvinį kūrinį, įk- 
vėptas Ščiukino užsakymo: 

„Aš turiu išdekoruoti ateljė. Ji trijų aukštų. Įsivaiz- 
duokime, kad ateina lankytojas. Iš pradžių jis patenka į 
pirmą aukštą. Reikia iš jo išgauti pastangą, sukelti jam 
palengvėjimo jausmą. Mano pirmasis pano vaizduoja „Šo- 
kį' — ratelį šokančius viršum kalvos žmones. Užkopęs į 
antrą aukštą, atsiduri namo vidury. Namo dvasią ir tylą 
aš atkuriu muzikinėje scenoje su atidžiai klausančiais per- 
sonažais. Pagaliau trečiame aukšte — visiška ramybė, ir 
aš tapau poilsio sceną — žmones, gulinčius žolėje, kalban- 
čius ar svajojančius. Tai pasieksiu naudodamasis papras- 
čiausiomis ir taupiausiomis priemonėmis, leidžiančiomis 
tapytojui įtikinamai išreikšti savo vidinę viziją.“ 

Didysis fovistas, kuris tuometinėse savo skulptūrose — 
„Gulinčioje nuogoje moteryje“ (1907) ir „Serpantine“ 
(1909), — atrodo, nori pažaisti su baroku ir trokšta tik di- 
delės ramybės: „Mes siekiame aiškumo supaprastindami 
idėjas ir plastiką, — sako jis Estjenui.— Visuma — vienin- 
telis mūsų idealas. Reikia mokytis ir galbūt iš naujo iš- 
mokti tapyti linijomis... Plastika sužadins emocijas grei- 
čiau ir kuo paprasčiausiomis priemonėmis... Trys spalvos 
dideliame pano, kuriame vaizduojamas šokis: dangaus žy- 
drynė, rausvi kūnai, kalvos žaluma...“ 

Ir galbūt jis jau vaizduojasi didįjį pano „Šokis“ Barn- 
so muziejui? 


9 Sarda na— katalonų liaudies šokis ir melodija. (Vert. past.) 
1° Les Nouvelles, 1909 m. balandžio 12 d. 


IŠRAIŠKINGUMAS 


Šiuo lemiamu laikotarpiu, atsiliepdamas į Žoržo Deval- 
jero, ryžtingo nepriklausomosios dailės šalininko ir bu- 
vusio vyresniojo kolegos pas Giustavą Moro, pageida- 
vimą, Anri Matisas žurnale Grande Revue (1908 metų 
gruodžio numeryje) paskelbė savo doktrinos pagrindus, Šis 
manifestas, prieš įeidamas į dailės istoriją, buvo išverstas 
į kelias kalbas ir pasklido dviejuose kontinentuose. Cen- 
trinėje Europoje, Skandinavijoje ir Amerikoje jis tuoj 
tapo lyg savotiška šiuolaikinės dailės evangelija. 

Koks, Matiso nuomone, svarbiausias dailininko tiks- 
las? 

„Pirmiausia aš siekiu išraiškingumo. Kartais dailės mė- 
gėjai pripažindavo, kad šį tą nutuokiu, bet tučtuojau pa- 
reikšdavo, jog mano užmojai riboti — jog aš tik noriu, 
kad žiūrovai jaustų kuo didesnį malonumą, žiūrėdami į 
mano paveikslą. Tačiau tapytojo minties negalima vertin- 
ti neatsižvelgiant į jo priemones, kurios turi būti tuo ge- 
resnės (o geresnės nereiškia sudėtingesnės), kuo mintis 
gilesnė. Aš negaliu skirti jausmo, kurį kelia man gyve- 
nimas, nuo priemonių, kuriomis jį perteikiu. 

„Išraiškingumas“, mano nuomone,— ne aistra, spin- 
dinti veide arba reiškiama smarkiu judesiu. Jis glūdi vi- 
soje mano paveikslo kompozicijoje: svarbu viskas — kū- 
nų vieta, supanti juos erdvė, proporcijos. Kompozicija — 
tai menas dekoratyviai išdėstyti įvairius elementus, ku- 
riais disponuoja tapytojas, reikšdamas savo jausmus. Kiek- 
viena paveikslo detalė turi būti matoma ir turi vaidinti 
jai skirtą pagrindinį arba antraeilį vaidmenį. Visa, kas pa- 
veikslui neduoda naudos, yra jam žalinga. Kūrinys — 
tai darnį visuma; kiekviena nereikalinga detalė žiūrovo 
sąmonėje užims kitos, esminės, detalės vietą. 

Siekiant kuo didesnio išraiškingumo, kompozicija kei- 
čiasi kintant plotui, kurį reikia padengti dažais, Jei pa- 
imsiu tam tikro dydžio popieriaus lakštą, jame nupiešiu 
piešinį, kuris būtinai turės atitikti jo formatą. Nepieščiau 
tokio pat dydžio piešinio kitokių proporcijų lakšte, pa- 
vyzdžiui, stačiakampyje, tik ne kvadrate, Tačiau neapsi- 

ribočiau piešinio padidinimu, jeigu tektų nupiešti jį tokios 
pat formos, bet dešimt kartų didesniame lakšte. Piešinys 
privalo būti toks išraiškingas, kad pagyvintų aplin- 
kinius daiktus. Dailininkas, kuris ketina perkelti kompo- 
ziciją iš vienos drobės į kita, didesne, ir nori, kad išlik- 
tų jos išraiškingumas, turį sumanyli ją iš naujo, pakeisti 
jos vaizdą, o ne nukopijuoti paprasčiausiai Ianguojant.“ 

Priešingai negu impresionistai, Anri Matisas, sekdamas 
klasikais, tapyboje vengia atsitiktinių dalykų ir ieško am- 
žinųjų: 

„Naudojantis panašiomis spalvomis arba jų kontrastais, 
galima gauti nuostabių efektų. Pradėjęs dirbti, per pirmą 
seansą dažnai pasižymiu naujus paviršutiniškus įspūdžius. 
Prieš kelerius metus šiuo rezultatu kartais ir pasitenkin- 
davau. Jeigu juo pasitenkinčiau šiandien, kai manau 
įžiūrįs daugiau ką, paveikslas būtų ne toks išraiškingas: 
aš užtiksuočiau jame tik trumpalaikius kokio nors mo- 
mento jausmus, kuriuos vargu ar atpažinčiau rytojaus 
dieną. Noriu pasiekti tokią jausmų kondensacijos būklę, 
kuri padėtų sukurti paveikslą. Galėčiau pasitenkinti dar- 
bu, padarytu per pirmą seansą, bet tuoj imčiau juo bo- 
dėtis; todėl dirbu tol, kol įsilikinu, kad vėliau galėsiu jį 
laikyti savo dvasios išraiška. Kadaise savo paveikslų ne- 
kabindavau ant sienos, nes jie man primindavo per di- 
delio susijaudinimo akimirkas, ir nemėgdavau jų matyti, 
kai būdavau ramus. Šiandien stengiuosi į juos įlieti ra- 
mybės ir taisau tol, kol viskas pavyksta. 

Sakysim, turiu nutapyti moters kūną; pirmiausia su- 
teikiu jam gracijos, žavesio, bet svarbu jam suteikti ir 
kažką daugiau. Stengiuosi padidinti šio kūno reikšmingu- 
mą pabrėždamas esminius bruožus. Iš pirmo žvilgsnio jo 
žavumas bus ne toks akivaizdus, bet ilgainiui išryškės 
mano sukurtame naujame paveiksle, kuris turės platesnę 
reikšmę ir atrodys žmogiškesnis. Žavumas čia ne taip 
kris į akį, nes ne vien jis bus svarbu, bet egzistuos ben- 
droje koncepcijoje.“ 

Tie, kurie gerai susipažinę su Eženo Delakrua idėjo- 
mis ir kūryba, kurie žino, kaip ši tapybos genijų ikvėp- 
davo muzika, kurie nepamiršta, kad dėl gražaus kūrybi- 
nio polėkio, kurį matome Sen Denį Švenčiausio sakra- 

mento bažnyčios „Pietoje“ ir „Šv. Jokūbo grufntynėse ši 
angelu“, turime būti dėkingi audringai vargonų harmo- 
nijai,— tie ras tartum šio muzikinio įkvėpimo atgarsį Ma- 
tiso pasisakymuose apie kompozicijos problemą. Ar be- 
reikia sakyti, kad jo doktrina visiškai priešinga natūraliz- 
mui ir impresionizmui? 

„Nustačius tonų santykius, turi būti sukurta graži to- 
nų dermė, harmonija, primenantį muzikos kompoziciją. 

Man kompozicija — viskas. Taigi jau iš pat pradžių 
reikia gerai įsivaizduoti visumą. Pasižiūrėkite į kokį nors 
Sezano paveikslą: viskas čia taip puikiai suderinta, kad 
iš bet kokio atstumo, nors ir kažin kiek būtų personažų, 
aiškiai skiriate figūras ir suprantate, kuriai iš jų priklau- 
so ta ar kita galūnė, Paveikslui būdinga tvarka ir aišku- 
mas todėl, kad tvarka ir aiškumas jau iš pat pradžių bu- 
vo tapytojo sąmonėje ir kad jis suvokė, jog jie būtini. 
Galūnės gali būti susikryžiavusios, susimaišiusios, tačiau 
žiūrovui kiekviena atrodo prijungta prie tam tikros tigū- 
ros ir yra jos sumanymo dalis: neaiškumas išnyksta, 


HARMONIJA DISONANSE 


Spalva visų pirma turi būti ekspresyvi, ir Matisas — 
nesvarbu, kas apie tai buvo kalbama — nelabai vertino 
papildomų spalvų teoriją. Kaip Ravelis ir Debiusi, šis ta- 
pytojas siekia harmonijos disonanse. 

„Svarbiausia spalvos paskirtis — suteikti paveikslui 
kuo daugiau išraiškingumo. Jei iš pradžių, galbūt neju- 
čia, susižavėjau kuriuo nors tonu arba jis prikaustė ma- 
no dėmesį, tai dažniausiai, baiges tapyti paveikslą, pa- 
stebiu, kad išsaugojau šį toną, nors pakeičiau ir perdariau 
kitus tonus. Spalvų išraiškingumą suvokiu grynai in- 
stinktyviai. Norėdamas sukurti rudens peizažą, nesisteng- 
siu prisiminti, kokios spalvos tinka šiam metų laikui, va- 
dovausiuosį tik jausmu, kurį jis man kelia: ledinis mė- 
lyno dangaus giedrumas charakterizuos metų laiką taip 
pat gerai kaip ir lapijos atspalviai. Be to, pats mano jaus- 
mas gali būti įvairus, nes ruduo gali būti švelnus ir šil- 

tas, kaip vasaros tęsinys, arba, priešingai, vėsus, su šal- 
tu dangumi ir geltonais lyg citrina medžiais, kurie kelia 
žvarbumo įspūdį ir pranašauja žiemą. 

Mano spalvų pasirinkimas nepagristas jokia moksline 
teorija. Remiuosi stebėjimu, jausmu, savo emocijų pa- 
tirtimi. Paveiktas tam tikrų Delakrua puslapių, toks dai- 
lininkas kaip Sinjakas ima skirti didelį dėmesį papildo- 
moms spalvoms, ir teorinės žinios apie jas skatina jį var- 
toti vienokį ar kitokį toną. Aš stengiuosi tepti spalvas, 
kurios perteikia mano jausmą. Dėl būtino tonų santykio 
kartais turiu keisti kurios nors figūros formą arba per- 
dirbti kompoziciją. Kol to santykio nerandu, tol jo ieš- 
kau ir dirbu toliau. Paskui ateina momentas, kai tarp 
visų dalių atsiranda galutinis ryšys, ir tada jau neįma- 
noma paveiksle ką nors pakeisti jo neperdirbant. 

Mano nuomone, patį papildomų spalvų teorija nėra 
absoliučiai teisinga. Studijuojant paveikslus tapytojų, ku- 
rių žinios apie spalvas remiasi instinktu ir jausmu, nuo- 
latiniu lyginimu su jausmais, būtų galima tam tikrais at- 
žvilgiais tiksliau nusakyti spalvos dėsnius, praplėsti šian- 
dien pripažintos spalvų teorijos ribas.“ 


FIGŪROS PRIMATAS 


Tiems, kurie neigia žanrų hierarchiją ir tvirtina, kad 
trys obuoliai lėkštėje juos domina tiek pat kiek Džoto 
„Nukryžiuotasis“, kurie Matisą laiko tik spektro alche- 
miku, spalvos virtuozu, labai verta pamąstyti apie jo pa- 
sisakymus, kuriuose jis reiškia savo „religinį gyverimo 
jausmą“, tokį tvirtą, kad tas jausmas nušvies ir perpavi- 
dalins paskutiniuosius jo gyvenimo metus. Čia esama 
„dvasios pakilimo“, kuris mus grąžina prie Matiso ką tik 
cituoto Delakrua „Dienoraščio“: 

„Labiausiai mane domina ne natiurmortas, ne peiza- 
žas, 0 figūra. Ji padeda man kuo geriau išreikšti savo re- 
liginį gyvenimo jausmą, jei galima taip pasakyti. Nesi- 
stengiu atkurti visų veido bruožų, anatomiškai tiksliai jų 

perleikti. Jei priešais mane italų tautybės pozuotojas, ku- 
ris iš pirmo žvilgsnio kelia minti apie grynai gyvulišką 
egzistavimą, vis dėlto įsidėmiu esminius jo bruožus, tas 
veido linijas, kurios parodo jo reikšmingumą, būdingą 
kiekvienam žmogui. Kūrinyje turi būti jaučiamas reikš- 
mingumas, kurį žiūrovas pajunta dar nesužinojęs jo siu- 
žeto. Kai žiūriu į Džoto freskas Paduvoje, manęs nedo- 
mina, kokia scena iš Kristaus gyvenimo man prieš akis, 
bet mane tuojau apima jausmas, kuris glūdi jų linijose, 
kompozicijoje, spalvose, o pavadinimas tik patvirtina 
mano įspūdį.“ 

Beje, Matiso pasisakymai apie darbą iš natūros pri- 
mena daugelį Eženo Delakrua puslapių, paskirtų šiai te- 
mai. 

„Mėgstama skirti tapytojus, dirbančius iš natūros, nuo 
tų, kurie dirba remdamiesi vaizduote. Aš bent nemanau, 
kad reikėtų liaupsinti vien pastarųjų darbo metodą ir at- 
mesti kitą. Kartais tas pats asmuo naudojasi abiem me- 
todais pakaitomis: pirmuoju — kai jam reikia matyti ob- 
jektus, kad gautų įspūdžių ir sužadintų savo kūrybines 
galias; antruoju — kai jo įspūdžiai jau nusistovėję; abiem 
atvejais jis įstengs sukurti visumą, kuri sudaro paveikslą. 
Bet, manau, apie dailininko gyvastingumą ir pajėgu- 
mą galima spręsti iš to, kad, tiesiogiai paveiktas. natūros 
reginio, jis gali organizuoti savo įspūdžius ir net kelis- 
kart skirtingomis dienomis grįžti į tokią pačią dvasios bū- 
seną, kokia pradėjo darbą; toks sugebėjimas reikalauja, 
kad žmogus gerai save valdytų ir drausmintų. 

Geriausiai išreikšti mintį dailininkui padeda kaip tik 
paprasčiausios priemonės. Jeigu jis baiminasi banalumo, 
jo neišvengs ir naudodamas keistą formą, įmantrų pieši- 
nį ir ekscentrišką spalvą. Jo priemonės turi atitikti tem- 
peramentą. Jis privalo būti toks naivus, kad tikėtų, jog 
nutapęs tik tai, ka matė. 

Man patinka Šardeno pasakymas: „Tepu dažus tol, 
kol išeina panašu“. Arba Sezano: „Noriu padaryti atvaiz- 
dą”. Arba Rodeno: „Kopiiuckite natūrą“. Da Vinčis sakė: 
„Kas moka kopijuoti, tas moka atlikti darbą“. Žmonės, 
kurie iš anksto nusistatę laikytis tam tikro stiliaus ir lin- 

kẹ nukrypti nuo natūros, prasilenkia su tiesa. Dailininkas 
turi žinoti, kad jei gudrauja, jo paveikslas išeina dirb- 
tinis, o tapydamas — jausti, kad kopijavo natūrą. Ir net 
nuo jos atitoles, turi manyti, jog tai padarė tik tam, kad 
ją geriau perteiktų.“ 

Matisas visada laikėsi nuomonės, kad dailininkui bū- 
tinai reikia sueiti į kontaktą su natūra. Tai rodo 1947 me- 
tais atsiųstas jo atsakymas į mano klausimus apie abstrak- 
čiąją dailę. 

Štai ką jam parašiau: „Už Greko, kuris, be jokios abe- 
jonės, turėjo jums įtakos, yra Bizantija. Argi jums ne- 
padarė didelio įspūdžio ilgi Bizantijos ir musulmonų dai- 
lės linearizmo tyrinėjimai? Taip manė Severinis; jis man 
apie tai kalbėjo.“ 

Matisas atsakė: „Taip. 

Bet pateikiau kitą, gana klastingą klausimą, kuriam 
pirmasis buvo paruošęs dirvą: „Jūs rašėte: „Labiausiai 
mane domina ne natiurmortas, ne peizažas, o figūra"; 
tad ką manote apie abstrakčiasias „jaunosios mokyk- 
los“ tendencijas? Ar tokios tendencijos neveda į aklavie- 
tę? Kaip galima laisvės ir išsivadavimo idėjas maišyti su 
abstrakčiosios dailės diktatūra?“ Į tai Anri Matisas 
nedvejodamas atsakė „tikėjimo išpažinimu“, po kuriuo 
būtų galėjęs pasirašyti Delakrua, irgi mėgęs „paliesti že- 
me“ (todėl ir atvykdavo vasaroti į Šanrozė). 

„Pradėjęs savo darbą nuo tiesioginio kontakto su na- 
tūra, niekad nenorėjau užsidaryti tokioje griežtoje mo- 
kykloje, kad jos taisyklės kliudylų „paliesti žemę“, kaip 
darė Antėjas, ir įgauti jėgų bei sveikatos. Kai esu pa- 
tenkintas savo gamtos pajautimu, manau turįs teisę tru- 
putį nuo jos atitolti, kad galėčiau geriau perteikti, ką 
jaučiu. Patirtis visada parodydavo, jog mano teisybė.“! 

„Labiausiai mane domina ne natiurmortas, ne peiza- 
žas, o figūra...” Šį Anri Matiso pasakymą, kuri beje, pa- 
remia jo kūrybos raida, sunku suderinti su žodžiais, ku- 
riuos jam priskiria Aragonas gražiame savo esė „„Matisas 


!! Neskelbtos Anri Matiso pastabos, 

Prancūzijoje“!2: „Anri Matisas tvirtina, kad jo pažiūra į 
savo kūniškuosius modelius, kur viskas — geidulingumas, 
tokia pat (ir dažniausiai tuo reikia tikėti) kaip į augalą, 
vazą ar i kitokį daiktą...“ Iš tikrųjų dailininkas norėjo 
pasakyti, jog visur mato geidulingumą, bet nurodė, kad ir 
čia jaučia hierarchiją ir kad užvis labiausiai jam patinka 
žmogaus figūra. 

Per paskutiniuosius dvidešimt gyvenimo metų — ir ne- 
sunku suprasti, kodėl — Matiso sukurti moterų aktai yra 
labai kūniški ir panašūs į pasiekusio didžiausią meistriš- 
kumą to paties amžiaus Engro moterų aktus — Engro, kuris 
nutapė „Turkų moteris pirtyje". 

Beje, ar nėra šiek tiek antropomorfizmo tame medžio 
ir moters kūno sugretinime, kuris primena senovės pasa- 
kėčią? „Galbūt žiūrint į Veziubijos krantų akaciją, jos 
svyravimas, grakštus liaunumas man įkvėpė mintį su- 
kurti šokančios moters kūną.''!3 

Tai rodo, kokia sveika Matiso doktrina, kad ji mažai 
nutolsta nuo esminių mūsų tautos dorybių, nuo to kar- 
tezianizmo fondo, būdingo kiekvienam prancūzui. 


„AMŽINASIS KLASICIZMAS" 


„Nėra naujų tiesų“, —- skelbia šis didis maištininkas (iš 
tikrųjų jis — tik didis klasikas), kuriam mes betgi dėkin- 
gi už atradimą, nulėmusi šiuolaikinės tapybos krypti — 
savo emocijų organizavimą naudojant spalvinį tūrį. 

Matisas laikė savo pareiga pailiustruoti šią teoriją grįŽ- 
damas prie 1898 metų „Deserto stalo“ temos. , Deserto 
stalas, mėlynoji harmonija“, „Deserto stalas, raudonoji 
harmonija“ (Ščiukino kolekcija) rodo, kad dailininkas ne- 
vaizduoja detalių, nepaiso objektyvumo ir ieško tik gra- 
žių polichromatinių arabeskų. 

Sąmojinguose ,„Atsiminimuosc apie Pikasą ir jo drau- 
gus“ Fernanda Olivjė nupiešė to laikotarpio Matiso por- 


12 Henri Matisse Dessins, Thèmes, Variations su Ara- 
gono pratarme: Matisse-en-France (Martin Fabiani, 1943). 

3 Propos de Henri Matisse à Tėriade (Minotaure, 
1934). 

tretą: „iškilmingas, susikaupęs, oriai sakąs „taip“ arba 
„ne“ ir įsileidžiąs i begalines diskusijas su vienu ar kitu 
žmogumi". 

Kaip minėjome, Pikasas susitiko su Matisu pas Leo, 
Maiklą, Sarą ir Gertrūdą Stainus — amerikiečius dailės 
mėgėjus, kurie savo butuose Fleriuso ir Madamos gat- 
vėse daug pasitarnavo šiuolaikinei dailei. „Kaip gaila, — 
sakydavo Gertrūdos Stain tarnaitė, žiūrėdama į Matiso 
nuogą moterį — Ką jis padarė iš gražios moters!“ Gert- 
rūda Stain gudriai kalbėdavo: „Ji vis dėlto pamatė, kad 
moteris buvo graži". - 

„Matisas, daug vyresnis, rimtas, apdairus, niekad ne- 
silaikė Pikaso pažiūrų. „Šiaurės ašigalis“ ir „Pietų ašiga- 
lis", sakydavo jis, turėdamas galvoje save ir Pikasą. 

Pasak Gertrūdos Stain, nors Matisas pirmiausia atsklei- 
dė Pikasui negrų dailę ir fovizmą, atėjo diena, kai mala- 
gietis Matisui atvėrė naujus abstrakčiosios dailės!“ aki- 
račius. 

Po trisdešimties metų Fransis Karko dar nesiryžo An- 
ri Matisui užsiminti apie Pikasą. ,Kaipgi su juo kalbėti 
apie Pikasą?.. Sena abipusė antipatija, kuri dar labiau 
padidėjo atsiradus kubizmui, gal būtų sudrumstusi mūsų 
pokalbio pabaigą. Veltui maniau, kad laikas ir pasiseki- 
mas bus padarę savo darbą, kad Matisas, be abejo, nė 
trupučio nejaučia pagiežos buvusiam varžovui, — nebu- 
vau tuo tikras." 

Tačiau Karko tada būtų galėjęs kalbėti apic Pikasą 
su Anri Matisu niekuo nerizikuodamas, nes šis jau seniai 
buvo pasiekęs dvasios giedrumo amžių. 1945 metų rug- 
pjūčio 30 dieną Matisas, niekieno neklaustas, atsakė 
ateities smalsuoliams: „Šiuo metu, atsiradus įvairioms sro- 
vėms, prisimenu Engrą ir Delakrua, kurie anuo laiku, ro- 
dės, taip smarkiai skyrėsi vienas nuo kito, kad jų moki- 
niai būtų galėję dėl jų susikumščiuoti, jei būtų panorė- 
je. Bet šiandien aiškiai matyti jų panašumas. 

Abu reiškėsi „arabeska“ ir „spalva“. Engras' dėl ly- 
gių, viena nuo kitos atribotų spalvų buvo vadinamas „ki- 


4 Šį paliudijimą girdėjau iš pačios Gertrūdos Stain. 

nu, aiklydusiu į Paryžių“!*, Juodu kalė tas pačias grandi- 
nės grandis. Tik niuansai neleidžia jų supainioti,” !'® 

Po kokių dvidešimties metų, kalbėdamas apie savo 
„Muziką“, Anri Matisas smulkiau papasakojo, kaip evo- 
liucionavo jo mintis dėl divizionizmo ir fovizmo, nors, 
kaip man sykį rašė, nelabai mėgo „visokių izmų“: 

„Neoimpresionizmas, arba veikiau jo dalis, pavadin- 
ta divizionizmu, buvo pirmas grynai fizinis bandymas su- 
sisteminti impresionizmo išraiškos priemones; dažnai tat 
mechaninis veiksmas, keliąs tik fizinį jaudulį. Skaidant 
spalvą, ėmė skaidytis forma, kontūras. Rezultatas: trūki- 
nėjantis paviršius. Yra vien regėjimo pojūtis, bet jis trik- 
do paviršiaus ir kontūro rimtį. Objektai vienas nuo ki- 
to skiriasi tik savo šviesumu. Viskas traktuojama vieno- 
dai. Galų gale gyvumo teikia tiktai savotiškas lytėjimo 
jutimas, kurį galima lyginti su smuiko ar balso vibravi- 
mu, Sera drobės, laikui bėgant papilkėjusios, neteko to, 
kas jų spalvų kombinavime buvo formalu, bet išsaugojo 
tikrąją vertę, kuri šiandien dar didesnė. 

Fovizmas pakirto divizionizmo tironiją. Kai negali gy- 
venti per daug gerai sutvarkytame kaip provincijos te- 
tų!" namų ūkyje, išvyksti į džiungles ieškoti paprastesnių 
priemonių, kurios neslopintų dvasios. Tuo metu reiškiasi 
ir Gogeno bei Van Gogo įtaka, Štai kokios ano laiko idė- 
jos: konstravimas spalviniais plotais. Intensyvumo ieško- 
jimas spalvoje, o pati kūrinio medžiaga — nesvarbu. Prie- 
šinimasis lokalinės spalvos pakeitimui šviesa. Šviesos ne- 
atsisakoma, bet ji perteikiama ryškiai nuspalvinių plotų 
harmonija. Mano paveiksle „Muzika“ dangus nutapytas 
skaisčiai mėlyna spalva, mėlyniausiu mėliu. Paviršius nu- 
teptad taip sodriai, kad visiškai išryškėja mėly numas, ab- 
soliutaus mėlynumo idėja, be to, medžių žaluma ir vib- 
ruojantis kūnų cinoberis, Šiomis trimis spalvomis gavau 


I5 Mažai kas žino, kad Viktoras Hugo, kuriam tada buvo septynio- 
lika metų, pirmasis peminėjo 1819-aisiais Conservateur littéraire skiltyse 
kinų meną, kalbėdamas apie Engrą: „Ši p. Engro „Odaliska“, nutapyta 
kinų maniera, be šešėlių ir reljefo". 

l6 Henri Matisse De la Couleur (Editions de la revue, Verve, 
1945). 

17 Turimi galvoje tėvų baldai Boeno ir Le Kato miesteliuose. 

šviesą perteikiančią dermę, be to, grynus spalvinius to- 
nus. Svarbiausia, spalva atitiko formą. Forma keitėsi, vei- 
kiama gretimų objektų spalvos. Juk išraiškingumas pri- 
klauso nuo spalvoto paviršiaus, kurį žiūrovas suvokia 
kaip visumą.“ !š 


* + $ 


Po 1906 metų, kai neilgai gyveno Alžyre ir Biskroje, 
po musulmonų dailės parodos Miunchene (1910), kurioje 
„Prabangos...“ autorius galėjo vėl pamatyti didelę musul- 
monų keramikos kolekciją, po kelionės į Andalūziją Ma- 
tisas svajojo tik apie šiaurės Afriką. Nuo 1910 iki 1913 
metų kiekvieną žiemą jis važiuodavo į Alžyrą ir Maroką, 
kur jo vadovais būdavo Alberas Markė įr Kamuenas, ir 
po šių kelionių dar labiau linkdavo į dekoratyvumą, dar 
labiau jausdavo potraukį prie griežtų linijų, grynų spal- 
vinių tonų. 

Šios kelionės turės lemiamą įtaką jo kūrybai.. Magri- 
bo šviesa paskatins jį dar labiau supaprastinti kompozi- 
ciją, atsisakyti nereikalingų detalių, nebūtinų atspalvių: 
šviesa ir keramika, mečečių kokliai padarys jam Neišdil- 
domą įspūdį. 

Tokiomis aplinkybėmis buvo sukurtos didžiosios tri- 
spalvės kompozicijos Ščiukinui — „Šokis“ ir „Muzika“: 
apoloniško džiaugsmo kupini dekoratyviniai pano, kur 
tapyba meistro valia tampa simfonija. 

„Rudens salone,— rašė Samba, — matėme nuostabią 
drobę „Šokis“. Mėlyname fone padūkėliškai sukasi šo- 
kančiųjų ratelis, šmėkščioja rausvi kūnai. Kairėje didelė 
figūra veda visą grandinę! Kokia bakchantė, koks svai- 
gulys! Ši prakilni arabeska, šis pagaunantis vingis, kuris 
eina nuo pasuktos galvos ir atsikišusio klubo ir leidžiasi 
žemyn ištempta koja, man atrodo kaip orgijų ditirambas, 
kuriuo Nyčė apdainavo jaunosios Elados entuziazmą.“ 

Vos tik pabaigęs šią drobę, Matisas nusprendė, kad 
jai būdingas pernelyg materialus aistringumas, pernelyg 


Iš Propos d'Henri Matisse à Tėriade (Intransigeant, 1929 
m. sausio 14 d.). 

dioniziškas šėlsmas. Jis nupiešė sau pačiam tikrąjį ,Šo- 
ki", kurį paregėjo nutapęs pirmąjį, lyg anuo paremtą ir 
iškilusį viršum jo kūrybos. Anglimį nupieštame piešinyje 
matome plataus pobūdžio, iškilmingą ir ramų šokį. 

Ramybė čia prilygsta klasicizmui, kurį Bodleras įžiū- 
rėjo „Sibilės su auksine šaka“ autoriuje, o Žiulis Rome- 
nas — „Gyvenimo džiaugsmo“ kūrėjuje. Beje, ar tai, kas 
pasakyta apie užvakarykščią dieną, negalioja šiandien ir 
negalios rytoj? 

„Klasicizmas, — buvo rašyta maždaug prieš dešimt me- 
tų, — nėra nei medžiaga, nei technika; tai struktūra.“ Ir 
jei šitą žodį suvoksime šia prasme, manau, anksčiau ar 
vėliau turėsime pripažinti, kad nuo XX amžiaus pradžios 
įvairūs menai mūsų šalyje sėkmingai bandė atgauti kla- 
sikinį orumą. 

„Be abejo, buvo palankiai žiūrima į vulgariausius me- 
todus, ir plačioji publika aiškiai neparodė, kad jais per- 
sisotinusi. Kita vertus, matėme, jog daug kartų beviltiškai 
mėginta nutraukti seną tradicijos užkeikimą; regėjcme 
konvulsyvius gestus, girdėjome tokius sielvartingus šau- 
ksmus, kad, nors ir labiausiai jiems pritardamas, 
negalėjai pastebėti, jog jie žadėtų džiaugsmą ir dvasios 
giedrumą! Tačiau ne statistika turį nupiešti kurios nors 
epochos dailės vaizdą. Keletas panašių didelių kūrinių iš 
daugybės prieštaringų eskizų gali padėti vienam Žžmoni- 
jos laikotarpiui atgauti savo veidą ir balsą. 

Jeį mūsų amžius ateityje bus giriamas, kaip dabar jį 
giriu aš, už tai turės būti dėkingas keliems tapytojams, 
ypač Anri Matisui. 

Jo kūryba kuo mažiausiai primena desperatiškus ban- 
dymus, kalinio pyktį ant per daug tvirtų sienų. Galimas 
daiktas, jo kompozicijose pirmiausia buvo pastebėtas drą- 
sumas, galbūt jam pritarta arba jis smerktas už atvirai 
reiškiamą nonkonformizmą. Tačiau nei Matiso garbinto- 
jai, nei priešai neturi teisės tuo pasitenkinti. Svarbu ne- 
sumaišyti anarchijos su autonomija, nors autonomija kar- 
tais atrodo kaip netvarka. 

Kiekvienas naujas Matiso kūrinys liudija, kokios pu- 
siausvyros jis siekė, kokią savidrausmę išsiugdė. Todėl 
jo dabartinis brandumas dvasiai teikia didelį pasitenki- 

nimą. Jis „neatėjo į protą“ — liūdnas pasakymas, kuris 
paprastai reiškia, kad prarastas kūrybinis įkarštis, kad 
išsižadėta jaunystės ir kapituliuota prieš vidutiniškumą. 
Matisui netinka banalios formuluotės. Tačiau jis save 
tvardo ir vairuoja nuostabiai taupydamas pastangas. 

Šitaip jis pamažu priartės prie klasicizmo, kuris yra 
„Struktūra“, o ne siužetų rinkinys arba metodų arsenalas, 
prie klasicizmo, kuriuo galima vadinti stilių ir kuris su- 
teikia taurumo Horacijaus odei, japonų piešiniui, Bacho 
preliudui, Gėtės, Bodlero arba Malarmė eilėraščiams."!? 

Stilius, rimtis. Klasikinę rimtį, klasikinį stilių Anri 
Matisas, pirmas fovistas, atras islamo šalyje, tokioje bran- 
gioje romantikų vadui jaunajam Delakrua. Kaip ir gar- 
susis pirmtakas, Matisas čia gaus peno savo dailei, iki 
kol bus gyvas. Jis irgi sukurs „Alžyro moteris“, trikdan- 
čias, kerinčias ,„Odaliskas“. 


19 Jules Romains Henri Matisse. 

SPALVŲ MUZIKA 


Kamuenas.— Maskva ir Ščiukinas.— Marokas.— Susitikimas su 
kubizmu.— Verdeno  savanoris.— Nuleistos  žaliuzės.— „Saulės 
meistras“.—,„Susižavėjimas Pietumis“.—,,„Nica, negirdėtas palan- 
kių aplinkybių sutapimas“.— Renuaras „Koletose“.—,,„Daktaras“ 
Matisas gydo Fransį Karko.— Smuikas ir klaidingi tonai.— Andrė 
Žido pranašystės.—,,Ratinuotumą derina su barbariškumu“ — 
Engro odaliskos, Matiso odaliskos.— Visada randi natūrą.— „Tas 
pat kaip ir meilėje“. 


KAMUENAS 


Karšti šiuolaikinės dailės šalininkai negreit pamirš 
nuostabią Anri Matiso marokietiškų drobių parodą, su- 
rengtą 1913 metais Rišpanso gatvėje, pas Bernheimą. „Ten 
buvo maurų kavinė — ilgi žmonių kūnai tysojo aplink 
stiklinį indą su raudonom žuvelėm,— drobė, kurioje jis 
išreiškė ramybės ilgėjimąsi,— ir išdidžiai stovintis milži- 
nas karys!', viena reikšmingiausių jo teptuko sukurtų fi- 
gūrų. Bet ypač daug ką sakė žiūrovui sodai. Pažįstu vie- 
ną iš tų sodų; jis tris sykius buvo perdirbtas, bet kaskari 
vis labiau jame buvo justi siekimas dekoratyvumo, rim- 
ties, abstraktaus paprastumo. Kai pirmą kartą jį pamačiau, 
medžiai ir žolė vejoje labai mane nustebino originaliu 
gyvenimu; paskui žemė įsiliejo į vienodą toną, žolė tapo 
ornamentine lianų girlianda, medžiai pavirto žemės ro- 


! „Stovintis rifas" — dabar Maskvoje, Puškino dailės muziejuje. ,Sė- 
dintis rifas“, nutepytas geltonos ir žalios spalvų gama — Barnso muzic- 
juje, Merione. 

jaus medžiais, ir iš paveikslo šiandien dvelkia ideali rim- 
tis,“ 

Matiso gyvenimo kelią ženklina keletas didelių gairių: 
Luvras, Korsika, Koliūras, Nica, Okeanija, Jungtinės 
Valstijos, Vansas ir Simjė. 

Nepamirškime Tanžero, kuris jo technikai, pasaulėžiū- 
rai, dailės raidai turės tokią pat didelę įtaką kaip ir Koliū- 
ras. 

Į Maroką kartu su Matisu keliauja du linksmi ištikimi 
jo draugai: 1911—1912 metų žiemą — Alberas Markė; ki- 
tais metais — Kamuenas, be to, kanadietis tapytojas Džeim- 
sas V. Morisas. 

Ten, susidūręs su gyva senove, šviesa, kuri išdilina 
detales ir pabrėžia vien tai, kas esminga, Matisas galės 
bent išsivaduoti nuo Paryžiaus, vėl paliesti kojomis žemę, 
šiaurinės Afrikos užkampyje užmiršti doktrinas ir doktri- 
nierius, pasiekti tą absoliutų paprastumą, tą savotišką ta- 
pybine nirvaną, be kurios, pasak „Šokio“ autoriaus, nega- 
li būti patvarios dailės. 

Kaip ir Eženas Delakrua, kuriam trijų mėnesių, praleis- 
tų Meknese, Marakeše ir Fese, užteko, kad nurodytų jam 
kelią dailėje trisdešimčiai metų, Matisas už daug ką buvo 
dėkingas Marokui ir apie tai vis kalbėjo artimiesiems. 
Štai Teriado užrašyti Matiso žodžiai: „Kelionės į Maroką 
padėjo man įvykdyti reikalingą perėjimą ir rasti glaudes- 
nį kontaktą su natūra, nes nebūčiau galėjęs to padaryti 
remdamasis gyva, bet šie tiek ribota teorija, kuria buvo 
tapęs fovizmas.” 

Aš paprašiau Šarlį Kamueną papasakoti apie kelionę į 
Maroką 1913 metų pavasarį su Anri Matisu, kuris su juo 
susidraugavo 1899 metais, kai juodu kartu gyveno Korsi- 
koje. Tas puikus dailininkas, iš kurio paletės trykšte 
trykšta gyvenimo džiaugsmas, turėjo lydėti į Tanžerą po- 
nią Matis, ir nors ši kilnios širdies moteris buvo nepap- 
rastai kukli, manau, čia reikia suteikti žodį Šarliui Kamu- 
enui: „Santuoka jam labai nusisekė: ponia Ameli Matis 
buvo be galo atsidavusi ir dirbo visus darbus, kad jis ga- 


2 Marselis Samba, op. cit. 

lėtų atsidėtį vien tapybai! Ji buvo maloni, narsi ir tikėjo 
savo vyro talentu. 

1913 metais drauge su ja nuvykau pas Matisą, į Tanže- 
rą, kur praleidome tris pavasario mėnesius. 

Tuo laikotarpiu Matisas buvo labai ištikimas draugas, 
ne toks orus kaip vėliau, tačiau didelis rezonierius, norė- 
jo viską įrodyti kaip A+B, bet labai kilnios dvasios ir 
širdies.“ 

Ir štai gana netikėtai grįžtame prie „daktaro“ Matiso, 
kuris turėjo puikiai žinoti, koks... blaivus Kamuenas šito- 
kiu atveju: 

„Būdamas Tanžere, tapiau tuo metu kaip ir jis kelias 
prostitutes jų interjere. Matisas man tarė: „Klausyk, gal 
įcikime kaip gydytojai?" 

Nors ir kažin ką būtų sakęs pats Matisas, jis tada la- 
bai gerai jodinėjo (ponia Aleksina Matis turi puikią to 
laikotarpio raito tapytojo nuotrauką; ji įdėta į Alfredo 
Baro knygą). Štai ką pasakoja Kamuenas: „„Matisas, labai 
geras raitelis, supažindino mane su šiuo tauriu sportu, 
prieš kurį buvo truputį nusistačiusi jo žmona. Visi jautė- 
mės laimingi.“ Anri Matisas irgi visada buvo tokios pat 
nuomonės. 1944 metų liepos 23 dieną jis prisimins, rašy- 
damas iš Vanso savo „brangiajam Kamuenui, gražiąsias 
Maroko valandas“ ir ypač „ponią Matis, Žžvitrią ir mielą 
partnerę lošiant domino Tanžere“. Ir, ištiktas žiauriausių 
išbandymų, maestras susigraudins: „Ar prisimeni, kokios 
nuostabios buvo tos valandėlės?" 

„Paskui prasidėjo 1914-ųjų karas, kuris mane ketverius 
metus išlaikė armijoje, apkasuose, o vėliau — kamufliažo 
daliniuose. Matisas man rašydavo, klausdavo, ar ko nors 
nereikia..." (Šarlio Kamueno laiškas, rašytas Raimonui 
Eskoljė 1955 metų sausio 14 dieną.) 


MASKVA IR ŠČIUKINAS 


Prieš keliaudamas į Tanžerą, Matisas, pakviestas Ščiu- 
kino, nuvažiavo į Maskvą ir čia pamatė bizantinių ikonų, 
kurioms taip daug skolinga El Greko dailė. Tatai įvyko no 


3 Neskelbtas Anri Matiso laiškas Šerliui Kamuenui, 

to, kai jis išvydo naujų dalykų musulmonų dailės parodo- 
se Paryžiuje ir Miunchene; todėl jo žvilgsnis galutinai nu- 
krypo i Rytus... Be to, persų keramika jam bus vadovas 
jo pasirinktame sunkiame kelyje. Ateis diena, kai musul- 
monų meno abstraktumas padės jam, Vanso Rožančiaus 
koplyčios dekoratoriui, įgyvendinti drąsiausius sumany- 
mus. 

Kai 1948 metais Matisą paklausiau, kokį įspūdį jam 
padarė kelionė į Rusiją, jis atsakė: 

„Rusijoje pamačiau ikonų, prilygstančių prancūzų pri- 
mityvams. Palyginus su Viduržemio jūros sritimi, man at- 
rodė, kad esu Azijoje. Kokia ateitis laukia šio taip visa 
ko turtingo krašto! 

„Apreiškimas man visada ateidavo iš Rytų, — pasakys 
jis vėliau Gastonui Diliui — Miunchene radau naują savo 
ieškojimų patvirtinimą. Pavyzdžiui, persų miniatiūros man 
parodė, kad galima jausti, kaip jaučiu aš. Ši dailė savo 
aksesuarais sukuria didesnės, tikros plastinės erdvės įs- 
pūdį. Tai man padėjo išsivaduoti iš kamerinės tapybos. 
Tiesą sakant, ši dailė mane tikrai paveikė gana vėlai, ir 
bizantinę tapybą supratau tik žiūrėdamas Maskvoje į iko- 
nas.“ 

Šio pokalbio metu meistras neslėpė, kad Rytai paska- 
tino jį drąsiai visa ko imtis: „Dirbti sekasi daug geriau, 
kai matai, kad tavo pastangas patvirtina tradicija, sena 
tradicija. Ji tau padeda peršokti griovį.'* 


SUSITIKIMAS SU KUBIZMU 


Po to, kai du kartus gyveno Maroke, stebėjo ilgas mū- 
rines sienas su mėlynais šešėliais, Matisas ėmė palankiai 
žiūrėti į kubistų atradimus, kurie, beje, pripažino jo meis- 
triškumą. Sekdamį Matiso pavyzdžiu, jie tyrinėjo objektų 
spalvos spinduliavimą. Kaip ir Matisas, skaidė išorinę re- 
alybę į sudedamuosius elementus ir tyrė kiekvieną sky- 
rium. Džinas Severinis viename savo straipsnyje galbūt 
geriau negu kas kitas pasako, ką Matiso ieškojimai turį 


4 Gaston Diehl, op. cit., p. 58. 

bendra su kubistų: „Kartą Matisas parodė man spalvotą 
etiudą, kurį buvo padaręs iš natūros vienoje Tanžero gat- 
vėje. Pirmame plane — mėlynai nudažyta mūro siena, Šis 
mėlis veikė visa kita, ir Matisas jam teikė didžiausią reikš- 
mę, kokią tik buvo galima suteikti stengiantis išsaugoti 
objektyvią peizažo konstrukciją. Vis dėlto jis turėjo sau 
prisipažinti, kad neperteikė nė šimtosios dalies to mėlio 
sužadinto „jutimo intensyvumo“. Kitoje drobėje (,Maro- 
kiečiai") pasiekė šį intensyvumo laipsnį, bet čia tikroji 
peizažo konstrukcija dingo, užleisdama vietą savivališkai, 
jutiminei konstrukcijai." 

„Čia matyti, — pažymi Andrė Lotas,— kaip priemonės, 
kuriomis naudodamasis Matisas suteikia pirmenybę ne 
plastikos jutimui, o spalvos jutimui, panašios į priemones 
kubistų, kurie spalvomis stengiasi pirmiausia plastiškai 
„rekonstruoti“ realybę. Šis paralelizmas leis mums nu- 
statyti, koks buvo dviejų priešingų mokyklų mąstymo pro- 
cesas: kur Matisas eina nuo jutimo prie idėjos, kubistai — 
nuo idėjos prie jutimo.'? 

Čia ir glūdi pažiūrų skirtumas, kuris metams einant vis 
didės. Priešingai negu kubistai, Anri Matisas, kuris labiau- 
siai vertina tiesioginius pojūčius, niekad nerašė ir nerašys 
nepasižiūrėjęs į savo „žodyną“, kaip Delakrua vadino iš- 
orinį pasaulį, natūrą“, ir nuoseklūs jo paskutiniųjų pa- 
veikslų kūrimo etapai rodo, kad jam visada rūpi išstudi- 
juoti objektyvią tiesą, o tik paskui ją stilizuoti". 

Ir vis dėlto matyti, kad tame Matiso kūrybinio kelio 
etape, — nors keliose drobėse, pavyzdžiui, ,Nuogoje mo- 
teryje su apyranke“, jis itin didelį dėmesį skiria formai, 
ją pabrėždamas storu kontūru, — jam daro įtaką kubizmo 
doktrinos. Tokiuose svarbiuose 1915 ir 1917 metų kūri- 
niuose kaip „Raudonos žuvelės su personažais“, „Forte- 
pijono pamoka“, „Tapytojas dirbtuvėje“, „Merginos mau- 
dosi” justi jo išankstinis nusistatymas remtis geometrija, 
siekti konstruktyvios sintezės. Drobėje „Merginos maudo- 


5 Andrė Lhote La Peinture, p. 36—38. 

6 „Nėra žodyno tapytojams; labai man jų gaila.“ (Matiso pasakymas, 
užrašytas Aragono.) 

7 Tėriade Constance du Fauvisme. Henri Matisse De 
la Couleur (Verve, IV t, Nr. 13, 1945). 

si" Matisas pasieks schematizavimo viršūnę. Todėl Žakas 
Emilis Blanšas ne be klastingumo tvirtins, kad Matiso 
technika — tai „ko nors šalinimas". 


MAROKAS 


1907 metais pasirodė islamo įtakos paženklinta ,„Mėiy- 
na nuoga moteris. Biskros prisiminimas" (Baltimorės dailės 
muziejus) su didžiulėmis deformacijomis, ypač dešinia- 
jame klube ir pėdose,— nutapyta dar fovistų maniera nuo- 
ga moteris, gulinti žydinčioje pievoje palmių giraitės fo- 
ne, su kadmio, kraplako ir Veronezės žalio dryžiais. „Mė- 
lyna nuoga moteris“, sukurta Koliūre, grįžus iš Biskros ir 
nupirkta Leo Staino, galėjo gauti palmių dekorą ir Raus- 
vojoje pakrantėje, nes palmių gausu tarp Perpinjano ir 
Banjulso, taigi ir Koliūre. 

Fovistiniam laikotarpiui priklauso ir 1909 metais su- 
kurta „Alžyrietė“ (Paryžius, Nacionalinis šiuolaikinės dai- 
lės muziejus). 

Tiesą sakant, jei ne juodi kaip derva plaukai, galėtum 
pamanyti, kad čia atvaizduota tuo pat metu gyvenusi ra- 
šytoja Kolet: veidas kampuotas, išraiškingas; katės žvilgs- 
nis; nosis kaip lenktas durklas; godi burna, primenantį 
žaizdą; platūs žandikauliai ir trikampis smakras. Juodi di- 
deli kaip liūto karčiai; juodį stori kontūrai, paryškiną ža- 
lią su rausvais dryžiais rytietišką chalatą, fono cinoberį 
ir Berlyno mėlį; po Sezano, nepaisant impresionistų ir di- 
vizionistų teorijų, čia grįžtama prie juodos spalvos, „šio 
dvasingumo veiksnio“, pasak Vinji, turėjusio tapytojo duo- 
menų. 

Juoda spalva nuo šiolei triumfuos daugelyje garsiausių 
šio laikotarpio dailininko drobių, pavyzdžiui, „Didžiajame 
natiurmorte su baklažanais“ (1911—1912). Nuo šios drobės 
1937 metais Mažuosiuose rūmuose raibo akys Nepriklau- 
scmųjų parodos lankytojams; paskui Matiso žmona ir duk- 
tė, ponia Matis-Diutiuji. per Andri-Farsi padovanojo ją 
Grenoblio muziejui. 


106 


Kiek gražių juodų, naktinių spalvų didelėje Ščiukinui 
skirtoje kompozicijoje! Čia pavaizduotas dailininko dirb- 
tuvės Koliūre kampelis, kur mainosi lyg brangiame kinų 
silke gryni tonai: turkio mėlyni ir mėlyni kaip linų žie- 
dai, nefrito ir smaragdo žali, cinoberis ir skaisčiai roži- 
niai. Ant stalo, prie terakotos statulėlės,—-- dvi figos ir 
trys baklažanai. Taigi po to, ko buvo pasimokyta Miun- 
chene, Maskvoje ir Maroke, esame tolį nuo fovizmo kaip 
ir nuo neoimpresionizmo, Tiesą sakant, šis kūrinys jau 
pranašauja popieriaus karpinius, kuriems Matisas atsidės 
gyvenimo pabaigoje. 

Daugumai drobių, nutapytų tuo metu Maroke, būdinga 
santūrumas, net griežtumas, supaprastintos išraiškos prie- 
monės, 

Beje, Tanžere dailininkas kartais užsibūna soduose su 
Kamuenu bei Markė ir net truputį pasiduoda jų įtakai ta- 
pydamas, pavyzdžiui, ,„Peizažą, matomą pro langą“ (Mas- 
kva, Puškino dailės muziejus) ir ,,Marokietišką sodą“ (Či- 
kaga, Semiuelio A. Markso kolekcija), apie kurį taip gra- 
žiai atsiliepė Marselis Samba. Čia Matisas tik mėgaujasi 
malonumu žiūrėti ir tapyti. 

Paveikslai, tuo pat laiku įkvėpti jaunos marokietės Zo- 
ros, visai kitokio pobūdžio. Tiek ,Stovinti Zora“ (1912, 
Maskva, Puškino dailės muziejus), tiek ,,„Zora geltonais dra- 
bužiais, pritūpusi“, „Zora terasoje“ (1913, Maskva, Puškino 
dailės muziejus) — ta laukinukė įkypomis migdoliškomis 
akimis, virpančiom šnervėm, kaip vyšnia raudonomis lū- 
pomis, lyg trafaretu išmargintomis arba tik vilnoniais ap- 
vadais papuoštomis sukniomis,— viskas šiose didelėse dro- 
bėse (dvi — daugiau negu metro aukščio) rodo, kad dai- 
lininkas kurį laiką buvo nusprendęs įgnoruoti džiugias 
spalvines Rytų keramikos ir šilkinių audinių simfonijas. 

Tačiau daug energingesnis ir iš tiesų epiškai vyriškas 
atrodo 1913 metais nutapytas „Rifietis“ (Merionas, Barnso 
muziejus), kurį, turėdamas galvoje mūsų pirmąsias įlius- 
truotas knygas, Samba lygino su „Rolando giesmės" sara- 
cėnais. 

Ši didelė (2 m aukščio, 1,6 m pločio) geltonos, žalios 
ir gelsvai raudonos spalvų gamos drobė tikrai kupina epiš- 

kos jėgos, Joje esama akivaizdaus panašumo į pagarsė- 
jusius viduramžių gobelenus. 

Vėliau, 1916 metais, perėjęs kubizmą, futurizmą ir or- 
fizmą*, Matisas susumuos tai, už ką skolingas Tanžerui, be- 
veik abstrakčioje, nors ir visiškai suprantamoje, kompo- 
zicijoje „„Marokiečiai“ (Niujorkas, Šiuolaikinės dailės mu- 
ziejus). 

Pirmame plane, kairėje, juodame fone matyti besimel- 
džiantys mMarokiečiai su oranžiniu galvos apdangalu ir ža- 
liais drabužiais — Pranašo spalva; antrame plane — labai 
stilizuota mečetė. Dešinėje — marokietis su geltonu galvos 
apdangalu, geltonais drabužiais, apsisiautęs mėlynu bur- 
nusu; jis stovi atsukęs nugarą ir tarytum žvelgia į raus- 
vas mūrinio namo sienas. 

Anjesą Hiumber labai nustebino šio kūrinio Slapta 
prasmė: „Ši nereali, beveik abstrakti kompozicija, visų 
pirma, daro didelio fizinio karščio įspūdį ir, antra, teigia 
mintį apie nekintamą ir tarytum amžiną tvarką“. 


NULEISTOS ŽALIUZĖS 


Kaip matėme, nuo 1914 metų Matiso kūriniai, daugiau- 
sia buvę dekoratyvinio pobūdžio, pradeda užleisti vietą 
drobėms su didesne erdve, su perspektyva — interjerinei 
tapybai, kuriai jis atiduos daugiau kaip dvidešimt metų. 

Buvęs Šardeno ir Davido de Heimo kopijuotojas tik- 
riausiai jautė savotišką palaimą grįžęs prie namų židinio, 
prie kuklių kasdieninio mūsų gyvenimo liudytojų. Niekas 
nemokėjo nutapyti taip kaip jis, ypač po to, kai pabuvo 
Nicoje, tokios neapsakomai gražios puokštės, tartum 
nušviečiančios tylų, kupiną vėsos dėl užvertų langinių 
interjerą, puošnaus lamstuoto arba siuvinėto audinio praš- 
matnumo. Daug kas po Matiso nuleidinės žaliuzes, gelbė- 
damiesi nuo kaitrios saulės, daug kas atvers langus į jū- 
ros pusę... Bet kur rasti tokias švelniai mėlynas, melsvai 
pilkas, šviesiai žalias spalvas, tokius nepaprastus tonus 
pusšešėlio vėsoje ir, priešingai, sodrias ir kaitrias, tartum 
liepsnojančias spalvas, kai pietų saulė užlieja kambarius? 

Niekas taip puikiai neaprašė nuostabaus grožio tų Ža- 
liuzių, turėjusių didžiulę reikšmę Matiso talento pertei- 
kiant šviesą vystymuisi, kaip Andrė Ruveras reto subtilu- 
mo puslapyje: „Žaliuzės visada vaidina didelį vaidmenį 
tarp Matiso mizanscenos daiktų. Jo drobėse jos pasirodo 
kaip judantis objektas, kuris atskiria beribį pasaulį nuo 
uždaro pasaulio. Būtent čionai lūžta arba išskysta, dingsta, 
slapta įsigauna arba atvirai įsiskverbia saulės šviesos aš- 
trios strėlės. Čia prasideda jo dvasinių ir regėjimo pomė- 
gių, Mąslių emocijų, koloristo simfonijų laukas, kur daž- 
nai figūruoja moterys, apsirengusios arba nuogos, tačiau 
visada pajungtos kažkokiam latentiniam, bet įsakmiam 
reikalui — valdovo suverenitetui savo mene. Visuose jo 
paveikslų kambariuose kartojasi variacijos, kuriose justi 
čia atradimo džiaugsmas, čia baisus ieškojimų nerimas... 

„Žaliuzės Matisui, intymaus interjero tapytojui, yra 
tas pat kaip ir skėtis vaizduojant peizažo begalybę. Be to, 
dar labiau negu Jozuė su savo trimitu, jisai — saulės vieš- 
pats."Š 

Tatai, kaip žinome, nuo 1906 metų jam prikišdavo Mo- 
risas Deni: būti „saulės viešpačiu“ — kokia nuodėminga 
puikybė! 

„„„Įvairiaspalviai potėpiai baltoje drobėje, dėmė, brūkš- 
nys, truputėlis grynų dažų — to ir užtenka saulės šviesos 
ryškumui perteikti."? 

Tušti ieškojimai, pasak Deni... Tačiau 1906 metų Deni 
ir 1918—1920 metų Matisas sutarė dėl šios auksinės tai- 
syklės: „Svarbu, kad paveiksle būtų spalvų harmonija”. 


VERDENO SAVANORIS 


Prasidėjo 1914—1918 metų karas. Čia taip pat bus 
geriausia suteikti žodi tokiai įžvalgiai liudytojai kaip Ger- 
trūda Stain: „„Matisai tebegyveno Klamare (Isi). Jautėsi 
vieniši ir nerimastavo: Matiso tėvai, gyvenantys Sen Kan- 


8 Andrė Rouveyre Henri Matisse (Verve, IV t., Nr. 13). 
? Maurice Denis Théories (Le Soleil). 


tene, atsidūrė už vokiečių linijų, o brolis jų buvo paimtas 
kaip įkaitas. Tuo laiku ponia Matis mane išmokė megzti 
vilnones pirštines. Ji mezgė labai greit ir gerai, aš irgi iš- 
mokau taip megzti...“ 

Matiso gyvenimas darėsi vis niūresnis, nes prie šei- 
myninių rūpesčių prisidėjo ir tikro prancūzo nerimas dėl 
Prancūzijos. 

Šis įžymus tapytojas, taip liaupsinamas Vokietijoje, ir 
per 1914—1918 metų, ir per 1939—1945 metų karą, visų 
pirma, buvo Prancūzijos sūnus. 

„Nereikia pamiršti, kad Matisas — prancūzas, — labai 
teisingai rašė 1943 metais Aragonas.— Prancūzas iš šiauri- 
nės krašto dalies, iš tų, kurie geriausiai geba savyje su- 
jungti tai, kas sudaro Prancūzijos įvairumą... Be to, apie 
keturiasdešimt Matiso gyvenimo metų praėjo Nicoje... 
Šitaip jame susidarė Prancūzijos sintezė... Šiaurė ir Pie- 
tūs. Racionalumas ir iracionalumas. Sekimas ir išmonė. 
Ukanos ir saulė. Įkvėpimas ir tikrovė. Bet šie kontrastai 
glūdi žmoguje, jo elgsenoje, tame, ką jis sako: kūryba — 
tai priešingybių pusiausvyra, tai Prancūzija.“ 

Anri Matisas ir Andrė Derenas, kaip geri patriotai, 
troško ginti Prancūziją kitaip negu su teptuku rankoje. 
Nepaisydamį amžiaus, dėl kurio negalėjo imti ginklo, du 
draugai neatsispyrė norui dalyvauti Verdeno mūšyje (pa- 
žymėsime, kad Matisas, kaip, beje, ir Alberas Markė, bu- 
vo atleistas nuo karo prievolės dėl silpno kūno sudėjimo). 
Abu dailininkai sumanė vykti prašyti patarimo pas ištiki- 
mą bičiulį Marselį Samba, kuris karo metu buvo tapęs 
ministru. Juodu nepritarė vienam fovistui, kuris, nors ir 
grėsmingai atrodė, pasirūpino susirasti saugią vietą. „„De- 
renas, Brakas, Kamuenas, Piuji — fronte, rizikuoja gyvy- 
be, Užieks mums tupėti užnugaryje... Kaip galėtume tar- 
nauti savo kraštui?“ 

Samba jiems atsakė viena trumpa fraze: „Gerai tapy- 
dami, kaip tat ir darote". 

Matisas ir Markė išėjo nelabai patenkinti, juoba kad 
pirmasis ir dėl grynai asmeninių priežasčių nekentė vokie- 
čių, prieš kelerius metus taip gražiai jį pagerbusių Miun- 

chene ir Berlyne. Mat jo drobės iš surengtos 1914 metais 
Berlyne parodos buvo konfiskuotos ir vėliau išsisklaidė 
po visą pasaulį, nors Purmanas ir stengėsi tam užkirsti 
kelią. 

Matisas skundėsi: „Visi, kurie, kaip aš, dar galėjo 
dirbti, pasijuto nebe tokie pajėgūs”. 

Turėdama galvoje „Merginas prie upės“ (Niujorkas, 
H. Perlmeno kolekcija, 1916—1917), Anjesa Hiumber 
prisimena, kaip Matisas krimtosi, kad negalįs „dalyvauti 
mūšyje prie Verdeno“, ir ne be pagrindo pažymi, jog „Ši 
drobė kelia keistą įspūdį pavojaus ir nerimo, kurie, be 
abejo, baisiai kamavo dailininką šiuo jo gyvenimo laiko- 
tarpiu". 

Beje, turime teisingą paliudijimą apie Matiso jausmus 
tais išbandymų metais. Anri Matiso Derenui rašytą laišką, 
kurį mums malonėjo pateikti šio puikaus dailininko, tuo 
laiku buvusio fronte, našlė... Šiuose svarbiuose puslapiuo- 
se, Matyt, rašytuose 1916 metų pradžioje, Matisas reiškia 
savo mintis apie materijos irimą (Delakrua Antrosios im- 
perijos laikais išpranašavo tankų atsiradimą), „Gyvenimo 
džiaugsmo“ autorius vėl buvo įsikūręs Sen Mišelio kranti- 
nėje Nr. 19. 


„Pirmadienis 

Brangus Derenai, 

mums buvo malonu gauti jūsų laišką, ir vis dėlio aš 
atsakau pavėluotai. Mat sausio mėnuo mums buvo labai 
blogas. Visi, išskyrus Margerita, sunkiai sirgome gripu. 
Atgulėme visi trys tuo pat metu. Man gripas pasireiškė 
sloga, otitu ir beveik sinusitu. Skaudėjo tik galvą, bet kaip! 

Nuo otito buvo itin nemalonus svaigulys. Margerita 
taip pat labai negalavo. Žodžiu, bėdų netrūko. 

Taigi matote, kad užnugaryje ne taip jau linksma, Be 
to, mūsų gražioji besitraukianti tapytojo profesija graži 
tik sapne, Ir tas neturėjimas žinių apie namiškius, nerimas, 
kurio apimtas gyveni ir nuolat kažko lauki, kai beveik 
nieko nežinai, kai viską nuo mūsų slepia,— galite įsivaiz- 
duoti, kaip gyvena civilis karo metu. 

Neseniai mačiausi su Kamuenu; jis ką tik paskirtas 
kamuiliažininku. Dvi savaites dažęs, parašė man, kad jo 

darbas — baisiai varginantis. Jis dirba Šampanėje, visą 
priešpietį iškrovinėja drobės pakus, paskui kiaurą naktį 
ir dar kitų naktį daro statinius tarp prancūzų ir bošų li- 
nijų, kur jam gresia didesnis pavojus negu apkasuose... 
Žinoma, ne visi taip gyvena. Yra tokių, kurie nepaliko 
savo dirbtuvių Paryžiuje. Pavyzdžiui, Lapradas. Kamue- 
nas matė jį su seržanto uniforma. Tarp tepliotojų jis atro- 
dė kaip vyriausiasis vadas. 

Reikia pasakyti, kad Kamueno viršininkai — Giranas de 
Sevola ir Abelis Triušė, kuriems Kamuenas — priešas 
Nr. 1. Gana nemalonu pakliūti jiems į nagus. 

Galani laimingesnis. Jis tebedirba bibliotekininku Mon- 
taržį miestelyje. Daugiausia laiko praleidžia knisdamasis 
knygose. Ką tik perskaitė Anri Puankarė „„Mokslą ir hi- 
potezę“, kur rado kubizmo ištakas (!!!). 

„Gal skaitėte šią knygą? Joje yra svaiginamai drąsių 
hipotezių, pavyzdžiui, pabaigoje — apie materijos irimą. 
Judėjimas egzistuoja tik dėl materijos irimo ir atsikūrimo. 

Tiesa, Puankarė sako, kad tai dar nėra kaip reikiant 
įrodyta (ši hipotezė -—- Lanževeno). Šią knygą, jei dar ne- 
skaitėte, jums atsiųsiu. 

Žmona šiuo metu Koliūre, krausto mūsų namą, iš ku- 
rio visai išsikeliame. 

„„Pardaviau Rozenbergui savo paveikslą, nutapytą pa- 
gal Davidą de Heimą. Tą dieną, kai jį pristačiau, pas mus 
apsilankė ponia Deren, ir aš negalėjau jai net pasakyti 
pirkėjo pavardės, nes jis prašė jos niekam nesakyti. 

Mačiau pas jį naują Pikaso paveikslą —,,Arlekiną, 
sukurtą naujoviška maniera, be koliažų, vien tapybos prie- 
monėmis. Gal jį matėte? 

Po kelių dienų bus atidaryta trienalė. Gaila, kad ne- 
turiu prospekto. Galėtumėte pasišaipyti. 

Atleiskite už pakriką laišką. Rašiau kaip pakliuvo... 

Širdingai spaudžiu dešinę. 


A. Matisas'!? 


10 Neskelbta. 

SUSIŽAVĖJIMAS PIETUMIS 


Žoržas Besonas labai vaizdingai ir teisingai papasako- 
jo, kaip Anri Matisas 1917 metais apsisprendė įsikurti Ni- 
coje. 

Apie dvidešimt metų Matisas, kaip ir daugelis flaman- 
dų, normandų, lotaringiečių tapytojų, pavyzdžiui, van Ei- 
kai, Pusenas, Klodas Lorenas, žavėjosi Pietumis. 

Tatai, kaip žinome, prasidėjo Korsikoje, šioje gražioje 
saloje, tikrame šviesos rojuje, kur daugiau kaip metus 
dailininkas gyveno be paliovos džiaugdamasis. 1948-ai- 
siais jis man rašė: „„Ajače labai susižavėjau Pietumis, ku- 
rių dar nepažino jau“. 

Tačiau paskui jis neilgam nuvykdavo į Koliūrą, Sen 
Tropė, Ispaniją, Alžyrą, Maroką ir Italiją. 

Sunkią 1917 metų žiemą, žinodamas, kad jo gimtasis 
miestas sugriautas amžinojo agresoriaus ir iš Paryžiaus 
meninio gyvenimo nieko nebelikę, Matisas nusprendė ga- 
lutinai paklusti Pietų kvietimui ir apsigyventi šioje palai- 
mingoje žemėje, kur dar prieš keturiolika metų atrado 
naują grožį — spalvos poeziją, kurios jai nepripažino 
Vanderlinas*, bet kurią kvalifikuotesnis vertintojas, nor- 
mandas, tapęs irgi Viduržemio jūros pakrantės gyvento- 
ju, Raulis Diufi, vėliau sveikino šiais entuziastingais žo- 
džiais: 

„Po impresionistinių spalvų realizmo paveiksle, pava- 
dintame ,„Prabanga, ramybė, geidulingumas“, kurį apie 
1903 metus eksponavo pas Nepriklausomuosius, Matisas 
davė pradžią vaizduotei, poezijai — žodžiu, spalvų muzi- 
kai. Man čia atsiskleidė didelė tiesa, atsirado naujas aks- 
tinas tapyti."!! 

1917 metų gruodžio mėnesį Matisas pirmiausia užsu- 
ko į Marselį. Ar tokiam tapytojui kaip jis galėjo būti ge- 
resnis tarpinis uostas? 

Be to, juk jo draugas Markė buvo įsikūręs Riv Nevo 
krantinėje, iš Eženo Monforo išsinuomotame kambaryje, 
Matisas, kaip ir prieš šimtą metų du „„Kolombos“ herojai, 


! Hommages à Matisse („Pagarba Matisui“), Les Lettres 
françaises, 1952 m. gruodžio 2 d. 

pulkininkas Nevilis ir jo duktė, apsistojo Bovo viešbuty, 
kuris mūsų laikais taip pat geriausias Marselyje, nes iš 
gražių ir erdvių jo kambarių svečiai gali matyti neprilygs- 
tamą didelio Marselio uosto reginį. Kas turėjo laimės prieš 
išplaukdamas į Korsiką, šiaurinė Afriką arba Artimuosius 
Rytus, pagyventį čia, vargu ar užmirš šį reginį. 

Nupiešęs keletą etiudų vienoje Senojo uosto lūšnoje 
ir net ketinęs įsikurti Sezano išgarsintoje Estakoje, Mati- 
sas pasirinko Nicą. „1917 metų gruodžio 20 dieną, — pa- 
sakoja Žoržas Besonas,— Matisas apsigyveno Nicoje, „Gra- 
žiosios pakrantės" viešbuty, truputį vėliau —,, Viduržemio" 
viešbuty, prie Anglų promenados; paskui su vienu savo 
sūnumį du mėnesius vasarojo nedidelėje „Sąjungininkų 
viloje“, stovinčioje vešliame Hario parke, Borono kalno 
papėdėje, tarp eukaliptų, alyvmedžių, kiparisų, rožių kerų 
gyvatvorių ir laukinių anemonių, ir pagaliau — prie Šar- 
lio-Felikso aikštės, senų prekybinių gatvių kvartale, netoli 
šv. Reperatos bažnyčios, pilies šlaitų ir prekyviečių, pri- 
tvinkusių ką tik sugautos žuvies, Nicos pyrago su svo- 
gūnais ir gvazdikų kvapo. 

Visose gatvėse, kur Matisas gyveno, Nica jam teikė 
dvasios ramybę, tokią palankią jo darbui; jis tapė portre- 
tus, peizažus, pirmus trispalvius viešbučio kambario in- 
terjerus: raudoną kilimą, dideles baltas tiulio užuolaidas, 
mėlyną jūrą arba pravirą smuiko dėklą.“!? 


RENUARAS „KOLETOSE“ 


Nicoje arba, tikriau sakant, Kanyje, iš pradžių gyveno 
Renuaras. Žoržas Besonas išties meistriškai pavaizdavo 
pirmą Renuaro susitikimą su Matisu. „Matisas pirmąkart 
atvyko į Kanį 1917 metų gruodžio 31 dieną, ir Renuaras 
neslėpė nuostabos pasirodžius šiam nepriekaištingai, tie- 
siog prašmatniai apsirengusiam asmeniui su šviesia fetrine 
skrybėle, priderinta prie plataus škotiškos medžiagos, reto 


12 George Besson Matisse et Renoir, il y a trente- 
cinq ans („Matisas ir Renuaras prieš trisdešimt penkerius metus“), 
Les Lettres francaises, 1952 m. gruodžio mėn. 

atspalvio apsiausto,— tikras tapytojo manifestas, Renua- 
ras Matisą galbūt vaizdavosi pagal legendas, kurių hero- 
jai tuo laikotarpiu buvo kai kurie Monparnaso kietakak- 
čiai (Sutinas, Modiljanis)... Matisas priešais sėdintį krėsle 
Renuarą, luošą, lyg mumija sudžiūvusį, skvarbiomis aki- 
mis žiūrintį pro pilką su snapu kepurę į svečią, truputį 
priminė diplomatą Rubensą, įteikiantį įgaliojamuosius raš- 
tus kokiam senam popiežiui Pijui, Grigaliui ar Leonui." 

Vėliau Matisas atnešė Renuarui parodyti pirmas dro- 
bes, nutapytas 1918 metų pradžioj Nicoje: „Angelų už- 
taki”, „Pilies vaizdą pro pušis“, ką tik baigtą ,„Portreią“ 
ir pirmą drobę iš serijos, kuri rado daug sekėjų ir sužavė- 
jo Renuarą,— ,„Atvertą langą“. „Kaip puikiai perteikėte 
Nicos viešbučio kambario atmosferą! Bet mėlyną jūrą rei- 
kėjo atkelti daug arčiau. O juodas skersinis, nuo kurio 
krinta baltos užuolaidos, — savo vietoje. Viskas labai tei- 
singa. Buvo sunku... Kaip man pikta...“ 

Matisuį išvykus, Renuaras, kišdamas įsivaizduojamą 
teptuką prie kojos, juokėsi: „O aš maniau, kad tas vyru- 
kas dirba šitaip... Klydau... Jis labai stengiasi!..“ 

Beje, grynosios spalvos teoretikas senajam meistrui 
išdėstė ir savo doktriną. „Šių dviejų tapytojų santykiai 
greit pasidarė nuoširdūs. Renuaras mėgo paplepėti. Prisi- 
mindavo sunkius mokymosi metus, juokingai vaizduoda- 
vo impresionizmo istoriją, pasakodavo apie paskutinius 
pokštus, iškirstus Volarui, tuo metu rinkusiam knygai, 
kuri, jo nuomone, turėjo būti labai reikšminga, senojo 
gavrošo fantazavimus. Jis mielai klausydavo Matiso pa- 
tarimų, kai šis, labai metodiškas ir dailėje, ir visame ka- 
me, meistrą kukliai perspėdavo vengti per daug drąsaus 
kai kurių spalvų maišymo.“ 

Renuarui anuo metu buvo daug priežasčių baimintis. 
Jau nekalbant apie jo pasigailėtiną fizinę būklę, kurią 
skaudžiai liudija išlikusi Volaro daryta nuotrauka, didelį 
nerimą jam kėlė sūnus Žanas, kurio elgesys buvo tiesiog 
pasigėrėtinas. 1915 metais kautynėse prie Bapomo jis, 
šeštojo Alpių šaulių bataliono jaunesnysis leitenantas, bu- 
vo sunkiai sužeistas ir jam grėsė peritonitas; nebegalėda- 
mas tarnauti pėstijoje, perėjo į aviaciją ir tapo žvalgy- 

binės eskadrilės lakūnu. Namiškiai dėl Žano labai siel- 
vartavo, ir motina mirė, iškamuota rūpesčių. Šis didvy- 
ris, kaip žinoma, vėliau tapo talentingu kino režisieriumi. 

Tai buvo laikas, kai, žlugus 1917 metų balandžio ofen- 
zyvai, vėl prasidėjo apkasų karas, „Užuot davus žudyti 
duobėse tiek jaunų žmonių, — kartodavo didysis Renua- 
ras,— reikėtų ten siųsti senius, paliegėlius, reikėtų ten 
kišti mus.“ 

Tačiau gyvenimas Kanyje ir dailininko darbas jam 
buvo tikra paguoda. 

„Niekad, — tvirtino senas jo draugas Žoržas Rivje- 
ras, — jo drobėse nebuvo tiek skaisčių, gaivių spalvų, kaip 
daugelyje šio periodo aktų, niekad jis neišreiškė tiek 
džiaugsmo savo paveiksluose.“ 


„DAKTARAS“ MATISAS GYDO FRANSĮ KARKO 


Iš Nicos, jei nevažiuodavo aplankyti Renuaro, Mati- 
sas protarpiais vykdavo pas kurį nors pajūryje gyvenantį 
draugą: Simoną Biusi, įsikūrusį Kabė Rokbriune, Ruve- 
rą — Vanse, Bonarą — Antibe... Kartais net vakarą pra- 
leisdavo kine. „Na, o kaip meilė, Matisai?..'— sykį pa- 
klausė jį Žoržas Besonas. 

Absurdiškas klausimas. Kaip ir Delakrua, ‚Gyvenimo 
džiaugsmo“ meistras buvo „didis santūrusis“... „„Meilė,— 
atsakė jis nekukliam smalsuoliui — nelabai suderinama 
su intensyviu darbu... Sunku reikštis visais galais.“ 

Maždaug šiuo metu Matisas Nicoje, „Viduržemio“ vieš- 
butyje, susipažino su Fransiu Karko. Čia prisiminsime juo- 
kingą ir jaudinanti atsitikimą — kaip Matisas netikėtu, bet 
maloniu būdu gydė „Jėzaus Balandėlio“ autorių nuo gri- 
po: 

„Gyvenome gretimuose kambariuose. Vieną rytą pas 
mane įėjo Matisas. 

— Kas atsitiko? — paklausė jis kaip visada švelniu 
balsu, priėjęs prie lovos.— Blogai jaučiatės? Sergale? 

Aš sirgau gripu. Matisas pačiupinėjo pulsą, ir, maty- 
damas orią jo išvaizdą, supratau, kodėl pas senį Žambo- 
ną artelės draugai jį praminė „daktaru“. 

— Kaip gaila,— tarė jis.— Vakar Simjė pradėjau dro- 
bę, ir manęs laukia vežikas. Bet nieko. Luktelėkit. 

Jis išėjo iš kambario ir grįžo su keliais savo paveiks- 
lais, plaktuku ir vinimis. Kaipmat įkalė į sieną vinis ir pa- 
kabino paveikslus. Paskui užsitraukė ant pečių peleriną. 

— Na,— tarė jis, — iki vakaro. Užeisiu pasižiūrėti. Ne- 
sikelkite iš patalo, būkite atsargus. Su jumis pabendraus 
mano tapyba. 

Įdomiausia, kad vėliau, kaip papasakojo Albero Mar- 
kė žmona, Anri Matisas taip pat elgėsi ir su sergančiu jos 
vyru. 

Anri Matisas, be abejo, visai nebuvo panašus į dakta- 
rą Knoką“. 

Kai 1941 metais Karko Matisui priminė „Viduržemio“ 
viešbutį, maestras prisiminė šio Nicos karavansarajaus 
su langais į mėlyną jūrą spalvas: 

„Taip, senas ir geras viešbutis! Kokie gražūs buvo ita- 
liški plafonai! Be reikalo tą pastatą nugriovė. Išgyvenau 
ten ketverius metus todėl, kad buvo malonu tapyti. Ar 
prisimenate šviesą, besiskverbiančią pro žaliuzių plyšius? 
Ji sklido iš apačios, kaip rampos šviesa teatre. Viskas bu- 
vo dirbtina, absurdiška, nepaprasta, žavinga...“ 


SMUIKAS IR KLAIDINGI TONAI 


Savo gyvenimą Nicoje Matisas iš pat pradžių kuo 
griežčiausiai sutvarkė. Kai netapydavo, imdavosį skulptū- 
ros, sako Žoržas Besonas.., „Tikriausiai jau kitą dieną, po 
to, kai įsikūrė ,„Gražiosios pakrantės“ viešbutyje, savo 
rūstų, darbštuolio gyvenimą suskirstė į rytmečio ir popie- 
tės darbą; popietės darbas kurį laiką buvo lipdybos se- 
ansas Nicos dekoratyvinės dailės mokykloje, priešais Mi- 
kelandželo „Naktį“. Paskui saikingai papietaudavo nedi- 
delėje valgykloje, valandą pasėdėdavo Masenos aikštėje 

po Pomelio kavinės skėčiu; kitą valandą grodavo smui- 
ku tolimame viešbučio vonios kambaryje, „kad netrukdy- 
tų kaimynams". 

Šia proga reikia pažymėti, kad, kaip ir Engras, kuris 
iš pradžių užsidirbdavo pragyvenimui smuikuodamas ir 
kurio virtuoziškumas (nors tuo ir buvo abejojama) vė- 
liau Medičių viloje sužavėjo jo akompaniatorių, jaunąjį 
Guno, ir, kaip Delakrua, kuris, nuostabiai valdydamas 
stryką Mocarto garbei, vos neatidavė pirmenybės muzi- 
kai, o ne tapybai, Anri Matisas ilgai grojo smuiku. 

Nieko nuostabaus, kad šie trys dailės meistrai stengė- 
si perkelti į drobę muzikinę arabeską. 

Tačiau jei tikėsime Gastonu Bernhcimu, neatrodo, kad 
Matisas būtų buvęs toks puikus atlikėjas kaip Engras ir 
Delakrua. Štai gana linksmas anekdotas: 

„Matisas, mokęsis smuikuoti pas Paraną, atsiunčia jam 
kaip atlyginimą puikų piešinį su šia dedikacija: „Už visus 
klaidingus mano tonus”. 

Paranas ir toliau Matisą mokė smuikuoti. Kartą jis tarė: 
„Kas jums, Matisai? Gal ausys užsikimšo? Viskas klaidin- 
ga.“ 

„Matau, kur jūs taikote,— atsakė Matisas.— Norite 
dar vieno piešinio už klaidingus tonus...” 

Po dailininko mirties ponia Matis man atskleidė tikrą- 
ją šios muzikinės manijos priežastį, Kai užsiminiau jai 
apie keratitą, kuris paskutiniaisiais Matiso gyvenimo me- 
tais jį kamavo ir kurį gydė „Penkiolikos — dvidešimties" 
ligoninės vyriausioji gydytoja, profesoriaus Vertheimerio 
sesuo, daktarė Madlena Šif, išgirdau nuostabų atsakymą: 
„Ši liga, matyt, ėmė reikštis seniai, nes vyras visada bai- 
minosį prarasiąs regėjimą. Todėl, kai 1918 metais apsigy- 
venome Nicoje, persekiojamas šios minties, jis ėmė labai 
uoliai mokytis groti smuiku, ir kai sykį paklausiau, kodėl 
taip daro, Anri visai paprastai atsakė: „Bijau, jog prara- 
siu regėjimą ir nebegalėsiu tapyti. Todėl pagalvojau taip: 
jei apakčiau, turėčiau atsižadėti tapybos, bet ne muzikos... 
Tada eičiau per kiemus ir smuikuočiau. Iš to ir pragyven- 

tume — tu, Margo ir aš. 

„NICA, NEGIRDĖTAS PALANKIŲ APLINKYBIŲ 
SUTAPIMAS" 


Beveik tuo pačiu laiku Žiulio Romeno Žalezas* šlovi- 
no „malonumą gyventi" šioje puikioje vietoje: „Nica — 
tai negirdėtas palankių aplinkybių sutapimas. Įlanka, ne 
blogesnė už Neapolio, paprastesnė ir didingesnė; kalvos 
gražesnės, įvairesnės, vaizdingesnės ir labiau iaudina ne- 
gu Florencijos... Bet, svarbiausia, kiekviename kampeiy- 
je, net banaliausioje Traversjeros gatvėje, paskučiausio- 
se senųjų kvartalų arba priemiesčių klonių gatvelėse, jau- 
ti gyvenimo skonį, kaip švariame name užuodį malkomis 
kūrenamo židinio kvapą.“ 

Kas nors pasakys, kad tai literatūra. Ne, gryniausia 
tiesa. Neprilygstamas šių vietų žavesys amžinai pavergė 
Matisą, ir, nors Žoržas Besonas tai neigė, nuo jų kerų Le 
Kato dailininkas niekad neišsivadavo. 

Nepaisydamas 1940 metų katastrofos, nepaisydamas 
klastingos ligos, kuri jo vos nepakirto, Matisas apie ke- 
turiasdešimt metų vis tiesė rankas į Nicą kaip į ramų uo- 
stą, į kurį ne tik užsuki, bet ir galutinai jame nuleidi in- 
karą, pakerėtas jo prašmatnumo. 

„Peizažai, interjerai, odaliskos byloja apie dailininko 
pritarimą klastingam žavesiui šio krašto, kur pati die- 
na — gyvenimo saldybė, šviesa, aromatas, nerūpestingu- 
mas..." 

Tačiau tiesa — sudėtinga, ir Matiso talentas tikriausiai 
nėra vientisas. Tad Žoržas Besonas ne be pagrindo labai 
subtiliai nagrinėja 1905 ir 1920 metų jo dailės evoliuci- 
ją. 


ANDRĖ ŽIDO PRANAŠYSTĖS 


1905-aisiais, „Laukinių žvėrių narvo“ metais, savo ,„Pa- 
sivaikščiojime po Rudens saloną“ Andrė Židas meistriškai 
paaiškino, Kad spalvinės konstrukcijos iš anksto apgal- 
votos ir viskas jose skirta parodyti dvasios pranašumui 
prieš materiją: 

„Patogumo dėlei tarsiu, kad p. Anri Matisas apdova- 
notas nuostabiu talentu. Juk prieš tai jis mums davė kū- 
rinių, kupinų svajingumo ir jėgos. Šiandien eksponuoja- 
mos jo drobės atrodo kaip teoremos... Ilgai buvau toje sa- 
lėje. Klausiausi, ką kalba einą pro šalį žmonės, ir išgirdęs, 
kaip prie Matiso paveikslų sušunka: „Tai beprotybė!“, 
norėjau atsakyti: „Ne, pone, atvirkščiai. Tai teorizavimo 
vaisius. Viską čia galima logiškai paaiškinti: intuicijai 
čia nėra vietos. Be abejo, šios moters kaktą nutapęs obuo- 
lio spalvos, o medžio kamieną — ryškiai raudoną, ponas 
Matisas gali mums pasakyti: „Todėl, kad...“ 

Taip, ši tapyba — rezoniška arba veikiau net rezonie- 
riaujanti. 

Kaip toli čia nuo Van Gogo lyriško utriravimo! O už- 
kulisyje girdžiu: „Visi tonai turi būti utriruoti... Tapybos 
priešas — pilka spalva!?. Tegul dailininkas niekad nebijo 
viršyti saiko!.." 

— Taip jūs ir darote, pone Matisai..." 

Nors draugavo su Loransais — Žanu Poliu, daug lais- 
vesnių pažiūrų, negu galima spręsti iš jo didelių istori- 
nių gremėzdų, ir jo sūnumis Žanu Pjeru, savo portre- 
tistu, ir Poliu Alberu, eklektiku, kuris labai norėjo orien- 
tuotis į Gyvąją dailę, — Židas nedvejodamas prisidėjo prie 
grynųjų spalvų doktrinos ir šaipėsi iš „perėjimų“, kuriuos 
taip brangino spalvinių dėmių priešininkai. 

„Beje, aš suprantu, kad, matydamas, kaip „kiti“ susi- 
kuria tariamą stilių vartodami pasenusius junginius bei 
žodžius ir stengiasi pateisinti savo drąsavimus ,,perėji- 
mais“, kaip nubrėžia visas linijas, kontūrus, negali atsi- 
sakyti kokios nors spalvos ir, vaizduodami šešėlį, ją pa- 
tamsina,— aš suprantu, kad jūs netekote kantrybės... 
„Norint gerai rašyti — sako Montenis,— reikia praleisti 
tarpines mintis.“ 

„Tačiau tai nereiškia, — pridūrė Andrė Židas (kalbėda- 
mas apie 1905 metų Matisą, jis tarytum numatė 1940— 
1950 metų Matisą)— kad menas gali apsieiti be „sintak- 


13 Impresionistų taisyklė, kuriai prieštarauja didžiųjų tapybos meist- 
rų Vermero Delitiečio, Velaskeso, Kurbė, Koro, Domjė... ir Matiso kū- 
riniai. 

sės”. Priešingai, tegyvuoja tas, kuris moka gerbti net kuk- 
liausias laikų vartojimo taisykles, parodyti menkiausio 
jungtuko vertę!" 

Kaip įžvalgiai kalbama apie Matiso dailę: „Dailė glūdi 
ne kraštutinumuose; ji — „nuosaikus” dalykas. Kas ją da- 
ro nuosaikią? Ogi protas, po velnių! Bet samprotaujantis 
protas.“ 

Maždaug tuo pačiu laiku ant Monparnaso bulvaro na- 
mų sienų galėjai skaityti visai ką kita: ,Matisas varo iš 
proto, Matisas pavojingesnis už absentą..." 

Tiesą sakant, tas „samprotaujantis protas“, kurį taip 
vykusiai apibūdino Andrė Židas, Matiso, kaip dailininko, 
gyvenime Nicai neleido suvaidinti nelemto vaidmens, ko- 
kį Hanibalui po pergalių suvaidino Kapuja*. „Gyvenimo 
džiaugsmo“ autorius Nicoje neišglebo, čia rasdavo vis 
naujų padirginimų. 

Be abejo, kaip tik Nicoje Matisas „atsisakė 1905— 
1910 metų gaivališkos jėgos, abstrakcijos ir jausmo kom- 
promiso, siekdamas objektyvesnės tiesos, kad išsipildytų 
nuolatinis jo troškimas (toks buvo ir Debiusi troškimas): 
„Stengiuosi kurti meną, suprantamą kiekvienam žiūrovui, 
nors ir skirtingas būtų jo išsilavinimo lygis“. 

Eidamas, rodos, aplinkiniu keliu ir vis įmantriau de- 
rindamas spalvas, Matisas kitaip ėmė organizuoti savo 
pojūčius ir dėl nepaprasto, palaimingo gyvybingumo ta- 
po vienas iš didžiųjų „grynosios tapybos“ virtuozų, „Ia- 
finuotumą derinęs su barbariškumu". 

„Rafinuotumo derintojas su barbariškumu" — koks nuo- 
stabus apibrėžimas, kuris labai tiktų poetiniam Hugo ta- 
lentui ir meniniam Matiso talentui! 


ENGRO ODALISKOS, MATISO ODALISKOS 


Šiuo palaimingu laikotarpiu, kuris Matisui pagaliau 
atneša ramybę, sukurtas „Laukimas“. Šioje drobėje kaž- 
koks paslaptingas žavesys dvi merginas laiko prie lango 
į jūrą. 

Kaipgi buvo galima rašyti, kad Matiso moterys visa- 
da beveidės, neišraiškingos? Argi galima pamiršti šios 
drobės merginą, stovinčią dešinėje, susimąsčiusią, susi- 
kaupusią, ir daug kitų veidų, kupirų patoso? Negalima 
neatkreipti dėmesio ir į piešinius, tikras gėlėtas arabeskas, 
kurias įkvėpė puikus modelis — Lidija. 

Tiesą sakant, tą didelę ramybę, kurios Matisas visada 
siekė, galima rasti ypač jo moterų aktuose, Iš kelionių į 
Maroką jis, kaip ir Delakrua, parsivežė nuolatinį potrau- 
kį prie odaliskos — gražaus išsiskleidusio ir geidulingo 
haremo žiedo. | 

Ar ją apsiaučia lengva skraiste, ar apvelka lamstuoto 
šilko, auksu ir sidabru išsiuvinėto aksomo drabužiais, ar 
ant rankų užmauna sunkias apyrankes, ant kaklo — my- 
limiausios vergės karolių vėrinį, ar visiškai nurengia, jo 
modelis — visada pasyvi būtybė, gražus perlamutrinis daik- 
tas tarp daugelio kitų geidžiamų daiktų. 

Didelės kažkur įsmeigtos akys, iškilios stačios krūtys, 
lieknas liemuo, platūs klubai, apvalios šlaunys — išties ne- 
apsakomai dailus šiame prabangos, ramybės ir geidulin- 
gumo klimate išaugęs žiedas. 

Tai jis 1919 ir 1923 metais parodose pas Bernhcimą 
įveikė paskutini plačiosios publikos pasipriešinimą ir nu- 
ginklavo keletą kritikų, tarp jų Andrė Lotą, kuris irgi pa- 
sidavė fejeriškam spalvos žavesiui: 

„Matisas — burtininkas... Vos pažvelgęs į šias lengvas 
drobes, tarsi tik palytėtas išsiblaškiusios ir skubančios ran- 
kos, užmiršti prieštaravimus, kuriais norėjai nuo jo atsi- 
tverti. Pasiduodi, esi nugalėtas. Mat spalvos, nors dažnai 
pataikauja žemiems mūsų instinktams, galį mums sužadin- 
ti džiugių svajonių, primenančių poetinę ekstazę, jeigu 
jos paskirstytos su saiku ir dėl greito tonų keitimosi Su- 
kelia lakumo įspūdį.“ 

Žavesys neišblės. Einant metams, potėpiai darėsi dva- 
singesni, dideles spalvines dėmes pamažu pakeitė suskai- 
dytų tonų tinklas, primenąs brandaus amžiaus Delakrua 
„pūkuotumą“. Tariamasis doktrinierius paklūsta gyveni- 
mo šaukimui, ir nieko nėra labiau jaudinančio. 

Šiuo laikotarpiu buvo sukurtos drobės: „„(Odaliska su 
raudonomis kelnėmis“ (1921), „Odaliska Budos poza“ 

(1923), „Odaliska su magnolija” (1924), „Odaliska su tain- 
burinu” (1927), „Modelių poilsis“ (1928), „Odaliska žalio- 
je lapijoje“ (1929), „,Odaliska su baltu turbanu“ ir paga- 
liau „„Odaliska“, esanti Mažuosiuose rūmuose, tipiškas pa- 
vyzdys to, už ką Anri Matiso įkvėpimas skolingas maurų 
dekoratyvinei dailei ir ypač Magribo keramikai, kurios 
drąsi arabeska, ryški ir subtili polichromija padarė didelį 
įspūdį šiam dailininkui ne tik kaip portretistui, bet ir kaip 
natiurmortų bei interjerų tapytojui. 

Klodas Rožė-Marksas gražiai nusakė, kuo Matiso oda- 
liska dvasiniu įr emociniu požiūriu skiriasi nuo Engro 
odaliskos: 

„Dailininko plastinė vaizduotė pabunda pasigirdus 
kamerinei muzikai, kurią sudaro viena ar kelios figū- 
ros (tikriau figūrantės) interjere. Jeigu jų nuogumas 
jį jaudina, jas padabina aksesuarais — šalikais, mantilijo- 
mis, keistomis šukuosenomis, kelnėmis, priderintomis prie 
odos spalvos,— žodžiu, papuošia rytietiškai. Mat tas 
šiaurietis yra šiek tiek rytietis. Kaip tikras egoistas jis 
valdo šias gyvas būtybes, sumanytas beveik kaip daik- 
tai; jį domina ne jos pačios, o tapybos galimybės ir ma- 
lonumas, kurį jos turi suteikti žiūrovams, Jaunos mote- 
rys, priderintos prie joms sugalvoto dekoro, keistai aptai- 
sytos aksesuarais, kurių nepasirinko, šiam liudytojui tėra 
dingstis pasireikšti... 

Prisiminkime vieną prancūzų tapybos meistrą (kalbė- 
siu apie Engrą). Ar žiūrint į jo odaliskas neatrodo, kad 
jų akivaizdoje ji kamavo geismas ir kad tai matyti net 
deformacijose? Matisas, toks nerimastingas technikos sri- 
tyje, modelio akivaizdoje išsaugoja visišką dvasios ir kū- 
no ramybę. Jo personažai gyvena truputį abstrakčioje at- 
mosferoje; ju paskirtis — dekoruoti erdvę; juos puošia 
akys ir lūpos, kurioms teikiama mažiau reikšmės negu ap- 
mušalų ar kilimo gėlėms; tai klusnūs įrankiai, kurie jam 
padeda sukurti rafinuotą dainą.“!* 

Pasak Klodo Rožė-Markso, Anri Matisas „modelio aki- 
vaizdoje“ kuo puikiausiai tvardęsis. Be abejo, dažniausiai 


4 Claude Roger-Marx Les Dessins dHenri Matisse 
(„Anri Matiso piešiniai“). 

taip ir buvo, bet nėra nieko absoliutaus, ir galėjo pasi- 
taikyti laimingų išimčių. Juk atidus stebėtojas, įsižiūrė- 
jęs į „Nuogą moteri su apyranke“ (1912), „Odaliską su 
baltu turbanu“ (1923), „Bulgarišką palaidinukę“ (1936) ar- 
ba „,„Nuogą moterį mėlynomis akimis“ (1936) ir apskritai 
į daugelį šio laikotarpio piešinių bei paveikslų, turi pri- 
pažinti, kad jaunos žavingos moters akivaizdoje net la- 
bai valingas ir šaltakraujis tapybos meistras galį prarasti 
truputį savo puikybės. Pavyzdžiui, „didis santūrusis“ De- 
lakrua sykį dėl gražiausios Sardanapalo vergės neteko 
galvos. 

„Mano manymu, natūra visada lieka. Čia tas pat kaip 
ir meilėje: svarbu, ką menininkas galbūt nesąmoningai 
perkelia į tai, ką mato. Kūriniui gyvastingumo daugiau su- 
teikia tokio perkėlimo kokybė negu dailininkui prieš akis 
esantis modelis.“ 

Taigi, nors ir laikydamasis nuomonės, kad natūra rei- 
kalinga, dailininkas dar kartą kalba apie dvasios, o ne 
materijos pirmumą. 


IV 


KRIŠTOLINĖ ŠVIESA 


Okeanija.—,„Barbarybė man — atjaunėjimas“.— JAV.— Lėktu- 
vas.—, Šokis” Merione.— Grįžimas prie fovizmo.—,,Viskas pri- 
klauso nuo jausmo'.— Giminingumas Delakrua. 


OKEANIJA 


1927 metais Anri Matisas gauna pirmąją premiją Tarp- 
tautinėje parodoje Pitsburge. 

Kadangi daugelis jo kūrinių ekspozicijų buvo surengta 
užsienyje — 1908 metais „Zolotoje runo" („Aukso vilnos“) 
redakcijoj Maskvoje, 1913-aisiais Tarptautinėje „Zonder- 
bundo“ parodoje Kelne, Berlyno secesijoje, 1913-aisiais 
Romos secesijoje, 1924-aisiais Skandinavijos muziejų pa- 
rodoje Kopenhagoje, 1926-aisiais Berlyno „Kronprincesės 
rūmuose“, tais pačiais metais Londono Teito galerijoje, 
1927-aisiais Karnegio institute, 1929-aisiais Briuselio dailės 
rūmuose,— didžioji dalis reikšmingų šio laikotarpio Ma- 
tiso kūrinių yra užsienyje. 

Daugelį drobių, kurias jis nutapė jaunystės metais, nu- 
pirko Gertrūda Stain, Maiklas ir Sara Stainai, be to, Leo 
Stainas. Kai pastarasis paliko Fleriuso gatvę ir grįžo į 
Kaliforniją, jiems teko pasidalyti kolekciją. Klausydama 
širdies, kuri, matyt, labiau linko į Pablą Pikasą, o ne į 
Matisą, Gertrūda sau pasiliko Pikaso kūrinius, o prancū- 
zo paveikslus Leo išsigabeno į Kaliforniją... Taigi 1929 me- 
tais daug Matiso drobių persikėlė per Atlantą. 

Be to, daug Matiso drobių išsivežė į Rusiją jo dideli 
mėgėjai Morozovas ir Ščiukinas; nacionalizuotos jų kolek- 

cijos dabar eksponuojamos Maskvos Puškino dailės mu- 
ziejuje. 

Trys viešnagės Jungtinėse Valstijose Anri Matisui įst- 
rigo į atmintį, ypač nuostabi „krištolinė“ šviesa, kuri jam 
iškėlė naujų atmosferos perteikimo problemų. 

Bet itin didžiulį įspūdį turbūt padarė kelionė į Okea- 
niją. Išsipildė jo dvidešimties metų svajonė. „Mane visa- 
da labai domino savybės šviesos, kurioje skendi mano 
stebimi objektai, — prisipažino jis, — todėl] dažnai pagalvo- 
davau, kuo šviesa ypatinga pas antipodus. 

Tenai gyvenau tris mėnesius, užvaldytas aplinkos, 
nežinojau nė ką galvoti, matydamas tiek nauja, jaučiausi 
pritrenktas ir nesąmoningai kaupiau savyje daug įvairių 
dalykų.“ 

Ten buvo didžiulė erdvė, nuostabus girių šurmulys, 
neliesta žemė ir laisvi žmonės, nutapyti Gogeno. Žvelg- 
damas į tuos jaudinančius reginius, rafinuotos harmonijos 
meistras iš Nicos tikriausiai pajuto, kaip jį užplūdo pri- 
siminimai; jis, matyt, prisiminė įnirtingas kovas „Žvėrių 
narvo“ laikotarpiu ir nejučiom pasakė garsiąją Gogeno 
frazę: ,,Barbarybė man — atjaunėjimas". 

Praėjus nuo to laiko dešimčiai metų, Matisas kartą 
man pasakė, kaip jį vis dar žavi kelionė į Okeaniją: „„Ma- 
ne visada labai veikė šviesa ir jos poezija; tad norėjau 
pamatyti, kokia ji prie pusiaujo. Ji ten visai auksinė, o 
pas mus — sidabrinė..." 

Kai paklausiau, ar neaptiko tenai kokių nors Gogeno 
pėdsakų, atsakė taip: „Viename Papeetės, kolonijinio mies- 
telio su trimis tūkstančiais gyventojų, pakraštyje radau 
nedidelę Gogeno gatvelę, kur namai stovėjo lik vienoje 
jos pusėje“. 

Savo esė „„Matiso šlovė“ Andrė Verdė užrašė kitų jo 
pasisakymų apie Okeaniją. Natūralu, kad juose daug pa- 
našumo į tai, ką maestras man jau rašė. 

„Gyvenimas Taityje man daug ką davė. Labai norėjau 
pamatyti, kokia šviesa kitoje ekvatoriaus pusėje, kokie 
tos šalies medžiai — žodžiu, su viskuo susipažinti. Kiek- 
vienai šviesai būdinga sava, ypatinga harmonija. Dėl to 
susidaro kitokia aplinka. Ramiojo vandenyno, jo salų 
šviesa — tai gili auksinė taurė, į kurią žiūri, 

Prisimenu, kai atvykau, iš pradžių nusivyliau, bet pa- 
mažėle viskas ėmė atrodyti gražu... Taip, gražu ten! Auk- 
šitų kokosinių palmių lapai, užriesti pasatų, šlamėjo kaip 
šilkas. Lapų šlamesi gožė dūžtančių į supančius solą ri- 
fus jūros bangų šniokštimas, primenantis orkestro griau- 
dėjimą. 

Maudydavausi lagūnoje. Plaukdavau aplink įvairia- 
spalvius koralus, kurių spalvas ryškino juodi dygių holo- 
turijų akcentai. Panarindavau galvą į vandenį, skaidrų 
ligi pat absento spalvos lagūnos dugno, plačiai atvėręs 
akis... Paskui staiga ištraukdavau ją iš vandens ir įsižiū- 
rėdavau į šviesią kontrastingą visumą... 

Taitis... Draugijos salos... Bet pasaulyje juk nėra ra- 
mios, negyvenamos salos. Mus, europiečius, ten atlydi rū- 
pesčiai, O šioje saloje nebuvo rūpesčių. Europiečiai joje 
nuobodžiavo. Jie čia, tvankumoje, apimti stingulio, pa- 
togiai laukė, kada išeis į pensiją, ir nieko nedarė, kad nu- 
sikratytų tuo stinguliu ir nuoboduliu, net nemąstė. Virš 
jų, aplink juos buvo nuostabi pirmosios pasaulio dienos 
šviesa, bet jie tuo nebesigėrė jo. 

Gamyklos buvo uždarytos, ir čiabuviai skendėjo gyvu- 
liškuose malonumuose. Graži šalis, mieganti akinančioje 
saulėje. 

Taip, negyvenamos ir ramios salės, žemės rojaus, nė- 
ra. Joje greit imtum nuobodžiauti, nes neturėtum nemalo- 
numų.” Ir čia —lyg Delakrua „Dienoraščio“ atbalsis. Kaip 
ir šis, Matisas be paliovos mąsto apie muziką ir jaunąjį 
muzikos dievaitį Mocartą: „Net Mocarto prisiminimas 
tau atrodo svetimas“. 

Visa tai, už ką turėjo būti dėkingas Taičiui, Matisas, be 
abejo, geriausiai išreiškė laiške senam savo draugui Ka- 
muenui, 

1944 metų liepos 23 dieną Vanse, baisiai nerimauda- 
mas dėl tuo metu jo artimuosius užgriuvusios nelaimės, 
Matisas bando šiek tiek nusiraminti Okeanijos prisimini- 
mais ir ta „„nebaudžiama yda“ — skaitymu. Reikia pažy- 
mėti, kad, būdamas gerai susipažinęs su klasikine litera- 
tūra, laiško Kamuenuį autorius žodžiui „,„nemalonumas“ 
suteikia tokią pat prasmę kaip Didžiajame šimtmetyje“: 

„Reikia žinoti, kad be nemalonumų negali gyventi. Tai 
vertinga pamoka; ją gavau Okeanijoje, kur čiabuviai taip 
nekenčia nemalonumų, jog prisipažista padarę viską, kuo 
juos kaltina, kad tik nereikėtų gintis. 

Ten nusiųstiems europiečiams, priešingai, gyvenimas 
atrodo nuobodus, nes trūksta nemalonumų. 

Jie turėjo jų nuo pat vaikystės — pyla, mokykla, pa- 
mokų ruošimas, tėvų reikalavimai ir t. t— ir nebūtų pri- 
stige iki mirties. 

O Taityje — nieko, jokio nesmagumo; čia europietis 
bodėdamasis laukia penktos valandos, kad galėtų pasiger- 
ti arba įsišvirkšti mortijaus. Tąsytis su moterimis jam per 
maža — priekaištautų sąžinė.'! 


JAV 


Grįždamas iš Okeanijos, Matisas sustojo Jungtinėse 
Valstijose, norėdamas dalyvauti Karnegio instituto žiuri 
pasitarimuose. Kartą, kai Matisas atėjo pasižiūrėti Barnso 
kolekcijos, tas paprašė išdekoruoti dalį savo muziejaus 
didžiosios salės lubų. 

Dvidešimt metų simfonija užleido vietą melodijai, or- 
kestras — kamerinei muzikai; tačiau atėjo laikas, kai ,(Gy- 
venimo džiaugsmo" tapytojas turėjo pasigalynėti su aukš- 
tomis sienomis, duoti valią dioniziniam „Šokio“ (1933) 
siausmui puikioje rausvų ir mėlynų, ne mažesnių kaip 3,5 
metro aukščio tigūrų kompozicijoje. 

Norėdamas šią kovą laimėti, Anri Matisas pavartojo 
visai naują metodą, kurio paslaptį teikėsi man atskleisti. 

Jis ryžtingai atsisakė švenčių švenčiausiais laikytų 
darbo būdų — piktnaudžiavimo eskizu ir perpiešinėjimo į 
langelius, — apie tai užsiminė 1908 metų manifeste. 

„Galbūt svarbu pažymėti, kad dailininkas šį pano su- 
kūrė grumdamasis su penkiasdešimt dviem kvadratiniais 
metrais ploto, kurį turėjo užvaldyti savo dvasia, o ne 

Anri Matisas savo studijoje. 1909—1910. Nuotrauka 

Matiso ateljė siena. 1953. Nuotrauka 
Matiso ateljė. 1953. Nuotrauka 


Matisas savo bute Nicoje. 1928. Nuotrauka 


Atvertas langas Koliūre. 1905. Drobė, aliejus 


Moters portretas su žaliu ruožu. 1905, Drobė, aliejus 

Autoportretas su dryžuotais marškinėliais. 1906. Drobė, aliejus 
Gyvenimo džiaugsmas. 1906. Drobė, aliejus 
Raudonas deserto stalas. 1908—1909. Drobė, aliejus 


Prabanga I. 1907. Drobė, aliejus 
Alžyrietė. 1909. Drobė, aliejus 


Šokis. 1910. Drobė, aliejus 
Muzika. 1910. Drobė, aliejus 

Mergaitė su juodu katinu. 1910. Drobė, aliejus 


Tapytojo šeima. 1911, Drobė, aliejus 


Raudonoji ateljė. 1911. Drobė, aliejus 


Zora terasoje. 1912. Drobė, aliejus 

Didelis interjeras su baklažanais. 1911—1912. Drobė, aliejus 
Marokiečiai. 1916. Drobė, aliejus 


Ponios Matis portretas. 1912—1913. Drobė, aliejus 


Raudonos žuvelės su palete, 1916. Drobė, aliejus 


šiuolaikiniu metodu, kuriuo naudojantis kompozicija nu- 
kopijuojama, perkeliant į kelis kartus didesnį plotą. 

Žmogus su prožektoriumi, ieškąs lėktuvo bekraščiame 
danguje, keliauja juo kitaip negu lakūnas. 

Manau, jei gerai paadiškinau, suvokėte, koks esminis 
skirtumas tarp šių dviejų koncepcijų.' 

Šiam žymiam Anri Matiso kūriniui Luji Žilė* parašė 
puikų komentarą, po kurio Paryžiaus miesto administra- 
cija, taip ilgai garbinusi akademistinę dailę, man primyg- 
tinai prašant padarė netikėtą išvadą: 

„Darbas buvo atliktas Nicoje ir truko dvejus metus: 
klaidingai nustatęs mastelį, autorius turėjo du kartus vis- 
ką nuo pradžios iki galo perdirbti; jam labai rūpėjo šis 
kūrinys, kuriuo turėjo progą parodyti, ką sugeba, ir pa- 
galiau pasakyti kažką svarbaus... Merione dailininkas pir- 
mą sykį disponavo tiksliai nustatyta vieta, erdve, kurią 
reikėjo užpildyti, monumentalumo idėja, kurį diktavo siu- 
žetą ir formas. 

Trijų navų salės skliautų profilis sienos plokštumoje 
sudaro tris pusračius, tris lankus; pano pagrindas eina 
truputį žemiau skliautų pado. Toks išsidėstymas diktavo 
išlenkimus, keletą arkų, kurios turėjo gyvomis linijomis 
perteikti architekto planą —būtent regimąją muziką. Visa 
kompozicija sumanyta kaip kontrapunktas, kaip fuga vo- 
liutų, kurios jungiasi, dvejinasi, kontrastuoja arba karto- 
jasi. Jau vien tai kėlė šokio arba baleto įvaizdį; trijuose 
vidiniuose skliautų šonuose kiekviename pusratyje viena 
priešais kitą stovi dvi figūros išgaubtomis arba igaubtomis 
pozomis ir atspindi, įvairina, žmogaus siluetais kartoja 
monumento formas, Dvi papildomos pritūpusios figūros 
yra perėjimas tarp trijų pano ir sudaro ornamentinę atra- 
mą po skliautų burėmis; šios pritūpusios, tarpinės pože- 
minių dievybių figūros yra jungiamasis architektūros ir 
vaidinimo, nejudamumo ir judėjimo elementas, ženklina 
sandūrą, kurioje statinė energija pasikeičia ir išsilaisvina 
dinamiškomis jėgomis ir siautėjančiomis figūromis. 

Negalima įsivaizduoti kitos kompozicijos, kurį būtų 
tokia griežta ir kartu kupina įkvėpimo, matematiškos tvar- 


2 Anri Matiso pastabos, skirtos knygos autoriui. 

kos ir orgijos dvasios. Ritmo galingumas, arabeskos svai- 
gulys, geometrija ir ,„demoniškumas" niekad nesiekė taip 
toli kaip šiame nuostabiame frize, kuriame aštuoni mote- 
rų kūnai savo apvalumais, šoksniais, griuvimais, prakštu- 
mu, gyvuliška ir dieviška elektra sienų nelaisvėje esančias 
jėgas paverčia judesiu, sužavėtiems žvilgsniams reiškia 
konstrukcijos priešingybes, spaudimą, meilę, slaptą mu- 
Ziką, kurioje pagaliau visos abstrakčios monumento me- 
lodijos išsisklaido merginų cirliandoje... 

Atrodo, kad Matisuį buvo lemta... duoti mums tapybą, 
kokios jau niekas nebeįstezgė kurti praėjus Korinto ir 
Atėnų keramikos meistrų laikams,— linijinę, neturinčią 
šešėlių, nekeliančią realybės iliuzijos tapybą, kur visa mo- 
deliuotė išreiškiama kontūru bei kaligrafiniu piešiniu... ir 
apie kurią Engras sakė: „Ant savo durų užrašysiu „Pieši- 
mo mokykla" ir ruošiu tapytojus...“ Figūros nutapytos vie- 
nu šviesiai pilku tonu; visa spalva ir visas karštis, šviesa 
ir šešėliai yra fone, rausvame arba juodame (antikinės 
keramikos spalvos), Let padalytame į sektorius, kūgius, 
trikampius, kurie už figūrų sudaro gobeleną arba vitražą, 
be to, primena ir prožektorių šviesos pluoštus kai kuriuose 
miuzikholų spektakliuose. Nesunku įsivaizduoti, kokį 
stulbinantį efektą daro toks apšvietimas, kaip padidina 
šios pantomimos energiją ir siautulinzumą. 

Figūros trijų metrų aukščio; jos orfistinio pobūdžio, 
gyvena aukštesnį dionizinį gyvenimą ir dėl to atvaizduo- 
tos beveidės: galvos — tik tūriai, be veido bruožų. Ką 
galėtų galvoti būtybės, dukart didesnės už mūsų mote- 
ris? Kas galėtų pageidauti, kad jos pažvelgtų, prabiltų? 
Kas gali stebėti veido išraišką bakchantės, kurioje glūdi 
dievybė, apdovanojusi ją vienintelių talentu — mokėjimu 
amžinai linksmintis? Be kitko, dėl šio savo drąsavimo 
dailininkas tikriausiai neišvengs priekaištų. Tačiau Mati- 
sas galėtų pateikti daugelį motyvų (pavyzdžiui, graikų 
dramos kaukę)... remtis ir precedentais — primityvia Kik- 
ladų skulptūra ir beveidžiais siabais, senaisiais Egėjo fe- 
tišais su kaktuso mentės arba raketės formos galva, ku- 
riuos matome Luvro antikinės graikų skulptūros salėse. 
Ir kodėl išraišką reikia koncentruoti veido bruožuose, O 


130 


ne visose kūno dalyse? Kodėl negalima duoti valios vaiz- 
duotei? Kodėl negalima kurti grožio savo nuožiūra? 

Baigdamį pridursime dar porą žodžių: tikrai gaila, kad 
toks kūrinys iškeliauja į Jungtines Valstijas ir Prancūzija 
nieko nepadarė, kad jis liktų čia.“? 

Atsižvelgdamas į Luji Žilė pageidavimą, Paryžiaus 
municipalitetas imsis žygių, kad šis prancūzų dailės šedev- 
ras liktų prie Senos krantų. 

Nuo 1933 metų Merione yra antras „Šokio“ variantas, 
o 1937 metais Paryžiaus šiuolaikinės dailės muziejus ga- 
vo pirmykštį dekoratyvinį pano — pirmąjį šios nuostabios 
bakchanalijos sumanymą. 

Kad Paryžius gavo dar vieną šedevrą, mes turime būti 
dėkingi Gabrieliui Anoto*— jam pirmiausia kilo ši mintis, 
ir jis pasidalijo ja su manimi... Delakrua dirbtuvėje ir Pa- 
ryžiaus municipalitete, kuris lyg per stebuklą tapo nepri- 
klausomosios dailės gynėju, 


GRĮŽIMAS PRIE FOVIZMO 


„Barbarybė man — atjaunėjimas."“ Nuo 1936 metų 
gruodžio mėnesio Matisas ima vadovautis šiuo Gogeno 
devizu ir, kalbėdamasis su Teriadu, paskelbia, kad grįžtąs 
prie fovizmo, — tai patvirtina vėlesnieji jo kūriniai. 

„Kai priemonės pasidaro tokios rafinuotos, subtilios, 
kad, atrodo, dingsta jų raiškumas, reikia grįžti prie pagrin- 
dinių principų, pagal kuriuos susiformavo žmonių kalba. 
Šie principai vėl „iškyla“, atgyja ir mus atgaivina. Pa- 
veikslai, kurie tėra rafinuotumas, laipsniški tonų švelni- 
nimai, vos žymus jų perėjimas vieno į kitą, kviečia mus 
tapyti gražiomis mėlynomis, gražiomis raudonomis, gra- 
žiomis geltonomis spalvomis — tokiomis, kurios žmogų 
sujaudina iki širdies gelmių. Čia fovizmo išeities taškas: 
drąsa grįžti prie grynų išraiškos priemonių. 

Mūsų Jausmai susiformavo per ilgą laiką ir priklauso 
ne nuo tiesioginės aplinkos, o nuo tam tikro civilizacijos 


3 Louis Gillet La Danse dHenri Matisse à Merion, 
près de Philadelphie (Beaux-Arts, 1933 m. gegužės 26 d.). 

momento. Mes gimstame su jausmais, būdingais tam tikrai 
civilizacijos epochai. Ir tai daug svarbiau negu visa, ką 
galėsime išmokti iš savo epochos. Meno išsivystymo 
laipsnis priklauso ne tik nuo individo, bet ir nuo visos 
įgytos jėgos, nuo ankstesniosios civilizacijos, Negalima 
kurti bet ką. Gabus dailininkas negali tapyti bet kaip. 
Jeigu jis naudotųsi tik savo gabumais, neegzistuotų. Mes 
nesame savo „gamybos“ šeimininkai. Ji mums skirta. 

Paskutiniuose paveiksluose viskas, ką įgijau per pas- 
kutiniuosius dvidešimt metų, susiliejo su tuo, kas įgimta, 
kas sudaro mano esmę.“ 

Matiso triūsas, stropumas nuolat paremia įgimtus ga- 
bumus, įžvalgios jo akies radinius — subtilius tonus, jų 
santykius, kurių dauguma žmonių net nepastebi. 

„Matiso smegenis galima lyginti su spąstais, — rašė 
Andrė Lotas.— Nelabai pasitikėdamas vaizduote, dailinin- 
kas išeina iš dirbtuvės, kurios nelanko joks vaiduoklis, 
Išeina į gatvę, į sodą, į laukus ir, atkreipęs dėmesį į kokį 
nors netikėtą įspūdį, tučtuojau jį nuostabiai sumaniai pa- 
gauna. Kai paukštis — įspūdis — būna paglamonėtas ir pa- 
penėtas, tapytojas parodo didžiausią išradingumą savo 
laimikio plunksnoms suteikdamas kuo gražiausią žvilgesį. 
Reikia pripažinti, kad toks darbo metodas padeda nelauk- 
tai rasti rečiausių spalvų, apie kurias joks tapytojas iki 
Matiso nė nepagalvojo." 

Paprasčiau kalbant, Matisas biografui rašė štai ką: 
„Be galo sistemingas darbas, kasdien nuo ryto iki vakaro“. 

„Vienintelį kartą, pasakodamas man apie savo įpro- 
čius — prisimena Žakas Emilis Blanšas,— Matisas pasakė, 
kad kai jis gyvena Pietuose, po pusryčių pasiima savo 
reikmenis ir eina lauk. Susiranda motyvą, pasistato mol- 
bertą. Vidudienį, jei etiudas jam pavyksta, po juo pasira- 
šo, jei laiko jį nenusisekusiu, padaro kitą dieną. Tai tik- 
ras švaistūnas dabita, kuris meta į nešvarių baltinių krū- 
vą suglamžytus kaklaraiščius vieną po kito, kol pagaliau 
užsiriša naują su tokiu vikrumu, kurio siekia." 

Tokie yra Matiso paveikslų sukūrimo etapai, apie ku- 
riuos nieko nenutuokia paviršutiniškas stebėtojas; štai dėl 
ko ir plačioji publika dailininko ilgą laiką nesuprato. Tai 
labai subtiliai nagrinėja Klodas Rožė-Marksas: 

„Matisas, vos nutapęs, tuoj eksponuodavo savo drobes 
manifestus. Nors tos drobės atrodydavo kaip sukurti vie- 
nu prisėdimu pirmi variantai, autorius jas laikydavo už- 
baigtomis; jos buvo nutapytos greitai, bet sumanytos iš 
lėto. Norint jas suprasti, reikėjo girdėti, kaip dailininkas 
nuoširdžiai ir rimtai aiškina savo sumanymą. Tada paaiš- 
kėdavo, kad visa tai, kas laikyta atsitiktinumo padariniu, 
jo suderinta. Ten, kur publika įžiūrėjo tik iššūkį ir bepras- 
mybę, siekta originalaus stiliaus. Tarp visų jo netaisyklin- 
gumų nebuvo nė vieno, kurio nebūtų buvę galima patei- 
sinti. Visiškas ekspresyvumo (literatūrine šio žodžio 
prasme) nebuvimas vaizduojamojo meno srityje yra gry- 
niausias ekspresyvumas, ir šis žodis turės didelį pasiseki- 
mą Vokietijoje.“ 


„VISKAS PRIKLAUSO NUO JAUSMO" 


Tačiau kiek darbo reikia įdėti į šias improvizacijas, 
kokią atranką reikia padaryti, kad gautum užsibrėžtą for- 
mą, kiek etapų turi nueiti, kol užkopi į kalno viršūnę. 
Pats Matisas mums aprašė šį ilgą procesą: 

„Mano reakcija kiekviename darbo etape ne mažiau 
svarbu už siužetą, nes reaguodamas remiuosį savimi, o ne 
siužetu. Vadovaudamasis savo interpretacija, reaguoju 
tol, kol mano darbas atitinka tai, ko noriu. Taip rašoma 
frazė — tobulinama, perdirbama. Kiekviename etape aš pa- 
siekiu tam tikrą pusiausvyrą, tam tikrą pabaigą. Per kitą 
seansą, jei pamatau, kad kūrinyje yra silpna vieta, vėl įsi- 
gaunu į jį pro tą silpną vietą — įlendu pro spragą — ir 
viską permąstau. Tad vėl atsiranda judėjimas, ir kadangi 
kiekvienas elementas — tik dalis sąveikaujančių jėgų 
(kaip orkestruotėje), viskas gali pasikeisti, tiktai jaus- 
mas, kurį noriu išreikšti, liks tas pats. Juoda spalva labai 
gerai gali pakeisti mėlyną, nes išraiškingumas iš esmės 
priklauso nuo spalvų santykių. Juk nesi mėlynos, žalios 
arba raudonos spalvos vergas; jų tonus galį sukeisti arba 
pakeisti, jeigu tai liepia jausmas, Gali pakeisti jų santy- 
kius, modifikuodamas elementų kiekį, bet nekeisdamas 


133 


jų prigimties, Tai reiškia, kad paveikslas, kaip ir ūnks- 
čiau, bus nutapytas mėlyna, geltona arba žalia spalva, 
tik pasikeis jos kiekis. „Kilogramas žalių dažų yra žales- 
nis negu pusė kilogramo.“ Šiuos Sezano žodžius įrašė Go- 
genas į aukso knygą, kurią mačiau pas Mariją Gloanek 
Pont Avene. Gali arba tiksliau nustatyti spalvų santykius, 
kurie sukuria paveikslo išraiškingumą, arba mėlyną spal- 
vą pakeisti juoda, kaip orkestre trimitas pakeičiamas obo- 
jumi. Viskas priklauso nuo jausmo, kurį nori išreikšti.“* 

Mąstantis improvizatorius, koloristas, kuris kreipiasi 
ne tik į jausmus, bet ir į protą, tikras Prancūzijos daili- 
ninkas, gimęs Puseno ir Delakrua padangėje, teoretikas 
ir mokyklos galva, vis labiau ir labiau reikšis kaip įžy- 
mus šiuolaikinės tapybos įkvėpėjas. Kaip pažymėjo Džinas 
Severinis, „nuolatinis jo stengimasis remtis sena tradici- 
ja (galbūt Bizantijos) ir labai prancūziškas jo dailės cha- 
rakteris jį padarė, galimas daiktas, didžiausiu mūsų laikų 
tapytoju, iš kurio, be abejonės, galima naudingiausiai pa- 
simokyti"?, 


GIMININGUMAS DELAKRUA 


Jo įtaka šiuolaikinės dailės evoliucijai labai didelė, ir 
vienas kubizmo teoretikų, Andrė Lotas, nuoširdžiai tat 
pripažino: „Po impresionistų empirizmo (kurio išvengė 
Renuaras, drausmingas kaip ir Sezanas, nors ir atrodė ne 
toks griežtas) būtinai reikėjo sutvarkyti mūsų spalvos ju- 
timą, kad vėl viskas pasidarytų aišku, o paskui sampro- 
tauti apie paveikslo ir piešinio konstrukciją. Matisas pa- 
dėjo išspręsti daug svarbių problemų, ir to neturime už- 
miršti. Jis figūruoja prancūzų tapybos sode kaip ryški 
gėlė, kartais pernelyg dirbtinė, bet tikrai būdinga nera- 
miausiam dailės istorijos laikotarpiui. 

Tačiau dailininkas, net jeigu jis savitesnis negu Mati- 
sas, niekad nebūna vienišas, Jo ieškojimai, kad ir kokie 


4 E. Tėriade, op. cit., ir neskelbtos Anri Matiso pastabos. 
5 Severini Regionamenti sulle arti figurative 
(Hoepli, Milano, 1936, p. 213). 

būtų ypatingi, sutampa su kelių naujausių dailės mokyklų 
ieškojimais: jam už daug ką skolingas orfizmas ir futu- 
rizmas. 

Matisas vienu metu darė įtaką net tapytojams, ku- 
riems likimas skyrė nedėkingiausią novatorių darbą, — ku- 
bistams," 

Šiandien po ilgo priešinimosi Matisas, atrodo, paver- 
gė ne tik dailininkus, dailės mėgėjus bei kritikus, bet ir 
plačiąją publiką. Ji nebesišaipo ir nebesipiktina; ji žiūri ir 
žavisi. Beje, tai, ką pamatė nuo 1919 iki 1945 metų, jai 
galėjo atrodyti labai toli nuo didžiųjų fovizmo epochos 
deformacijų: ramybės kupini alyvmedžių miškeliai, Pro- 
vanso sodai, gėlės brangiame rytietiškame fajanse, gra- 
žios nuogos tvirto kūno moterys gazelių akimis, gulinčios 
ant įvairiaspalvių šilkinių medžiagų, žiedadulkių pilnas 
oras, būdingas Nicos pajūriui,— kaip atsilaikyti prieš to- 
kias viliones? 

Net menkintojai,— pavyzdžiui, piktaliežuvis Žakas 
Emilis Blanšas, menkinęs ir Delakrua,— turėjo pripažinti 
savo pralaimėjimą, nors ir stengėsi išnagrinėti jo priežas- 
tis: „Retos ir puikios spalvos taip pakeri, kad, nelabai 
matydamas, kas dedasi apačioj, viršuj ir aplinkui, ir ne- 
galvodamas — taip elgiesi priešais kai kurias metro afi- 
šas (?), — gėriesi... Reikia labai savimi pasitikėti, kaip An- 
ri Matisas, kad apsieitum be lako, tačiau koks kruopštus 
darbas, koks nusimanymas ruošiant dažus, kokių sub- 
tilių būdų jis sugalvoja, norėdamas ant didelio ploto už- 
tepti tų pačių dažų sluoksnius ir juos sušvelninti, atmieš- 
ti kitais dažais, jei to reikalauja efektas, šviesa, švieso- 
kaita, išlaikytos aukščiausiose paletės gaidose.“ 

Reikia pasakyti, kad Matiso laimėjimai — aukštesnės 
kilmės. Spalva čia tik dvasios tarpininkė. Išsamiame etiu- 
de „Matisas ir spalva“ Renė Hiuigas pirmas aiškiai nusa- 
kė berdruosius principus, kuriuos išreiškia tokia prancū- 
ziška Matiso dailė. „Šio „revoliucionieriaus" dailė pir- 
miausia atrodo dailė pusiausvyros, kurią kartais sutrikdo 
mėginimas kurti kaip senais laikais, kad geriau būtų iš- 
laikoma pusiausvyra šiandien. Jo, kaip dailininko, kelyje 
nėra nieko, ko reikėtų išsižadėti: viskas atėjo savo lai- 
ku, kaip viskas jo paveiksluose paskirstyta pagal svarbą 

ir turi deramą vietą. Netgi tapytojo sugebėjimai paklūsta 
tam tikrai dvasinei harmonijai; dalyje jo gabumų galima 
atpažinti prancūzų dailę: subtilus tikrovės įspūdžių pa- 
gaulumas, išradingumas, bet ir blaivus protas, kuris la- 
kiai emocijai suteikia tikrumą, panašų į tą, kurį duotų 
metodas, Matisas primena Delakrua, pasak kurio „geni- 
jus eina jam būtinu keliu, paklusęs aukštesniems dės- 
niams“, dailininką apibūdindamas šiais žodžiais: „Tai žmo- 
gus, kuris taip puikiai valdosi, kad sugeba laikytis draus- 
mės... organizuoti savo pojūčius“. 

Neįmanoma trumpiau ir aiškiau nusakyti Anri Mati- 
so dailę ir mintį, kupinus judėjimo, nuolat evoliucionuo- 
jančius, kaip to reikalauja gyvenimas. Nuostabus regumas, 
sveika išmonė, proto kontrolė — štai Matisas, ir net De- 
lakrua vardas nušviečia visą jo kūrybos kelią — Delakrua, 
tokio pat kaip jis tapybos poeto, muziko. 


V 


BALTA IR JUODA 


„Bičių spiečiai'— „Natūra visada su manim“.— Modeliai. — 
Graviūra ir litografija. — Rembrantias.— Knygų meilė— Malar- 
mė.—, Portugalų vienuolė“. 


„BIČIŲ SPIEČIAI" 


Anri Matisas, kaip ir Eženas Delakrua, į kurį jis taip 
labai panašus, nekalbant jau apie subtilų spalvos jutimą, 
savo elgsena, gyvenimu, kupinu orumo, siekimu klasiki- 
nio stiliaus, rytietiška dvasios ramybe ir drauge aistrin- 
gu troškimu rizikuoti, nuolat ieško naujovių. 

Kaip matome, Matiso, taip išjuokto, taip juodinio 
„Laukinių žvėrių narvo“ laikais, jau niekas nemenkina. 
Naujoji dailė per pusę šimtmečio pasiekė tokių laimė- 
jimų, kad aukštuomenė ir net tam tirka dalis liaudiškos 
publikos pagaliau atkreipė dėmesį į kitką, nebe į „Salono“ 
paveikslėlius, ir „Šokio“ autoriaus negalėjo nepripažinti 
didžiausiu šių laikų koloristu. 

Po parodų, kurios nuo 1920 metų buvo rengizmos Riš- 
panso gatvėje, pas Bernheimą, buvo neįmanoma nepaisyti 
kerų, kuriuos spalvos mėgėjams teikė tas burtininkas. Vi- 
si turi sutikti ir sutinka, kad Matiso drobė — tai šventė 
daugumai, kaip ir „nedaugeliui laimingųjų“. Dėl tapyto- 
jo nebesiginčijama. 

Na, o dėl jo piešinių, kaip buvo ir Delakrua, viskas 
yra kitaip. Dauguma juos ignoruoja arba deramai never- 
tina jo baltos ir juodos spalvų variacijų, įmantrių ara- 
beskų, išraiškingų moduliacijų, ruošiančių kelią didelėms 
spalvų simfonijoms, 

Tačiau — tai tinka visiems dailės meistrams — būtų vai- 
kiška, jeigu piešėją mažiau vertiniume negu tapytoją, ir 
net labai kvaila — jeigu piešėjui teiktume pirmenybę. 

Iš tikrųjų abu sudaro nedalomą visumą. Paryžiaus Ma- 
žuosiuose rūmuose, Maskvoje ir ypač Amerikoje galima 
patyrinėti Matiso jaunystės piešinius, moterų aktus — 
šiurkščius, kupinus jėgos, sukurtus su nuožmiu žiaurumu, 
kuris plunksną paverčia skalpeliu... Po to, kai fovistai pa- 
tyrė didelę Van Gogo įtaką savo sąjūdžio pradžioje,— tai 
rodo Dereno „Žvejų valtys" (Maskvoje),— viskas pasikei- 
čia, ir apie tuos 1905—1910 metais plunksna nupieštus — 
brūkšniais, panašiais į kablelius, — aktus Pjeras Kurtionas 
lebai gražiai ir teisingai pasakė: „Tai bičių spiečiai, la- 
kiojantys aplink formą". 

Kai Matiso piešinių linija neberenka medaus po bal- 
tą popierių, kaip bitės po gėles, tada atrodo, kad ji, Kaip 
ir jo Lutapytose drobėse, pertrūksta ir net baigiasi. Val- 
cemaras Žoržas puikiai suvokė šio dalyko reikšmę: „Ma- 
tiso linija mobili. Cal jo dinamizmas — stiliaus efektas? 
Visiškai ne. Ta linija nėra ideali formos riba. Forma, kuri 
vra joje arba kurią ji apibendrina, kartais atrodo tampi. 
Jos kontūras toks paprastas, kad juda arba tarytum ju- 
dinamas įkvėpimo polėkio. Matisas moka priversti byloti 
tuštumas. Jo štrichas dažnai fragmentiškas. Tačiau ranka 
tokia patikima, kad ir tuštumos iškalbingos. Jos geriau 
nei mokyklinis modeliavimas rodo apimties dydį.“! 

Kaip labai skiriasi 1912—1918 metų piešiniai, nupieš- 
ti anglimi arba grafitu, kupini beveik elegiško žavumo, 
kuris dar labiau atsiskleis po kelerių metų nuostabiose 
haremo gėlėse — Anri Matiso odaliskose! 

1935—1939 metais Paryžiuje, savo ateljė Monparnaso 
bulvare Nr. 132, Nicoje, Simjė, tarp prašmatnių įvairias- 
palvių audinių, keramikos, gėlių ir paukščių, Matisas, ap- 
lankęs Okeaniją ir Ameriką, savo grafikoje vis labiau 
stengiasi vaizduoti esminius dalykus, pagal grakštų liek- 
ną modelį nupiešia daugybę piešinių plunksna, subtilių 


1 Henri Matisse Dessins (texte dẹ Waldemar George), Editions 
de Ouatre-Chemins, 1925. 

arabeskų, kurių neapčiuopiamas žavumas primena egre- 
tes arba rojaus paukščius. 

Nors piešinį Miatisui paprastai įkvepia Žmogaus figūra, 
bet ne karią, ypač Pietuose, jis atkreipė dėmesį į palmės 
išlinkius, užsibuvo po kiparisais Renuaro sode arba at- 
vaizdavo tvirtą nuogą modelį alyvmedžių giraitėje... Jo 
škicuose, kurie atrodo paskubom padaryti, bet gerai ap- 
galvoti, viskas — įkarštis, įkvėpimas, šviesa, Kaip, beje, 
ir daugelyje moterų veidų, apibrėžtų elipsiniu štrichu, 
bet puikiai charakterizuotų. 

Tyrinėjant įvairius šio grafikcs meistro kūrybos cta- 
pus, negalima užmiršti paveikslų, nutapytų tuo pat laiko- 
tarpiu, negalima neprisimintį koloristo, Kuriam šie pie- 
šiniai, nupiešti pieštuku arba tušu, pirmiausia buvo pa- 
galbinė priemonė. 

Ilgame savo gyvenimo kelyje, kuriame pasitaikė daug 
kliūčių ir buvo laimėta daug pergalių, Anri Matisas labai 
dažnai parodo tai, ką užsibrėžė piešėjas, kantriai ieškojęs 
ir nagrinėjęs daugybę to paties motyvo variantų. 

Klodas Rožė-Marksas geriau negu kas nors kitas isstu- 
dijavo Matiso grafiką. 

Visų pirma, jis primena, kad šio meistro piešimo me- 
nui dar labiau nei tapybai būdinga pasiaukojimas ir at- 
sižadėjimas. 

„Gali atrodyti paradoksalu, jei nuo tokio harmonijų 
išradėjo kūrybos atsiesime didžiausią jo sugebėjimą — 
spalvą. Tačiau, nagrinėdami būtent Matiso piešinius, ge- 
riau suprasime, kokios drausmės jis laikėsi Kurdamas ir 
savo paveikslus, Reikia pabrėžti, kad instinktyviausios jo 
savybės išryškėja paveiksluose; piešiniai ir graviūros by- 
loja ne tiek apie spontanišką temperamento reakciją, kiek 
apie to temperamento klusnumą valiai.“ 

O štai kas pasakyta menkintojų ir neišmanėlių adresu: 
„Jei štrichas rėžia akį, būkite tikri, kad jis tokio norėjo; 
rakursas, kuris atrodo tiesiog neįmanomas, padarytas sie- 
kiant tam tikros logikos. Visa, kas neinformuotiems apie 
tai žmonėms gali atrodyti klaidinga, tėra pataisa, sąmo- 
ninga deformacija, Visi eskizai, kurie atrodo skubos dar- 
bas, gerai apgalvoti. Dailininkas net numato, kaip sudir- 

gins jo sumanus nerūpestingumas, apsimestinis atsainu- 
mas ir nesiskaitymas su anatomija bei perspektyva. 

Argi galima neigti herojišką tokios pozicijos charak- 
terį ir teisę didžiuotis, kad daugybę kartų įveikei savo 
drovį?"'? 


„NATURA VISADA SU MANIM" 


Visi grafiniai Matiso etiudai iš esmės yra vaizdinio 
pobūdžio. 

„Piešiniai, temos ir variacijos“ su įdomia Aragono pra- 
tarme „Matisas Prancūzijoje“ vaidina tikro manifesto 
vaidmenį. 

Tie piešiniai, sukurti 1941 ir 1942 metais, puikiai pa- 
iliustruoja dailininko žodžius: „Piešiu modelį, kol jis taip 
mane užvaldo, kad galiu improvizuoti'. Bet argi modelis 
jam toks būtinas? „Tikrai keista,— rašo Pjeras Marua, — 
kad Matisas negali apsieiti be natūros." 

Nepamirškime, kad kūryboje Matisui reikia postūmio, 
kurį suteikia moters arba daikto vaizdas. 

Modelis jam gali būti tiek jauna moteris, tiek palmė, 
obuolys, vijoklio šaka, kinų vaza, Liudviko Pilypo stiliaus 
puodelis arba Antrosios imperijos laikų krėslas. 

„Nieko nepadarysi, — pasakė jis Aragonui, — esu iš tos 
epochos, kai buvo įprasta remtis natūra, kai buvo tapo- 
ma iš natūros...” „Natūra visada su manim, mane įkve- 
pia...” — pridūrė jis. 

Ir mėgino paaiškinti, kad tada jam dingsta prieštara- 
vimas tarp kontempliacijos ir veiksmo: „Kontempliatyvus 
veiksmas, veiksminga kontempliacija... kaip čia pasakius?” 

Iš tikrųjų, pasiekęs tobulą meistriškumą, šlovės viršū- 
nę, Anri Matisas ne be pasididžiavimo priskyrė save prie 
primityvų. 

Kadangi visada žinojo, kad piešėjui nėra gražesnio ir 
kartu keblesnio motyvo kaip medis, jis piešė akacijas, 
palmes ir, kalbėdamasis apie tai su Aragonu, kuo tiks- 


2 Claude Roger-Marx Les Dessins dHenri Matisse, 

liausiai pasakė, ko tikisi iš natūros, ką iš jos gauna ir ko 
reikalauja: 

„Juk parodžiau jums piešinius, kuriuos šiuo metu da- 
rau, kad išmokčiau atvaizduoti medį, medžius? Lyg bū- 
čiau niekad nematęs, nepiešęs medžio’... Šiai matau vie- 
ną medį pro langą. Turiu kantriai stengtis suvokti, koks 
išorinis medžio pavidalas, paskui koks pats medis, jo ka- 
mienas, šakos, lapai. Pirmiausia — lapai, išsidėstę simet- 
riškai, vienoje plokštumoje. Paskui — kaip šakos iš- 
linkusios priešais kamieną... Nemanykite, jog noriu pa- 
sūkyti, kad, žiūrėdamas į medį pro langą, stengiuosi jį 
nukopijuoti. Medis — tai dar ir visuma įspūdžių, kuriuos 
jis man daro. Man svarbu ne nupiešti medį, kurį matau. 
Priešais mane yra objektas, keliantis mano sąmonėje ne 
tik medžio vaizdą, bet ir su juo susijusį jausmą. Aš neiš- 
sivaduočiau nuo to jausmo tiksliai nukopijavęs medį, vie- 
nq po kito nupiešęs lapus... O sutapatinęs save su juo 
galiu sukurti objektą, panašų į medį. Medžio ženklą. Bet 
ne tokį medžio ženklą, kurį matome kitų dailininkų kūri- 
niuose, pavyzdžiui, tapytojų, kurie išmokę vaizduoti la- 
piją piešdami 33, 33, 33, kaip liepia skaičiuoti jus auskul- 
tuojantis gydytojas... Tai būtų tik sekimas svetimomis iš- 
raiškos priemonėmis, Kiti yra sumanę savąjį ženklą... Jeigu 
jį perimčiau, vadinasi, perimčiau negyvą dalyką — galu- 
tinį ne savo, o jų emocijų rezultatą.''* 

Aragonas kruopščiai užrašė ir šią Matiso tiesą, „jo 
tiesą": 

„Dailininko kūrybos reikšmė priklauso nuo naujų žen- 
klų skaičiaus, kurį jis ėmė vartoti savo plastinėje kal- 
boje...” 

Nuo pat savo kūrybinio darbo pradžios atsidėjęs di- 
deliems paveikslams (Trečiajai respublikai neteikia gar- 
bės, kad ji to nepastebėjo), „Gyvenimo džiaugsmo" au- 
torius geriau nei kas nors kitas suprato didįjį Burbonų, 
Liuksemburgo rūmų ir Šventųjų angelų koplyčios deko- 


3 „Iki šiol mano dėmesį buvo prikaustęs kamienas ir pagrindinės 
šakos. Be abejo, egzistavo ir visa kita... lapai... bet tik kaip ryšys tarp 
jo pavidalo ir spalvos.” (Matiso žodžiai, užrašyti Aragono.) 

* Aragonas, op. cit, 

ratorių ir gynė jo reikalą, kuris buvo ir paties Matiso rei- 
kalas: 

„Kodėl sakoma, kad Delakrua niekad nepiešė plašta- 
kos?.. Kad piešė tik nagus... va šitokius? Todėl, kad De- 
lakrua buvo didelių kompozicijų tapytojas. Reikėjo tai 
vienur, tai kitur užbaigti judesį, liniją, išlinkimą, arabes- 
ką, kuria baigėsi paveikslas. Jis nubrėždavo liniją iki fi- 
gūros rankos galo ir čia užlenkdavo, baigdavo ženklu, 
girdite, ženklu... visada tuo pačiu; plaštaka, nupiešta ta 
pačia maniera, ne kokia nors ypatinga ranka, o jo sukur- 
ta ranka, nagai“.“ 

Ir Matisas atkakliai gina jo širdžiai artimą piešėją 
Delakrua: 

„Yra dvi dailininkų kategorijos... vieni kiekvieną kar- 
tą piešia rankos portretą, naujos rankos portretą, pavyz- 
džiui, Koro... kiti piešia tik rankos ženklą, kaip Delakrua. 
Vartojant ženklus, galima sukurti laisvą ornamentinę kom- 
poziciją...“ 

Apie savo piešinį — tiksliau, piešimo meną — Anri Ma- 
tisas geriau nei kas nors kitas rašė 1939 metų liepos mė- 
nesio Le Point numeryje: 

„Mano štrichinis piešinys — grynas, tiesioginis emoci- 
jų įsikūnijimas. Tai pasiekiu naudodamasis supaprastinto- 
mis priemonėmis. Štrichiniai piešiniai turiningesni, ne- 
gu gali atrodyti tiems žmonėms, kurie juos laiko eskizais. 
Iš jų sklinda šviesa, Jei žiūri į juos blankioje arba krin- 
tančioje iš šono šviesoje, matai ne tik linijos išraiškingu- 
mą bei sodrumą, bet ir šviesą, atitinkančių spalvas valerų 
skirtumus. Šias ypatybes daug kas pastebi ir esant natū- 
raliam apšvietimui. Tai pasiekiama todėl, kad buvo su- 
kuria etiudų ne tokia griežta kaip plunksna technika, pa- 
vyzdžiui, anglimi arba tušuokliu, kurie padeda perteikti 
modelio charakterį ir jo žmogiškąją išraišką, jį supančios 
šviesos kokybę, aplinką ir visa, ką galima atvaizduoti 
vien piešiniu. Tik tada, kai pasijuntu iškamuotas to dar- 
bo, kuris kartais atliekamas per keletą seansų, ir kai ma- 
no sąmonė pragiedrėja, aš su pasitikėjimu duodu valią 


5 Kiek puikių aktų, kuriems pozavo Lidija ir kurių rankos iš tikrųjų 
atrodo „tik napai“l 

plunksnai. Tada aiškiai jaučiu, kad savo emocijas reiš- 
kiu plastinio meno priemonėmis. Kai jaudri mano linija 
sukuria baltame lakšte šviesą, neatimdama iš jo švelnaus 
baliuino, uš nebegaliu nieko nei pridėti, nei atimti. Pus- 
lapis parašytas — nieko nepakoreguosi. Jei nepakanka- 
mai gerai, belieka pradėti iš naujo kaip akrobatui savo 
numerį“, 

„„Piešinį visada laikiau ne ypalingų įgūdžių lavinimu, 
o priemone intymiems jausmams reikšti ir dvasios būse- 
nai aprašyti, tačiau Nnesudėtiiga priemone, galinčia su- 
teikti paprasiumo ir spontaniškumo ekspresijai, kuri len- 
gvai pasiektų žiūrovo sąmonę. 

Mano modeliai’, žmonių figūros, niekad nėra „statistai“ 
interjere, Jie man svarbiausia darbo tema, Aš visiškai 
priklausau nuo savo modelio; iš pradžių, kai jis dar ne- 
pozuoja, ji stebiu, tik paskuį jam parenku pozą, atitin- 
kančią jo prigimtį. Pasikvietęs naują modelį, pamatau, 
kokia poza jam labiausiai dera, kai jis būna ramus, jau- 
čiasi laisvai, ir jos besąlygiškai reikalauju. Su tomis mer- 
ginomis dirbu keletą metų, kol praeina domėjimasis. Ma- 
no plastiniai ženklai turbūt išieiškia jų dvasios būseną 
(nemėgstu šių žodžių), kuria nejučiomis domiuosi, nes 
kas gi daugiau gali mane dominti? Jų kūno formos ne 
visada tobulos, bet visada išraiškingos, Emocinį domėji- 
mąsi, kurį jos man kelia, rodo ne atvaizduoti jų kū- 
nai, o linijos arba ypatingi valerai drobėje ar popie- 
riuje, sudarantys jų orkestruotę, archiiektoniką. Bet ne 
visi lai pastebi, Galbūt čia sublimuotas geismas, ir gal ne 
visi įstengia tai suvokti.” 

O štai ką atsako Matisas šia tema Gertrūdai Stain, kal- 
bėjusiai apie jo pozuotojas su savo jauna tarnaite. 

„Vienam žmogui, kuris kalbėjo, kad aš nematau tokių 
moterų, kokias vaizduoju, atsakiau: „Jei sutikčiau tokią 
moterį gyvenime, išsigandęs pabėgčiau“. Visų pirma, aš 
kuriu ne moterį, o paveikslą. 


ê Neatsitiktinai Matisas buvo lygineczmas su garsiuoju 1930 metų 
žonglieriumi Rasteliu. Matisas tada pasakė: „Ne, aš greičiau akrobaias . 
7 Matisas visada pasirinkdavo nuostabiai gražias pozuotojas. 

Nors mano piešiniuose ir nėra kryžminiais štrichais 
perteiktų šešėlių ir pustonių, neatsisakūu valerų žaismo, 
moduliacijų. Moduliuoju storesniu arba plonesniu štri- 
chu ir ypač plotais, kuriuos tas štrichas apibrėžia popie- 
riuje jų neliesdamas. Tai labai gerai matyti Rembranto, 
Ternerio ir apskritai koloristų piešiniuose. 

Žodžiu, dirbu nesiremdamas jokia teorija. Suvokiu tik 
priemones, kurias vartoju, ir mane skatina idėja, kuri 
kaip reikiant paaiškėja man kuriant paveikslą. Anot Šar- 
deno: „Tepu dažus (arba juos nuimu, nes daug skutu), 
kol išeina gerai". 

Nupiešti paveikslą atrodytų toks pat logiškas veiksmas 
kaip ir pastatyti namą, jei vadovausiesi gerais principais. 
Žmogiškąja dalyko puse nereikia rūpintis. Ji arba yra, 
arba jos nėra. Jeigu yra, ji vis tiek nuspalvina kūrinį...“ 


GRAVIURA IR LITOGRAFIJA 


Geriausios Matiso piešinio savybės išryškėja graviū- 
roje ir ypač litografijoje. Matiso graviūros — labai reikš- 
minga jo kūrybos dalis. Kataloge, kurį 1932 metais suda- 
rIė jo duktė, ponia Diutiuji, suminėti keturi šimtai darbų 
(sausa adata, ofortai, litografijos). Šiandien būtų galima 
jų suskaičiuoti daugiau kaip aštuonis šimtus. 

1932 metais Klodas Rožė-Marksas žurnale Print Col- 
lector's Guaterly paskelbė svarbią studiją apie Matiso rai- 
žytinius kūrinius. Kas norės kalbėti apie Matisą graverį 
ir litografą, turės ja naudotis. 

Pirmuosius bandymus šioje srityje jis padarė 1903 me- 
tais; tai buvo sausos adatos estampai. Jo modeliai iš pra- 
džių — kampuoti, agresyvūs: tuo laikotarpiu jis atmeta 
dailumą ir siekia tik išraiškingumo, Dirbdamas smarkiai 
atakuoja varį, dažnai jį net subraižo. 

Kaip ir piešinius, sausos adatos estampus bei ofortus 
jis visada kūrė iš natūros ir niekad pagal savo paties pa- 
veikslus; juos itin dažnai nutapydavo vėliau. Pirmas at- 
spaudas padaromas teptuku ant vario arba lako; paskui, 
dar nepasišalinus modeliui, adata nubrėžia šiuose eski- 

žuose, kas svarbiausia,— keletą linijų, kuriomis paprastai 
apvedamas veidas arba nuogas kūnas. ‚Jokios brūkšniuo- 
tės, tiktai kontūrai. Iš pradžių stebiesi matydamas, kad 
toks koloristas atsisako vienos žavingiausių oforto savy- 
bių — valerų orkestruotės, moduliacijų. Tačiau, kaip pa- 
veiksluose jis labiausiai mėgsta išsireikšti lygiomis spal- 
vomis, taip supaprastina savo techniką ir graviūroje, daž- 
niausiai labai mažų matmenų plokštes pritaikydamas prie 
apimties, kurią įteigia mobilus, virpantis tonas." 

Žinomi tik du ar trys medžio raižiniai, Matiso sukurti 
apie 1906 metus. Tačiau nuo 1905-ųjų jis daug piešė li- 
tografiniame akmenyje, be to, linoleume. 

Zenefelderio* metodas jo piešiniui suteikia sodrumą ir 
apimtį. Tai, be abejo, ne greitomis padaryti eskizai, etiu- 
dai, bandymai, variantai, o užbaigti kūriniai, kuriuose 
kruopščiai atvaizduotas valerų žaismas ir labai išgrynin- 
ta forma apvesta storu kontūru. Nors odaliskos akmenyje 
nupieštos juodais ir baltais tonais, jos turi spalvą, kuri 
kartais prilygsta jų seserų, nutapytų odaliskų, spalvai. 

Klodas Rožė-Marksas teisingai pažymėjo, kad iš dau- 
gelio šių litografijų galima spręsti, jog dailininkas sten- 
gėsi perteikti įvairiausių medžiagų faktūrą, lyg protar- 
piais būtų norėjęs įrodyti, kad jam labai lengva kūrinį 
„Užbaigti“ (ta žodžio prasme, kurią paprastai suvokia pu- 
blika) ir visiems patikti. 

Šiuo atžvilgiu labai reikšmingas albumas „Šokėjos“, 
išleistas 1927 metais, kaip ir labai „apdorotas“ moters por- 
tretas, kuriame Matisas stengėsi išryškinti įvairiausių me- 
džiagų — plaukų, kailinių, perlų vėrinių — spindesį ir fak- 
tūrą. Tai iš tikrųjų stebina tokioje elipsinėje kūryboje. 


REMBRANTAS 


Šią magiją siesime su balto ir juodo tonų piešinio ypa- 
tingumais. Balta ir juoda... Praėjusio amžiaus pabaigoje ir 
šio amžiaus pradžioje originalioji litografija, kuriai po 

8 Claude Roger-Marx The engraved Work of Henri 
Matisse, Print Collector's Guaterly (1932 m. gruodžio nr.). 

ilgos užmaršties tarsi padėjo atgimti tokie litografai kaip 
Liunua*, tapytojai kaip Lotrekas, Bonaras, Viujaras ir Mo- 
risas Deni, daugiausia dėmesio skyrė spalvai. Ateitis iš- 
saugos šiaš dvasingas plokštes, kurių vaiskioš špalvos mir- 
guliuoja kaip drugio sparniukų žvynėlių, liekznčių ant 
pirštų. 

Tačiau Matisas litografas akmenyje ieško ne tviskan- 
čių ir subtilių spalvų harmonijos. Naudodamasis baltos ir 
juodos spalvų gama, jis nori susumuoti savo ieškojimų 
grafikoje rezultatus, nustatyti vingiuotą arabeskos liniją 
ir perteikti jausmus, kurie jį apima, kai mato gražią mo- 
terį, pasipuocšusią rytietiškais audiniais ir brangenybėmis, 
tarp prabangios keramikos ir nuostabių gėlių. 

Šimtas metų iki Matiso ir net iki meistro, sukūrusio 
„Alžyro moteris“*, didis Prancūzijos tapytojas Engras, nie- 
kada nebuvęs islamo šalyse, irgi susidomėjo paslaptingu 
odaliskų gyvenimu, ir jos tapo jam įkvėpimo šaltiniu ku- 
riant ne tik drobes, bet ir litografijas, kurių technika pa- 
naši į Anri Matiso išraižytų akmenyje odaliskų. 

Įdomu, kad abu šie meistrai, daug dėmesio skyrę ara- 
beskoms piešinyje ir paveiksluose, teikė didelę reikšmę 
tūriams. Sakytum nega'ljo nepaklusti medžiagos reika- 
lavimems. Sakytum graveris, daug amžių ne veltui rašęs 
sculpsit'?, galų gale turi paklusti pagrindiniams skulptū- 
ros dėsniams ir dirbti „žiūrėdamas visumos, kaip senovės 
meistrai“... ir kaip Domjė. 

Čia, kaip ir tapyboje, Metisas stengiasi sekti didžiųjų 
praeities meistrų pavyzdžių, ypač Rembranto, kuriuo, kaip 
pažymėjo Aragonas, labai domėjosi: „Aš maniau, jog Rem- 
brantui nereikėjo bandyti popieriaus, kad būtų nustatyta 
jo kokybė; nirmos jo ofortų atlikimo stadijos labai įdo- 
mios šiuo atžvilgiu — nurodoma, kiek atspaudų galima 
daryti... 

Kaip žinoma, Rembrantas daug dėmesio skyrė popie- 
riui. (Prisiminkime garsųjį graviūros „Šimtas florinų“ èt- 
spaudą kinų popieriuje.) Ne mažesnę reikšmę popieriui 
teikė ir Matisas. Klodas Rožė-Marksas rašo, kad kiekvic- 


9 Delakrua. (Vert. past.) 
10 Sculpsit — iškalė, išraižė, išgraviravo. (Lot.) 

nas atspaudas buvo daromas be galo kruopščiai, prižiū- 
rint pačiam dailininkui arba jo dukteriai, labai gražiame 
indų popieriuje. 

Čia Matisas galėjo laisvai reikšti baltai spalvai mei- 
lę, apie kurią Aragonas labai vykusiai pasakė, rodydamas 
į Matiso buto lubas Simjė: „Tai baltas dangus. Popierinis 
dangus. Balto popieriaus dangus. Matiso dangus.“ 

Paminėjau Matiso dukterį, kuri vaikystėje buvo va- 
dinama „Margo“ ir vėliau tapo Žoržo Diutiuji žmona. Mar- 
gerita Matis ne tik parašė puikių puslapių apie tėvo lito- 
grafijas, bet ir matė, kaip daugelis jų buvo sukurta ir at- 
spausdinta; tad jos paliudijimas šiuo atveju ypač vertin- 
gas. Kas tyrinėja Matiso litografo dailę, turi prisiminti 
jo dukters išvadas: 

„Anrį Matiso litografijos niekuo nesiskiria nuo jo ki- 
tų juodos ir baltos spalvų darbų. Jo visiškai netraukia 
amato kombinacijos, įmantri virtuvė, gundantys efektai, 
nevilioja akmens ir litografinio pieštuko išmonės. Jis pie- 
šia naujomis priemonėmis, ir tiek. Daro tą pat kaip pap- 
rastu pieštuku popieriuje: pateikia mums plokštes, kurias 
ruošė iš lėto ir kurioms užbaigti kartais reikėdavo daugy- 
bės seansų, — tai trukdavo keletą metų. Juodumai tokiuo- 
se atspauduose tamsėjo pamažu, tarpais staiga patamsė- 
davo, ir trintuką tada pakeisdavo rūgštis ir šlifavimas 
pemza. 

Šitaip, kruopščiai tyrinėjant modelį, vienas po kito iš- 
ryškėja visi jo elementai. Atsiranda glaudus ryšys tarp 
subjekto ir balto lakšto, kai pradeda ryškėti tūriai ir juo- 
da spalva ima spinduliuoti. Tada, jei rezultatas patenki- 
namas, susiformuoja vientisas, be įskilimų, lygiai rezo- 
nuojantis kūrinys." 

Duktė rašo taip pat gerai kaip ir jos žymusis tėvas, — 
o tai daug ką sako, —ir koks komentaras galėtų prilygti 
šiam dukters paliudijimui, kuris yra paliudijimas ir tik- 
ros menininkės, visais atžvilgiais vertos garsiosios pa- 
vardės, 

„Matisas pirmiausia pažaboja tai, kas priešintųsi jo kon- 
trolei, ir neduoda valios savo vaizduotei. Tačiau būtent 
per tuos ilgus tyrinėjimus staiga — galima sakyti, vienu 

akimirksniu — susikuria graviūros, kuriose viską lemia 
vien štrichas arba paryškina lesiruotė...“ 

Šios dažnai tokios nuostabios graviūros dailininkui, 
matyt, buvo savotiška pramoga — poilsis — sunkiame di- 
džiosios kūrybos kelyje, nuženklintame ilgai brandintų 
šedevrų. 

„Už kai kurias iš jų mes turime būti dėkingi toms lai- 
mingoms akimirkoms, kai, tapydamas paveikslą, reikalau- 
jantį didelės įtampos, dailininkas ilsėdavosi. Sukurtos to- 
mis vidinio atsipalaidavimo akimirkomis, kai linijos ta- 
rytum nebevaldo piešiančiojo sąmonė ir ji nusibrėžia pati, 
graviūros staiga išryškėja kaip momentinė fotonuotrauka, 
ir kiekviena tiesė, kreivė arba spiralė pasidaro reikšmin- 
ga, o tūriai, apibrėžti arabeskos,— kupini jėgos ir šviesūs. 
Atsiradus pusiausvyrai tarp įvairių siužeto komponentų, 
pasiskirsto planai, susidaro erdvė. Jausmas čia vaidina 
didžiausią vaidmenį; šviesą sukuria tik jaudulys, gyvybės 
plazdėjimas.“ 

Margeritai Diutiuji teko žiūrėti, kaip spausdinamos 
šios litografijos pas tris įžymius specialistus, kuriuos pa- 
žinojau ir labai gerbiau; tad ji čia pateikia labai vertin- 
gų techninių receptų, kurie išliks ateičiai. Galima tik ža- 
vėtis jos tono ir išraiškos delikatumu: 

„Spausdinant šias litografijas, būtina laikytis visų dai- 
lininko pageidavimų; labai svarbu, kad akmuo nepatirtų 
jokios prievartos. Reikia atsižvelgti į jo jautrumą: jis la- 
bai savotiškai reaguoja, ir su juo reikia elgtis ypač at- 
sargiai...“ 

Kokio kruopštumo, atsargumo reikalauja tokie stebuk- 
lai, litografijos meno šedevrai! 

„Kartais jos (šios litografijos), padarius keletą atspaudų, 
reikalauja ilgo poilsio periodo, kad įgilintos dalys ne- 
užaktų. Kitais atvejais, kad visi atspaudai būtų ryškūs, 
reikia jų padaryti daugiau, negu numatyta, bet retai ka- 
da per penkiasdešimt, kartais net mažiau. Kiekvieną at- 
spaudą reikia palyginti su leistu spausdinti pavyzdžiu, 
padarytu keturių rūšių popieriuje: kinų, japonų ir dvie- 
jų spalvų Aršo popieriuje. Tokiuose kūriniuose, išėjusiuo- 

se iš Klo, Diušatelio ir Murlo spausdinimo staklių, atsi- 
spindi Matiso ieškojimai ir teigiamos savybės, kurios at- 
siskleidė per pusę šimtmečio darbo.“!! 


KNYGŲ MEILĖ 


Kaip galima mėgti spalvas nebranginant baltos? Bal- 
tos spalvos pomėgis, kurį Brakmonas laikė viena iš pa- 
grindinių sąlygų gražiai graviūrai sukurti, kaip ir aukšta 
dailininko kultūra ir mokėjimas suprasti rečiausius teks- 
tus, anksti paskatino Matisą prisidėti prie didžiojo pran- 
cūzų knygos atnaujinimo sąjūdžio, kuris kilo šio amžiaus 
pradžioje, bet suklestėjo tik 1917—1950 metais. 

Kalbėjau apie šio amžiaus pradžią. Iš tiesų pirma Ma- 
tiso iliustruota knyga, Pjero Reverdi ,„Užsimaskavę žokė- 
jai“, išėjo 1900 metais!?. 

Galima tvirtinti, kad iš pat pradžių — čia turiu galvo- 
je puikius, papuoštus miniatiūromis rankraščius tiek Ry- 
tų šalyse, pavyzdžiui, nuostabioje vienos Stambulo meče- 
tės bibliotekoje, tiek Vakaruose — Prancūzijoje, Anglijoje, 
Ispanijoje ir Italijoje, — knygos apipavidalinimas dažnai 
būna arba dekoratyvinio pobūdžio, arba įkvėptas tek- 
sto. 

Kartais apipavidalinimas netgi neturi jokio ryšio Su 
literatūros kūriniu, kurį puošia, pavyzdžiui, originaliame 
(turiu jį po akimis) Paladžio veikale „Keturios knygos apie 


1 Henri Matisse. Litographies rares. Notice de Mar- 
guerite Duthuit-Matisse (Berggruen et C'*, Paris, 1954). 

i2 Štai Matiso iliustruotų knygų sąrašas, kurį man pateikė Pjeras 
Reverdi: Pierre Reverdy Les Jockeys camoutlės (apie 1900); 
Mallarmé Poésies (Skira, 1932); Joyce Ulisses (Macy ed., 1935); 
Montherlant Pasiphaë (Fabiani ed., 1944); Tristan Tzara Le 
signe de la vie (Bordas ed., 1946); Visages, accompagnés de 
poésies de Pierre Reverdy (Editions du Chêne, 1946))Lettres de la 
Religieuse portugaise (Tériade ed., 1947); Charles d'Orléans 
Poésies (Tériade ed.) Aragon L'amour dElsa (Les XXX 
Bibliophiles de Lyon); Jazz (Tériade ed.); Baudelaire Fleurs du 
mal (La Bibliothèque française); Ronsard Florilège des 
Amours (Skira ed.); André Rouveyre Envers (Le Bellier); Renė 
Char Artisse (Zervos ed.); J. A. Nau Poésies antillaises. 


149 


architektūrą“, išleistame Vienoje 1570 metais Dominiko 
de Franceskio, kur, lyg čia būtų iliustruojamas Aretinas, 
raidė „L“ vaizduoja barzdotą vyriškį, besimeilinantį jaunai 
moteriai iškalbingomis šlaunimis. 

Taigi, kai, vaidindamas šėtono advokatą, Matisą pa- 
siteiravau: „Ar knygą apipavidalinti jūs ėmėtės kaip ilius- 
tratorius ar kaip dekoratorius?“, nustebau išgirdęs atsa- 
kymą: „Kaip dekoratorius“. 

Šiuos žodžius, pasakytus tapybos meistro, kuris yra 
ir knygos apipavidalinimo meistras, verta paaiškinti. 

Anri Matisas noriai su tuo sutinka ir patikslina savo 
mintį apie knygos apipavidalinimą: 

„Mano nuomone, jūs teisingai darote, kad skiriate 
knygos iliustravimą nuo dekoravimo. Knygos nereikia 
papildyti imituojamomis iliustracijomis. Dailininkas, ir ra- 
šytojas turi dirbti išvien, tačiau be painiavos, lygiagre- 
čiai. Piešinys turi būti plastinis literatūros kūrinio ekvi- 
valentas. Sakyčiau, ne pirmas ir antras smuikas, o kon- 
certinis ansamblis,“ Iš 

Šiuo atveju Matisas visiškai sutaria su buvusiu savo 
kelionių po Rausvąją pakrantę draugu Aristidu Majoliu, 
irgi vienu didžiausių šiuolaikinės knygos dailininkų. Ma- 
tisas man pasakojo, kaip šis parodė savo pirmąsias kom- 
pozicijas Vergilijaus ,„Bukolikoms“, kupinas paprastos 
harmonijos, muzikinio ritmo. 

Priešingai negu tokie dailininkai kaip Bonaras, kuriam 
labai mažai rūpėjo,— pavyzdžiui, iliustruojant Verleno 
„Lygiagrečiai“, — kaip Ambruazas Volaras išdėstė jo lito- 
grafijas ir sutvarkė tipografinę architektoniką, Matisas, 
prisipažinęs man esąs „aistringas bibliofilas“, nors ir „ne- 
daug turįs knygų“, nieko nepalikdavo atsitiktinumo valiai, 

Imkime Reverdi „Veidus“. Jau iš viršelio matyti, koks 
dailininkas čia prikišęs nagus. Po violetinės spalvos ant- 
rašte net nereikia parašo „Matisas“, kaip, beje, ir po fron- 
tispisu bei užsklanda, išraižyta linoleume; dėl to susidaro 
jėgingumo įspūdis, kuris primena negrų dailę. 


13 Neskelbta. 

Dailininko ranką jaučiame kiekviename puslapyje, ne 
tik jaudinarčiuose ,„Veiduose“, litografijose, kurias gražiai 
atspaudė sangvinu broliai Murlo, bet ir violetinių inicialų 
išraitymuose. 

Visiškai natūralu, kad „Šeno“ leidykla laikė savo parei- 
ga paskutiniame lape nurodyti, jog tas šiuolaikinės kny- 
gos šedevras, atspaustas Fekė ir Bodjė spaustuvėje, su- 
kurtas pagal Anri Matiso maketą. 

Kitas klausimas, keliąs daug ginčų bibliotekų pasau- 
lyje: „Ar jūs, spalvos burtininkas, esate spalvotų knygų 
šalininkas?" — „Žinoma,— atsakė Matisas,— bet... juodas 
tonas irgi labai gražus ir gali būti labai spalvingas.“ 

Kadangi ši problema labai svarbi, klausinėjau toliau: 
„Gal pažinojote Brakmoną? Jūsų balta spalva tokia iš- 
raiškinga ir atitinka jo skelbiamą formulę. Ar jums taip 
pat atrodo, kad gražiai apipavidalinti leidinį galima vien 
balta ir juoda spalvomis?“ Anri Matisas atsakė: „„Brak- 
mono nepažinojau, bet labai gerai suprantu jo tvirtini- 
mą. 

Aišku, tokiam koloristui kaip Anrį Matisas nelengva 
atsisakyti polichromijos net knygoje, ir galima manyti, 
kad „Šešiolika paveikslų“ (1939—1943), kurių spalvotas 
reprodukcijas išleido „Šeno“ leidykla su puikia Andrė Le- 
žaro pratarme, arba Verve numeris (IV tomas, Nr. 13), 
pavadintas „Apie spalvą“, dailininką, sukūrusį viršelį, 
frontispisą („Ikaro kritimas“) ir titulinį lapą, galėjo visiš- 
kai patenkinti, nors tie veikalai buvo dokumentinio po- 
būdžio, o ne knygos apie meną tikrąja šio žodžio prasme, 

Beje, 1946 metais Matisas išdėstė savo požiūrį į kny- 
gos apipavidalinimą. Jo straipsnelį „Kaip aš apipavidali- 
nau knygas“ paskelbė „Skiros“ leidykla reikšmincoje ,„Pa- 
ryžiaus mokyklos tapytojų ir skulptorių, knygos iliustra- 
torių antologijoje“. Užsimindamas apie jo iitogratijomis 
apipavidalintas knygas — Ronsaro „Meilės lyriką“, ,„Por- 
tugalų vienuolės laiškus“, Bodlero „„Piktybės gėles“ ir Re- 
verdi ,Veidus“,— Matisas pareiškė, kad šie veikalai, nors 
atrodo skirtingi, buvo sukurti remiantis dviem pagrindi- 
niais princinais: 

1. Knygos apipavidalinimas priklauso nuo teksto lite- 
ratūrinio pobūdžio. 

2. Kompoziciją sąlygoja elementai, pavartoti atsižvel- 
gus į jų dekoratyvines savybes: juodą, baltą ar kitokią 
spalvą, graviūros stilių, šriftą, — šiuos elementus nustato 
harmonijos reikalavimai, kurie paaiškėja darbo metu. Tai 
padaroma tik supratus tekstą ir padedant įkvėpimui. 

Aragonas ne kartą rašė, kaip gražus tekstas gali pa- 
veikti Anri Matiso vaizduotę. 

Pirmiausia — apie Ronsaro „Meilės lyriką“ (Les Amo- 
urs), kurios Aragonas — galbūt ne dėl literatūrinio pobū- 
džio motyvų — atrodo, nemėgsta: „Šiuo metu (1942—1943) 
Anri Matisas kuria piešinius Ronsarui... Aš tariau Mati- 
sui (prieš tai, kai jis nepalankiai atsiliepė apie Renesan- 
so tapybą): „O ką jūs turite bendro su tuo Renesansu? 
Potraukį prie antikos?..“ Jis nieko neatsakė, tik paklau- 
sė: „Jūs taip manote?“ Parodė savo pirmus piešinius. Mo- 
teri. Kitą moterį. Arba tą pačią. Paskui veidus, apibrėž- 
tus viena linija, maskaronus kaip atsklandas kiekvienam 
eilėraščiui. Šie veidai, šis vis tas pats veidas, neturintys 
didesnės reikšmės negu išradingas inicialas, tokie grafiš- 
ki — tiesiog puošmenos... Kelią į Ronsarą Matisas susi- 
rado pats, Meilė, Elena. Po Matiso į Ronsarą gal bus žiū- 
rima kitaip, kaip į senovinį šilką „su laiko balzamu". (Ara- 
gonas čia cituoja Malarmė.) 

Kitas prancūzų poetas, Dantės ir Šekspyro biografas 
Luji Žilė, kalbėdamas apie Ronsaro „Meilės lyriką“, Ma- 
tisą giria santūriau: 

„Prieš pusmetį (straipsnis išspausdintas 1943 metų va- 
sario 23 dieną) jis baigė iliustruoti Ronsarą, kaip anks- 
čiau iliustravo Malarmė. Buvo numatęs penkiasdešimt 
piešinių; nupiešė triskart daugiau. Pakabinti ant sienos la- 
pukai sudaro žavų frizą: spiečius šypsenų ir malonių vei- 
dų, puokštės, balandžiai, torsai, bučiniai, apsikabinimai, 
idilės, Elena, Marija, Kasandra — visos jo mylimosios. 
Burtininkas atgauna antrąją jaunystę. Jis susikviečia ap- 
link savo lovą poeto meilužes. Jos ateina pas jį, į belve- 
derį, tartum jūros pagimdytos deivės, ir saulė dalyvau- 
ja puotoje." 

Dėl Bodlero — jokių abejonių. Juk negalima pamiršti, 
kad viena iš pirmųjų didelių Matiso kompozicijų savo pa- 

vadinimu ,„Prabanga, ramybė, geidulingumas“ siejosi su 
„Kvietimu į kelionę" “. 

Šia proga Aragonas primena „Matiso nupieštą Bodle- 
ro portretą Malarmė ‚Bodlero kapui". 

Na, o dėl Aragono pasakymo, kad „Estetinių įdomy- 
bių“ autorius būtų „„garbinęs“ Matisą, jei būtų galėjęs su- 
sipažinti su jo kūryba, tai, nors toks tvirtinimas gana drą- 
sus, tam, kas žino, koks puikus buvo Bodlero skonis, sun- 
ku nepritarti šiai nuomonei: „Kad Bodleras Matisą būtų 
garbinęs, pabrėžiu „garbinęs“, tatai akivaizdu. Aš stebiuo- 
si, kad „Švyturių“ pabaigoje nerandu dar vieno posmo — 
posmo apie Matisą. Spraga, kurią derėtų užtaisyti...“ 

Šią spragą užtaisė Aragonas 1947 metų rugsėjo 25 die- 
ną septyniuose gražiuose posmuose, paskelbtuose Les 
Lettres frangaises. Čia didysis lyrikas Aragonas Matiso 
vardu tartum išreiškė „Šokio“ kūrėjo poetiško ir raiškaus 
meno esmę. 


Savo rankomis tau išdraikysiu aš plaukus, 
Savo rankomis dienai nupiešiu spalvas. 
Kambary nuo atodūsio burės išplaukia, 
Aš rytojų regiu lyg svajones melsvas. 


Panaši į belaisvę yra man gėlelė, 

Nuo nuogumo ir grožio suvirpa širdis. 

Aš žiūrėdamas laukiu: tarytum suknelė 
Nusileidžia ant žemės ji kaip debesis. 

Aš paaiškinu žingsnių vienodų aidėjimą, 

Aš paaiškinų pėdsaką, paliktą vėjo laukuos, 
Aš paaiškinu visą pasaulio švytėjimą, 

Aš paaiškinu saulę, suspindusią tavo plaukuos. 
Aš paaiškinu piešinį juodą prie atviro lango, 
Aš paaiškinu paukščių lakiojimą, metų laikus, 
Aš paaiškinu augalo laimę, gyvybę jo blankią, 
Ir namus aš paaiškinu gyvus, tykius. 


Aš paaiškinu visa, kas skamba, kas žydi, 
Palytėjimą moters, švelnius jos pirštus. 
Begalybę daiktų, juos sunku apsakyti, 
Aš paaiškinu esmę daiktų, jų saitus. 


Aš paaiškinu formas, akimirkų blyksnį, 
Aš paaiškinu popieriaus baltus lapus, 
Aš paaiškinu medžio troškimą išlikti, 
Aš paaiškinuų virpesius lapų slopius. 
Pripažįstu aš tiesą, ir šviesą, ir visa, 
Suprantu šio pasaulio laikus nelengvus, 
Aš ir viltį tapau akyse, kad Matisas 
Pasakytų, kaip jos pasiilgęs žmogus““. 


Beje, Šarlio Kamueno dėka,— jis malonėjo man pa- 
teikti Anri Matiso laišką, rašytą Vanse 1944 metų rugsėjo 
6 dieną, — sužinojome paties maestro nuomonę apie Bod- 
lerą. Kamuenas labai mėgo Bodlerą (reikia pabrėžti, kad 
daugelis tapytojų — itin išsilavinę ir apsiskaitę), tad se- 
nas jo draugas Matisas jam rašo, kaip iliustravo „Pikty- 
bės gėles": „Iliustravau tavo gerą bičiulį Bodlerą. Pada- 
riau, pritaikydamas parinktiems eilėraščiams, trisdešimt 
penkias išraiškingų veidų litografijas, Tai ne tas, ko pa- 
prastai laukiama iš iliustracijų šio poeto eilėraščiams. 
Lengva būtų sugalvoti seriją į viršų iškeltų daugiau ar 
mažiau įmantriai susuktų kojų. Tikiuosi, kad miesčionys 
nebus tokie reiklūs ir deramai įvertins netikėtą mano dar- 
bą. Gali tai pasakyti Daranjesui, kai jį pamatysi.“!? 

Kitas poetas, sužavėjęs Matisą, buvo Malarmė; „Gyve- 
nimo džiaugsmo“ autorius laikė savo pareiga sukurti ilius- 
tracijas jo eilėraščiams. 

Ir štai Aragonas mums parodo, Kad šis didis plastikos 
meno atstovas, progai pasitaikius, gali būti subtiliausias 
literatūros kritikas: 

„Apie Malamė neturiu ką pasakyti, nes Matisas jau 
užbėzo man už akių — iliustravo jo eilėraščius. Anądien 
jam sukėlė rūpestį: 

Plaukais šilkų su laiko balzamu, 
Išsekus chimera, tu narsiai 


4 Vertė H. Bakanas. 

Iš Neskelbta.— Daranjesas, įžymus graveris, apsiėmė išspausdinti šį 
Bodlero eilėraščių rinkinį savo spaustuvėje Žiuno gatvėje, kur kaimy- 
navo su Kamuenu ir Galani, 

Iškelsi savo nuogą torsą 
Virš veidrodinių jūros vandenų““, 


Matisas man tvirtina, kad šis ketureilis Keistai... pri- 
mena Gotjė rinkinio „Emaliai ir kamėjos“ ketureilį: 


Tolumoje pakyla debesis, 

Jo forma žydrumoj ryškėja, 
Visa nuoga, išbalusi, skaisti 
Iš ežero bangų išnyra fėja“. 


Matiso nuomone, priduria Aragonas, „šį Ketureilį Ma- 
larmė tikriausiai žinojo: „Bet, anot jo, juk nesi kvailas, 
nekartoji, ką kas pasakė praeityje... Jis duoda suprasti 
štai ką: Malarmė būtų buvęs kvailas, jei į savo ketureilį 
būtų idėjęs „torsą“, kuris kyla iš ežero, tapusio veidro- 
džiu; ne, jis pasitenkino „ševeliūra“. Šis debesis, Gotjė tor- 
sas, Malarmė ševeliūra labai toli nuvedė dailininko vaiz- 
duotę. Jis parodė man seriją piešinių, besibaigiančių šia 
moterimi, kurį atitrūksta nuo debesų ir kurios plaukai iš- 
kyla, lyg sujungdami dvi poetines mintis.“ !š 

Pridursime,— ir to užteks nustatyti erdvei, skiriančiai 
šiuos du ketureilius,— kad Gotjė savo posmuį įkvėpimo 
sėmėsi iš dar sekusio Engru dailininko Šaserijo „(Veneros 
Anadiomenos" ir kad geriausias Malarmė ketureilio egzc- 
getas buvo Matisas. 


„PORTUGALŲ VIENUOLĖ“ 


„Portugalų vienuolės laiškų“ litografijos, trejų metų 
susikaupimo ir apmąstymų vaisius, visiems laikams liu- 
dija išskirtinius Anri Matiso, kaip knygos komentatoriaus 
ir apipavidalintojo — žodžiu, įos architekto, gabumus. 


16 Vertė H. Bakanas. 

17 Vertė H. Bakanas. 

18 Henri Matisse Dessins, Thèmes ei Variations, pré- 
cédés de Matisse-en-France, par Aragon 

Koks keistas susitikimas: vienas priešais kitą — aistra 
deganti Mariana Alkoforado, ta pati luzitanė vienuolė, 
kurį mylimam vyriškiui sušuko: „Aš pajutau, kad jūs man 
ne toks brangus kaip mano aistra“, ir Anri Matisas, Simjė 
atsiskyrėlis, pasiekęs šlovės ir dvasios giedrumo viršūnę, 
vienas tų dailės meistrų, apie kuriuos Baresas man pasa- 
kė, kad tokie didūs jie būna tik nešdami metų naštą! 

Rezultatas: neprilygstamai puikus monumentas. 

Šiame knygos šedevre — niekad žodis „šedevras“ tik- 
rąja jo prasme nebuvo taip savo vietoje kaip čia — kiek- 
vienam meilės laiškuį skirta du pagrindiniai dekoratyvi- 
niai motyvai: augalinis ornamentas, kuriame vyrauja 
raudonas kaip kraujas, beveik Afrikos karščio kupinas 
granatmedžio žiedas, ir vienuolės veidas, visada vienodas 
ir visada kitoks, atspindintis širdies aistras, susižavėjimą, 
nerimą, viltį, skausmą, nusiminimą, pyktį, atlaidumą, rezi- 
gnaciją — ištisą meilės tragediją, slypinčią po atsiskyrėlės 
gobtuvu. 

Keliais viską nusakančiais štrichais dailininkas sukūrė 
nuostabius portugalų vienuolės portretus. Matisas prieš 
tai lankėsi Magribo šalyse ir matė musulmonių moterų, 
apsigaubusių čadra; prie jo, sunkiai sužeisto, patalo len- 
kėsi gražus veidas dominikonės, sesers Žak Mari, kuri 
prieš įstodama į vienuolyną jam pozavo, ir dailininkas at- 
kūrė jos pagrindinius bruožus savo eskizuose. 

Vienas profilis, pasuktas į dešinę ir sudarytas tik iš 
penkiolikos štrichų, pasižymi primityvo švelnumu, o kiti 
veidai, atvaizduoti anfas arba trimis ketvirčiais, susimąstę 
arba sielvartingi, gosliomis lūpomis, nerimastingu žvilgs- 
niu, ypač su vienuolės galvos apdangalu, tokiu panašiu 
į musulmonių moterų, primena veidus atsivertusių į ka- 
talikybę maurių, kurios El Greko laikais Tolede arba San- 
ta Maria la Blanca bažnyčioje atlikinėjo mosarabų 
apeigas. 

Beje, Matisui turime būti dėkingi ne vien už „Portuga- 
lų vienuolės laiškų“!? taurių veidų seriją, rafinuotą gėlių 
dekoraciją ir dideles, grakščias, kaip nendrės liaunas pra- 


19 Išleido žurnalas Verve, 1946. 

dines raides. Apipavidalinimas, sandara, nepaprastai siau- 
ros paraštės, beveik kvadratinis formatas, taurūs įberiško 
stiliaus kapiteliai, santūri ir kartu kupina dramatizmo jė- 
ga — visa tai darbas Simjė meistro, šlovingojo meninin- 
ko, kuris nenorėjo nieko palikti atsitiktinumo valiai ir, 
sukrėstas didžio slapto jausmo, nusprendė, kad tas skaus- 
mingos aistros paliudijimas turi būti amžinai paženklintas 
jo didelio talento. 


VI 
SKULPTORIUS 


Matisas ir Rodenas.— Fragmentas ir nuolaužos.— Giminingumas 
Domjė.—, Majolis nemėgo rizikos“.— Tigras ir katinas.— Ara- 
beska ir Renesansas.— Du tūkstančiai „Vergo“ seansų.—,„Sėdin- 
ti moteris”, 


MATISAS IR RODENAS 


„Galėčiau nurodyti labai žymų skulptorių, sukuriantį 
nuostabių dalykų, bet kompozicija jam tėra atskirų frag- 
mentų sugrupavimas; todėl išraiška būna neaiški.” 

Šiomis eilutėmis, paskelbtomis žurnale Grande Revue 
1908 metų gruodžio mėnesį, Anri Matisas turbūt darė už- 
uominą į Rodeną, su kuriuo jaunasis tapytojas buvo susi- 
pažinęs pricš dešimtį metų pas vyninės savininką Almos 
aikštėje, tėvuką Driuė... Tiesą sakant, — jei remsimės An- 
drė Žido „Dienoraščiu“,— Jupiterio perkūnsvaidžio, ku- 
riuo tapo „Balzako“ autorius, ir įžvalgaus, neprikiausomo 
ir aistringo ieškctojo, jaunojo Anri Matiso, santykiai, at- 
rodo, nebuvo per daug šilti. 

Aš nepasitenkinau vertingu Andrė Žido paliudijimu, iš 
kurio matyti, kad Giustavo Moro mokinys anuomet gana 
nepalankiai pažiūrėjo į Rodeno patarimą „tapyti smulkiais 
potėpiais“, — panorau sužinoti paties Anri Matiso nuomo- 
nę. Štai ką jis man šiuo reikalu parašė, apibūdindamas sa- 
vo ir Rodeno santykius bei skirtingą pažiūrą į skulptūrą 
ir apskritai į dailę: „Pas Rodeną, į jo dirbtuvę Universite- 
to gatvėje, mane nuvedė vienas jo mokinys, kuris savo 
mokytojui norėjo parodyti mano piešinius, Rodenas, kuris 
mane gerai priėmė, lyg ir susidomėjo. Pasakė, kad aš tu- 

ris „lengvą ranką“, o tai buvo netiesa. Patarė piešti smul- 
kiai, tiksliai ir jam parodyti, ką būsiu padaręs. Daugiau 
pas jį nesilankiau. Pagalvojau, jog žinau savo kelią ir 
man nereikia niekieno patarimų tik tam, kad galėčiau 
piešinį smulkiai detalizuoti. Juk, eidamas nuo paprastų da- 
lykų prie sudėtingų (bet paprastus dalykus sunku paaiš- 
kinti) ir juos detalizuodamas, aš baigčiau savo kūrybą, 
nebesuprasčiau savęs. 

Mano darbo drausmė jau buvo priešinga Rodeno draus- 
mei. Tačiau tada apie tai negalvojau, nes buvau gana kuk- 
lus, ir kiekvieną dieną man atsiskleisdūvo kas nors 
nauja. 

Vis dėlto neįstengiau suprasti, kaip Rodenas galėjo 
dirbti savo Joną Krikštytoją, jo plaštaką pasimovęs ant 
smaigo; jis detaliai ją formavo, atrodo, laikydamas kairią- 
ja ranka, šiaip ar taip, ją aiskyręs nuo visumos, o paskui 
pritaisė prie dilbio; po to stengėsi rasti jai kryptį, atitin- 
kančią figūros pozą. 

Aš patis jau dirbau žiūrėdamas architektionikos, aiški- 
nančias detales pakeisdamas gyva ir sugestyvia sinteze." 

Na, o Rodeno darbo metodas visai priešingas. Protcs- 
tuodamas prieš glebų akademistinį modeliavimą, šis Bari 
mokinys ieško patetikos beveik konvulsyviame raumenų 
ir nervų įtempime, audringose slaptose virpančio kūro 
galicse; bet šis genialus, meistriškumo viršūnę pasiekęs 
demiurgas, sukūręs daug puikių vyro ir moters paveikslų, 
ima labiau domėtis detale nei visuma; tad, laikydamasis 
gana ginčytinos savo dailės reikalavimų sampratos, publi- 
kai rodys tyčia sužalotus ir Keužbaigtus kūrinius, nes, jo 
nuomone, didžiosios skulptūros mėgėj:ms visiškai pakan- 
ką prakilnių Selinunto* ir Partenono fragmentų. esančių 
Palermo ir Britų muziejuose. Tartum Sicilijos ir Atėnų 
skulptoriai pirmiausia nebūtų siekę kompozicijos sandaros 
ir ritmo, visumos dermės ir bendros linijcs, tartuin šie 
puikūs menininkai kada nors būtų užsimoję kurti kūrinių 
nuolaužas... Tačiau, norint užbaigti, pesak Eženo Dela- 
krua, „reikia būti nepaprastai narsiam'“. 


l Neskelbta. 


Kiek žalos padarė jauniems dailininkams, kritikos ir 
dailės mėgėjų pasauliui tokia doktrina ir tokie pavyzdžiai, 
žinoma, paremti „nuostabiais fragmentais"! 

Burdelio, be abejo, teisybė, kai, kalbėdamas apie mu- 
ziejus, priglobusius tam tikras galvas, kurias nežinai nė 
kaip pavadinti, labai sužalotų skulptūrų fragmentus, jis 
nurodo, kokios nuostabios gali būti šios nuolaužos: ,„Nu- 
simanančiam žmogui, kurį iki širdies gelmių jaudina ty- 
ras grožis, kiekvienas fragmentas — šedevras". 

Deja,— tai visiems žinoma,— fanatiškai vertindamas 
fragmentą, Rodenas peržengė savo dailės ribas; atrodė, 
pamiršo, jog skulptūros pagrindas — monumentalumas. 

Anri Matisas, kuris svajojo tik apie monumentaliąją 
dailę ir kuriam detalė, nors tiksli ir graži, visada turėjo 
reikšmės tik pajungta visumai, negalėjo pasirinkti moky- 
toju šio genialaus menininko, kurio technika prieštaravo 
jo technikai. 

Reikia pasakyti, kad, nors ir yra išorinio panašumo kai 
kuriuose pirmuosiuose kūriniuose, pavyzdžiui, „Verge" 
(kaip reikiant neįvertintas, tačiau reikšmingas Matiso įna- 
šas į skulptūros meną), Matisas mažai už ką buvo skolin- 
gas Rodenui. 

Iš tikrųjų Anri Matisas, kaip skulptorius, greičiau pri- 
mena ne „Pragaro vartų“ meistrą, o didįjį Domjė, mažai 
žinomą, bet nuostabų portretinių biustų savaitraščiui Ca- 
ricature, „Kareivos“ ir „Emigrantų“ kūrėją; tas jo menas 
nepaprastai rafinuotas, nors dažniausiai atrodo lyg atėjęs 
iš amžių glūdumos ir daug labiau primena Selinunto šven- 
tyklos metopas arba senovės Graikijos terakotas negu 
Gargaljo*, Loranso* arba Lipšico darbus, su kuriais buvo 
lyginamos smarkiai deformuotos jo figūros — nuogos mo- 
terys ar nuogi vyrai, kurių kūnuose matyti stiprių jo pirš- 
tų pėdsakai. 

Kai kas, žinodami, kokia nuoširdi draugystė apie pusę 
šimtmečio siejo Majolį ir Matisą, kuriam, tiesą sakant, te- 
ko matyti Majolio, kaip skulptoriaus, darbo pradžią ir jam 
talkininkauti, įžiūri panašumą tarp Banjulso meistro ir 
kažkada buvusio jo kaimyno Rausvojoje pakrantėje. Pats 
Matisas duoda mums šį lemiamą atsakymą: 

„Prieš susipažindamas su Majoliu lipdžiau skulptūras, 
arba veikiau modeliavau. Tai dariau norėdamas įvesti tvar- 
ką galvoje. Majolio skulptūra ir mano lipdybos darbai ne- 
turi nieko bendra. Mudu niekad šia tema nesikalbėdavo- 
me, nes vienas kito nesuprasdavome. Majolis dirbo žiūrė- 
damas kūrinio visumos, kaip antikoje, o aš — arabeskos, 
kaip Renesanso dailininkai; Majolis nemėgo rizikos, o 
mane ji traukė, Jis nemėgo imtis ko nors abejotino.'* 

Prisiminkime žavingas Majolio terakotas, padovanotas 
Mažiesiems rūmzms dosniojo Zubalovo (mecenato, sąmo- 
tabias, kupinas švelnaus geidulingumo, pikantiškai negra- 
bias figūrėles, kurios, kaip vykusiai pasakė jo draugas 
Morisas Deni, jį daro „klasišku primityvu“, ir matysime, 
kaip ši plastikos koncepcija tolima Matisui, kuris visada 
ieško nuotykio ir „rizikos“ kaip Vagnerio Skrajojantis 
olandas. 

Beje, nors ir jautė potraukį prie „rizikos“, Matisas 
stengėsi susidaryti didžiulį žinių bagažą. Kaip teisingai 
pažymėjo Luji Aragonas, Matisas anaiptol neniekino ana- 
tomijos, ilgai ją studijavo. 

Prisiminkime, kaip jis mokėsį Paryžiaus miesto skulp- 
tūros studijoje: „Dvejus metus, dvejus metus jis... Kopija- 
vo Bari tigrą šios municipalinės mokyklos vakariniuose 
kursuose, Etjeno Marselio gatvėje, — iš pradžių tik akimis, 
tai, ką matė, paskui — užsimerkęs, suvokdamas tūrį vien 
iš palytėjimo“". 

Štai viena smulkmena, parodanti, kaip Delakrua kopi- 
javo tigrą pagal katiną: „Norėdamas padaryti daugiau 
negu ši kopija, jis paprašė Aukštosios dailės mokyklos 
preparatorių duoti jam išskrostą katiną, kad galėtų geriau 
ištirti nugarą ir letenas". 

Beje, nesuklyskime: nors pats Matisas tvirtina, kad 
dirba „arabeskomis, kaip Renesanso dailininkai“, tai ne- 
reiškia, jog, studijuodamas kaip ir jie anatomiją, pasirin- 
ko jų kelią dailėje. Matiso skonis pernelyg geras, kad jis 


2 Neskelbta. 
3 Kalambūras: prancūzų kalba Don— Donas ir don — dovana. 

nematytų, ko mes netekome dėl Renesanso meno, kad ne- 
matytų to „„dekadanso“, „baisaus dekadanso“. „Skirtumas 
tarp Renesanso dailininkų ir jo,— labai teisingai pažymi 
Aragonas, — tas, kad jiems anatomija — darbo pagrindas, 
kad jie anatomijoje ieško konstrukcinių elementų, viso 
kūrinio darnos; o Matisui, išstudijavus, perpratus anato- 
miją, svarbu nebe anatomija, o jausmas.“ 

Štai mums prieš akis iškyla nuostabūs, labai įvairūs, 
nepaprastai įdomūs darbai iš molio ir akmens. 

Nors subtilus Žanetos (Žanos Valderen, 1910) veido 
modeliavimas jau lyg ir skelbia energingą Despjo“ grakš- 
tumą, bet tai tik atsitiktinumas, susijęs su pradedančio kū- 
rybinį kelią dailininko amžiumi. 

Rizikos pomėgis matyti ne tik Matiso „Gyvenimo 
džiaugsme“, bet ir daugumoje jo skulptūrų; tai rodo mo- 
ters su sunkiais akių vokais biustas; gulinčios moters pa- 
kelta kairiąja ranka figūra; stovinčios moters atsikišusiu 
klubu figūra; kitos stovinčios moters pakeltomis rankomis 
figūra; be to, moters, atsirėmusios į stalą, figūra, iš tikrų- 
jų pranašaujanti Loransą ir Lipšicą. 

Tačiau ir ramesniuose etiuduose, pavyzdžiui, sėdinčios 
moters arba pritūpusio vyro figūroje, Anri Matiso, skulp- 
toriaus, kūryba evoliucionuos kaip ir visa jo kūryba, 
krypstanti į Viduržemio jūros pakrantės tvarką, klasikinį 
giedrumą, kurį Matisas pasieks ne iškart, kaip katalonas 
Majolis (šiam tai buvo dangaus dovana), o nuolatinėmis, 
apgalvotomis kaip styga įtemptos valios pastangomis. 

Kokios griežtos drausmės laikėsi Matisas, atsidėjęs 
skulptūros ieškojimams, kuriems, pasak Aragono, pasky- 
rė daugiau kaip du tūkstančius seansų ir kurie mums da- 
vė kupiną patetiško išraiškingumo „„Vergo“ statulą (Mati- 
so padovanotą Le Kato muziejui). 

Dviejų stovinčių moterų skulptūrinė grupė turi požy- 
mių ne tiek negrų meno, kurio dideliu išraiškingumu, kaip 
žinome, Matisas susižavėjo (vienas iš pirmųjų), kiek Sūzų 
ir net etruskų meno. 

Jaunos moters galva su truputį klounišku apdangalu 
primena nuostabias Domjė terakotas, nulipdytas Liudviko 
Pilypo laikais ,Justicijos pilvui“, o kitos moters beveik vy- 
riškų bruožų veidui būdinga klasikinė ramybė; ji nulipdyta 

tūriais, pagal antikinį kanoną, — tai neįprasta Matiso 
skulptūroje. 

Keletas gulinčių figūrų kelia mintį apie Egėjo dailę... 
Viena pritūpusi moteris savo formomis primena Venerą 
skaisčiąją, o nuostabus, gražiai pailgintas moters torsas 
archaišku stiliumi — lieknąjį Tenėjos Apoloną, kurį Ma- 
tisas tikriausiai matė Miunchene, 

„Sėdinti moteris pakeltomis rankomis“ bendra išraiška 
tokia panaši į labai svarbią jo drobę „Dekoratyvinė figū- 
ra gėlėtame fone“ (susidaro įspūdis, kad Anri Matiso pa- 
veikslui ir skulptūrai pozavo tas pats modelis), bet iš 
esmės ji visiškai klasikinė, kaip beje, ir jos labai supa- 
prastinta lipdyba: šiurkštus, kampuotas veidas ir drąsiai 
sintezuota plastika. 

Kaip ir kai kurie šio laikotarpio paveikslai, „Sėdinti 
moteris“ (1925) liudija, kad ieškojimų kelias ir rizikos po- 
mėgis patetiškąjį šiaurietį dailininką atvedė prie šviesių 
klasikinio stiliaus krantų. 

Šis kūrinys — vienas reikšmingiausių iš ano laikotar- 
pio skulptūrų — grynai klasikinis, ir Moriso Deni pateiktas 
gražus Majolio dailės apibrėžimas puikiai tinka ir Matiso 
„Sėdinčiai moteriai“. „Klasiką traukia objektyvus grožis. 
Jis nori visur įžiūrėti protą ir įtikimumą. Jis ne tik turi 
didelių idėjų, neblėstančių įspūdžių, ne tik pabrėžia ide- 
alų objektų grožį, bet ir jaučia, kas svarbiausia ir kas ga- 
lima. Pajungdamas natūrą savo dvasios dėsniams, jis ne- 
sistengia jos prievartauti, nekuria monstrų: jo išmonės 
sveikos ir darnios kaip realūs objektai.“ 

Taigi skulptūra, kaip ir tapyba, Matisui (tiesą sakant, 
ir Domjė) — būdas padidinti savo grafikos ir tapybos iš- 
gales, nes buvęs fovistas vis labiau siekia naujo klasiki- 
nio stiliaus. 

Taip ir Eženas Delakrua anais laikais, kai kūrė deko- 
ratyvinius paveikslus Burbonų ir Liuksemburgo rūmams, 
užmiršęs savo „Fausto“, „Valpurgijos nakties“ romantinį 
šėlsmą, pasuko į karališkąjį klasicizmo kelią ir susitiko su 
Homeru bei Vergilijumi palaimingųjų šešėlių buveinėje, 
didžiojoje Eliziejaus ramybėje. | 

ABSOLIUTO SIEKIMAS 


Portretistas.—,„Jis nugvelbia iš jo laikrodį'.—,,„Prisikėlusysis iš 
numirusių“ —,,„Aš niekad nenuobodžiauju“.— Patarimai jauniems 
tapytojams.—,„Matisas yra vien tai“.—,„Matiso kūriniai žydi'.— 
„Visą gyvenimą reikia būti vaiku liekant vyru“. 


Per vieną iš trijų, beje, gana trumpų, Matiso apsilan- 
kymų Amerikoje buvo pritaisytas 1938 metais Nelsonui 
Rokfeleriui jo nutapytas dekoratyvinis pano Koncertas” 
(apie 3X1,8 m), o ponia Rokfeler nupirko vieną gražiausių 
to laikotarpio still life: „Antikinis torsas ir baltų gvazdi- 
kų puokštė“, kur Matisas vėl parodė savo ištikimybę grai- 
kų skulptūrai, jį žavėjusiai jaunystės metais... 

Nors Amerikoje lankėsi tris kartus, Matisui atrodė, 
kad buvo ten per trumpai. 

Iki jo tarp oficialių tapytojų, atvykdavusių į Jungti- 
nes Valstijas iš Prancūzijos, ir net tarp JAV gimusių dai- 
lininkų buvo madinga menkintį Naujojo pasaulio šviesą, 
tvirtinti, kad ji netapybiška, nes lokalinio tono grynumas 
prieštaravo akademistinei tonų švelninimo virtuvei, kurią 
galima vadinti „nešvaria tapyba"... 

Pasirodė ištikimieji grynosios spalvos šalininkai — 
Anri Matisas, Raulis Diufi, Fernanas Ležė,— ir staiga „pa- 
sikeitė kovos pobūdis“. Tokį atmosferos skaidrumą „Gy- 
venimo džiaugsmo“ autorius vėl atras tik Nicoje. 

„Norite, kad pasakyčiau?— tarė jis Aragonui.— Nica... 
Kodėl Nica? Savo dailėje stengiausi sukurti krištolinę ter- 
pe dvasiai; tų būtiną man skaidrumą atradau Keliose pa- 
saulio vietose — Niujorke, Okeanijoje, Nicoje. Jei būčiau 
tapes Prancūzijos šiaurėje, kaip prieš trisdešimt metų, ma- 
no tapyba būtų buvusi kitokia: joje būtų buvę ūkanų, pil- 

kų tonų, spalvų niuansų dėl perspektyvos. O Niujorke ta- 
pytojai sako: „Čia negali tapyti, nes dangus kaip cinkas!“ 
Bet iš tikrųjų tenai nuostabu, Viskas aišku, krištoliška, 
tikslu, permatoma. Šiuo atžvilgiu man padėjo Nica. Su- 
praskite teisingai: aš vaizduoju išmąstytus objektus naudo- 
damasis plastinėmis priemonėmis: jeį užsimerkiu, matau 
tuos objektus geriau nei atvertomis akimis, be atsitiktinių 
smulkmenų; tai ir tapau...“ 

Iš tikrųjų tai buvo Domjė metodas, 

Beje, Jungtinėse Valstijose Matisą ne tik sužavėjo 
krištolinė šviesa, bet ir labai sudomino Naujojo pasaulio 
muziejai, kuriuose buvo daug nepriklausomosios prancū- 
zų tapybos kūrinių. „Aš mačiau Merione Barnso muzie- 
jų,-— kartą pasakė man Matisas,— gražiausią šiuolaikinio 
meno saugyklą. Mūsų meistrams ten atstovauja geriausi 
ir reikšmingiausi jų kūriniai.“ 

Yra žinoma, kad didžiausią vaidmenį ten vaidina Pa- 
ryžiaus mokykla, tiek daug prisidėjusi prie prancūzų dai- 
lės šlovės visame pasaulyje, Paryžiaus mokykla, kurios 
tikrieji įkvėpėjai — Anri Matisas, Pikasas, Raulis Diufi, 
Derenas, Brakas, Alberas Glezas, Fernanas Ležė, Šagalas, 
Žakas Vijonas, Kamuenas, Žanas Piuji, Andrė Lotas. 


PORTRETISTAS 


Nors šis pagyrimas daugeliui gal atrodys perdėtas, Ma- 
tisas — vienas iš retų mūsų laikų meistrų, kurie paliko 
mums gražių portretų. 

Svarbiausia — autoportretai. 1900 metų autoportretas 
(Anri Matiso kolekcija) kupinas energijos, kuri byloja 
apie Sezano įtaką. 

„Dailininko su dryžuotais marškinėliais portretas“ (Ko- 
penhagos muziejus) sukurtas 1906 metais, Jis smarkiai 
paženklintas Koliūro periodo ir buvo nutapytas tuo pat 
metu kaip ir „Gyvenimo džiaugsmas“. Šiurkšti jūreivio 
barzda, plati iškili kakta, didelės rimtos akys, truputį krei- 
va, pagal El Greką, nosis. Nė nenustebtum, jei šį atšiau- 
rios išvaizdos žveją pamatytum sėdintį už stalo su Petru 

„Vaišėse pas Simoną" (Čikagos Dailės institutas); jo veidą 
su raudonos ochros dėmėm, apvestom juodojo dramblia- 
kaulio kontūru, gali įsivaizduoti tarp apaštalų Teotokopu- 
lio nutapytose „Sckminėse“. 

Po vienuolikos metų buvo sukurtas kitas autoportre- 
tas (Anri Matiso kolekcija). Dailininkas jį nutapė Nicoje 
netrukus po to, kai apsigyveno šiame nuostabiame mies- 
te. Šiai drobei, kur tik juoda spalva gyvina grynus šaltus 
tonus, būdinga rūstumas ir net melancholija. 

Žanas Matisas išvyko į kariuomenę. Priešas ruošiasi 
paskutiniams puolimams. 

Po kokių dvidešimties metų maestras pasakė Gastonui 
Diliui: „Tais sunkiais laikais laukdavau laikraščių prane- 
šimų, laiškų. Neįstengiau dirbti darbo, kuriam reikia skir- 
ti labai daug laiko, kad būtų galima konkretizuoti savo 
jausmus..." 

Jo paties atvaizdas ir išorinis pasaulis anuo metu jam 
buvo vieninteliai modeliai. Dar nebuvo atėjusi valanda 
odaliskų ir aktų, reikalaujančių pernelyg ilgo studijavimo. 

Šis autoportretas pasirodė 1917 metais, truputį anks- 
čiau negu santūri ir kupina jėgos drobė, kurioje dailinin- 
kas pavaizduotas tapąs kairiąja ranka (svarbus, nežino- 
mas faktas: Matisas vienodai gerai dirbo abiem rankomis), 
elegantiškai apsirengęs (apie jį maždaug tuo laiku (1918) 
kalba Žoržas Besonas); kūrinyje laikomasi griežtos spal- 
vų gamos (Anri Matiso kolekcija). 

Vėliau Matisas nupiešė daug kartais truputį nemalo- 
niai tikslių autoportretų kaip, pavyzdžiui, tas, kurį 1937 
metais sukūrė jam paskirtai knygai!, arba sukarikatūrintų 
(1947), kaip eskizas, reprodukuotas Andrė Verdė knygo- 
je „Matiso šlovė“, 

Aštuonių portretų, nupieštų 1944 metais ir paskelbtų 
žurnalo Verve (IV t., Nr. 13), serijoje, priešingai, labiau 
siekiama parodyti dvasios ramybę, o ne charakterio bruo- 
žus. Ne čia reikia ieškoti dailininko, meistro, šviesos burti- 
ninko, kurio energingumas ir autoritetas anuomet krisdavo 
į akį jo lankytojams. Iš tikrųjų galėtum pamanyti, kad dėl 
gana ironiško likimo posūkio čia išsipildęs Benua Matiso 


! Henri Matisse, par Raymond Escholier (Floury ed., 1937). 

pageidavimas ir šis visiškai nelauktas Anri Matisas — ne 
dailininkas, nutapęs „Šokį“, o Sen Kanteno notaras arba 
advokatas, kuriuo savo sūnų norėjo padaryti Boeno grū- 
dų pirklys. 

Kiek, beje, Matisas sukūrė autoportretų, kur jis žiūri- 
nėja nuogą pozuojančią moterį, pavyzdžiui, 1903 metų 
autoportrete (ten dailininkas atsispindi veidrodyje su 
„Karmelinos“ nugara) ir 1916 metų „Tapytojuje ir jo mo- 
delyje' (Paryžius, Nacionalinis šiuolaikinės dailės muzie- 
jus); šiuodu paveikslai nutapyti aliejumi, o visi kiti — jų 
yra nepaprastai įdomių psichologiniu ir estetiniu požiū- 
riu — nupiešti anglimi arba pažymėtį tik kontūrai! 

Be daugelio fovistinio laikotarpio kūrinių, kaip garsioji 
„Moteris su skrybėle“, „Portretas su žaliu ruožu“, „„Gitaris- 
tė“, „Dama žaliais drabužiais“ (Leningradas, Ermitažas), 
yra nuostabių gražios ir orios didžiojo dailininko gyveni- 
mo draugės portretų, iš kurių svarbiausi — 1908 metų 
„Ponia Matis su raudonu galvos apdangalu': graži Lange- 
doko žemės duktė — veidas su truputį atsikišusiais skruos- 
tikauliais, gosli burna, virpančios šnervės, juodos pailgos 
kaip migdolas akys — mąslios ir susižavėjusios — po mels- 
vų antakių lanku, po cinoberio spalvos rytietišku galvos 
apdangalu. 

1913 metais grįžęs iš Maroko, Matisas savo kūriniuose 
aukoja modelio grožį išankstiniam sumanymui. ,„Ponios 
Matis“ portrete (Leningradas, Ermitažas) krinta į akį ne 
tiek neišraiškingas modelio veidas, jo ovalas, kiek nedide- 
lė kepuraitė, papuošta plunksnomis ir butonjere; ši kepu- 
raitė, buvusi madinga siaurėjančių suknelių laikais, matyt, 
labiausiai patraukė tapytojo dėmesį, ir jis ją pavaizdavo 
ne taip abstrakčiai kaip patį portretą. 

Tačiau vienas gražiausių ponios Matis atvaizdų yra 
„Škotiškas apsiaustas" — labai vykusi drobė, nutapyta Ni- 
coje, balkone, apie 1918 metus ir kupina intensyvaus vi- 
dinio gyvenimo. 

Margerita Matis tėvui taip pat įkvėpė nemaža kūrinių, 
tarp kurių yra „Sėdinti Margerita“ (1904, Lajonelio Stain- 
bergo kolekcija, Fresno, JAV) ir ypač nuostabi „„Skaitan- 
ti Margerita" (1906), Marselio Samba ir jo žmonos Žorže- 
tos Agiut testamentu padovanota Grenoblio muziejui. Tai, 


167 


be abejo, fovistinis paveikslas, bet kupinas realizmo, ku- 
riame dar nėra nieko sintetiško. Koloritas energingas, ta- 
čiau ne agresyvaus pobūdžio, Prie knygos palenkusi vei- 
dą jau paaugusi tamsiaplaukė mergaitė; veidas skaistus, 
plytos atspalvio, paryškintas juodu kontūru; didelė burna, 
riesta nosis, ilgos blakstienos, išlenkti antakiai; abiejų 
rankų viršus smaragdo žalios spalvos; suknelė — krapla- 
ko spalvos, su baltais žirneliais, padabinta didele balta 
apykakle; tamsiai rudi plaukai papuošti skaisčiai raudo- 
nu kaspinu... 

Keista, kad niekas, atrodo, nepastebėjo palaipsniui 
šviesėjančių — melsvos ir rausvos, citrininės ir oranži- 
nės — fono spalvų, kurios šiai fovistinei figūrai suteikia 
kažkokios magijos, įkvėptos Ternerio dailės, — ją Matisas 
buvo matęs Londone, ir jos įtaka šioje drobėje, kaip spė- 
ja Samba, jaučiama labiau negu Velaskeso dailės įtaka. 
Tiesą sakant, čia daug daugiau jausmo ir net švelnumo ne- 
zu „Moteryje su skrybėle“, nutapytoje metais anksčiau 
visai kitokia, kur kas drąsesnc maniera. 

Mat šiuo laikotarpiu Margerita tėvui — išsvajotas mo- 
delis. Ši guvi ir protinga mergaitė Matisui daugiau kaip 
penkiolika metų vis įkvėpdavo puikių drobių. Pavyzdžiui, 
1908-aisiais — portretą anfas su viršuje užrašytu vardu 
„Margerita“ (Pikaso kolekcija), sukurtą gana reta Matisui 
technika drobę, kuri primena ir Mingų laikų kinų paveiks- 
lus, ir Lotreko spalvotas afišas. Be abejo, šiuo atveju, tapy- 
damas dukters veidą, dailininkas turi daugiau pagrindo 
sakyti: „Modelis — tai aš!“ Vis dėlto tiesa ir tai, kad šios 
jaunos paryžietės veidas, kurio išryškintį esminiai bruo- 
žai, — padarius tiek daug etiudų! — liudija išankstinį su- 
manymą ne tik atkurti išorinį panašumą, bet ir parodyti, 
kokia nepaprasta būtybė sly pi už tų rytietiškų akių, mąs- 
laus žvilgsnio, už tos nosies, Kurios išlinkimas kcistai pra- 
sideda nuo dešiniojo antakio, už tos išraiškingos kalbios 
burnos ir ilgo valdinzo smakro, kaip ir „senio Matiso“ 
(anot Markė). 

Kas gali sakyti, kad Matisui, sukūrusiam tokį atvaiz- 
dą, buvo svetima psichologija? Niekad, net Rafaelio „Bal- 
¿azaro Kastiljonės“ arba Davido „Pijaus VII“ laikais, por- 

treto menas nebuvo pasiekęs tokio skvarbumo. Nenuosta- 
bu, kad Pikasas tuojau tat pastebėjo. 

Tačiau koks atstumas skiria šiuos du Margeritos at- 
vaizdus charakterio ir faktūros atžvilgiu: viena, jau paau- 
gusi mergaitė, „Skaitanti Margerita", nutapyta truputį 
konvencionaliai realistiška maniera, kaip maždaug tuo pat 
laiku Šarlio Gereno paveikslai; kita — gyvenimo džiaugs- 
mo kupina mergina, kurios tėvas, atrodo, mėgino atskleisti 
gilią, slaptą prigimtį!.. Kai sužinai, kad Pablo Pikaso ko- 
lekcijos drobė buvo sukurta tik dveji metai po „Skaitan- 
čios Margeritos“, stebiesi, kad taip pasikeitė modelis ir 
tapybos technika. 

Po kelerių metų, apie 1913-uosius, „„Baltoje ir rausvo- 
je galvoje“ beveik neįmanoma atpažinti tos pačios pozuo- 
tojos ir to paties dailininko... Čia, žinoma, ne portretas, o 
rausvų ir mėlynų, baltų ir juodų spalvų variacijos (fonas 
labai juodas, kaip ir daugelyje marokietiškų kompozicijų). 

Čia dailininko bandymas spalvos išraiškingumą derin- 
ti su kubizmo, futurizmo ir orfizmo atradimais. 

Daug brutalesnė ir ne tokia meilikaujama buvo drobė 
„Margo su skrybėle“, nutapyta Koliūrė 1907 metais (Ciu- 
richas, Kunsthauzas). 

Buvo ir nemaža kitų Margeritos atvaizdų, pavyzdžiui, 
„Portretas“ (Zoloturnas, privati kolekcija), „Margerita su 
juodu kalinu“ (1910, Anri Matiso kolekcija), sėdinti anfas; 
jos dešiniosios rankos nykštys keistai iškreivintas, apvali 
galva su juoda ševeliūra, panašia į turbaną. Kūrinyje tc- 
bėra žymu fovizmo periodo įtaka. 

Vėliau bus „Margerita interjere“ (1915—1916, buvusi 
Kano kolekcija), „Panelė Matis su dryžuotu švarkeliu“, 
„Margerita su kailine kepure“, „Margerita su boa” (Japo- 
nija, Kurasikis, Oharos muziejus); pastarieji trys paveiks- 
lai 1917 metų. Paskui, 1919-aisiais, cuforijos laikotarpiu, 
po prancūzų pergalės kare, sukurta „Margerita, gulinti 
žolėje“ (Merionas, Barnso muziejus). 

Pjero Matiso portretas, nutapytas 1909 metais, rodo di- 
delį gyvastingumą, troškimą atvaizduoti didį vaikystės ža- 
vesį. 

Reikia pasakyti, kad daugelį metų visa šeima Matisui 
teikė daug motyvų didelėms drobėms sukurti, 

Pavyzdžiui, paveiksle „Tapytojo šeima“ (Leningradas, 
Ermitažas),-- jį galima lyginti su persų miniatiūra — ku- 
riame dešinėje stovinti Margerita, vidury — Žanas ir Pje- 
ras Matisai, lošiantys šachmatais, kairėje ant sofos sėdin- 
ti ir laikanti rankoje mezginį ponia Matis nutapyti puoš- 
naus dekoro fone: pirmame plane — rytietiškas kilimas, 
sienos apmušalai su tulpėmis, marmurinis, su keramikos 
pakura, židinys, ant kurio lentynėlės — gėlių puokštės 
vazose. 

Kur kas griežtesnio pobūdžio — beveik skurdi — 1916 
metų drobė „Fortepijono pamoka" (Niujorkas, Šiuolaiki- 
nės dailės muziejus). Čia vyrauja gryni santūrūs tonai: 
rausvas, pilkas, ampyro žalias, geltona ochra, juodas ir mė-. 
lynas — pats šalčiausias. 

Tik kaltos geležies balkonas ir drožinėto medžio piupi- 
tras, ant kurio padėtos natos, išsiskiria savo grožiu. 

Abstrakčioji dailė čia triumfuoja gal dar labiau nci 
drobėse „„Marokiečiai" ir „Merginos prie upės“, nors jose 
pirmąkart pasirodo veidai kaip paprasčiausi ovalai, pana- 
šūs į švenčiausios mergelės ir švento Domininko veidus, 
kuriuos prieš savo mirtį nutapys Vanso koplyčios deko- 
ratorius. 

Anjesa Hiumber pateikė puikią šios tikrai pranašingos 
kompozicijos analizę; ji, kaip ir Gastonas Dilis, suprato 
jos reikšmę: 

„Nors ši didelė drobė paremta tikrove, pasijuntame 
abstrakčiame pasaulyje: pro atvirą langą matyti sodas, 
kurį Matisas pavaizdavo kaip didelį skaisčiai žalią tri- 
kampį be moduliacijų. Moteris klausosi jaunučio Pjero 
Matiso gamų. Ji sėdi ant aukštos dirbtuvės taburetės.., ir 
norėdamas užpildyti didelį pilką keturkampį, kuris yra 
jos fonas, Matisas savo modelį ištęsė į viršų... 

„Niekad, jokiame kitame kūrinyje... Matisas nepasie- 
kė tokio geometriškai gryno stiliaus, tokio didelio, išmąs- 
tyto ir aiškaus griežtumo.“ 

Bet čia glūdi gana svarbus prieštaravimas, ir tiesiog 
nuostabu, kad du tokie kruopštūs tyrinėtojai, kaip Alfre- 


2 Anjesos Hiumber (Humber) pastaba knygoje Henri Matisse 
par Gaston Diehl (Editions Pierre Tisnė), 

das Baras ir Gastonas Dilis, į tai neatkreipė dėmesio. Aki- 
vaizdu, kad prieš mus visai ne 1917 metų Pjeras Matisas, 
kuriam tada ėjo aštuoniolikti. Vaikas prie fortepijono, 
dailininko pavaizduotas stilizuota maniera, be abejo, vien- 
metis su Pjeru Matisu iš „Dailininko šeimos“, nutapytos 
1912 ar 1913 metais, žodžiu, prieš 1914-ųjų karą, nes šis 
paveikslas buvo Ščiukino kolekcijoje, kurią vėliau nacio- 
nalizavo tarybinė vyriausybė. O 1918 metų Pjerą Matisą 
randame „Muzikos pamokoje“, esančioje Barnso muzieju- 
je, priešais tą patį „Plejelio“ firmos fortepijoną, ant kurio 
padėtas tėvo smuikas, bet labai pasikeitusį: dabar jaunuo- 
lis siaura nosimi, atidžiu svajingu žvilgsniu, Tai jau nebe 
angelėlis, jis pasiekęs meilės amžių, kaip ir vyresnė už 
jį sesuo, apsivilkusi šviesia suknele, ant kaklo užsirišusi 
juodo aksomo kaspiną, kurį minėjo Gertrūda Stain, ir pa- 
sirengusi versti gaidų lapą; ponia Matis sėdi sode su rank- 
darbiu, o kairėje Žanas Matisas, neseniai demobilizuotas 
kareivis frontininkas, patogiai sėdėdamas fotelyje mėgau- 
jasi knyga ir cigarete. „Muzikos pamoka“ beveik galėtų 
vadintis „Laiminga šeima"... 

Reikia pasakyti, kad nepaprastai skiriasi šios dvi di- 
delės, tų pačių matmenų (apie 2,5 m aukščio ir 2,1 m plo- 
čio) drobės, ir, jau nekalbant apie visiškai kitokią techni- 
ką, iš jaunojo pianisto amžiaus neatitikimo akivaizdu, kad 
klaidinga „Muzikos pamokos" ir „Fortepijono pamokos“ 
chronologija. 

Būtų neprotinga šiuos paveikslus laikyti nutapytus 
tuo pačiu laiku. Be to, nors „Fortepijono pamokoje“ mažo- 
jo Pjero klausančios moters figūra taip pat stilizuota, bet 
gerai įsižiūrėjęs įsitikini, kad ji apsirengusi pagal 1913 me- 
tų — siaurėjančių suknelių — madą, o ne pagal 1916— 
1917-ųjų, kai sijonai buvo trumpi ir platūs. Ši beveik go- 
tiška figūra, „gotiškasis derenas“, iš tiesų lyg 1913 metų 
„Moters, sėdinčios ant taburetės" (Niujorkas, Šiuolaikinės 
dailės muziejus) sesuo. Būtent 1913—1914 metų laikotar- 
piui ir reikia priskirti šią plataus pobūdžio abstrakciją, 
kuriai Anrį Matisas po kelerių metų įkvėps gyvybę. 

Nesuklysime pasakę, kad šiame dideliame paveiksle — 
viename iš gražiausių Prancūzijoje — justi ramybės atmos- 
fera ir lyg laimės pažadas. 

Tai pergalės ir ja džiaugimosi metas, kai dailininkas su 
savo „„Odaliskomis“, nusikratęs patriotinių rūpesčių ir tė- 
vystės nerimastavimo, tikrai patenka į Nicos rojų ir pra- 
deda Mėgautis gyvenimu. 

Beribį džiaugsmą, apsvaigimą iš malonumo, kuris anuo 
metu buvo apėmęs visą Prancūziją, randame kitame port- 
rete, to pat laikotarpio kaip ir „Muzikos pamoka“, — Anri 
Matiso nutapytame savo smuiko portrete“. 

Savotiškai palaidas, grynai viduržemiškai intymus vaiz- 
das — viena grotelinė langinė pakelta kaip Italijoje, ir ma- 
tyti intensyvi Nicos šviesa, žydras dangus, įkaitęs smėlis 
ir alijošiaus lapai; kita — uždaryta, kad neitų kaitra, kuri 
skverbte skverbiasi pro kiekvieną tamsų strypelį. 

Dešinėje — didelis šviesos plotas, vienas langas pla- 
čiai atvertas. Beveik juodame sienų ir kilimo fone ant 
krėslo alkūnramsčių guli smuiko dėklas; jo vidus išmuštas 
mėlynu aksomu, kurį paryškina rausvai ruda smuiko 
spalva... 

Matiso smuikas... Ir vėl mums būtų malonu klausytis 
jo balso, mėgstamų meistro melodijų, kaip sykį buvo ma- 
lonu Eženo Delakrua dirbtuvėje „keliems laimingiesiems" 
klausytis Artūro Rubinšteino atliekamų Šopeno kūrinių, 
kuriuos ypač mėgo dailininkas, nutapęs „Sibilę su aukso 
šaka". 

Matiso smuikas... Tuoj po savo senojo draugo mirties 
Žoržas Besonas papasakojo linksmą prisiminimą iš. 1918 
metų, paliaubų laikotarpio, kai jis Matisui pozavo: ,1918- 
ųjų pabaigoje Matisas, Markė ir du jų draugai susirinko 
Monparnaso bulvare, „,„Rotondos" kavinės antrame aukšte, 
Pas juos užsuko klajojantis muzikantas su smuiku po pa- 
žastimi.“ 

Ir tada Matisas padarė gestą, gerai pažįstamą nuolati- 
niams Kolarosi akademijos lankytojams... Kiek kartų matė- 
me, kaip, pavyzdžiui, Bernaras Nodenas, nutraukęs savo 
piešimo pamokas, palikęs nuogą modelį ir mokinius, bėgo 
prie atėjusio smuikiaus, čiupo iš jo instrumentą ir grojo 
kokią Šuberto ar Albeniso melodiją, o paskui, atkišęs ke- 


3 „Interjeras su smuiku“ (Kopenhaga, Valstybinis dailės muziejus, 
J. Kumpo kolekcija): 

pure, rinko pinigus nelaimėliui muzikantui. Tuomet Mati- 
są tikriausiai paakstino neapsakomai linksma pergalės at- 
mosfera, ta pati atmosfera jau 1918 metų liepos 14 dieną 
šį jakobiną paskatino nutapyti nuostabią trispalvę gėlių 
puokštę, kurią jis pavadino mūsų tautinės šventės var- 
du —, Liepos 14-ąja". 

„Matisas nutvėrė instrumentą ir, užlipes ant kėdės, su- 
grojo keletą senovinės muzikos taktų (Matisas kelerius 
metus atkakliai mokėsi smuikuoti). „Na, vaikine,—- tarė 
Markė,— jei tave pamatytų Ameli!” 

Smuikininkas mėgėjas visai nesibaimino puikiosios, 
nuostabiosios ponios Matis, bet, staiga surimtėjęs ir grą- 
žinęs smuiką savininkui, tarė: „Kad tiktai Cri de Paris 
nepaskelbtų apie mane žinutės artimiausiame savo nu- 
meryje!" 

Cri de Paris... Tada „Gyvenimo džiaugsmo“ autorius, 
be abejo, pagalvojo apie Bernarą Nodeną, tą genialų klou- 
ną (net ir tapyboje yra negenialių klounų), kuris savo 
linksminančiais akrobatiškais piešinukais papuošė tiek ir 
tiek Cri de Paris numerių. 

Tačiau toks sugretinimas negalėjo labai žavėti „dakta- 
ro Matiso". 

Už kiek kitų portretų turime būti dėkingi ,Šokio“ 
mcistrui! 

„Vyro portretas“-— su barzda, nukarusiais ūsais, užsi- 
svajojusiu Bretono“ žvilgsniu (kuris galėtų būti ir Giusta- 
vo Žefrua),— pasak Žoržo Besono, įsidėjusio jį į puikią 
savo knygelę apie Matisą“, esąs nutapytas prieš 1900 me- 
tus. Tai visiškai įtikima, nors nelygi ir šiurkšti faktūra pri- 
mena 1906 metų „Čigonę“... Paryškintas kiekvieno žmo- 
gaus veidui būdingas akių asimetriškumas, išstudijuotas 
individualus modelio, greičiausiai intelektualo, charakte- 
TİS. 

„Dereną“, nepaprastai energingai nutapytą Koliūro lai- 
kotarpiu Rausvojoje pakrantėje, tuoj po Matiso mirties 
įsigijo Teito galerija už daugiau kaip septynis tūkstančius 
svarų sterlingų. 


1 Serija Les Mauitres ' Editions Bruun, 1954) . 

Derenas Matisui pozavo grįžęs iš Komersi, kur trejus 
metus gyveno gana sunkų kario gyvenimą. Jis parsivežė 
tokią charakteristiką savo karinės įskaitos knygutėje: 
„Stiprus, tinka rikiuotės tarnybai..." 

Šiaip ar taip, jis tada buvo didelis perkaręs bernas at- 
šiauria fizionomija, ir žiūrėdamas į fovistinį atvaizdą, kurį 
Derenas 1905 metais įkvėpė Matisui, pagalvoji, kad čia 
veikiau koks nusikaltėlis, ką tik ištrūkęs iš prancūzų Af- 
rikos drausmės bataliono, negu ramus kareivėlis, sąžinin- 
gai ištarnavęs trejus metus garsiųjų pyragaičių „madlenų" 
miestelyje. „Stulbinantis snukis“, sakytų apie jį 1956 me- 
tais. 

Nors Albero Markė vizija ir faktūra metams bėgant 
pasikeitė, — ir tai natūralu, — jis liko ištikimas tam, kuo 
žavėjosi jaunystės metais. Koks pastovumas bičiulystėje, 
kurią jis visada jautė senajam kovos draugui, „dėdulei 
Matisui"“, kaip sakydavo su gera, visada truputį pašaipia 
šypsena. 

Matisas nutapė du tikslius, paprastus ir intymius savo 
brangiojo Markė portretus: vieną 1902, kitą 1903 metais 
(Oslo muziejus). Abiejuose portretuose veidas dvelkia nuo- 
širdumu, ištikimybe ir kuklumu — pagrindinėmis Markė 
dorybėmis tiek dailėje, tiek gyvenime... Nuoširdumas, iš- 
tikimybė, kuklumas ir dar kažkoks dalykas mums, beje, 
atsiskleidžia jo kūryboje... „,Įėjusi į Markė gyvenimą, tuoj 
supratau, kad Matisas — jo bičiulis — sako mums ponia 
Markė.— Jaudindamasiį prisimenu, kaip šiltai Matisas jį su- 
tiko ir jau per pirmąjį mudviejų pasimatymą, staiga sune- 
rimęs, paklausė: 

— Ar pastebėjote, kad Markė — švelnaus būdo?'* 

Per patį fovizmo įkarštį Anri Matisas pas Stainus susi- 
draugavo su jų giminaite mis Eta Kon iš Baltimorės ir nu- 
tapė energingą ir jautrų, kupiną didelio įžvalgumo port- 
retą. 

Beje, mis Eta Kon, kuri pozavo ir Pikasui, kartu su sa- 
vo seserimi, gydytoja Klaribele Kon, taps viena pirmųjų 
Matiso dailės mėgėjų Jungtinėse Valstijose (pasak Ger- 
trūdos Stain, fotografas ir paveikslų pirklys Štyglicas pir- 


— u ———————- -————— 

mas anapus Atlanto eksponavo Matiso ir Pikaso dro- 
bes), — tai patvirtino Alfredas H. Baras. 

„Gretos Mol“ (1908) ir Olgos Merson —, Damos su žalia 
palaidinuke“— portretai liudija, kad stengtasi atskleisti 
šių jaunų moterų charakterį. Ypač nuostabus portretas 
„Gretos Mol"— jaunos vengrės, kuri su savo vyru Oskaru 
Moliu buvo viena ištikimiausių dailininko mokinių Sevro 
gatvėje Nr. 56 ir Invalidų bulvare. 

Visai natūralu, kad Matisas šiame truputį aviškame 
veide, bet storom, juslingom lūpom, smailiu smakru pa- 
vaizdavo azijietiškus bruožus, kuriuos paryškina rytietiški 
palaidinukės siuvinėjimai ir cinoberio bei žydrų ruožų 
fonas. 

Rytus randame ir piešinyje, kurį, be jokios abejo- 
nės, galime laikyti šedevru, „Sergejaus Ščiukino portrete“ 
(Niujorkas, Pjero Matiso kolekcija): veidas beveik mon- 
goliškas, nuostabiai puikiai sumodeliuotas — ir net mo- 
duliuotas — angliniu pieštuku didžio dailininko, gerai 
susipažinusio su Grandidjė* kolekcija ir jos senoviniais 
kinų paveikslais. 

Daug labiau apibendrintas, bet toks pat išraiškingas 
„Ogiusto Pelreno“ portretas (1915), kuriame tiek piešiny- 
je, tiek grizailinėje tapyboje matyti griežtas „Tapytojo 
ir jo modelio“ (1916, Paryžius, Šiuolaikinės dailės muzie- 
jus) stilius. 

Toks pat supaprastintas 1916 metų „Saros Stain por- 
tretas” (San Francisko Dailės muziejus), bet pirmenybę 
reikėtų atiduoti puikiam, iš natūros nutapytam jos etiudui 
(1916, San Francisko Dailės muziejus), kuris buvo ekspo- 
nuotas 1937 metais Mažuosiuose rūmuose surengtoje Ne- 
priklausomosios dailės meistrų parodoje: nuostabus pa- 
veikslas, po kuriuo būtų galėjęs pasirašyti ir El Grekas, — 
gražus veidas vienos iš tų jaunų žydžių, kurių dar matai 
Tolede mosarabų pamaldose Sania Maria la Blanca baž- 
nyčioje, 

Kadangi Matisas, kaip pats prisipažino, patyrė visas 
savo laikų ir net kitų epochų įtakas, nenuostabu, kad 


6 Spalvotai reprodukuota knygoje: Henri Matisse par Ray- 
mond Escholier (Floury, 1937). 

anksčiau, 1914 metais, atsidūrėme priešais savotišką kubis- 
tinę ir futuristinę viziją, pernelyg mažai žinomą siurrealis- 
tinei mokyklai. —,Ivoną Landsberg" (Filadelfijos muzic- 
jus). 

Šia proga Anjesa Hiumber labai teisingai priminė Bal- 
zako „„Nežinomąjį šedevrą"... Iš tikrųjų čia eseme pasau- 
lyje, Kuris dar labiau kildytinas iš „Scrafito Serafitos“ ir 
kuriame būtų labai gerai save atpažinęs Hugo iš Džersio 
salos... Iš Matiso pasikalbėjimų su Glezu, Mecingeriu ir 
Severiniu, apie kuriuos jie patys man pasakojo, matyti, 
kad jų daug prisidėta prie sumanymo nutapyti šį gana 
netikėtą portretą. 

Šias „dideles lenktas linijas, lyg supančias vainikla- 
piais moteri piestelę“,— iš Bizantijos pasiskolintą meto- 
(lą,— tuo metu dažnai naudojo Glezas kurdamas savo sfe- 
rinės kompozicijos „Madonas su kūdikėliu". 

„Konstrukcinės linijos“, pareiškė pats Matisas, pavar- 
todamas šiuos kubistų ir futuristų mėgstamus žodžius. 

Kaip buvo priimtas šis „užsakytas“ portretas? Šypteli 
skaitydamas, kaip sąmojingai ir išmaniai Anjesa Hiumber 
apie tai pasakoja: „Nesunku įsivaizduoti, kad pozuotojos 
namiškiai sutriko, pamatę tokią naują žmogaus pavidalo 
vizija. 1947 metais Anri Matisas pasakė: „Tikslumas — 
dar ne tiesa“. Šiuos žodžius jis būtų galėjęs tarti jau 1914 
metais, atsakydamas pozuotojos motinai, pareiškusiai, jog 
šis portretas galėtų vadintis „nežinomas šedevras“. 

„Tačiau pozuotojos brolis sužavėtas portretu ir jį ly- 
gina su bizantine ikona. Kalba apie puikias jo spalvas: 
plieno melsvą, juodą ir oranžinę, Jis priduria, kad kiek- 
vienąkart, seanso metu, dailininkas paveikslą nutapo iš 
naujo’ ir dažnai teptuko kotu brėžia ilgus brūkšnius per 
šviežius dažus, kad vienur kitur liktų šviesūs ruožai, pro 
kuriuos būtų matyti drobės gruntas."š 

Po dvejų metų nutapytas „„Gretos Prozor" portretas 
skirtinas prie griežtos, nepagražintos dailės. Tačiau veidas 
po plačia skrybėle primena kai kuriuos „Margeritos“ por- 
tretus; bet išlinkę krėslas ir kūnas, kurį jauti esant po 


7 Aišku, pagal Matiso metodą — kiekvienąkart naujoje drobėje. 
8 Gaston Diehl, op. cit. (Anjesos Hiumber pastaba). 

suknele nuogą, rodo, kad šią didelę apgalvotą drobę Anri 
Matisas nutapė nevilties laikotarpiu, Verdeno metais, 
1916-aisiais... Ar ne dėl modelio čia matyti kažkoks liute- 
roniškas rūstumas, lyg ir ibseniška atmosfera? 

Labai supaprastintas ir „Maiklo Staino" portretas, nu- 
tapytas maždau; tuo pat laiku. Tačiau 1918 metais, pran- 
cuizams pasiekus pergalę, dėl kurios labai jaudinosi „ner- 
vietis” Matisas, viskas pasikeičia. 

Jis grižta prie natūros, gyvenimo tikrovės, prie to, ką 
Gastonas Dilis labai teisingai vadina „būtinu orientyru 
šiam jausminzajam'“; tai laikas, kai viešpatauja naujas mo- 
delis: „Loreta“, „Loreta krėsle“, „Loreta prie kavos puode- 
lio" ir daug kitų „Loretos“ veidų (Anri Matiso kolekcija; 
3remeno muziejus ir kt.). 

Tuo laikotarpiu buvo sukurtas ir nuostabus paveikslas 
„Trys seserys“, dabar esantis Polio Gijomo kolekcijoje, 
kuriai šis nuo 1917 metų stengėsi įgyti kuo daugiau Ma- 
tiso darbų. Ši didelė graži kompozicija, kurioje, nors ir 
matyti giminiškas panašumas, kiekviena sesuo atvaizduo- 
ta su skvarbiu blaivumu, nutapyta džiugiausia spalvine 
gama; ji gali labiau patikti negu to paties siužeto kūrinys, 
gerokai padidintas, kad sudarytų dekoratyvinį triptiką, 
užsakytą dr. Barnso savo muziejui Merione. (Šios trys se- 
serys — tai italė pozuotoja Loreta su savo dviem seserim.) 

Rytų įtaka dar justi Demoto portrete (1918), antikva- 
ro, kuris plačiu mastu praktikavo elginizmą*, darydamas 
žalą Prancūzijai ir mūsų gotikos paminklams; net gabeno 
kitapus Atlanto Gaskonės ir Langedoko vienuolynus, kol 
mano bičiulis, Trevizo kunigaikštis, ir aš, norėdami išsau- 
goti Prancūzijos Meną, mobilizavome viešąją nuomonę ir 
pagaliau sustabdėme pragaištingas Demoto ir jo „juodo- 
sios gaujos“ machinacijas, kurias jau Restauracijos laikais 
pranašavo jaunasis Hugo. 

Tačiau tasai žmogus, Demotas, kurį gerai pažinojau ir 
kuris mane su Trevizu mėgino suvilioti, išliko koks buvo 
šiame meistriškame portrete, labai artimame El Greko kū- 
riniams. 

Įžvalgaus ir tarpais žiauraus Matiso genijaus prikaltą 
prie gėdos stulpo, — štai kokį matome baisųjį mūsų vidu- 
ramžių vienuolynų, monarchų rūmų sienų apkalų, feoda- 

linės epochos židinių kraustytoją, ižūlųjį Prancūzijos mo- 
numentų grobstytoją. Šis „gerasis apaštalas" smailiu kiau- 
šu, lenktais antakiais, budriu žvilgsniu, didelėm kaip fau- 
no ausim, tiesia stambia nosimi viršum ilgų judrių ūsų ir 
žilos barzdos primena kitus, evangeliškesnius apaštalus, 
„Kristaus liudytojus“, kuriuos taip dažnai vaizdavo Tole- 
do meistras. 

Pagaliau prasiveržia gyvenimo džiaugsmas 1919 me- 
tų portrete „Baltos plunksnos“ (Mineapolis, Dailės insti- 
tutas), triumfuoja ano meto mėgstamasis modelis, tam- 
siaplaukė Antuanetė; ji apsivilkusį geltonai žalsva suk- 
nele su gražia širdies formos dekoltė; jos plaukai krinta 
ant nuogų pečių. Susimąstęs kurtizanės veidas, kurį ga- 
lima lyginti su venecijiečių, pamėgtų Aretino, Ticiano 
ir Veronezės; labai išsišovę skruostikauliai, nuožulnus 
smakras, nubrėžta karmino lazdele burna, plona ilga no- 
sis, spindinčios rudos, su aukso atspalviu akys, kurių tvis- 
kesį paryškina pieštuku patamsinti įstriži, truputį japo- 
niški antakiai (tada jų dar nepešiojo), po didele ,„amazo- 
niška" plunksna, prisegta prie plačios itališkos šiaudinės 
skrybėlės. 

Čia galima atpažinti Matisą kaip Paryžiaus modistės 
sūnų, Paryžiaus modistės vyrą, visada besižavintį mote- 
rų papuošalais, labai jautrų prabangiam rytietiškų audi- 
nių švelnumui: tuo metu jis bendravo su Puarė“, kurio 
ieškojimus sekė su didžiausiu susidomėjimu, kartais per- 
dirbdavo pagal savo skonį kokį nors moterišką gobtuvą 
ir, kai Raulis Diufi siūlė nuostabių pavyzdžių šilko gami- 
nių fabrikantu; Bjankiniui, modeliavo fetrą arba šiaudus, 
domėjosi gazo ir aksomo galimybėmis ir skoniu bei praš- 
matnumu sugebėjo rungtyniauti net su Karolina Rebu. 

Matisas Alfredui H. Barui papasakojo, kaip tapo mo- 
distu. Negalėdamas rasti parduotuvėse skrybėlės, kokios 
norėjo, dailininkas nusprendė pasidaryti ją pats. Nusipir- 
kęs atitinkamą formą, baltų stručio plunksnų ir juodų 
kaspinų balta išvirkščiąja puse, Antuanetės portretistas ėmė 
didelę skrybėlę puošti „amazonės“ plunksnomis miledi iš 
„Trijų muškietininkų" stiliumi, pabrėždamas gražaus galvos 
apdangalo barokiškumą, įmaišydamas į modelio plaukus 
pluoštą aksominių garbanų, primenančių ir Liudviko XIV 

laikais mėgtą nėrinių papuošalą, ir romantizmo epochos 
„angliškus garbinius“, ir rašytojos Žip laikų šukuoseną 
„paskui mane, vaikine“. Vadinasi, didis dailininkas galė- 
tų įsteigti ir madų saloną ar bent moterų kirpyklą. Pri- 
dursime, kad vienas parengtinių etiudų, atliktas sidabri- 
niu pieštuku, primena gražiausius didžiojo Holbeino pie- 
šinius. 

Čia vėl triumfuoja baroko lenkta linija, kurios, vis 
stengdamasis ką nors išmesti, dailininkas ne kartą atsi- 
sakė, pavyzdžiui, paveiksluose „Ateljė kampas“ (nutapy- 
tas apie 1900 metus), „Balta ir rausva galva“, „Tapytojas 
ir jo modelis“, „Fortepijono pamoka“ įr daugelyje kitų 
kompozicijų. Tačiau akivaizdu, kad Matisas (tuo jis ir ski- 
riasi nuo kubistų) vengia kampų ir trikampių. Jo linija — 
nes yra Matiso linija — lenkta ir vingiuota; tai jį sieja su 
baroku ir net (prisiminkime jo žavėjimąsi Liudviko Pilypo 
ir Antrosios imperijos stiliaus krėslais) su rokoku. Tuo šis 
XX amžiaus genijus primena XIX amžiaus genijų. Hugo 
ir Matisas ir šiuo atveju nuostabiai panašūs,— apie tai 
pirmasis rašė Aragonas... Šimtas metų iki Matiso Gernsio 
salos atsiskyrėlis, norėdamas neįprastai išdekoruoti pa- 
sistatydintąjį Hauteville House, baroką sujungė su goti- 
ka ir gavo nenumatyto grožio ornamentinių efektų. 

1924 metus ženklina trys nuostabūs moterų portretai, 
tarp jų „Baronienė Gurgo“; tai graži, aukšto ūgio, spor- 
tiška ir stipri amerikietė, kuri būtų puikiai sugebėjusi 
svaidyti diską ir triumfuoti Spartoje. Gerai ją pažinojau 
ir, prisipažistu, niekad nemačiau jos veide melancholijos 
ir net gilaus liūdesio, kurie dvelkia iš šio portreto... Tik- 
riausiai puikus portretistas Matisas buvo įžvalgesnis negu 
atsitiktinis svečias, pakviestas į draugišką vakarienę Eli- 
ziejaus laukų aveniu ir Lilio gatvėje, kur Napoleonas ir 
Eva Gurgo priimdavo Paryžiaus ir net Madrido įžymybes, 
nes čia galėdavai sutikti ne tik Sen Žermeno priemiesčio 
aristokratus, bet ir kunigaikštį ir kunigaikštienę Albas, 
nekalbant apie keletą infantų. 

Įdomus, pranašingas ženklas, Šioje drobėje, nutapyto- 
je 1924 metais, kai Lidijos Delektorskajos Matisas dar ne- 
pažinojo, gražus baronienės Gurgo veidas, kuris išėjo 
toks panašus, kad portretu susižavėjo ji pati, jos vyras, 

turėjęs labai subtilų skonį, jos draugai ir garbintojai, keis- 
tai pranašauja pasirodysiant žavingąją slavę, kuri dvi- 
dešimt paskutiniųjų dailininko gyvenimo metų maestrui 
bus nepalyginamas modelis, puiki sekretorė, nuolatinė įk- 
vėpėja. 

1936 metais sukurtas nuostabus piešinys, vaizduojąs 
misis Hačinson; ji sėdi, pasirėmusi alkūnėmis, ant Res- 
tauracijos stiliaus dvivietės kušetės, žvairuoja; ilgas kaip 
gulbės kaklas, taip mėgtas viduramžiais ir Anrį Matiso, 
El Greko maniera pailgintas veidas, ilga plona nosis, di- 
džiulė kupina minčių kakta, — vienas tų piešinių, kuriuos 
galima lyginti ne tik su Engro ir Delakrua, bet ir su Pi- 
zanelo bei Rembranto grafika. 

Maždaug tuo pačiu laiku Matisui pozuos naujas mo- 
delis, kunigaikštienė Jelena Galicyna, ne tik kuriant ne- 
paprastai stilizuotą ir labai ,„barokiško“ stiliaus jos port- 
retą, — apsivilkusi prašmatnia venecijietiška Fortunį suk- 
nele,— bet ir daugelį kompozicijų. 

Akivaizdu, kad ta pati jauna moteris pavaizduota 1936 
metų paveiksluose „Moteris su šaliku“, „Moteris, sėdinti 
ant raudonos kėdės“ (Baltimorės dailės muziejus, Kono 
kolekcija), 1937-ųjų paveiksle „Gintaro vėrinys“, 1939- 
ųjų — „Skaitanti moteris juodame fone“ (Paryžius, Šiuo- 
laikinės dailės muziejus), 1942-ųjų — „„Stabas"“ (Niujor- 
kas, Alberto D. Laskerio kolekcija), 1946-ųjų —,„Moteris 
balta suknele". 

Kunigaikšticrė Jelena pavaizduota ir drobėje ,„„Kara- 
liaus tabakas“ (1942), kuri nutapyta trispalve gama (ner- 
viečiui Anrį Matisui, kuris 1916 metais norėjo eiti ginti 
Verdeno, kaip ir Prancūzijai, kurios 1939-aisiais jis nuta- 
pė nuostabų, labai modemistinį portretą, turintį Didžiojo 
šimtmečio bruožų, tada viskas buvo trijų, vėliavos, spal- 
vų). 

Tačiau brunetę kunigaikštienę Galicyną ir blondinę Li- 
diją maestras labai dažnai paprašo pozuoti drauge. Joms 
paskirta didelė dalis 1945 metų Verve albumo, 

Kaip žinome, Matisas dar gerokai iki jų — tai matė- 
me iš „Baltųjų plunksnų“ — puikiai nusivokė apie ele- 
gantiškus moterų tualetus. Draugaudamas su Puarė, lan- 

kydamas Rusų baleto spektaklius, kurie ne syki, pavyz- 
džiui, 1910 metais, vyko Operos salėje, kur ambasadorių 
žmonos, princai ir princesės beletaže ir ložėse demonstravo 
prabanciausius tualetus, diademas ir aukščiausios kate- 
gorijos brangenybes, Matisas, priimtas Jungtinėse Valsti- 
jose amerikiečių magnatų, jau persiėmęs Velaskeso ir Go- 
jos karališko elegantiškumo, be abejo, ne pirmąkart pa- 
matė, kaip mano Anjesa Hiumber, nuostabius garsiųjų 
Paryžiaus siuvėjų modelius. 

Tačiau reikia su ja sutikti, kad „šios dvi jaunos mo- 
terys, Mėgusios puoštis vadinamaisiais „stilingais“ dra- 
bužiais, plačiais ryškiaspalviais sijonais, savotiškai stimu- 
liavo dailininko talentą". 

Štai 1940 metų „Pašnekesiai“?, „Geltona suknelė" ir 
„Škotiška suknelė“: kunigaikštienė Galicyna citrinos gel- 
tonumo suknele sėdi giliame geltoname, kadmio spalvos 
krėsle, o šviesiaplaukė Lidija stovi, apsivilkusį romantiš- 
ku apdaru — raudės spalvos palaidinuke trumpomis Ka- 
rolio X stiliaus rankovėmis ir plačiu sijonu tamsiai rau- 
donais, ryškiai mėlynais ir kaip smaragdas žaliais lange- 
liais. 

Išskyrus du vyrų portretus, kiti 1940—1945 metų por- 
tretai vaizduoja moteris. Abu vyrų portretai nupiešti an- 
glimi; pirmas sukurtas 1939 metais. Tai buvusio Giustavo 
Moro studijos mokinio, rumunų tapytojo Paladžio portre- 
tas; liekną iranietišką jo siluetą ilgą laiką matė Laikrodžio 
krantinės flaneriai. Kitas portretas nupieštas 1946 metų 
rugpjūčio mėnesį. Tai „Polis Leoto“, Andrė Ruvero pado- 
vanotas Nimo muziejui; jo veidą, kruopščiai išstudijuotą 
dailininko ir žiūrovui keliantį nemalonų įspūdį, charakte- 
rizuoja plonos, karčiai sučiauptos lūpos ir primerktos po 
akinių stiklais akys. 

Kiek dar sukurta portretų, ir net garsenybių portretų! 
Štai žymus kompozitorius „Sergejus Prokofjevas“, sidab- 
ro pieštuku nupieštas 1921 metais, po „Lakštingalos gies- 
mės". rusų baleto, kuriam dekoracijas ir kostiumus sukū- 
rė Matisas; mąslaus žvilgsnio ir goslios burnos „Ponia 


° Anri Matiso draugiškumo dėka iš jo gavau (1947) per aštuonerius 
metus, 1938— 1946, jo sukurtų darbų rankraštinį katalogą. 

D. Palei“, atvaizduota rytietiška maniera; ūmus ir valdin- 
gas „,Monterlano“ profilis, išraižytas raižikliu juodame li- 
noleume; „„Apolineras“, idealizuotas prisiminimų; „Polis 
Matisas"“, maestro vaikaitis, dailus jaunuolis, kurio siauras 
veidas primena El Greką ir Velaskesą; „Ilja Erenburgas“, 
kurio Kairioji akis svajinga išraiška kontrastuoja su dė- 
mesingesne dešiniąja; žaviai nupiešta anglimi dailininko 
dukraitė Žaki — Žaklina Matis; tartum virpantys ,„Ponios 
Leriš“ profiliai. 

Anglimi nupieštas „Profesoriaus Renė Lerišo*“ port- 
retas, buvęs pas šį įžymų gydytoją, gilumu ir jėga pra- 
noksta piešinį, esantį Dekoratyvinės dailės muziejuje. 

Tačiau dažniausiai meistrui įkvėpimo teikdavo Lidija 
Delektorskaja savo puikia plastika, veido grožiu ir įšraiš- 
kingumu, be to, protu ir sąmoju. 

Nuo 1935 metų Lidija, kurią jis tuo metu įkurdina Pa- 
ryžiuje, „Liutecijos“ viešbuty,— ten labai dažnai ją ma- 
tydavau,— įkvepia dailininkui šedevrus: „Mėlynas akis“ 
(Baltimorė, Dailės muziejus), nuostabiai panašų portretą, 
galiu tai paliudyti; „Sapną“, kurį 1937 metais išpopulia- 
rins Nepriklausomosios dailės meistrų parodos afiša ir 
kurio, mano paprašytas, Fernanas Murlo padarė nuosta- 
bią faksimilę; ,,Nuogą moterį su mėlynų karolių vėriniu“ 
(1936, P. Rozenbergo kolekcija), kur vos nužymėtas vei- 
das vis dėlto lengvai atpažįstamas. 

1935 metais sukurtas kitas pasigėrėtinas piešinys — 
„Jaunos moters portretas“: Lidija, pasirengusi eiti pasi- 
vaikščioti, apsivilkusi plačiu žieminiu paltu, sėdi didelia- 
me Renesanso epochos krėsle, kurio tiesios linijos kon- 
trastuoja su jos veido išlinkiais ir kūno apvalumais (šis 
portretas, nupieštas anglimi, datuotas 1935 metų lapkričio 
20 diena). 

1936 metų paveikslas „Žalia palaidinukė“ — irgi por- 
tretas, kuriame moteris be galo panaši į Delektorskają. 

Daug labiau stilizuotas paveikslas,— bet jame galima 
atpažinti nuostabiąją pozuotoją slavę,— 1935 metų „Dide- 
lė nuoga gulinti moteris languotame fone“ (Baltimorė, Dai- 
lės muziejus, Kono kolekcija), kuri vadinama ir „Rausva 
nuoga moterimi". 

Čia atpažįsti ne tik jos puikų kūną, tiksliai atkurtą 
daugybėje piešinių, bet ir labai supaprastintą gražų ova- 
lini veidą. 

Vėl ji su savo plastika, paryškinta tokio plataus apda- 
ro, kad prisimeni Velaskesą, spindėte spindi ,Dekoratyvi- 
nėje figūroje“, nutapytoje 1938 metais (Filadelfija, Ma- 
kailemio kolekcija). 

Tarp daugelio piešinių plunksna, paskirtų Lidijai, pa- 
vyzdžiui, „Tapytojas ir jo modelis“ (1935), „Bulgariška pa- 
laidinukė“, „Nuoga moteris, gulinti ant nugaros“, puikiu 
rakursu, tarp daugelio akvareliškai gaivių paveikslų, pa- 
vyzdžiui, „Siuvinėta palaidinukė“ (P. Rozenbergo kolek- 
cija), reikėtų ypač pažymėti du Nuostabius 1936 metų 
piešinius: portretą, kur Lidija atvaizduota iki juosmens -—— 
guli krėsle, iškėlusį nuogas rankas, dalinai slepiančias jos 
profilį, — tokiais štrichais, kurie grynumu pranoksta En- 
grą, ir pagaliau jaudinančią galvą, kuri primena Melisan- 
dą, raudančią ilgų savo plaukų, apdainuotų Debiusi, tru- 
pulį perkreiptą, jausmingą burną, skirtingos išraiškos 
akis — patetišką paveikslą tų svajotojų, kurias persekio- 
ja vyrų žiaurumas. 

Užtektų palikti tik šį anglimi nupieštą veidą, kad am- 
žinai taptum vienu iš žymiausių Prancūzijos portretistų. 


„AS DARAU PORTRETUS" 


Tačiau kiek protingų žmonių, nekreipdami dėmesio į 
Viujarą ir Pikasą, nutapiusį ,„Gertrūdą Stain", skelbė, kad 
portretas ne tik smukęs, bet ir miręs pirmoje mūsų am- 
Ziaus pusėje! 

Šį sprendimą neigia visa Anrį Matiso kūryba. Bet vi- 
siškai akivaizdu, kad fotografiškas portretas tapyboje nie- 
kad jo netraukė. 

Jis pats šiuo atžvilgiu išsamiai viską paaiškina, apra- 
šydamas jausmą, kuris visada lėmė jo požiūrį į tapybą. 

„Mano kūrybos pagrindas — tai greičiau dėmesingas ir 
pagarbus natūros stebėjimas ir dvilypiai jausmai, kuriuos 

ji man žadina, negu tam tikras virtuoziškumas, kuris vi- 
sada atsiranda kruopščiai ir nuolatos dirbant. 

Ypač turiu pabrėžti, kad dailininko darbe būtinas nuo- 
širdumas, kuris vienas tegali jum įkvėpti didį pasiryžimą 
dirbti kukliai ir nuolankiai.“ | 

Tai reiškia, kad, būdamas ištikimas savo minties es- 
mei, Matisas daug ko tikisi iš vidinio postūmio, kuris tu- 
ri atsirasti stebint modelį, į jį gilinantis. 

Rembrantas, iš kurio Matisas nuo pat jaunystės sėmė- 
si patarimų, jam labai padėjo įveikti svyravimus ir abe- 
jones priešais modelį... „Žinoma viena Rembranto frazė: 
„Aš darau portretus!“ Per audras dažnai kabindavausi į šį 
pasakymą ',— prisipažino jis Aragonui. 

Iš tikrųjų, kaip Rembrantas ir La Tūras, kurį taip stu- 
dijavo jaunystėje, kaip Rafaelis „Baltazare Kastiljonėje“, 
kurį kadaise kopijavo Luvre, Matisas nuolat įveikia gar- 
so barjerą, jei galima taip sakyti, atmeta profesionalaus 
ar kitokio modelio matomybės naštą, vengia vaizduoti 
atsitiktinius dalykus, kad pasiektų amžinuosius. 

Tat davė suprasti Aragonas, pagrįstai priminęs, kad 
yra „portretas ir portretas". 

Tačiau Aragonas klysta manydamas, kad didieji por- 
tretistai, pradedant Fukė ir baigiant Renuaru, nenorėjo, 
kaip Matisas, nueiti „anapus portreto“... Juk būtent dėl 
to jie pirmauja. 

Reikia pripažinti, Kad šiuo atžvilgiu Aragonas, — ir tai 
jam teikia garbę, — atrodo, dvejoja: 

„Anapus portreto... 

Portretas — labai savotiškas žmogaus dvasios pasieki- 
mas. Svarbus dailės momentas, bet tik Momentas, Foto- 
grafijos pranašautojas. Prancūzų dailėje jis suvaidino le- 
miamą vaidmenį ir nuo tam tikro momento yra pagrin- 
dinė jos charakteristika. Tačiau iki kito momento. Ar jis 
jau pasiektas? Nesiimu spręsti... 

Nesakau, kad portreto laikai praėjo. Sakau, kad jau 
yra žmonių, kurie išėjo anapus portreto ribų. Tai ypač 
jauti čia, Matiso kūriniuose... 

„„Per juos (sūvo modelius) jis supranta save, bet rei- 
kia manyti, kad supranta ir juos, 

Štai kaip buvo, kai Matisas portretavo vieną ameri- 
kietę, Jis piešė eskizą po eskizo. Jį norėjo visus pasiimti, 
nes juose rado savo giminę — motiną, dėdę, pusseserę... 
ir, manau, save pačią, atvaizduotą įvairiais momentais, 
kurių ir neprisiminė. Kada nors ji bus tokia kaip tame 
piešinyje ir buvo tokia kaip šitame. Matisas nematė, ko- 
kia ji iš tikrųjų buvo, nepažinojo nei jos, nei jos moti- 
nos, likusios Konektikuto valstijoje. Jis įstengė daugiau: 
ją perprato. Ir per ją — aibę dalykų. 

Anapus portreto...“ 

Be abejo, jis mato „ne anapus portreto“, o patį por- 
tretą, kokį matė praėjusių laikų meistrai ir kokį, vadovau- 
damasis gryniausia Prancūzijos tradicija, suprato pasku- 
tinis pagal datą iš mūsų didžiųjų portretistų — Anrį Ma- 
tisas. 

Leidėjas Andrė Sorė Monte Karle išspausdino ištisą 
seriją „portretų“ (šešiasdešimt juodų—baltų ir trisdešimt 
tris spalvotus), pradedant „Nini Betron“ (1896) ir baigiant 
vienu iš paskutinių, 1953 metų, portretų, vaizduojančių 
Žoržą Salį. 

Kalbėdamas apie savo portretus, Matisas profesoriui 
Lerišui pareiškė, kad šie greitomis padaryti atvaizdai „(a- 
rylum atskleidė traktuojamą subjektą, prieš tai atlikus 
analizės darbą, kol kas nieko akivaizdaus nerealizavus; lai 
buvo lyg ir apmąstymas“. Chirurgas jam atsakė: „Būtent 
taip aš nustatau diagnozes, Mane klausia: „Kodėl jūs ma- 
note, kad yra kaip tik taip?“ Aš nuoširdžiai atsakau: ,„Ne- 
žinau, bet esu tuo tikras“. 

Tačiau ypač aiškiai apibrėžė savo pažiūrą į portreto 
meną Matisas, atsakydamas į klausimą, kurį jam pateikė 
spaustuvininkas Fernanas Murlo. Turime apmąstyti esmi- 
nes vietas šio puikaus teksto, kuris įeis į literatūros is- 
toriją, kaip įėjo tai, ka parašė Delakrua. 

Šiais laikais, kai poriretistas atrodo vos ne kaip urvi- 
nio periodo liekana, naudinga išgirsti tokį didį balsą kaip 
Anri Matiso: 

„Šiandien, atrodo, visi užmiršo, kaip ruošti portretą. 
Juk jis — neišsenkantis šaltinis tiems, kas turi reikiamų 
gabumų arba tik smalsumo.“ | 

Kalbėdamas su Luji Aragonu apie fotografiją, kurią, 
kaip ir Delakrua, kartais panaudodavo, Matisas tarė: 

„Būtų galima sakyti, kad užtenka fotografinio portre- 
to. Antropometrijai — taip, bet dailininkui, kuris stengia- 
si perteikti charakterį, atsispindintį veide,— visai kas ki- 
ta: fiksuojant modelio bruožus, alsiskleidžia jausmai, daž- 
nai nežinomi net pačiam juos atradusiam požeminių šal- 
tinių ieškotojui. Jeigu reikėtų tuos jausmus išversti į aiš- 
kią kalba, ko gero, nebūtų galima apsieiti be tizionomisto 
analizės, nes juose glūdi daug dalyku, ko iš pradžių dai- 
lininkas net nenumanė esant.” 

Tokiam portretistui susiformuotį daugiausia padeda at- 
mintis (taip buvo ir Domjė): 

„Tikrų portretų, tokių, kuriuose vaizdinės priemonės 
ir jausmai, atrodo, išplaukia iš paties modelio, gana ma- 
žai. Jaunystėje dažnai lankiausi Lekiujė muziejuje, Sen 
Kantene. Ten buvo surinkta apie šimtą pastele padarytų 
eskizų, kuriuos de La Tūras nupiešė prieš kurdamas di- 
delius paradinius portretus. Tie malonūs veidai man pa- 
darė įspūdį, ir vėliau pastebėjau, kad kiekvienas buvo 
labai individualizuotas.“ 

Ir nuo to laiko jam neduoda ramybės anos ironiškos 
arba gudrios veido išraiškos. 

„Išėjęs iš muziejaus, stebėdavausį kiekvienam veidui 
būdingų šypsenų įvairove; nors apskritai jos buvo natū- 
ralios ir žavios, bet padarydavo man tokį didelį įspūdį, kad 
įskausdavo lyg nuo juoko burnos raumenys.“ 

Šis aštuoniasdešimtmetis reiškia pagarbą jautriai ir ge- 
rai savo mamai, kuri, padovanojusi dėžutę akvarelės, vė- 
liau, nors jos jau ir nebuvo, atskleidė jam portretisto me- 
no paslaptį. 

„Gyvenimas portreto etiude man atsiskleidė mąstant 
apie savo motiną. Vienoje Pikardijos pašto kontoroje lau- 
kiau telefoninio pokalbio. Kad greičiau praeitų laikas, pa- 
ėmiau nuo stalo telegramos blanką ir plunksna ėmiau pieš- 
ti moters galvą. Piešiau nieko negalvodamas, daviau va- 
ligą plunksnai ir nustebau, pažinęs motinos veidą su vi- 
sais jo subtilumais.“ 

Ir štai gražūs kupini sūnaus meilės žodžiai; 

„Mano motinos veidas buvo taurių bruožų, kurie by- 
lojo apie didelį prancūzų Flandrijos iškilnumą“. 

Šis instinktyvus piešinys, kurį padiktavo širdies at- 
mintis (juk didieji portretistai, nuo Rembranto iki Engro, 
už sėkmingiausius kūrinius turi būti dėkingi savo arti- 
miesiems), atvers Matisui didįjį kelią. 

„Tuomet dar stropiai sekiau „senovinių“ piešimu, no- 
rėjau tikėti Aukštosios dailės mokyklos taisyklėmis, sa- 
votiškomis ankstesniųjų meistrų mokymo nuošukomis, žo- 
džiu, nebegyva tradicijos dalimi, kurioje visa, kasi nebu- 
vo konstatuota natūroje, kas kilo iš jausmo ar atminties, 
buvo niekinama ir vadinama akių dūmimu. Tai, ką at- 
skleidė plunksna, padarė man didelį įspūdį, ir aš supratau, 
kad kurianti dvasia turi išsaugoti tam tikrą pasirinktų ele- 
mentų nekaltybę ir atmesti, kas ateina iš samprotavimo.“ 

Iš tiesų „portretas — vienas iš savičiausių menų. Jis rei- 
kalauja iš dailininko ypatingų gabumų ir beveik tikros 
giminystės su modeliu. Tapytojas turi priešais modelį sto- 
ti be jokios išankstinės idėjos. 

O štai žodžiai, pasakyti ne tik tapytojo, bet ir muziko, 
labai artimo Debiusi, ir poeto, labai artimo Bodlerui ir Ma- 
larmė: 

„Viskas turi ateiti į jo dvasią, kaip žiūrint į peizažą 
pasiekia žemės, gėlių... kvapai, susijungę su debesų žais- 
mu, medžių svyravimu ir įvairiais laukų garsais.“ 

Pirmas seansas, kuris, žinoma, niekad nebūna lemia- 
mas: 

„Po pusvalandžio ar valandos nusiembu pamatęs, 
kaip popieriuje pamažu pasirodo daugiau ar mažiau tik- 
slus atvaizdas, panašus į asmenį, su kuriuo turiu kon- 
taktą. 

Jis kyla prieš mane, ir atrodo, kad kiekvienas štri- 
chas nubraukia nuo veidrodžio rasą, kuri iki šiol trukdė 
matyti šį atvaizdą.“ 

Toks paprastai būna „kuklus pirmo seanso rezultatas'. 
Tarp pirmo ir antro seanso turi būti pertrauka, kad būtų 
galima laisvai pamąstyti. 

Paskui, seansas po seanso, „tai, ką konstatavai per pir- 
mą konfrontaciją“, nusitrins ir „bus matyti tik svarbiau- 
si bruožai, gyva kūrinio substancija . 

Ilgainiui tarp tapytojo ir modelio „kažkas atsiranda”: 
„emocinė sąveika, kurios dėka viena pusė jaučia kitos 
širdies šilumą, ir viskas baigiasi tuo, kad dailininkas! nu- 
tapo portretą arba turi galimybę „greitai padarytais cs- 
kizais“ išreikšti, ką gavo iš modelio“. 

„Labai gerai susipažįstu su savo subjektu,-— baigia Ma- 
tisas.— Ilgai padirbėjus angliniu pieštuku, padarius dau- 
giau ar mažiau besisiejančias analizes, susikuria vizijos, 
kurios, nors atrodo gana apibendrintos, išreiškia glaudų 
dailininko ir jo modelio ryšį. Piešiniai, kuriuose užtiksuo- 
ti visi darbo metu pastebėti subtilumai, randasi lyg ky- 
lantys iš kūdros burbulai, vykstant joje fermentacijai.''!9 


„JIS NUGVELBIA IŠ JO LAIKRODĮ...“ 


1940 metų pradžioje pasirodys kitos rafinuotos grožy- 
bės: „Natiurmortas su ananasu“, „Natiurmortas su kiau- 
kutu", „Natiurmortas su čėrais ir austrėmis“, „Mergina 
rumuniška palaidinuke“, „Miegančioji prie violetinio sta- 
lo". Tais metais baskų krašte, Sibūro kurorte, į kurį pasi- 
traukė, norėdamas išvengti kontakto su „per daug triukš- 
mingais kaimynais“, Matisas sukūrė paveikslą (Albi mu- 
ziejus) ir daugybę piešinių, kuriuos jam įkvėpė Voltero 
krėslas,— tų krėslų dabar galima rasti tik provincijoje, — 
kurio užraitai, išlenkimai ir apvalumai primena lepūnišką 
Karaliaus piliečio* epochą. 

Dėl raudonojo krėslo, riogsančio geltoname kambary- 
je, Matisas ir liko šiame Sibūro name. Jis grąžina mus ne 
tiek prie „Ponios Bovari", kiek prie Balzako „Tūro kle- 
bono“. Aragonas pernelyg poetas, kad nebūtų to paste- 
bėjęs: „Tą krėslą jis vis piešė ir piešė — kantriai, flirtuo- 
damas su kambariu — ir, nors stengėsį neišsiduoti, labai 
juo domėdamasis atskleidė jo paslaptį“. 

Beje, ne vien krėslas reikšmingas dailininkui, kuriam 
daiktai — tokie pat mėgavimosi objektai kaip ir moterys. 


10 Fernanui Murlo peprašius, visas Matiso parašytas tekstas išspaus- 
dintas leidinyje Portraits par Henri Matisse (Andrė Sauret, Edition 
du Livre, Monte-Carlo, 1954). 

„Sugretinkite šį krėslą,— rašo Aragonas,— su kitu krėslu 
Matiso gyvenime — barokiniu supamuoju krėslu, kuris bu- 
vo jo kambary Taityje ir kurį piešė vieną neįtikėtino dan- 
gaus ir peizažo fone... Turėdamas galvoje šią įdomią pra- 
mogą, šį flirtą, Matisas pasakė, kad tai buvo lyg kišenva- 
gio kalbėjimasis su savo auka: „o tuo metu jis nugvelbia 
iš jo laikrodį". . 

1942 metų balandžio 20 dieną Anri Matisas rašo Ara- 
gonui apie.vieną savo radinį: „Pagaliau aptikau daiktą, 
kurio norėjau ištisus metus, Tai venecinio baroko stiliaus 
krėslas, su sidabru, lakuotas, lyg emalis. Gal jau kur ma- 
tėte panašų daiktą? Kai prieš kelias savaites užėjau jį pas 
vieną antikvarą, tiesiog žado netekau. Kėdė nuostabi, aš 
į ją įsigyvenu. Su ja ir pradėsiu savo vasaros darbą.“ 

Sėdėdamas panašiame krėsle, 1940 metų gegužės mė- 
nesį iš Le Kato kilęs maršalo Mortjė tėvynainis sužinojo 
ir apmąstė baisias žinias: mūšis dėl sienų pralaimėtas, mū- 
šis dėl Prancūzijos pralaimėtas, Paryžių trypia barbarai, 
pavojus gresia ir Pirėnams. 

1940 metų liepos 12 dieną iš Sen Godanso — ten buvo 
apsistojęs Ferjero viešbutyje — Anri Matisas atsiuntė man 
laišką, kuriame papasakojo skaudžią savo odisėją: 

„Ištrūkau iš Sen Žan de Liuzo, kur, tikėjausi, bus ra- 
mu. Maniau, kad tenai ilgiau pagyvensiu, todėl pasiėmiau 
nemaža įvairių daiktų, įstojus į karą Italijai iš Nicos par- 
sisiųsdinau gražiai išsilaikiusį graikišką torsą.“ 

Priešui užėmus baskų pajūrį, dailininkui pavyko išsi- 
vežti visa, ką turėjo, Tačiau, įstrigęs Sen Godanse, laukė, 
kada vėl prasidės susisiekimas geležinkeliu, Kada galės 
grižti į Nicą. Žinodamas, kad man pavyko pergabenti di- 
delę dalį Mažųjų rūmų ir Karnavalė muziejaus kolekcijų į 
Arježą, Anri Matisas paprašė prijungti prie jų ir savo la- 
bai gražią marmurinę graikišką skulptūrą. Mielai tat pa- 
dariau. 

Tačiau tuo viskas nesibaigė. Po trijų dienų, 1040 ms- 
tų liepos 15-ąją, Matisas iš Sen Godanso man atsiuntė dar 
vieną svarbų laišką, dėl kurio turėjau kreiptis ne tik į 
savo kolegą ir bičiulį, Bordo muziejaus konservatorių Ž. 
Ž. Lemuaną, kuris, beje, jau viską žinojo apie šį reikalą, 
bet ir į kitą bičiulį, Gulina, Nacionalinių muziejų restau- 

ravimo skyriaus vedėją ir ekspertą (o tai ir išgelbėjo pa- 
dėtį). 

Į juos kreipiausį dėl svarbiausių išvykusio į Jungti- 
nes Valstijas Polio Rozenbergo kolekcijos paveikslų, te- 
belaikomų sandėlyje Bordo mieste. Šioje kolekcijoje, aiš- 
ku, buvo daug drobių ir Anri Matiso, kurį 1914 metais 
buvo apgrobę Vokietijos valdžios organai, Bet ypač jsi- 
dėmėtina, kad tokiu laiku, kai buvo padaryta tiek niek- 
šybių, nesutramdomasis „nervietis“ labai stengėsi išsau- 
goti Prancūzijai daugybę šedevrų, kuriuos, taikydamiesį 
prie rasizmo, kai kurie valdininkai, parsisamdę svetimša- 
liams, ketino išsiųsti į prabangų urvą, kuriame Geringas 
jau slėpė daug šedevrų, prisivogtų purve ir kraujyje. 

„Persiunčiu jums... laišką, kurį ką tik gavau iš p. Le- 
muano, Bordo muziejaus konservatoriaus. Būkite malo- 
nus, suteikite man paslaugą, didelę paslaugą — pasaky- 
kite, kokia jūsų nuomonė apie tai. Duodu žodį, kad, per- 
skaitęs jūsų laišką, tuoj jį sunaikinsiu ir niekas nieko 
apie tai nesužinos. 

Kadangi šie paveikslai priklauso pirkliui, atrodo, jais 
negalima domėtis oficialiai. Bet čia labai svarbūs daili- 
ninkų kūriniai. Yra ne tik mano paveikslų — užsukęs į 
Bordo, visus juos mačiau; yra du labai svarbūs Koro pa- 
veikslai — figūra ir peizažas, Kurbė drobių, Renuaro la- 
bai gražių piešinių ir du paveikslai, Sezano drobių, gra- 
žių Bonaro kūrinių, Brako paveikslų, labai gražių Pikaso 
kūrinių. 

Įsivaizduokime, kad šie paveikslai, atskirti nuo kitų, 
palikti dievo valiai, kur nors pradings arba vokiečiai juos 
konfiskuos. Ką žmonės vėliau pasakys, sužinoję jų liki- 
mą iš tų, kurie galėjo juos priglobti? Man rodos, kad šis 
reikalas turi dominti Meno reikalų valdybą, Ketinu krei- 
ptis į ją, bet į ką ir kaip? 

Būtų gerai, kad man tai nurodytumėte... Nesuprantu, 
kuo remdamasis lombardo direktorius galėtų priimti šiuos 
paveikslus į apsaugą. Kokia jūsų nuomonė? 

Noriu parašyti ir Nepriklausomųjų dailininkų sąjun- 
gai į Bordo. Ponas Lemuanas, kuris, atrodo, labai domisi 
šiuo baisiai apleistu reikalu, galėtų sudaryti paveikslų 
inventorių, kad mažiau atsakomybės tektų tiems, kurie 

juos padėtų saugoti. O gal juos patalpinti baldų sandė- 
lyje? Reikėtų užsakyti dėžių — už jas aš užmokėčiau. Kaip 
jūs manote?“ 

Ką čia gali manyti? Vien tai, kad tokiais laikais, kai 
daugelis žmonių neteko galvos, Matisas liko tvirtas ir šal- 
takraujiškas. Tačiau žarnyno liga, dėl kurios, būdamas 
apie dvidešimties metų, jis turėjo atgulti, ši latentinė, 
grėsminga liga vieną sunkiausių jo gyvenimo valandų 
vėl ji suėmė. 

„Vakar gavau jūsų laišką, — rašė jis toliau. — Labai ačiū, 
kad sutinkate mane išvaduoti nuo statulos, žinoma, nie- 
kam neužkraunant atsakomybės. Sergu enteritu, kuris yra 
rezultatas sąlygų, kuriomis visą šį laiką gyvenu, o bu- 
vau pripratęs laikytis dietos. Negaliu net išeiti pasivaikš- 
čioti, Dabar man geriau, ir, tikiuosi, po kokios savaitės, o 
gal truputi vėliau galėsiu jums pats pristatyti tą daiktą. 
Atgabensiu taksi, Tikiuosi, tai pavyks; važiuosiu tiesiai į 
Mirpua. Be abejo, duosiu jums žinią. Nuoširdžiai dėkoju. 


Anri Matisas'!! 


Galų gale visi šie paveikslai buvo išgelbėti, bet vos 
ne vos, tačiau tai, anot Kiplingo, jau „kita istorija“, ku- 
rią tikiuosi kada nors papasakoti. 

Matisas atsisakė minties liepos 26-ąją atvažiuoti pas 
mane, į Arježą. Nors jį ir kamavo fizinė negalė, jis gal- 
vojo tik apie savo amžinąjį dailininko darbą. 


„Nebesitikiu, kad galėsiu atvykti į Mirpua, nes visiš- 
kai nėra benzino, ir nežinau, kokiu būdu pristatyti jums 
savo graikišką torsą, galiu tik atsiųsti į Mirpua geležinke- 
lio stotį... 

Manau, po kelių dienų grįšiu į Nicą. Gaila, kad nega- 
liu atvažiuoti ir pabūti bent valandėlę šu jumis ir galbūt 
su jūsų sūnumi Klodu (mano sūnumi, kurį jis pramokė ta- 
pyti). Bet mane per daug išvargino neseniai praėjusi ne- 
galė, kad įstengčiau jus aplankyti. 

Noriu kuo greičiau atsidurti dirbtuvėje. Nuo balandžio 
pabaigos nieko nedirbau, ir man trūksta darbo, kuris pa- 
lengvina sunkias dienas. Jau trys savaitės valkiojuosi Sen 

Godanso gatvėmis, domėdamasis visokiais niekais. Tiesa, 
čia yra kalnai — labai gražūs, bet aš be jėgų... 

Dar kartą dėkodamas jums už didelę paslaugą, kurią 
man suteikiate, prašau tikėti nuoširdžiausiais mano jaus- 
mais, 

Jūsų Anri Matisas" 


Kokia brangi ši graikų skulptūra didžiojo dailininko, 
apsišvietusio antikos mėgėjo širdžiai, liudija jo laiškas, 
rašytas 1940 metų rugpjūčio I dieną: 

„Vakar išsiusta dėžė su graikų skulptūra (torsu) šiuo 
adresu: Ponui R. Eskoljė, per poną dr. Roką, Mirpua ge- 
ležinkelio stotis...” 

Ir, įdėjęs paaiškinamąjį eskizą, kuriame plunksna nu- 
pieštas moters torsas su krūtimis, bamba ir šakumu (koks 
to meistro tikslumas!), pridūrė įdomių žinių, rodančių, 
kokios tvarkos ir metodiškumo pedantiškojo Benua Ma- 
tiso sūnus laikėsi menkiausiose detalėse: 

„Tam atvejui, jei dėžę tektų atidaryti, vienas jos šo- 
nas pritvirtintas veržlėmis. Pastačius ją ar net paguldžius, 
reikėtų tik nuimti dangtį. Torsą dėžėje, kad nejudėtų, lai- 
ko du mediniai įtvarai.“ 

O štai truputis humoro ir daug draugiškumo: 

„Belieka jums padėkoti, kad priimate į pensioną šią 
žavingą asmenybę, ir apgailestauti, kad negaliu atsiųsti to, 
ko jai trūksta. 

Rytoj, 9 valandą, išvykstu į Nicą ir džiaugiuosi, kad 
nereikia jos tenai vėl vežti. Nieko negali iš anksto žino- 
ti. Ketinu dvi ar tris dienas pabūti Karkasone. Norėjau 
apsistoti „Senamiesčio viešbutyje“, bet jis rekvizuotas, ir 
šeimininkas pataria man eiti į „Terminiusą“ žemutiniame 
mieste. Labai bijau per tokius karščius tenai nulįsti ir min- 
tyse jau išvažiavau į Marselį. 

Linkiu jums, kad Mirpua nebūtų per daug karšta. Čia 
naktys vėsios ir kas trečia diena lyja, dėl to temperatū- 
ra žmoniškesnė. 


12 Neskelbta. 

Tapytojas ir jo modelis. 1917. Drobė, aliejus 


Merginos prie upės. 1916— 1917. Drobė, aliejus 


Dailininkas ir jo modelis. 1918. Drobė, aliejus 


Autoportretas. 1918. Drobė, aliejus 

Didelis interjeras Nicoje. 1921. Drobė, aliejus 


Dekoratyvinė figūra ornamentiniame fone. 1925—1926. Drobė, aliejus 


Obuoliai ant rausvos staltiesės. 1922. Drobė, aliejus 


Rausva nuoga moteris. 1935. Drobė, aliejus 


Muzika. 1939. Drobė, aliejus 

Matiso apipavidalintas Vanso Rožančiaus koplyčios interjeras: altorius 
su žvakidėmis ir Nukryžiuotuoju; fone — kryžiaus kelias. 1949—1951 
Karaliaus liūdesys. 1952. Guašas 


Akrobatai. 1952. Guašas 

Nugara I. 1909. Bareljefas 
Gulinti nuoga moteris. 1907. Skulptūra 
Gulinti moteris. 1920. Pieštukas 

Klasikinis etiudas. 1890— 1892. Grafitas 


Nuoga moteris krėsle. 1906. Teptukas ir tušas 


Autoportretas. 1903. Ofortas 


« 


1 


VV ii 


= Ww 


„r j x 
IE 2 
AP eae "i 


- P a er air G 
t P Imai kl Jė g 
Lim p An ait ~ TA mo 
bm a man — Gb o 
Tą 


* 


kmag 
— 


y” 


ti t f 2 manii da ma a 


P gap ya Pan Bt 
; Arebauy sakina 
Hi £ K med t n i 
a'an am =a 2 
- An r a. 
1 —— o Ju E 
H S Onda padat Dt a aks m rų 
Aj goma 
Aron = p fami A amia 
- Jie Atrio aa a 
Vi hon ti A min L. 


Matisas piešia švenčiausios mergelės ir kūdikėlio etiudą Vanso 
Rožančiaus koplyčiai. 1946. Nuotrauka 


Matisas tapo Mari Bel portretą. 1952. Nuotrauka 
Matiso laiško Kamuenui faksimilė 


Matisas lipdo Nukryžiuotąjį Rožančiaus koplyčios altoriu. 1947. Nuo- 
trauka 


Matisas savo ateljė. 1953. Nuotrauka 


Ar sūnelis jau pas jus? Tikiuosi, kad jausis kaip roju- 
je po visko, ką matė ir iškentėjo. Su malonumu vėl im- 
sis teptukų. 

Manau, kad, naudodamasis ilga diena, rašote naują 
knygą. Čia, Ašeto knygyne, radau jūsų „Kantegrilį“, ku- 
ri man buvo smagu pasiskaityti. Gerai pažįstate tą kraš- 
tą ir jo gyventojus... 

Dar kartą ačiū. 

Jūsų Anri Matisas“ 


Pagaliau Matisas pasiekė savo aukštąją būstinę Nicos 
priemiestyje Simjė ir, vos atvykęs į „Reginos“ viešbutį, 
papasakojo man apie gana sunkią savo odisėją. Jo laiške 
parašyta: „Nica, „Regina ' — Simjė, 1940 metų rugpjūčio 
31 diena". 


„Prieš dvi dienas atvažiavau į Nicą ir radau jūsų at- 
viruką, pasiųstą rugpjūčio 10 dieną. Grįžau gana sunkiai. 
Labai apsidžiaugiau sužinojęs, kad sulaukėte abiejų savo 
sūnų. 

Jie drąsiai, kaip ir visi, vėl įsijungs į gyvenimą. Tai, 
be abejo, nelengva, apie tai šiek tiek nusivokiu, ir ma- 
ne nuolat ima pagunda paklausyti balso, kuris klausia: 
„Kodėl?“ Juk katastrofa dar nepergyventa.“ 


Jis tikėjosi Nicoje galėsiąs vėl imtis darbo, bet dabar 
jaučiasi labai nusivylęs: 

„Mano darbo nuotaika buvo geresnė Sen Godanse ir 
Sen Žan de Liuze negu čia, tarp šių sienų, kur gyvenau, 
kai aplinkui dar buvo ramu“. 


Tiesą sakant, dėl to labai kaltį fašizmo atstovai, 

„Reikia pasakyti, kad esu arti, visai arti nenustygs- 
tančių kaimynų, kurie, jei tik kas, galėtų okupuoti Nicą. 
Už poros žingsnių nuo manęs yra Paliaubų komisija, ir 
tie, kurie ją sudaro, neatrodo sukalbūmį žmonės. 

Jūs labai malonus, kad norėjote, jog sustočiau Mir- 
pua, o ne Karkasone („Terminiuso“ viešbutyje). Aš su- 
stojau čia todėl, kad mane atvežė mašina, važiavusi į Nar- 
boną. 


13 Neskelbta. 

Patekti į traukinius buvo neįmanoma, į Sen Godansą 
jie atvažiuodavo jau perpildyti. Du kartus nuėjau į stotį 
ir turėjau grįžti į tą labai prastą Sen Godanso viešbutį, 
kuriame prieš keletą dienų sirgau enteritu ir karščiavau. 

Įstrigau Karkasone, nežinojau, kada galėsiu iš jo iš- 
važiuoti. Pagaliau pavyko gauti gulimąją vietą ir atva- 
žiuoti į Marselį, kur išbuvau savaitę su aštuonerių metų 
anūku (Poliu, Pjero Matiso sūnumi), išvykstančiu į Niu- 
jorką kartu su amerikiete pensiono šeimininke (išplauks 
iš Lisabonos po daugybės žygių Marsely je). 

„Jie drąsiai, kaip ir visi, vėl įsijungs į gyvenimą ' — 
parašė maestras apie mano sūnus. 


Artėjo laikas, kai Matisui reikės kuo ryžtingiausiai „vėl 
įsijungti į gyvenimą“. 

„Enterito priepuolis“, žiauriai kamavęs Matisą sunkiau- 
siu mūsų negandų metu, turėjo pasekmių, kurios galėjo 
būti pražūtingos. 

Pirmojoje 1941 metų sausio pusėje didįjį menininką 
nuvertė nuo kojų baisūs skausmai, Jis buvo skubiai nu- 
gabentas į Liono „Parko“ kliniką, vadovaujamą profeso- 
rių Vertheimerio ir Sančio, kurioje operacijas darė nuo- 
stabus gydytojas ir filosofas (jo „Chirurgijos filosofija“, 
be abejo, — šedevras), profesorius Renė Lerišas. 

Tačiau septyniasdešimtmetis dailininkas buvo toks nar- 
sus, kad net operacijos išvakarėse parodė draugiškumą — 
mane suramino: 


„Šiuo metu,— rašė jis 1941 metų sausio 15 dieną — 
esu paguldytas į „Parko“ kliniką Belgų bulvare, kur man 
darys nesunkią ir nepavojingą operaciją. Ji bus rytoj...“ 

Tačiau nemanykime, kad pacientas čia guodėsi iliuzijo- 
mis. 1941 metų balandžio 20 dieną jis parašė man iš Lio- 
no („Naujo didžiojo viešbučio“) šį paprastą ir jaudinantį 
laišką: „Prieš dvi savaites išėjau iš ligoninės, į kurią pa- 
tekau metų pradžioje — prieš tris mėnesius. 

Mane pačiupinėjo kaip reikiant, nors rašiau, kad ope- 
racija bus lengva, nenorėdamas kelti triukšmo. Operavo 
dėl žarnų nepraeinamumo. Labai prisikankinau, bet da- 
bar jaučiuosi stipresnis negu prieš tai. Būčiau ir padvė- 
sęs kaip žiurkė spąstuose tame Sen Godanse, kur doras 

ir simpatingas senas gydytojas iš Fošų giminės nesuprato, 
kas man yra. Ne, žodžiu, viskas eina į gerą pusę. 

Kelias savaites pagyvenau viešbutyje prieš grįždamas 
į Nicą, kurioje būsiu šios savaitės pabaigoje. 

„„Viskas šiuo metu, atrodo, vyksta labai greitai. Užsi- 
žadėjau nespėlioti, kas bus vėliau negu po kelių dienų, 
ir nesukti galvos, kiek laiko Apvaizda paskyrė man dar 
gyventi. . 

Klinikos seserys mane vadina „prisikėlusiuoju iš nu- 
mirusių”! 

Savijauta gera. Valgau už keturis, ką tik noriu, ir 
mano viduriai puikiai virškina. Jau sustiprė jau. 

Matysime, ką duos darbas, kai būsiu visai pasitai- 
sęs.. (M 

Po kelių dienų Matisas pranešė, kad grįžęs į „Reginą“. 
Nors, jo nuomone, esąs labai sukritęs, bet jautei, jog nu- 
siteikęs optimistiškai ir kupinas vilties: 

„Štai aš pagaliau Nicoje, kur man reikia atgauti pu- 
siausvyrą. Ačiū, kad priėmėte mano jaunosios graikės frag- 
mentą. Kai jums ji kliudys, malonėkite man pranešti, 
Pasiųsiu ją į kitą pensioną... 

Tikiuosi, man pasiskelbsite. Šiuo metu gera nesijausti 
per daug vienišam. Taigi aš pabrėšiu jums keletą žodžių, 
kai man viskas bus gerai. 

Siunčiu kuo geriausių linkėjimų jums ir namiškiams. 
Nuoširdžiai jūsų 

Anri Matisas."5 

Jis neapsimetinėjo — iš tikrųjų buvo puikiai nusitei- 
kęs. Akistata su mirtimi ryžto ir proto aiškumo dėka An- 
ri Matisui padės labai praturtinti savo meną. 

Giliamintis autorius, subtilus kritikas ir negailestingas 
piešėjas dėl nuožmių savo šaržų — ypač dėl „Dieviškųjų 
griaučių", kuriuose šimtmečio pradžioje taip Žiauriai bu- 
vo išjuokta Režana*,— susidarė labai kandaus žmogaus 
vardą. Andrė Ruveras geriau nei kas nors kitas suprato, 
koks posūkis dailininko ateityje įvyks dėl šios pavojin- 
gos ligos: 


4 Neskelbta. 
15 Neskelbta, 

„Žinome, kad žmogus, pabuvęs mirties akivaizdoje, tar- 
tum nužvelgia vidiniu žvilgsniu savo nueitą gyvenimo kelią. 
Būtent tai Matisas ir pergyveno per pastaruosius me- 
tus. Iš pradžių kurį laiką buvo žiauri gėla, plaukimas bai- 
siuoju Stiksu, iš kurio jis betgi grįžo, kupinas valios ir 
naujų jėgų susiimti, sukaupti visa, ką turi geriausia.“ 

Sunkus išbandymas, baigęsis pergale, Matiso minčiai, 
neatskiriamai nuo jo dailės, suteikė naują polėkį. Ir šį- 
kart žmogaus fizinė kančia, susigrūmusi su ryžtu, suvai- 
dino dvasią tonizuojančios priemonės vaidmenį ir pastatė 
gelbstintį trampliną, stebuklingąjį kilimą, kuriuo apsiva- 
liusi jo dailė pakilo į nenuvoktas aukštumas. Matisas pa- 
rašė man jaudinančiai paprastai: „Iš šios operacijos ga- 
vau didelę moralinę naudą. Nuskaidrėjo mintys, aiškiai 
pamačiau savo, dailininko, kelią ir jo tolydumą.“ 

Juk tris mėnesius pacientas buvo prie mirties. Vėliau 
profesorius Lerišas man atvirai pasakė, kokį nerimą ir net 
baimę jam kėlė operuotojo būklė. 

Tuo metu viena dominikonė, kilusi iš Montobano ir 
priklausantį vyriausiajam šio ordino vienuolynui Gramo- 
ne, Averono departamente, savo dienas ir naktis skyrė 
šio sunkaus ligonio priežiūrai, Ši nedidelio ūgio vienuolė, 
kurios žvilgsnis buvo apsiblausęs nuo tiek regėtų kančių, 
ne veltui buvo vardu Mari Anž — Marija Angelas. 

Dominikonių vienuolyne Gramone, kur po Keturioli- 
kos metų mane priėmė priorės akivaizdoje beveik apa- 
kusi sesuo Mari Anž, ji man ilgai pasakojo apie Anri Ma- 
tisą: 

„Dar niekad nebuvau mačiusi — tarė ji, — tokio nar- 
saus, net herojiško, ir tokio švelnaus ligonio. Ponas Mati- 
sas, žinoma, buvo labai punktualus, labai tvarkingas, ir, 
jei užmiršdavome įvykdyti vienokį ar kitokį gydytojo nu- 
rodymą, visada Mums tai primindavo, bet labai kantriai ir 
kuo mandagiausiai. 

Kai šauniai ištvėrusiam tiek kančių ponui Matisui pa- 
galiau, atrodė, nebegrėsė pavojus, jis įprato, kai tik bū- 
davo galima, ilgai su manimį šnekučiuoti. Daug pasako- 
jo apie savo keliones į Ispaniją, Angliją, Rusiją, Afriką, 
Okeaniją, Ameriką, kaip įsikūrė Nicoje, apie parsivež- 
tus iš užjūrio salų paukščius ir egzotiniųs augalus. 

Pagaliau sykį jis man tarė: „Galvoju apie vieną da- 
lyką. Norėčiau pastatydinti koplyčią ir taip išreikšti pa- 
dėką už visa, ką man padarėte jūs, Mari Anž, su savo 
draugėmis (Gramono vienuolyno dominikonės, medicinos 
seserys, priskirtos prie „Parko“ ligoninės Lione). Ar jums 
atrodo, kad toks sumanymas įvykdomas? Mano nuomo- 
ne, tai būtų gerai. Kaip manote, ar su tokiu sumanymu 
sutiktų jūsų ordinas? Aš labai to norėčiau.“ 

Anuo metu pagal Matiso sumanymą ši koplyčia turė- 
jo būti pastatyta čia, Averono departamente, Gramone, 
Langedoke, o ne Provanse. 

Pakalbėjau šiuo reikalu su motina vienuolyno virši- 
ninke, ir ji sutiko. 

Nuo tada mudu su „prisikėlusiuoju iš numirusių“ vien 
apie tai kalbėjome. Kaip jis, gulėdamas lovoje ir tebevar- 
stomas skausmų, darbavosi dėl šios koplyčios! Dideli jo 
albumai prisipildė piešinių, architektūrinių projektų, skul- 
ptūros, tapybos, vitražų, bažnytinių puošmenų eskizų. 

Tik pamanykite, kasdien man parodydavo penkis arba 
šešis lakštus naujų piešinių. 

Popieriuje pamažu kūrėsi koplyčia, ir darbo pažanga 
akivaizdžiai palaikė mūsų pacientą, nunešdavo jį toli nuo 
vargano jo guolio ir lyg per stebuklą grąžindavo norą 
gyventi, 

Ir „prisikėlusysis iš numirusių“ vis kartojo: „Mano nuo- 
mone, tai būtų gerai”. 

Grįžęs į Nicą, kaip profesorius Vertheimeris rašė pro- 
fesoriui Lerišui, ponas Matisas keletą metų tebedėstė man 
savo sumanymą laiškuose, kuriuos, deja, 1945 metais, kai 
atsiuntė koplyčios planus, sudeginau; bet taaa jau buvau 
akla: laukiau operacijos ir ruošiausi išsiskirti su šiuo pa- 
sauliu. Taigi patariau sudeginti visus savo popierius. Ir 
tai buvo mūsų nelaimė. Mat tuo laiku Matiso numatyta 
koplyčia būtų turėjusi iškilti būtent Gramone, 

— Kokį įspūdį jis jums paliko? 

— Niekad nesu mačiusi tokio jausmingo žmogaus, jaus- 
mingo kaip vaikas arba moteris, — kalbėjo Mari Anž šyp- 
sodamasi. 

Aš kasdien prieš jam užmingant ateidavau pasakyti 
„labanakt“... Tačiau kartą baisiai sunki ir skubį chirurgi- 

nė intervencija užlaikė mane operacinėje daug ilgiau ne- 
gu paprastai. Buvo jau netolį vidurnakčio, kai palikome 
operuotąjį. Buvo per vėlu eiti palinkėti labos nakties po- 
nui Matisui... Tai pasakiau prie maestro budinčiai sese- 
riai. 

Bet štai kas atsitiko. Nepraėjus nė ketvirčiui valandos 
po to, kai grįžau į savo vienutę, pasigirdo skambutis. Pa- 
reikalavo ateiti motina vienuolyno viršininkė... Nuėjau 
pas ją. 

— Sesuo Mari Anž,— tarė ji. — apie ką jūs galvoja- 
te? Kodėl nenuėjote pasakyti „labanakt“ ponui Matisui? 

Atsakiau, kad man atrodė, jog tokiu vėlyvu laiku tai 
negalima daryti, jog paprašiau jauną budinčiąją Seserį, 
kad atsiprašytų už mane didįjį menininką... Manau, kad 
ji užmiršo tai padaryti. 

Tačiau motina vienuolyno viršininkė nieko nenorėjo 
girdėti: 

— Ponas Matisas jūsų primygtinai reikalauja ir neuž- 
migs tol, kol pas jį nenueisite. Reikia paklausyti jo kvie- 
timo, sesuo Mari Anž. 

Tai buvo įsakymas. Čia jau nepasiginčysi... Mūsų di- 
dįjį ligonį radau apsiašarojusį, Jo būklė buvo sunki. 

— Sesuo Mari Anž,— tarė jis— aš, matyt, jus įžei- 
džiau. Kartais nejučia imu kalbėti šiurkščiai... Tikrai ne- 
norėjau jūsų užgauti. Jeigu tai padariau, atleiskite man. 

Vargšas mielas didis žmogus! Neturėjau už ką jam 
atleisti, Jis mums būdavo švelnus kaip moteris. Pasakiau 
jam tai ir pamačiau, kad jo akys nebe tokios drėgnos. Jis 
nusiramino. Galės užmigti. 

— Bet,— įsiterpė priorė,— sesuo Mari Anž jums ne 
viską paaiškino... Ne vien ponas Matisas kėlė jai reika- 
lavimų... Tuo pat laiku „Parko“ klinikoje netoli nuo jo 
vienam ką tik operuotam vargšui vaikui, našlaičiui, prasi- 
dėjo priešmirtinė agonija, ir jis taip pat reikalavo sesers 
Mari Anž.., „Aš mirsiu, — sakė jis, — bet prieš tai norėčiau 
pabučiuoti seserį Mari Anž.“ 

Tada viena iš mūsų paprieštaravo: „Vaikeli, seserų 
niekas nebučiuoja'. Bet jis papurtė galvą ir visai papras- 
tai atsakė: „Juk sesuo Mari Anž— man ne sesuo, o 
mama...” 

Gramono vienuolyno priorė užmiršo man pasakyti, kuo 
baigėsi ši istorija, kurią vėliau Matisui papasakojo bal- 
tieji angelai... 


+ + > 


Anri Matisas atrodė jau pagijęs, kai po kelių mėnesių, 
tais pačiais 1941 metais, Nicoje po Masenos aikštės ar- 
kadomis jį netikėtai susitiko Fransis Karko. Štai jo ,,por- 
tretas iš natūros“, nupieštas Karko: 

„Matisas... atrodė šauniai, kaip visada. Dar niekad taip 
aiškiai kaip tą dieną nesuvokei, kad jis sutaria su savo 
sąžine. Viskas jame dvelkė pusiausvyra ir padorumu. Man 
iškart krito į akį jo tvarkinga išorė, akių spindesys, pa- 
sitikėjimas savimi, kurį galėjai išskaityti veide, ir kaž- 
koks jaunatviškas giedrumas. „Užeikit pas mane,— tarė 
jis. — Aš daug dirbau.'!9 

Karko labai apsidžiaugė šiuo sakiniu. Jis „įsitikino, kad 
bent vienas didis menininkas nepripažįsta, jog dabar jau 
viskas prarasta". 

„Gaudomo žmogaus“ autorius pasinaudojo kvietimu. 
Dailės istorijoje — apskritai istorijoje — išliks žvaliai nu- 
tapyta nuostabi aplinka, kurioje gyveno Anri Matisas, „Re- 
ginos“ viešbutis Simjė, žavingoje vietoje, iš kurios ma- 
tyti visa Angelų įlanka, išlinkusi tarp Borono kalno ir miš- 
kais apaugusių Esterelio kalvų. 

Perėjus prieškambarį, kuriame aplink Delfų ,,Apoloną“ 
viešpatauja rytietiški kilimai, marginti kartūnai, kašmy- 
rai, medinės langų grotelės — „Odaliskų“ atmosfera, — 
Matisas priima svečią dideliame kambaryje iš kairės — 
savo dirbtuvėje. Sienos atrodo, kaip atrodė Monparnaso 
bulvare, Šarlio Felikso aikštėje, „Liutecijos“ viešbuty, kur 
dailininkas 1936—1937 metais smagiai sukūrė visą seri- 
ją variacijų tušu, piešiniuose plėtojo dvi tris temas, vaiz- 
duodamas moteris arba gėles. 

„Iš tikrųjų man viskas įdomu, aš niekad nenuobo- 
džiauju“,— pareiškia „prisikėlusysis iš numirusių“. 


16 Fransis Karko, op. cit. 

„Eikšekit,— priduria jis,— pamatysile, kaip susitvar- 
kiau.” 

Paukščiai visada buvo Matiso aistra, „Rojus namuo- 
se", — pasakė Luji Žilė. O Pjeras Marua paleido į jį šią 
kaspinu perrištą strėlę: „Matisas turi puikią voljerą ir 
guodžiasi tuo, kad gyvena tarp paukščių, bet visi jo pauk- 
ščiai — narve". 

Beje, ar dailininkui, pasiekusiam šlovės viršūnę ir į 
žmones bei daiktus žvelgiančiam mėlynom akim, kupi- 
nom dvasios giedrumo, tikrai reikia paguodos? Iš Karko 
užrašytų pasisakymų taip neatrodo: 

„Kitoje salėje, irgi kairėj pusėj, buvo dvi voljeros, pil- 
nos paukščių. Bengalijos žvirbliai, kardinolai, Japonijos 
lakštingalos mirgėte mirgėjo ryškiaspalviais apdarais, ku- 
riuos dar labiau pabrėžė ilgos juodos Afrikos žvirblių 
uodegų plunksnos. Negrų fetišai ir kaukės kambariui tei- 
kė egzotiškumo; mes perėjome jį gana greitai, nes jis 
tebuvo prieškambaris žiemos sodo, kuriame didžiulius la- 
pus buvo išskleidę Taičio filodendrai; čia atsidūrėme tar- 
tum džiunglėse, kuriose žaliuojančią tropinę augmeniją 
gaivino įmantri drėkinimo sistema, Ant marmurinio pa- 
aukštinimo milžiniški moliūgai ir kinų statulėlės sudarė 
kontrastingą visumą, kurios įvairių elementų dispropor- 
cija žadino dailininkui vaizduotę. 

„Mes čia mano „iermoje“. taip ją pavadinau, — paaiš- 
kino Matisas.— Čionai krapštiausi kasdien kelias valan- 
das, nes tiems augalams reikia rūpestingos priežiūros... 
Bet jais rūpindamasis geriau suvokiu jų rūšį, svorį, lan- 
kstumą, ir tai man padeda juos piešti... Dabar suprantate, 
kodėl niekad nenuobodžiauju. Jau penkiasdešimt metų nė 
valandėlės nebūnu be darbo. Nuo devynių iki vidudie- 
nio — pirmas seansas. Papietauju. Valandėlę nusnūstu, 
paskui vėl griebiuosi teptukų ir tapau nuo antros valandos 
popiet iki vakaro. Jūs nepatikėsite. Kiekvieną sekmadie- 
nį turiu pasakoti nebūtus dalykus savo pozuotojoms. Pa- 
sižūdu, kad paskutinį karią maldauju atvykti tokią die- 
nq. Žinoma, užmoku joms dvigubai. Na, o kai jaučiu, kad 
dar jų neįtikinau, pažadu duoti laisvą dieną vidury sa- 
vaitės. „Bet, pone Matisai, — atsakė viena, — jau praėjo 
keletas mėnesių, O aš neturėjau nė vienos laisvos popie- 

tės...” Vargšės, nieko jos nesupranta. Juk negaliu aukoti 
savo sekmadienių toms mergužėlėms tik todėl, kad jos 
turi kavalierius, Įsivaizduokit save mano vietoje. Kai gy- 
venau „Viduržemio“ viešbutyje, karnavalo gėlių mūšis 
man būdavo tikra kančia. Ta muzika, tie vežimai ir tas 
juokas Anglų promenadoje. Mano mergužėlės nenorėda- 
vo pozuoti. Įtaisydavau jas prie lango ir tapydavau iš nu- 
garos.” 

Tiesą sakant, čia jis prisiminė laikus dar iki didžiojo 
prisikėlimo, gerą senąjį viešbutį — dabar jau nugriau- 
tą, — tokį vaizdingą, su gražiais itališkais plafonais, iš už 
Alpių atvežtų plokščių klojiniu, rokoko stiliaus salonu, 
kuriame Matisas nutapė tiek nuogų pozuotojų ir odaliskų 
beveik dirbtinėje, pro žaliuzes krintančioje šviesoje. Čia 
dar reikia pridurti tokius gyvus Mišelio Žoržo Mišelio 
knygos puslapius, kuriuose jis vaizdingai pasakoja apie 
Matiso butą Šarlio Felikso aikštėje". 


ko X * 


Didelis humanistas Renė Lerišas labai jaudindamasis 
minėjo savo garsųjį pacientą: „Šis puikus žmogus, — ra- 
šė man „Chirurgijos filosofijos“ autorius, — buvo dėkin- 
giausias iš visų mano operuotų pacientų... Keturiolika 
metų kasmet man atsiųsdavo arba vertingą savo piešinį, 
arba knygą. Dėkingumas — gražios sielos privilegija. Ir 
čia jis buvo skiriamas chirurgijai. 

„„Kai Matisas gyveno Monparnaso bulvare, mudu il- 
gai kalbėdavomės apie dailę ir gyvenimą. Išbūdavau pas 
jį kelias valandas... 

Koks jis buvo patrauklus! Baisiai gaila, kad nedariau 
užrašų. Šiandien jie būtų labai vertingi. Bet niekad ne- 
galvoji, kad ateis diena, kai teks išsiskirti. 

Koks nepaprastas protas! Aš statau jį į vieną gretą 
su trim ar keturiais protais, su kuriais susidūriau savo 
gyvenime." 


17 Michel-Georges Michel De Renoir à Picasso (A. Fayard, 
1955). 

Matisas nesiliovė reiškęs Renė Lerišui dėkingumo: „Tik 
per jus gavau tą papildomą metų porciją...“ — rašė garsia- 
jam profesoriui. 

„Jis buvo skaitęs medicinos literatūroje,— paaiškino 
man Lerišas,— kad, sergant tokia liga, galima tikėtis iš- 
gyventi ne ilgiau kaip keturiolika mėnesių, o išgyveno 
keturiolika metų!“ 

Mudu kalbėjome apie Matisą ir kaip nuostabų piešėją, 
ir daktaras Lerišas papasakojo: „Labiausiai man įstrigo tai, 
kad Matisas piešdavo nežiūrėdamas į popierių. Žvelgdavo 
tik į pozuotoją. Jo linija nutrūkdavo tik tam, kad jis pa- 
žymėtų akis." 

Kiek dėmesingumo ir kuklumo „prisikėlusiojo iš nu- 
mirusių“ laiškuose savo išgelbėtojui! Pavyzdžiui, šiame 
Matiso laiške, prilipintame prie atvirkščiosios pusės nuos- 
tabaus anglimi piešto portreto, kuris puošia gydytojo sve- 
tainę. Iš visko matyti, kad dailininkas ketino didįjį chi- 
rurgą nutapyti aliejumi. 


„Brangus Profesoriau ir bičiuli, 
kaip atrodo šis parengiamasis jūsų portreto piešinys? 
Jeigu jis jums nepatinka kaip Lerišo atvaizdas, gal galė- 
tumėle jį pasilikti kaip vieną iš geriausių mano piešinių? 
Jeigu ne, tai jį „pasilaikysiu , kaip sako Kasi arba Ni- 
cos gyventojai (profesorius Lerišas turėjo vilą Kasi ku- 

rorte). 

A. Matisas 
1950 (1851).XI.16.“ 


1943 metų pradžioje Matisui grįžus į Nicą, jo Nuotai- 
ka dar labiau pragiedrėja. Norėdamas pailsėti nuo dar- 
bo, tarpais jis nusileidžia į sodą. Čia jį apima tyras džiaug- 
smas, pažvalėja jausmai ir siela, — tai paliudija vienas jo 
svečias... Pasinėręs vaizduose, „prisikėlusysis iš numirusių" 
šypso krištolinei šviesai: 

„Viskas nauja,— sako jis,— viskas gaivu, tartum pa- 
saulis ką tik būtų gimęs. Žiedas, lapas, akmuo — viskas 
spindi, mirguliuoja, išblizginta, nusvidinta. Jūs negalite 
įsivaizduoti, kaip tai gražu! Kartais tariu sau, kad profa- 
nuojame gyvenimą: kuo daugiau matome daiktų, tuo ma- 
žiau į juos žiūrime. Suvokiame juos tik atbukusiais jaus- 

mais. Iš tikrųjų nieko nebejuniame, Esame persisolinę. 
Manau, kad, norint tikrai jausti malonumą, būtų išmintin- 
ga mažiau jo siekti. Reikėtų pradėti nuo atsižadė jimo, tar- 
pais prisiversti gydytis susiturėjimu. Terneris gyveno Tü- 
syje. Kas savaitė liepdavo atidaryti langines, ir tada — 
koksai tviskėjimas! Kokia akinanti šviesa! Kokie juvely- 
riniai dirbiniai!''!8 

Tame pačiame straipsnyje, kuris Matisą dėl supranta- 
mų priežasčių nuliūdino, Luji Žilė pateikė tokius Renu- 
aro, „gulinčio ligonio“, bet tebedirbančio, žodžius, kurie 
rodo, kad prisiminimas didžiajam iš pavojaus išsigelbė- 
jusiam dailininkui tarytum sakė sursum corda — pakelkite 
savo širdis. 

„Mane labai paveikė,— pasakė jis,— senojo Renuaro 
pavyzdys. Aplankydavau jį Kanyje, Paskutiniais savo gy- 
venimo metais jis buvo jau tik ligų kamuolys, Jį vežio- 
davo krėsle. Jis susmukdavo į jį kaip lavonas, Rankos 
buvo aptivarstytos, pirštai atrodė lyg šaknys — laip su- 
sukti podagros, kad negalėjo nulaikyti teptuko. Įkišdavo 
jam į vyturus teptuko kotą. Pirmi judesiai būdavo tokie 
skausmingi, kad jam persikreipdavo veidas. Po pusvalan- 
džio, įsitraukęs į darbą, numirėlis atgydavo. Niekad nesu 
matęs tokio laimingo žmogaus. Taigi daviau sau žodį, kad 
nesuglebsiu ir aš.” 

Iš tikrųjų Matisas nesuglebo. Dailininko energingu- 
mas, pasireiškęs nuo jaunų dienų, su metais didėjo, ir 
sunkiosios ligos išbandymas jį ne nusilpnino, o, atrodo, 
pakėlė iki heroizmo aukštumų. 

Mažiau literatūrinės išmonės ir, be abejo, daugiau tik- 
ros tiesos Aragono užrašytuose pokalbiuose, kurie mus 
įveda į intymųjį pasaulį šio spalvos burtininko, kuris, vos 
ne vos išsigelbėjęs iš didžiulio pavojaus, pasiekė žėrintį 
spektro giedrumą. 

„Staiga mane baisiai nustebino Hugo ir Matiso fizinis 
panašumas, — rašo Aragonas,— šiandieninio Matiso ir Hu- 
go po 1871 metų panašumas.“ 


Iš Louis Gillet Une visite à Henri Matisse (Candide, 
1943 m. vasario 24 d.). 

Baresas mėgo Hugo, „Visos lyros“ poetą, „prancūziš- 
ko žodžio meistrą“, kurio „„Didingumą“ pašlovino pakilią 
1885 metų gegužės 31-osios naktį po Triumfo arka tarp 
tviskančių žalių žibintų. O argi Matisas, pasiekęs dailės 
viešpatijoje. tokią pat pasaulinę šlovę, ne „prancūziškų 
spalvų meistras“? Tai puikiai suprato, turįs pranašingumo 
dovaną, būdingą poetams — Hugo, Lamartinui arba Bod- 
lerui,— „Matiso Prancūzijoje“ sukūrėjas, Aragonas, ku- 
ris per patį okupacijos siautėjimą baigė savo studiją tie- 
siog priešo panosėje, — šis per paikumą neatkreipė į tai 
dėmesio, — pranašinga vizija, skelbiančią išsivadavimą: 

„Nežinau, kas mūsų laukia. Bet tikrai didžiuojuosi, kad 
čia taip daug kalbėjau apie Anri Matisą. „Anais laikais — 
sakys vėliau žmonės, — jie turėjo bent Matisą Prancūzijo- 
Je...“ 

Matisas Prancūzijoje, Matisse-en-France,— tai skamba 
kaip Puy-en-Velay, Marcq-en-Baroeul, Crėcy-en-Valois... 

„Tamsiausią naktį jis piešė, — sakys žmonės, — jis pie- 
šė šiuos šviesius piešinius.“ 

Ana, sesuo mano Ana, ar nieko nematai atvykstant? 

Matau tik saulę, kuri plieskia, ir kelią, kuris dulka... 

Keliu jojo raiteliai. Ir plieskiančioj saulėj jie pamatė 
Matisą Prancūzijoje ir gražuolę Aną, atgavusią gyvybę. 
„Koks čia puikus kraštas!“ — pasakė jie.“ 

Matisas — prancūziškų spalvų meistras. Kaip ir visiems 
mūsų didiesiems dailininkams, tapyba jam — dvasios da- 
lykas, o turtinga ir gryna jo paletė — Prancūzijos paletė, 
Šartro vitražų ir Žano Fukė paletė. 

„Sulaukęs septyniasdešimties metų amžiaus, — rašė An- 
drė Ležaras,— Matisas vėl atranda tapybą. Paskutines jo 
drobes ženklina nuostabus jaunumas, ta nuolat atsinauji- 
nanti jaunystė, kurią liudija visa jo kūryba — neišsenkan- 
tis jaunystės šaltinis.“ 

Ir lyg pateisindami šias įžvalgias eilutes, klestėte su- 
klesti Matiso paveikslai: „Natiurmortas ant žalio marmuri- 
nio stalo“ (1941) — malachito stalas, šviesi baltų, žalių, 
kaip citrina geltonų, mėlynų ir rausvų tonų dermė; „Pa- 
šnekesys“ (1941) — blondinė mėlyna suknele juodame fo- 
ne; „Moteris su šydeliu“ (1942) — rausvai pasidažiusi vei- 
dą po tiuliu, pridaigstytu jaspio; „Šokėja mėlyna suknelę" 

(1942) — kūnas molio spalvos; „Šokėja, sėdinti krėsle" 
(1942), kur vyrauja kaip citrina geltoni ir kaip migdolas 
žali tonai. 

Vertingame Verve numeryje (IV t., Nr. 13), kurio bal- 
tos ir žalios spalvų viršelis primena karpinius, kuriais mė- 
gaujasi Matiso vaizduotė (Hugo taip pat savo piešiniams 
daug karpė spalvoto popieriaus), spalvotai reprodukuo- 
jama ir nemažai svarbių drobių, nutapytų 1942—1943 
metais: „Mergina prie lango“, apsivilkusi balta suknele, 
sėdinti geltonos ir raudonos spalvų krėsle; „Violetinė suk- 
nelė; „Mergina rožine suknele" — prie atviro lango užda- 
rytomis langinėmis; „Juodos durys" — tokios puikios spal- 
vinės gamos: deginta siena, raudonas kadmis ir karmino 
lakas; „Liutnia“ su galinga ultramarino ir raudonojo kad- 
mio melodija; „Karaliaus tabako interjeras“, kur sudaryta 
pusiausvyra tarp mėlyno krėslo su padėta ant jo liutnia 
ir gotikinės kėdės aukšta atkalte, kurioje svajoja jauna 
moteris nuogomis rankomis; „Mikaela“ ir nuostabus pa- 
veikslas „(Geltona suknelė ir škotiška suknelė“ — pastara- 
sis apdaras, tviskąs spalvomis, su švelniais kaip šilkas rau- 
donaisiais kadmiais, kraplakais, ultramarinais, smaragdo 
žaluma, labai ryškus šalia citrinos geltonumo kilimo ir 
tamsiaplaukės moters suknelės; „Šokėja, sėdinti rokoko 
stiliaus krėsle, juodame fone“; „Stabas“— vienas tyriau- 
sių, reikšmingiausių šio didžiojo laikotarpio kūrinių: mo- 
teris gražiais juodais plaukais, didelėm juodom akim, ryš- 
kiai raudona burna, rausva kūno oda, balta suknele rau- 
donos ir mėlynos spalvų fone; pagaliau šie natiurmortai: 
„Raudonas natiurmortas su magnolija”, „„Citrinos ir uolas- 
kėlės" (iš tikrųjų ne uolaskėlės, ọ raktažolės) ir ypač 
„Citrinos rausvame heraldinių lelijų fone“ — paveikslas, 
Andrė Ruverui įkvėpęs šias subtilias eilutes: 

„Citrinos, kiniška vaza, kurios šone matyti mėlynas 
šešėlis, keliantis tokius paslaptingus ir švelnius jausmus, 
kad nesunku įsivaizduoti, kaip jautri moteris gali apsia- 
šaroti. Vazoje — taip pat šešėlio sušvelnintų jacintų 
puokštė, iš kurios kyšo nedideli kažkokio keisto augalo 
rageliai. Visas ramus tamsiai raudonas fonas su nežymiu 
violetiniu atspalviu pripieštas pustoniais blukių heraldi- 
nių lelijų, tartum patekusių čia iš kaimynystėje esančio 

„Karolio Orleaniečio“, Kurį Matisas tuomet kūrė, Tai, be 
abejonės, vienas tobuliausių kūrinių, nutapytas vienu iš 
laimingiausių jo gyvenimo momentų.“ 

Šis Verve numeris dailėtyrininkui, kritikui ir tapytojui 
dvigubai įdomus tuo, kad greta paveikslų reprodukcijų 
Anri Matisas mums pateikia visus savo paletės elementus. 

Tam neturėtų būti abejingas amžius, daugiausia besi- 
žavįs tapybos technika, ir čia būsimiems jauniems dailinin- 
kams, be abejo, nėra geresnės dvasinio ir materialinio po- 
būdžio pamokos. 


„MATISAS YRA VIEN TAI" 


Jaunimas. Kaip visi didieji vyresniojo amžiaus Žmonės, 
tobulą meistriškumą pasiekę dailės ir poezijos burtininkai, 
Anri Matisas nesiliauja galvojęs apie jaunimą. Kaip gražu 
gyvenimo saulėlydyje kreiptis į ateitį ir kartu su Vinji 
šūktelėti: 

„Jauni jus mylinčio žmogaus palikuonys..." 

1945 metais Matisas tiksliau išreikš savo mintį, kreip- 
damasis tiesiogiai į jaunimą: 


„Jaunam dailininkui, kuris neįsiengia išsivaduoti iš 
ankstesnės kartos įtakos, gresia pavojus nuklimpti. 

Kad jo per daug neužburtų gerbiamų tiesioginių pirm- 
takų kūryba, jis gali pasiieškoti naujų įkvėpimo šaltinių 
įvairių civilizacijų darbuose žiūrėdamas, kas jam artimiau. 
Sezanas davėsi įkvepiamas Puseno (kūrė „gyvąjį Puseną"). 

Dailininkas, jeigu jis jautrius, negali prarasti ankstes- 
nės kartos indėlio, nes šis indėlis glūdi jame, Tačiau jam 
reikia nuo jo išsilaisvinti, kad ir pats duotų ką nors nau- 
ja, gaivaus įkvėpimo pagimdyta.“ 


O štai grynai asmeninis persp iigas tiems, kurie ,„se- 
ka Matisu": 


„Saugokitės įtakingo meistro, anot Sezano”. 


Pagaliau — išmintingi patarimai, ilgos ir didelės patir- 
ties pamoka, kurią jaunesnieji privalo suprasti įr apmąs- 
tyti: 

„Jaunam dailininkui tikrai nereikia visko išradinėti; 
jis pirmiausia turi sutvarkyti savo mintis derindamas įvai- 
rius požiūrius, išreikštus tuose gražiuose kūriniuose, ku- 
rie jam daro įspūdį, ir natūroje ieškodamas atsakymo į 
savo klausimus. 

Susipažinęs su savo raiškos priemonėmis, dailininkas 
turi save paklausti: „Ko aš noriu?“ ir eiti nuo paprastų 
dalykų prie sudėtingų bandydamas atsakyti į tą klausimą. 

Jeigu jis moka būti nuoširdus giliam savo jausmui, ne- 
sukčiaudamas ir sau nepataikaudamas, tai iki pat žilos 
senatvės nepraras smalsumo, tebetrokš uoliai dirbti ir 
mokytis. 

Kas gali būti gražesnio!'!? 


„Mokyti jaunimą“ ,—- štai puikus ketinimas meistro, ku- 
ris tobulai naudojasi kūrybos priemonėmis. 

„Dirbau metų metus,— sako jis Aragonui, — kad žmo- 
nės pasakytų: „Matisas yra vien tai“. Jam pasitaikė kelis- 
kart padeklamuoti šias Malarmė eiles, kurios taip atitin- 
ka jo siekiamą atsijauninimą, apskritai tyrumą: 


Ir imituot skaidrios širdies kinietį, 

Ant sniegiškai balių puodelių bandžiusį palieti 
Iš mėnesienos nuskintos gėlės vaiskios, 
Sugėrusios kvapus nakties tykios, 

Gyvenimą, — gėlės, kurią dar vaikas jis numanė 
Įskiepijęs į sielos melsvą filigraną?“, 


„Gėlės, kurią dar vaikas jis numanė įskiepijęs į sielos 
melsvą filigraną...“ Štai ko ieško Matisas, pateikdamas 
Aragonui klausimą, į kurį pats teigiamai ir atsako: „Argi 
piešinys nėra sintezė, baigtis daugybės jutimų, kuriuos 
smegenys įsiminė, sukaupė ir kuriuos suaktyvina paskiau- 
sias jutimas? Taigi piešinį sukuriu beveik nesąmoningai, 
lyg mediumas.“ 

Ir pasisako apie „meilę iš pirmo žvilgsnio“, staigų po- 
sūkį, kurio subtiliu teoretiku tapo Andrė Lotas. 

Šis, beje, jau 1939 metais parašė įžvalgias eilutes apie 
Anrį Matiso evoliuciją: „Matėme, kaip dvidešimt penkerių 


M—— ——————————— 


19 Henri Matisse De la couleur (Verve, IV t., Nr. 13). 
2 Vertė H. Bakanas. 

metų laikotarpiu vienas gabiausių mūsų epochos dailinin- 
kų pamažu atsisakė daugumos savo pirmųjų pergalių — 
tų, kurias spontaniškai pasiekia grynas instinktas, kai jo- 
kia drausmė netrukdo jo polėkiui — ir, norėdamas savo 
kūrybinei idėjai suteikti tobuliausią formą, laisva valia 
atsižadėjo įspūdingų pasiekimų“. 

O Andrė Ležaras su retu skvarbumu išanalizavo ir 
kantrių pastangų išgryninti savo dailę mechanizmą: 

„Visa Matiso kūryba, šis „žėrinčios šviesos vaisius“, 
anot Apolinero,— tai nuolatinis šalinimas, stengimasis vis 
labiau supaprastinti savo išraiškos priemones, beveik ab- 
soliutus jų išgryninimas. Šis nusistatymas valyti — ne as- 
ketizmo, išdžiūvusio emocingumo ženklas, o išraiška sa- 
vimi pasitikinčios jėgos, kūrybingumo, kuris nepaiso at- 
sitiktinių dalykų, atsisako, kas nereikalinga, ir išsaugo, 
kas svarbiausia. Teriadas teisingai pasakė: „Matiso kūri- 
nys yra tai, kas lieka po dinamiško ieškojimų žaismo ir 
laisva valia sudėtų aukų. Tai, kas patvaru. Tai, ko reikia... 
Tikras turtas — ne gausybė, o atranka, turėjimas, kas 
reikšminga, kas tikrai svarbu, vien kas svarbu.“ 


PAUKŠČIŲ MEILĖ 


1942 metais N. Ž. Vedresui dar pavyko rasti „„Matisą 
tarp jo drobių ir paukščių...“ Apie paukščius maestras ne- 
seniai buvo kalbėjęs Nicos publikai... Visi stebėjosi, kaip 
greitai jis tada sutiko paskaityti Nicoje paskaitą. 

Taip, tasai, kuris jau buvo vadinamas „Simjė atsisky- 
rėliu“, vieną vakarą nusileido nuo savo kalvos ir papasa- 
kojo apie paukščius, tik apie paukščius. 

Deja, atėjo laikas, kai ketvirtame „Reginos“ rūmų aukš- 
te nebebuvo paukščių, ir Matisas tai apgailestavo, šnekė- 
damasis su Andrė Verdė: 

„Prieš kelerius metus čia, šiame dideliame kambaryje, 
buvo daugiau kaip trys šimtai paukščių. Papūgų, strazdų, 
karvelių retų rūšių. Jie skraidė voljerose. Karveliai kuo 
laisviausiai lakstė po kambarį. Galėjai pasijusti esąs gi- 
rioje.“ 

Nuo to laiko, kai 1907 metais įsikūrė Isi le Mulino, 
Matisas nebegalėdavo apsieiti be sodo, o Simjė, kaip ži- 
nia,— tai milžiniškas sodas, tikras rojaus sodas. 

Kai nebegalėjo nulipti pasišildyti saulutėje, kai turėda- 
vo būti savo dideliame kambaryje, didelėje lovoje prie- 
šais Angelų įlanką, nenuilstantis keliautojas pasidarė ant 
sienos mažą sodelį, kad vis dar turėtų kur pasivaikščioti, 

Jo „sodas“, didelė kompozicija, sudaryta iš iškarpyto 
mėlyno, oranžinio, violetinio, kaip migdolas žalio ir sa- 
manų spalvos popieriaus, užėmė pusę kambario. 

„Yra lapai, vaisiai, paukštis... Tempas moderato, rami- 
nantis... Šitą motyvą, kurį matote apačioj, dešinėje, iš- 
emiau; išėmiau todėl, kad jo tempas buvo labai greitas.“ 
Ir čia vėl pasirodo muzikas; „Šis tempas iškreipė visą par- 
titūrą. Kirtosi tarp savęs andante ir skerco.” 

Sodas. Ar ne čia derėtų priminti Fernano Ležė žodžius: 
„Matiso paveikslai žydi!" — tarė man sykį Delonė, kai sto- 
vėjome prieš kelias jo drobes.— Tas žmogus — didis sodi- 
ninkas!" 

Aš buvau tokios pat nuomonės.“ 

Matiso paveikslai žydi, Tame sode niekad nebuvo to- 
kių gražių gėlių kaip 1944—1946 metais; 1944-aisiais nu- 
tapyta: „Mergina raudona išsiuvinėta palaidinuke viole- 
tiniame fone“, „Skaitanti mergina su tulpėmis ir plukė- 
mis“, „Natiurmortas su uolaskėlėmis ir čėrais“, „Mėlyna 
skrybėlė“, „Mergina su kailinukais“; 1945-aisiais: didelis 
dekoratyvinis pano triptikas (1,8X1,8), kur maestras, išė- 
jęs helenistinę kūrybos mokyklą, atnaujina geidulingąją 
„Ledos“ temą; pagaliau 1946-aisiais: „Geltonos ir mėlynos 
spalvų interjeras“, „Raudonos ir citrinos geltonumo spal- 
vų interjeras“, „Rokoko stiliaus krėslas“, „Dama balta suk- 
nele", „Azija“ — keista figūra prašmatniu apdaru... 


„VISĄ GYVENIMĄ REIKIA BŪTI VAIKU" 


Kai Matisas, du kartus viešėjęs Paryžiuje ir ilgokai bu- 
vęs Vanse, viloje „Svajonė“, vėl įsikūrė „Reginos“ rūmų 
ketvirtame aukšte, paukščiai amžinai nutilo. Bet jaunystė 
liko, 

Jaunystė — tai, visų pirma, jauni dailininkai, kurie juo 
žavisi ir ateina prašyti patarimo. 

Tačiau nuo to laiko, kai dėstė ne pagal savo paskirtį 
naudotame Švenčiausios Jėzaus širdies vienuolyne, Mati- 
sas, atrodo, užsižadėjo daugiau nebūti jei ne teoretiku, tai 
bent pedagogu, ir tat išėjo labai į naudą prancūzų dailei 
ir jo prestižui užsienyje... Jis nebenorįs nė girdėti apie ofi- 
cialaus dailės mokytojo darbą! 

Praėjus pusei šimtmečio, Matisas padarė štai kokią iš- 
vadą: 

„Reikia pasakyti, kad jokio tapybos dėstymo nėra. 

Aukštojoje dailės mokykloje moko, ko nereikia. Duoda 
pavyzdį, ko turėtum vengti. Būtent taip, ne kitaip. Toji 
dailės mokykla — įstaigėlė gamintį dailininkams, kurie ga- 
lėtų pelnyti Romos premiją. Niekas ja nebetiki. Ji dar 
gyvuoja tik tam tikroms sferoms. Ji numirs vieniša.“ 

Kaip neatsiliepsi į tokį nuosprendį, kai esi matęs tiek 
jaunų talentų, kuriuos Dailės mokykla ir Romos premija 
devirilizavo, iškastravo? 

„Buvimą Mokykloje reikėtų pakeisti ilgu nemokamu 
buvimu Zoologijos sode?!. Mokiniai čia daug ko išmoktų 
nuolat stebėdami pradinių gyvenimo formų paslaptis, vir- 
pesius! Jie pamažu įgylų tą „fHluidą“, kurį sugeba turėti 
tikri menininkai. 

Kaip matome, reikia atsisakyti įpročio, konformistinės 
rutinos. 

Tulūz Lotrekas kartą sušuko: „Galų gale aš nebemo- 
ku piešti!" Tuo norėjo pasakyti, kad rado savo tikrąją 
liniją, tikrąjį piešinį, savą piešėjo kalbą. Tai reiškė, kad 
atsisakė įprastinių priemonių, vartojamų mokantis piešti.“ 

Senatvėje Liudvikas XIV pageidavo Versaly „visur 
matyti vaikystę“, o Anri Matisas nueis dar toliau — pa- 
skelbs didžią tiesą: menininkas, vertas šio vardo, kaip ir 
moteris, sugebanti būti mylima, turi išsaugoti „vaikystės 
žavesį. 


2! Kaip žinoma, Delakrua kartu su Žeriko ir Bari, vadovaujami 
Kiuvjė, daug studijavo Gamtamokslio muziejuje. 

„Be to, reikia mokėti išsaugoti vaikystės gaivumą ir, 
suėjus į kontaktą su daiktais, neprarasti naivumo, Visą 
gyvenimą reikia būti vaiku liekant vyru ir semtis jėgos 
iš daiktų egzistavimo.“ 


GULBĖ GIEDA 


Sekdamas Anri Matiso kilimą į šviesą, matydamas vis 
didesnį raiškos priemonių paprastumą, negali neprisiminti 
paskutinių, dažniausiai gražiausių ir tyriausių etapų, ku- 
riuos nuėjo didieji skulptoriai ir tapytojai, amžiaus išlais- 
vinti iš nerimo ir pasiekę dvasios giedrumą. 

Vis dar regiu Anri Matiso jaunystės draugą Majoli, 
einantį aštuoniasdešimtuosius metus ir be paliovos sie- 
kiantį santūresnės, griežtesnės plastikos,— tai liudija jo 
nuostabus knygų apipavidalinimas, kaip ir paskutinės 
lengvesnio kanono skulptūros, — Majolį, kuris ilgai būna 
Banjulso paplūdimiuose ir, įkvėptas katalonių merginų, 
imančių saulės vonias, keliomis lenktomis linijomis nupie- 
šia žavias moteriškų figūrų arabeskas. 

Prisimeni Sezaną, 1906 metais rašiusį Emiliui Bernarui: 
„Tapau vis iš natūros, ir man atrodo, kad palengva žengiu 
į priekį". 

Mąstai apie Delakrua, kuriantį savo didįjį testamen- 
tą — Šventųjų angelų koplyčią —ir 1861 metų pirmąją 
dieną šlovinantį džiaugsmą, kad tapo: „(Tapyba neduoda 
man ramybės... Kodėl ši amžina kova, užuot mane sugniuž- 
džiusi, kilsteli aukštyn, užuot įvariusi į neviltį, paguodžia 
ir nuolat būna mano mintyse, kai iš jos pasitraukiu?“ 

Prisimeni Bordo laikų Goją, prislėgtą metų naštos ir iš- 
tarusį šiuos du paprastus žodžius, rodančius, kad didieji 
meistrai visada mokosi: Aun aprendo... (Dar mokausi). 

Regi Puseną, tapyboje randantį vienintelę priemonę 
nuo didelių skausmų ir atgaunantį viltį, kai ranka tvirtai 
laiko teptuką: „Sako, gulbė gieda švelniau artėjant mir- 
čiai. Bandysiu, sekdamas ja, dirbti geriau negu Kada nors." 

Meistrams lemta savo pavyzdžiu atgaivinti vyresnės 
kartos dailininkų atminimą. Matisas, kaip matėme, nėra 


211 


iš tų, kurie neigia visa, už ką pažiūrėti laisviausias, ne- 
priklausomiausias dailininkas gali būti skolingas ankstes- 
niems meistrams. Jis pasmerkė neišmanymą, nubrėžęs šią 
gyvenimo taisyklę, galiojančią tiek rašytojui, tiek daili- 
ninkui: „Nesutvarkysi savo namų išmesdamas pro langą 
visa, kas tau kliudo. Tuo tik save nuskurdinsi, padarysi 
tuštumą, o tuštuma nėra nei tvarka, nei švara.“ 

Reikia pasakyti, kad naujas Matiso įnašas į dailę nėra, 
kaip, atrodo, mano Andrė Ruveras, „„deformacija“. Ne aš 
turėčiau pastarajam, žinomam savo kompetencija, primin- 
ti, kaip plačiai, net jeigu apsiribosime vien prancūzų dai- 
lės aukso amžiumi, naudojo deformaciją tokie dailininkai 
kaip Engras ir Delakrua. Kalbėdamį apie pirmąjį, galime 
pasakyti, kad „Jupiteris ir Tetidė“ (Provanso Ekso muzie- 
jus) ir „Didžioji odaliska“ nėra vieninteliai atvejai; už- 
tenka susipažinti su Engro muziejumi Montobane, kad su- 
prastum, kiek variantų vaisius yra šios apskaičiuotos de- 
formacijos... Na, o dėl Delakrua deformacijų, tai nematyti, 
kad jos nusileistų Anri Matiso deformacijoms. 

Tikrai naujus kelius tapybai Matisas atveria pagaliau 
vėl atrasta gryna spalva, kurią jau vartojo primityvai ir 
kurios geriausią pavyzdį pas mus pateikia Žanas Fukė. 

Matisas atmetė visus Renesanso pasiekimus — svar- 
biausia, tikslų realios erdvės kopijavimą, fanatišką pers- 
pektyvos kultą, paviršiaus modeliavimą, šviesokaitą, pa- 
jungiančią spektro spalvas valerų hierarchijai. 

Tiesą sakant, Matisas žengė didžiuoju išsivadavimo ke- 
liu, jį praplatinęs, atvertu — kokioje kovoje! — Sezano ir 
Gogeno. Vienintelė raiškos priemonė jam — spalva. 

Praeis daug metų, kol jis čia visiškai atsiskirs. Andrė 
Lotas labai teisingai apibrėžė etapus, kuriais vyko šis lė- 
tas kilimas į viršų. Trys pavyzdžiai —, „Mano kambarys 
Ajače" (1889), „Natiurmortas su apelsinais“ (1913), „„Mė- 
lyna suknelė raudonos ochros krėsle" (1937) — padeda jam 
suvokti „tą vidinę alchemiją, kurios rezultatas yra bran- 
daus menininko kūryba". 

Puikių, sodrių spalvų „Kambaryje“ (1889) matyti nuos- 
tabių moduliacijų: „,„gražesnių nėra net geriausių impresio- 
nistų paveiksluose..." 

„„„Graži paletė, sudėtingas niuansų žaismas, gilumas, 
intymus pobūdis — tokie stulbinantys kūrybinio darbo 
pradžios atradimai..." 

Po keturiolikos metų ,„Natiurmorte su apelsinais" inty- 
mią atmosferą, pustonius, „perėjimus“, storus potėpius, ku- 
riuose skendį formos, pakeis „tikslus paskirstymas“, „ne- 
gailestingas plastinis aiškumas..." 

Metams bėgant, jo drobėse vis labiau justi atmosfera, 
gilumas: „Priešais mus epiūra, tauriąją šio žodžio prasme 
brėžinys, kur beveik dingę dvejojimo pėdsakai, kur nežy- 
mu daug darbo reikalaujantys ieškojimai. Rezultatas toks 
nuostabus, kad noromis nenoromis save klausi, kaip jis 
buvo gautas.“ 

Šią palaimingą būklę ir aprašė Teriadas: „Matiso kūri- 
nys yra tai, kas lieka po dinamiško ieškojimų žaismo ir 
laisva valia dedamų aukų; jis — vien tai, kas lieka, kas 
patvaru. Tai viskas, ko reikia." 

Jau prieš šimtą metų Teodoras Šaserijo, didžios dvasios 
žmogus, žavėdamasis Versaliu, pasakė tą pačią frazę, ta- 
pusią prancūzų meno devizu: „Kažkas karališko ir patva- 
raus". 


VIII 
„T ROJŲ“ 


Išraiškingumas ir dekoratyvinė dailė— Didieji Matiso išbandy- 
mai.— Okeanijos filosofija. — Skaitant. Bergsoną.— Popieriaus 
karpiniai.— Burtininkas ir juodaodė šokėja —,„,Tikra dangaus 
lemtis“.— Sesuo Mari Anž, sesuo Žak Mari— Kun. Kutiurjė— 
„Aš pasidariau architektas'.— Rožančiaus koplyčia.— Tikėjimo 
išpažinimas.— Liudijimai.—,„Menas reikalauja drąsos'.— Degan- 
tis krūmas. 


IŠRAIŠKINGUMAS IR DEKORATYVINĖ DAILĖ 


Toksai stiliaus griežtinimas ir pati Matiso prigimtis ne- 
siliaus jį kreipusi į didžiąją dekoratyvinę dailę. Jo žen- 
tas Žoržas Diutiuji perduoda šitokį Matiso pasakymą: „ Iš- 
raiškingumas ir dekoralyvumas — tas pats dalykas, nes į 
pirmąją sąvoką įeina antroji”. 

Matisas tikrai nėra iš tų nevykėlių tapytojų, kurie lai- 
ko didžiausiu įžeidimu, jei kas išdrįsta tvirtinti, kad jų dai- 
lėje yra dekoratyvumo elementų. 

Kaip ir Majolis, ne tik tapęs kartonus gobelenams, bet 
ir dažęs jiems vilnonius siūlus, kaip ir Diufi, tiekęs Bjan- 
kiniui šilkinių audinių pavyzdžius, kaip ir seras Frensis 
Rouzas, vienas gabiausių šių laikų britų tapytojų, sekęs 
šituo pavyzdžiu Londone ir Niujorke, kaip ir Liursa, kūręs 
Obiusone kartonus gobelenams, kaip ir Gromeras, pildęs 
Sevro porceliano fabriko reikalavimus, ir kaip Pikasas, 
dirbęs Valori miestelyje keramiku!, 1937 metais „„Praban- 


! Apie 1906 metus Pikasas sukūrė dviem krėslams gražių pavyzdžių 
gobeleno, kurį Gertrūdai Stain išaudė mis Alisa Toklas (toks Stain 
literatūrinis slapyvardis.— Vc:!. past.), ir, kaip žinome, Koliūre ponia 
Matis išaudė gobeleną pagel Dereno kartoną. 

gos, ramybės, geidulingumo“ autorius, mačiau, nedvejo- 
damas atidėjo į šalį didelius kūrinius ir ėmė piešti, spal- 
vinti dėžutes kažkieno krikštynoms! 

Renesanso ir klasicizmo laikų meistrai, tapydami dide- 
les freskas, padarydavo ir kokią druskinę, adatinę arba 
fejerverko mišinį, prašmatnius sienų apmušalus arba smuk- 
lės iškabą. 

Ar ne Volaras, storasis gudreiva, panašus į Malajų lo- 
kį, šimtmečio pradžioje sudarė brigadą ne visai paprastų 
keramikų — Majolio, Dereno, Vlaminko, Ruo, Laprado, 
Valta ir dar kelių. — iš kurių kai kas, pavyzdžiui, Markė, 
tobulinosi katalono Artigo dirbtuvėje? 

O „Gyvenimo džiaugsmo“ meistras, 1935 meiais pui- 
kioms ponios Kutoli staklėms, kuriomis išausti Ruo kū- 
riniai atrodo tokie spalvingi ir dvasingi, sukomponavęs 
sieninį kilimą „Taitis“ (Gastonas Dilis jį vadina ,Papee- 
te"), sukūrė seriją gobelenų, pavyzdžiui, 1942 metais — 
„Nimfą ir satyrą“. Vėliau 1946—1948-aisiais, vartodamas 
karpytą popierių, iš jo gavo santūrių ir iškalbingų efektų 
dviejų gabalų sieniniam kilimui „Polinezija. Dangus ir jū- 
ra“, kurį Bovė išaudė horizontaliomis staklėmis, ir dar 
dviem Ašero išaustiems kilimams su lininiais metmenimis, 
kur dumbliai, koralai ir paukščiai sudaro labai paprasią 
ornamentą spalvotame fone. 

Tačiau Anri Matisuį tai buvo tik prasiblaškymas, pri- 
mestas aplinkybių. Iš tikrųjų meistras niekad nesiliovė 
mąstęs apie dideles dekoracijas, kurias buvo sumanęs su- 
kurti. Kartą, apimtas depresijos, Matisas, narsios širdies 
žmogus, ne be pagrindo pasakė šiuos karčius žodžius: 
„Mūsų kultūrai nereikia dailininkų arba reikia labai ma- 
žai...“ 

Iš to, kokiomis aplinkybėmis Matisas Mažiesiems rū- 
mams, Paryžiaus miestui, padovanojo Sezano paveikslą, 
matėme, jog jis valstybei neatleido už tai, kad didelius de- 
koratyvinius pano galėjo sukurti tik užsieniui. 

Ne toks laimingas kaip Delakrua, turbūt Taleirano sū- 
nus (tai daug ką paaiškina), ir neįvertintas Trečiosios res- 
publikos valdžios, beveik taip pat abejingos dvasios daly- 
kams kaip ir Ketvirtosios vadovai, Anri Matisas nerado 

jokio Adolfo Tjero, kurio dėka Delakrua buvo užsakyta 
išdekoruoti Deputatų rūmus ir Senato rūmus. 

Beje, tai Le Kato sūnui nekliudė širdyje išsaugoti išti- 
kimybę trispalvei vėliavai, ir, kaip tikras jakobinas, jis 
buvo griežtas tiems, kurie pataikavo priešui arba net sto- 
jo po svastikos vėliava. 

Labai pamokomi šiuo atžvilgiu jo laiškai ištikimajam 
Kamuenui. Jie, beje, dažniausiai nepikti, ir nors jis vaino- 
ja „keliauninkus“ (šitaip juokaudamas vadina tuos, kurie 
keliavo į Miuncheną, kaip žinoma, vadovaujami to meto 
Aukštosios dailės mokyklos direktoriaus), bet tai daro vi- 
sada šypsodamasis, tiesa, gana paniekinamai. 

Artėjant 1944 metams, numatydami galimą desanto iš- 
silaipinimą, okupantai sumanė evakuoti gyventojus iš pa- 
jūrio zonos (aš tada laukiau atvykstant pas mane, į Arje- 
žą, Bonaro, o Majolis ketino išsinuomoti buvusį Mirpua 
vyskupų vasarnamį, ir tai jam būtų išgelbėję gyvybę). 
„Nervietis“ iš pradžių bando juokauti: 


„Seni Kamuenai,— 1944 metų vasario 2 dieną rašo iš 
Vanso Anri Matisas,— gal atvažiuoti man padėti evakuo- 
tis? 

Ką žada mums rytojus? 

Kur mes atsidursime, ar besurinksime savo kaulelius? 
Dešinioji ranka — mimozoje, kairioji koja — sodo baseine, 
o visa kita — balažin kur. Veizolai — kriaušėje, o mano 
širdis — galbūt gėlyne. Chi chi. Jei turėčiau laiko, važiuo- 
čiau prie Anesi ežero. Ten būtų geriau. Žinok, kad aš ne- 
tikiu nė vienu savo žodžiu ir esu tavo ištikimas 


A. Matisas.'* 


Tačiau jis be atvangos dirba ir, tuo metu, kai mielajai 
Prancūzijai gresia toks pavojus, „prisikėlusysis iš numiru- 
sių" juokaudamas prisimena vieną Veronezės stiliaus balių 
pas Van Dongeną, Žiuljetos Lamber gatvėje; kaip Kamue- 
nas ir Markė, manydamas, kad čia susirinks pasilinksminti 
dailininkėliai, o ne aukštuomenė — ir demimondas,— Ma- 
tisas, padedamas ponios Matis, kuri man apie tai ir pa- 


— i i ——— i m m mi S S A 


2 Neskelbta, 

pasakojo, persirengė Renesanso laikų popiežiumi. Kaip 
jie suglumo, kai pateko ne į menininkų, o į Sen Žermeno 
priemiesčio aristokratų, teatro Comėdie-Frangaise ir miu- 
zikholo Folies-Bergėres žvaigždžių balių: 


„Brangus Kamuenai,— parašė Matisas 1944 metų ba- 
landžio 4 dieną, — man buvo malonu gauti tavo laišką. 
Įprasta frazė, pasakanti viską. Prisimenu, laimė, geriausias 
mūsų gyvenimo valandėles. 

Tai va, Žoržas Besonas išleido Le Point numerį su 
straipsniu apie Markė. Norėčiau nusipirkti dar vieną eg- 
zempliorių, tada tau pasiųsčiau, jei negautum jo Paryžiu- 
je. Įdėta nuotraukų, kuriose yra mūsų Van Dongeno kar- 
navalas. Juokiausi prisiminęs, kaip mes tenai nusitrenkė- 
me.” 

Kaip ir kiekvienas save gerbiąs šiaurietis, Anri Matisas 
anaiptol neniekina humoro ir vaizduotės. Net sulaukęs aš- 
tuoniasdešimties metų, jis nori dalyvauti dailininkų ba- 
liuose, kurie jam primena darbščią, nors kartais ir nežabo- 
tą, jaunystę. 1948-ųjų liepos mėnesį, ketveri metai po iš- 
vadavimo, apsistojęs Paryžiuje, Monparmaso bulvare 
Nr. 132, žaviai maloniu tonu pasveikina puikų meninės fo- 
tografijos meistrą Marką Vo, kuris su savo tokia pat di- 
džiadvase žmona neseniai buvo surengęs labai nusisekusį 
balių Monparnaso dailininkams sušelpti. 

Matisas dalyvavo ir šioje jaunimo šventėje, kurios 
metu buvo išrinkta gražiausia pozuotoja Klodetė Bergu- 
njan, ir liepos 5 dieną parašė sveikinimo laišką Markui 
Vo ir jo žmonai: 

„Brangus pone ir bičiuli Markai Vo, 

kaip puikiai praleidau vakarą Monparnaso dailininkų 
klubo šventėje. Prisijuokiau lig valiai, o šiandien juk nuo 
to visi atpratę. Mačiau, kaip įvairaus amžiaus žmonės 
džiaugiasi juokingais ir nekaltais pokštais. 

Išgyvenau čia vėl pirmąjį „keturių menų balių '*— 
vienintelį gyvenime, kai visas mano turtas buvo paklodė, 
kuria apsisiaučiau kaip burnusu, skiautė pigios raudonos 
medžiagos vietoj turbano, o akis pajuodinau degintu kamš- 
čiu. Fizinis atsipalaidavimas, kurį jauti tokiom progom,— 
geriausia priemonė užmiršti gyvenimo nemalonumams. 

Bet, kaip ir visa, kas gera, tokių progų pasitaiko retai. 

Žinoma, stengiamasi, kiek galima, bet sunku sukurti 
tokią atmosterą kaip klubo sueigose, kai jaunystė nugali 
negandas. Kodėl nebūna dažniau pasilinksminimų, kuriuo- 
se svarbiausias patiekalas — entuziazmas? 

Norėčiau dalyvauti naktiniame Monparnaso baliuje ir 
ateinantį pavasarį. 

Brangus Markai Vo, sveikinu jus ir žmoną, kad taip 
protingai atsidėjote šiam kukliam, bet svarbiam renginiui, 
kurio buvote iniciatorius, vykdytojas ir kuris jums atėmė 
tiek laiko ir jėgų. 

Nešauksiu jums: ,„Nepraraskite drąsos!“', bet abiem pa- 
sakysiu, kad suradote savo laimę stengdamiesi padėti ki- 
tiems būti laimingiems. 


Jūsų Anri Matisas'š 


DIDIEJI MATISO IŠBANDYMAI 


1944 metų pavasarį, kelios savaitės iki sąjungininkų 
išsilaipinimo Normandijoje, Matisui tenka daug daugiau 
rūpintis kitais negu pačiu savimi. Balandžio aviacijos ant- 
skrydis ant Šiaurės prekių stoties, baisiai išgąsdinęs (Ma- 
tisas tuo neabejojo) nelabai karingą Raulį Diufi, neseniai 
grįžusį į savo dirbtuvę Gelmos aklagatvyje (jis tada para- 
šė man panikos kupiną laišką), staiga aptemdė Vanso at- 
siskyrėliui nuotaiką. Jį kamavo neaiški nuojauta. Kad tik 
koks senas bičiulis iš Monmartro kalvos nebūtų nukentė- 
jęs per bombardavimą! Balandžio 28 dieną jis siunčia 
laišką savo „brangiajam Kamuenui': 

„Tėvukas Piuji parašė, kad jam neramu dėl tavo liki- 
mo — juk gyveni prie pat Švenčiausios Jėzaus širdies bad- 
zilikos,— be to, dėl Daranjeso ir Galani, kurie įsikūrę ir- 
gi netoli. 

Parašyk man kuo greičiau atviruką, kad galėčiau su- 
žinoti, jog tau ir tavo namiškiams nieko neatsitiko. 


3 Montparnasse, Carrefour des Arts, Nr. 3 (1948 m. vasara). 

Dirbu čia, nerimastingoje atmosferoje, laukdamas, kaš 
bus toliau. Kokia gyvenimo drama! 
Širdingi sveikinimai visiems. Tikiuosi, kad greit brūkš- 
telėsi raminantį laiškutį. 
Tavo Anri Matisas' 


Kitas laiškas parodo, kad jo nerimauta ne be pagrin- 
do. Patvariausi, tikriausi Matiso jausmai susilaukia smū- 
gio. 

Gestapas ką tik suėmė dvi herojiškas moteris, įsitrau- 
kusias į Pasipriešinimo sąjūdį, dirbusias pogrindyje tėvy- 
nės išvadavimo labui. 

Atrodo, jų laukia baisiausi išbandymai. Šios dvi geros 
prancūzės — tai... Margo, Margerita Matis (ponia Diutiuji), 
ir ponia Matis: didžiojo dailininko duktė ir žmona. 


„Brangus Kamuenai,— 1944 metų gegužės 5 dieną ra- 
šo Anri Matisas,— džiaugiuosi gavęs iš tavęs gerų žinių, 
kad tu ir tavo namiškiai sveiki, Bet, dėl dievo meilės, išsi- 
dangink į kitą lizdą. Bet kur, toliau nuo rizikos, Klientai 
tave suras, nors ir kažin kur nuvyksi. 

Manau, nuraminai senąjį Piuji; mažai tokios geros šir- 
dies žmonių kaip jis. 

Aš patyriau didžiausią sukrėtimą per visą savo gyveni- 
mą, bet tikiuosi, kad susidorosiu su juo dirbdamas, 

Suimta mano žmona ir duktė; jos suimtos ne toje pa- 
čioje vietoje. 

Sužinojau tai po dviejų dienų, be jokių smulkmenų, 
kol kas tik tiek. Nežinau, ar kas jomis rūpinasi. Šiuo 
metu tai labai opus reikalas, labai kompromituo jantis. 

Vis dėlto turiu vieną žmogų, kuris tuo rūpinasi, Jis 
man apie tai ir parašė, bet po to — nieko. 

Nežinau, kaip jos ten laikosi, gal joms ko trūksta, O 
iš čia nieko negaliu padaryti. 

Man patarė apie tai nekalbėti. Niekam nieko nesakiau. 

Tegul tai lieka tarp mudviejų — perskaitęs laišką, su- 
plėšyk ir nepasakok net žmonai. Bet jeigu ji perskaitytų 
šį laišką, tikiuosi, mane suprastų ir nepy ktų. 

Jei būčiau Paryžiuje, nueičiūu pas ką nors, bet tai ga- 
lėčiau padaryti tik aš pats. 
Sunkus tas gyvenimas! 
Su širdingais linkėjimais 
A. Matisas.“ 


Po pusantro mėnesio, praėjus dviem savaitėms po są- 
jungininkų išsilaipinimo, šis tariamai nejautrus žmogus 
ima nerimauti ir kankintis, kad tyli jo sūnus Žanas. Į ką 
gi kreipsies, kad gautum žinių, jeigu ne į tą, kurį Matisas 
labai dažnai vadina „„maloniuoju Kamuenu“? Birželio 26 
dieną šiaurietis rašo paslaugiajam marseliečiui: 


„Dėi mudviejų senos draugystės prašyčiau gauti man 
žinių apie mano sūnų Žaną, gyvenantį Vanve, Klamaro 
aveniu Nr. 21; jis man jau seniai nieko apie save neprane- 
ša. Jo laiškas išsiųstas birželio 2 dieną, o gavau jį 13-ąją. 
Tame laiške jis pasižadėjo rašyti man kasdien. 

Jis gyvena smarkiai bombarduojamame priemiestyje ir 
nieko man nepraneša nei apie savo šeimą, nei apie motiną 
ir Margeritą. 

Gal nieko ir negali apie jas sužinoti, bet tegul bent 
parašo apie savo ir namiškių sveikatą, kad man būtų ra- 
miau.“ 


Čia Matisas, kad ir labai narsus, kurį laiką svyruoja. 
Šis plačios širdies žmogus, nors pernelyg dažnai tai nei- 
giama, turi prisipažinti, kad, susidūrus su tiek išbandymų, 
jam jau nebe darbas galvoje. 


„Mielas drauguži, sunkus tas gyvenimas. Tu gal jau ne- 
be Paryžiuje? Ar susiradote ramų kampelį visiems nutūp- 
ti? Tikiuosi, dar dirbi. Man per daug neramu, kad galėčiau 
rimtai dirbti. 

Jei Žano nėra Vanve, Klamaro aveniu, tai gal jis ma- 
no buvusioje dirbtuvėje — užkopus aukščiau ta pačia ave- 
niu, kuri padalyta į dvi dalis ir turi skirtingus pavadini- 
mus? 

Manau, susigaudysi. 
Dovanok už trukdymą. 
Širdingas ačiū. 
Tavo A. Matisas“ 


Paskui, pagalvojęs, kad tokiais neramiais laikais paštu 
ne per daug galima pasikliauti, Matisas priduria šį atsar- 
gų post scriptum: 

„Jei pasimatysi su Žanu, vis tiek parašyk man porą 
žodžių. Du laiškai ne taip lengvai dingsta kaip vienas... 
Ačiū...“ 

Kitą kartą, radęs progą duoti įmesti laišką Paryžiuje, 
Matisas vėl dalijasi su Kamuenu dideliu savo nerimu: 


„Nereikia tau nė sakyti, kiek prisikankinau dėl žmo- 
nos ir Margeritos, ypač dėl to, kad negaunu apie jas jokių 
žinių. Neduodamas valios vaizduotei, prisiverčiau tikėti, 
kad padėtis kaip nors pasikeis į gerąja puse. Daug dirbau, 
stengdamasis nusiraminti. Neleidžiu sau apie tai galvoti, 
nes kitaip būtų visai nebeįmanoma gyventi. 

Pasikliauju tavim; jei per savo pažintis, mano laimei, 
ką nors išsiaiškinsi, tuoj man parašyk. 

Ačiū tau, drauguži. 

Parašiau Galani, bet bijau, kad mano laiškas jį pa- 
sieks labai vėlai, nors pažymėjau „oro paštu, pirmuoju rei- 
su”. 

Susirašinėkime ir toliau: senos ir nuoširdžios draugys- 
tės — brangus daly kas. 

Linkėjimai taviškiams. Nuoširdžiai tavo 

A. Matisas.“' 


FILATELISTAMS 


Vieną gražią dieną Matiso paprašoma, kad nupieštų 
pašto ženklą! O juk Prancūzijos vyriausybė šiam didžiau- 
siam mūsų dailininkui niekad nebuvo pavedusi išdekoruotiį 
nė mažiausio sienos plotelio! Prancūzai gali žiūrėti į Mati- 

so dekoratyvinį pano (Mažuosiuose rūmuose) tik Paryžiaus 
municipaliteto dėka. 

Tačiau dėl pašto ženklo bičiuliui Kamuenui reikia aiš- 
kaus atsakymo ir Matisas neketina jo apvilti. 

„Dėl pašto ženklo projektų — pasikliauju tavim. 

Tavo laišką gavau vakar vakare ir šįryt turėjau duoti 
atsakymą. Taigi į šį užsakymą labai nesigilinau. Jei ne 
tu, nesutikčiau.“ 

Šiuo metu, žinoma, ir Markė sunerimęs dėl Matiso: 

„Ką tik gavau trumpą laiškelį iš Markė, rašytą jo žmo- 
nos; teiraujasi, kas pas mane girdėti...“ 

Ir nepaisydamas savo didžiojo rūpesčio, Matisas juo- 
kais primena Alžyre gyvenančio Markė bukolinį adresą: 

„Jis vis dar tame savo Gražiojo Braškienojo kelyje!“ 

Pagaliau Matisas, atrodo, susidomėjo pašto ženklo pro- 
jektu ir su jam būdingu kruopštumu paprašė smulkesnių 
duomenų: 

„Sutinku, mielasis Kamuenai, mano Kamuenai, padary- 
ti pašto ženklą... Bent noriu pamėginti, bet man reikia ži- 
noti štai ką: 

1. Dar nesumažinto piešinio dydį (įprastinį dydį). 

2. Kokios rūšies turi būti piešinys? Mano štrichiniai 
piešiniai užbaigti, ir jei piešinys geras, nieko nepraras su- 
mažintas. 

3. Kokia spalva? Paliekama mano nuožiūrai? Ką čia 
galima pasiūlyti? Manau, tiktų geltona arba rausva, arba 
oranžinė. Pabandysiu kokią nors neįprastą spalvą. 

Ar pašto ženklas gali būti dvispalvis? Žodžiu, ar gali 
turėti spalvinį toną ir baltą, pavyzdžiui, taip (čia trys gal- 
vos, nupieštos mėlynu ir raudonu pieštuku)? 

O gal dvi nuogos besigrumiančios figūros, kaip Herak- 
lis ir Antėjas? 

Galiu pabandyti. 

Ar mano piešinį turės perteikti graveris? 

Kokia turi būti pašto ženklo tipografija? 

Ar galima pavartoti du spalvinius tonus? 

Ženklų piešiniai čia pateikti tik orientacijos dėlei. 
Stilių reikės apdoroti.” 

O čionai tik pašto ženklas. Kokią sąžiningumo ir kuk- 
lumo pamoką duoda šis didis žmogus, anuo metu užvers- 
tas užsakymais, daug kam iš savo jaunesnių kolegų dai- 
lininkų, kurie būtų palaikę įžeidimu, jeigu jiems kas būtų 
užsakęs pašto ženklą! 

Matisas į viską žiūri rimtai, domisi ir detalėmis, ir vi- 
suma, kaip viduramžių arba Renesanso dailininkas; taigi 
jo Likimas buvo tikrai „neeilinis“. 


OKEANIJOS FILOSOFIJA 


Dante, kodėl tu sakai, kad nėr nieko skaudžiau, 

Kaip prisiminti bėdoj, kad laimingas buvau? 

Šios garsios Miusė eilutės iškyla atminty skaitant labai 
svarbų laišką, kurį Matisas 1944 metų liepos 23 dieną pa- 
siunčia Kamuenui; jame jis prisimena palaimingas Maro- 
ko ir Okeanijos dienas. Dabar jis pagaliau šį tą žino apie 
žmoną ir Margeritą; tačiau tebekelia nerimą sūnaus Žano 
tylėjimas ir Alberą Markė gaubianti paslaptis. 

Galiausiai, turėdamas gulėti ir nebeįstengdamas įmtis 
jokio darbo, šis didis humaristas (jis labai išprusęs lite- 
ratūros, filosofijos ir gamtos mokslų srityse) grįžta prie 
„nebaudžiainos ydos“ — skaitymo ir iš to gauna šiek tiek 
naudos. 

„Malonųji Kamueną“ gatvėje parmušė dviratininkė, ir 
Matisas nepraleidžia progos patraukti per dantį senąjį bi- 
čiulį, kurį, kaip visi žino, labai vilioja Ievos dukros: 


„Brangusis Kamuenai, 

esu labai sujaudintas žygio, kurį padarei dė] manęs ir 
per kurį nukentėjai. Tikiuosi, tavo kelis visiškai sugijo. 
Tačiau dėl sumušimo gali atsinaujinti reumatas ir susida- 
ryti serozinis sinovitas (vis tasai daktaras Matisas!). 

O ta lengvapėdė dviratininkė gal buvo graži? Būtų ga- 
lėjusi tave paslaugyti ir be didelio medicinos mokslo pa- 
dėti ištverti ir net užmiršti skausmą. 

Iš Galani, kuris man atrašė, sužinojau, ko norėjau, — 
ir tai tavo dėka, nes kreipeisi į jo žmoną. 

Turbūt jau žinai, kad vargšė ponia Matis nuteista še- 
šiems mėnesiams? Viliuosi, kad užskaitys kardomąjį laiką. 
Ponia Matis, žvitri ir miela partnerė lošiant domino Tan- 
žere... Ar prisimeni, kokios nuostabios buvo tos valandė- 
lės? 

Nemalonumų žmonės turi visą gyvenimą. Laimė, senuo- 
gius užmiršta, kai užgriūva nauji. 

Reikia žinoti, kad be nemalonumų negali gyventi. 

Tai vertinga pamoka; ją gavau Okeanijoje, kur čiabu- 
viai taip nekenčia nemalonumų, jog prisipažįsta padarę 
viską, kuo juos kaltina, kad tik nereikėtų gintis. 

Ten nusiųstiems europiečiams, priešingai, gyvenimas 
atrodo nuobodus, nes trūksta nemalonumų. 

Jie turėjo jų nuo pat vaikystės — pyla, mokykla, pa- 
mokų ruošimas, tėvų reikalavimai ir t. t.— ir nebūtų pri- 
stigę iki mirties. 

O Taityje — nieko, jokio nesmagumo; čia europietis 
bodėdamasis laukia penktos valandos, kad galėtų pasigerti 
arba įsišvirkšti morfijaus. Tąsytis su moterimis jam per 
maža — priekaištautų sąžinė. 

Aš maniau, kad būsiu visko patyręs — ir fizinių, ir mo- 
ralinių kančių. 

Bet, pasirodo, ne! Dar man reikėjo šito išbandymo, Ne- 
drįstu nė galvoti apie Margeritą; apie ją nėra jokių žinių, 
net nežinia, kur ji...” 


Paskui viskas paaiškėjo. 1944 metų pradžioje Pasiprie- 
šinimo sąjūdžio vadovai nusiuntė Margeritą į Bretanę ruoš- 
ti patriotų artėjančiam sąjungininkų išsilaipinimui. Įskųs- 
ta priešo pakalikų, ponia Matis-Diutiuji, kaip Žinome, 
buvo gestapo suimta, kankinta, paskui išsiųsta į Vokieti- 
ją kalinių perpildytame traukinyje, kuris sustojo tik Ra- 
vensbriuko koncentracijos stovykloje. O Matiso žmona, 
persekiojama, kad perrašė mašinėle tam tikrus pogrindžio 
laikraštukus, buvo nuteista šešis mėnesius kalėti ir bausmę 
atliko Trua kalėjime. Tačiau gal geriausia bus vėl duoti 
žodį Anri Matisui: 

„O aš sugniužau. Kad ištverčiau rūpesčius, tris mėne- 
sius kiek galėdamas dirbau. Išsekau ir dabar turiu vėl 
pakrauti akumuliatorių. Jau beveik savaitė nesikeliu iš pa- 

talo: kepenys sušlubavo. Bijau, kad vėl nebūtų kompli- 
kacijų tulžies pūslėje — dėl jos prieš metus buvau atsidū- 
rIęs per plauką nuo operacijos, kurios tikrai nebūčiau 
išlaikęs. 

Tad štai, mielas drauguži, kokiai būklei esant arba tik- 
riau nepaisant tokios būklės, man reikia su šviesia nuo- 
taika piešti ir tapyti. 

„Oliveryje Tviste“ arba „Deivide Koperfilde'“ Diken- 
sas savo herojaus lūpomis sako: „Juoktis, kai nori, — nie- 
kai; reikia juoktis, kai nenori". 

Jei neatsitiestum, manau, gyvenimas tau nebūtų labai 
lengvas ir dėl karo komplikacijų — gryno oro stygiaus — 
juk tavo pastogėje karšta. Jei žmogus visai negali juok- 
tis, turi bent rasti jėgų viską ištverti. 

Naujoje knygoje apie Šarlio Luji Filipo gyvenimą* 
parašyta: „Šalia stovo su dešimčia pypkių, kurių viena — 
kaip trimitas, kabo kortelė su tokia Dostojevskio mintimi: 
„Jei kam skirta daugiau kentėti, vadinasi, jis vertas dau- 
giau kentėti“. 

Mūsų senis Moro taip pat tardavo mums paguodos žo- 
džius: „Kuo sunkesnių gyvenime turi naštų, tuo daugiau 
dievas tau duoda jėgų jas pakelti”. 

Na, užteks, drauguži Kamuenai; dar kartą ačiū, kad pa- 
skubėjai atsiliepti į mano šauksmą. Sena draugystė — vis 
dėlto vienas geriausių dalykų gyvenime. 

Širdingai tavo 

Anri Matisas. 


Mielas bičiuli, ar galiu tave paprašyti, kad man para- 
šytum, kai tik ką sužinosi? Žanas manęs nestebina, nes jis 
jaunas, be to, ir aš buvau toks pat (nors tiek daug netilo- 
sofuodavau). Labai mylėjau tėvus, bet dėl laiškų buvau 
apsileidęs. 

„Kada tas nerūpestingas Anri Matisas teiksis atsakyti 
savo tėvams? ' — rašydavo man tėvas. 

Gavęs laišką, nė kiek nenustebdavau ir ramiai įsikiš- 
davau jį į kišenę. Būdavau tikras dėl savo jausmų. 

Jau kelintas mėnuo neprisiruošiu atsakyti mielajam 
Piuji į jo ilgą malonų laišką!..“* 

SKAITANT BERGSONĄ 


Viduržemio pajūriui pagaliau atėjo ilgai laukta išvada- 
vimo valanda, ir čia, žinoma, neapsieita be šiokių tokių 
nemalonumų. 

Tačiau nervietis Matisas pasižymį kario narsumu ir, 
atgavęs igimtą pašaipingumą, senajam bičiuliui papasako- 
ja, kaip vieną kartą dėl jam grėsusio bombardavimo pa- 
galiau kuo ramiausiai perskaitė... Bergsoną: 

„Vansas, 1944 m. rugsėjo 6 d. 


Brangus Kamuenai, 

štai mes nuo 27-osios (rugpjūčio) išvaduoti. Viskas 
vyko sklandžiai. Laimė, Vansas nenukentėjo, niekas ne- 
paliesta. Jei nors viena bomba būtų nukritusi tarp tų kaip 
bičių korio akutės vienas prie kito prilipusių namų, būtų 
likusi tik dulkių krūva. 

Keista, kad trys blogai nutaikyti artilerijos sviediniai 
nukrito aplink mano namą. Paskutinis sprogo priešais lan- 
gus, už kokių dvidešimt metrų, bet įdrėskė tik langines ir 
garažo vartus!” 

O štai graži detalė, skelbianti ramybę geros valios žmo- 
nėms: 

„Ant stalo, prie lovos, dar tebėra alyvmedžio šakelė, 
nuplėšta sviedinio, atlėkusio vidurnaktį, man kietai mie- 
gant. Tada nusileidau sode į patogią slėptuvę, kurioje vi- 
sai ramus išlindė jau pusantros paros. 

Visą dieną skaičiau Bergsoną, kuriam negalėdavau rim- 
tai atsidėti namie, nes išblaškydavo ant sienų sukabinėti 
piešiniai ir paveikslai. 

Jau gavom valgyti baltos duonos ir tikimės, kad išsi- 
pildys aibė kitų pažadų. Bet dar nėra laiškų net iš Nicos; 
šio miesto politinė padėtis labai neaiški. 

Taigi dar nežinau, kas nutiko žmonai, kuri jau buvo 
bebaigianti kalėti, ir dukteriai, uždarytai į Reno departa- 
mento kalėjimą.'? 

Apimtas išsivadavimo džiaugsmo, Matisas iliustravo 
laišką humoristiniais piešiniais. Štai dailus pudelis rūko 

pypkę, tupi pastatęs ausis triušis ir sprogsta artilerijos 
sviedinys, o padangėje — jau — skrenda balandis. 

Iš pradžių Matisas neranda žmogaus, kuris nugabentų 
laišką į Paryžių, išvaduotą nuo rugpjūčio 25 dienos. Pa- 
galiau prisistato kurjeris — gal kurjerė —ir rugsėjo 19 
dieną jis prideda tokį raštelį: 


„Mielas drauguži, 

čia priedas prie mano rugsėjo 6 dienos laiško, kuris ne- 
iškeliavo todėl, kad... gali numanyti. 

Čia viskas gerai, bet matome keistų ir baisių dalykų... 
Daugiau nieko negaliu pasakyti. 

Jei nori pranešti apie save, malonėk parašyti laišką į 
Monparnaso bulvarą Nr. 132 per penkias dienas nuo šios 
datos. 

Atrodo, keliauninkai turi nemalonumų. Reikia mokėti 
suktis. 

Spaudžiu dešinę. 

A. Matisas 


Asmuo, kuris įmes šį laišką, iš Nr. 132 paims ir alveš 
laiškus man. 
O kaip mūsų Markė Gražiojo Braškienojo kely je?“ 


* x * 


Pergalė grąžino laisvę poniai Matis, o sąjungininkų avi- 
acijos antpuolis padėjo Margeritai išvengti mirtino pavo- 
jaus. Jos neišvežė, kaip daugelio gerų prancūzių, į Ra- 
vensbriuko koncentracijos stovyklą. 

Šią netikėtą žinią praneša taip pat Kamuenas, ir sena- 
sis bičiulis išreiškia jam neapsakomą džiaugsmą: 


„Vansas, 1944 m. spalio 4 d. 
Brangus Kamuenai, 
ačiū tau už atviruką su tokia nepaprastai gera naujie- 
na. Tikiuosi, kad, pasimatęs ir sužinojes ką daugiau, man 
parašysi. 
Jei taip, viskas gerai. 
Širdingi linkė jimai, 
A. M.” 

Iki lapkričio 16-osios Kamuenas negalėjo susitikti su 
išsigelbėjusia Margerita, ir tėvas, kuris jau daug ką žino- 
jo apie tai, kaip gestapo budeliai kankino jo dukterį, 
neįstengė nuslėpti nerimo nuo „brangaus senojo Kamue- 
no": 

„Tu tikriausiai matei Margeritą. Ką gali man apie ją 
pasakyti? Juk žinai, ką reiškia būti tėvu, nes, laimė, ir pats 
esi. 

Jau žinau, kaip ją kankino tie žvėrys, galbūt dar dau- 
giau, negu ji man pasisakė.“ 

Visi dabar jį ragina grįžti į Paryžių, tačiau kol kas jam 
neleidžia sveikata: 

„Deja, į Paryžių jokiu būdu negaliu atvažiuoti, Mūrkė 
su žmona stengiasi ten grįžti, Gavau iš jų atviruką.“ 

Pikaso salė kelia furorą — arba skandalą — Rudens sa- 
lone, kuris, švęsdamas savo atgijimą, neįsileido ,„keliau- 
ninkų“, tarp jų — Sen Tropė „valdovo“. Tačiau, turėda- 
mas galvoje jo gražų talentą, nepaneigiamai gerą širdį, 
didžiadvasis Anri Matisas pasirengęs ir kitus užstoti, nu- 
rodydamas švelninančias aplinkybes: 

„Gal matei Pikaso salę? Apie ją daug kalbama, prieš 
ją buvo manitestacijų gatvėje. Koks pasisekimas! 

Jei kas ploja, tu švilpi. 

Tie, kuriems tai nepatinka, sako, kad netikusiai pa- 
rinktas momentas. 

„„Na, ką pasakysi apie mūsų „keliauninkus'? Jie tūno 
ausis suglaudę. 

Suimtas tik vienas Vlaminkas. Jam tai išeis į naudą. 
Pro kur įlindo, pro ten išlįs ir, ko gero, „ savo kalėjimuo- 
se” sukurs naują knygiūkštę. 

Tas žmogus iš Sen Tropė (sakau „žmogus“, o turėčiau 
sakyti „,valdovas“), atrodo, nori, kad jį užmirštų. 

Teisybę sakant, nėra už ką kamuoti tų, kurių pažiū- 
ros skiriasi nuo mūsų. Bet šiandien tai vadinama Laisve. 
(Kaip matome, karštas Matiso patriotizmas neturėjo nie- 
ko bendra su vadinamąja „užsiangažavusia“ literatūra ar- 
ba daile.) 

Beje, Matisas jau seniai neturėjo akies ant didžiojo 
„keliauninkų“ vadeivos, kuris okupacijos metais stengėsi 


228 


pasinaudoti savo akivaizdžiai germaniškais vardu ir pa- 
varde — Otonas Frijezas,— ir 1935 metų balandžio mėnesį 
iš Nicos parašė Kamuenui šį galutinį sprendimą: 

„Mačiau puikią Gojos parodą ir varganą Frijezo pa- 
rodą su Tautų sąjungos rūmams skiriamo gobeleno karto- 
nu. Su tokiu jis nesukurs harmonijos, jei atstovai turi 
ūkis.'8 

Nuolatiniai žmogaus prigimties kontrastai: 1944 metų 
lapkričio 16 dienos laiškas, pradėtas su nerimu, baigia- 
mas bufonada (bet geros rūšies, kaip Domjė ,„Mėlynų ko- 
jinių“ arba „Santuokos priešininkių“). 


„Iki pasimatymo, laimės kūdiki, lakstas kaip triušis po 
Paryžių nuo šiaurės iki pietų. 

Linkiu, kad jūs visi trys būtumėte sveiki ir gerai su- 
tartumėte. Vyrai visada neteisūs. Jei netiki, paklausk mo- 
terų; jos kupinos sveiko proto ir pusiausvyros, nors iki 
šiol tai nelabai pripažįstama. Taigi, pertvarkius visuome- 
nę, jas reikėtų rinkti į aukščiausius postus (žr. Ameriką 
ir Rusiją!). Argi jos negali turėti gyvenimo draugo, kuris 
atliktų jų pareigas, kai jos serga arba nepajėgia? 


(Nedrįstu pasirašyti.)'? 
ko k X 


Be abejo, Matisas visada, ypač kai ateidavai į jo aukš- 
tąjį Simjė rūmą, turėdavo kažką olimpietiško, bet juk ir 
dievai kartais šypsodavosi, ir šis laiškas Kamuenui, be 
daugelio kitų, rodo, kaip malonu jam būdavo atleisti spy- 
ruokles. 

Tai galbūt nepakankamai išryškino kitas ištikimas jo 
draugas, Žanas Piuji, kuris savo laiške man, beje, labai 
įdomiame, su pabaigoj paminėtu didžiojo Balzako vardu, 
rašė: 

„Jis susikūrė tokį aukštą debesį ir viešpatavo jame 
kaip dievas tėvas, ir mes, vargšai žŽmoneliai, jautėmės ki- 


8 Neskelbta. 
9 Neskelbta. 


229 


toje sferoje, Jis nuostabiai išradinėjo magiškas formules — 
laikiną savo ieškojimų periodo raktą. Ir visą gyvenimą 
stengėsi rasti naujų formulių. 

Tai išties Balzako „,„Nežinomojo šedevro“ tapytojo pro- 
totipas, pagautas ir valdomas tapybos aistros.“ 

Koks natūralus ir paprastas buvo šis „olimpietis“, liu- 
dija laiškas, kuriame jis paprašė mane perduoti jo sūnui 
Pjerui dailiąją graikų statulą, mano saugotą aštuonerius 
metus; šis laiškas rodo, kaip gyvai ir maloniai rašė ge- 
nialusis tapytojas (tai autografinis laiškas): 


„Monparnaso bulvaras Nr. 132, 1948 m. liepos 18 d. 

Brangus bičiuli, 

ketinau važiuoti pats paimti iš jūsų mergaitės torso, 
kurį maloniai priglaudėte ir laikėte pas save keletą pas- 
tarųjų metų. 

Deja, man būtų per sunku taip toli keliauti. 

Mano sūnus Pjeras važiuoja į Tulūzą ir apsiima par- 
gabenti minėtąją mergaitę, Jis žada nusigauti į Mirpua 
ketvirtadienio rytą ir atvykti pas jus, į Malakitą. Jis per- 
duos jums mano didžiulį dėkingumą, nuoširdžios bičiulys- 
tės jausmus ir „Portugalų vienuolės“ tomą, kurį prašau 
priimti tikėdamasis, kad jums patiks. 

Gaila, kad laikinį sunkumai sukliudė parengti mano 
kūrybai skirtos knygos antrąjį tomą. Gal kas nors perims 
šį sumanymą. Aš to pageidauju. 

Tikiuosi, kad sūnus ras jus visiškai sveiką, gyvenantį 
gentleman-farmer“' gyvenimą ir nė kiek nenutolu- 
sį nuo Paryžiaus, kur viliuosi su jumis artimiausiu laiku 
pasimatyti. 

Laukdamas šio didelio malonumo, nuoširdžiai spau- 
džiu jums abi rankas. 


A. Matisas'! 
Mudu tikrai keliskart pasimatėme ir Paryžiuje, Mon- 
parnaso bulvare, ir Nicoje, „Reginos" viešbutyje. 


10 Gentleman-farmer (angl.)— bajoras ūkininkas. (Vert. 
past.) 
11 Neskelbta. 

Vieną 1952 metų sausio dieną radau jį tokį nuostabiai 
gražų (be jokios raukšlelės veide) ir amžinai jauną (anaip- 
tol ne senį, nors jau peržengusį aštuntą dešimtį), kad, pa- 
rašęs kelias pastabas, nusprendžiau jas pasiųsti jo išgel- 
bėtojui Renė Lerišui, žmogui, kuris, be abejo, geriausiai 
pažinojo slaptą ir mįslingą Anri Matiso sielą. Ir didysis 
gydytojas neslėpė nuo manęs, kaip jį pradžiugino šios ge- 
ros žinios: 

„Jūsų laiškas man buvo be galo malonus, Džiaugiuosi, 
kad Matisą radote tokį, kaip apibūdinate vaizdžiame ir 
teisingame laiškelyje. Olimpietis! Tai tinkamas žodis. Toks 
jis ir yra. 

Baisiai mėgstu su juo šnekėtis: jis taip išmintingai kal- 
ba apie viską. 

Ketinu netrukus rašyti Matisui, nes Baltimorėje ką tik 
mačiau nuostabią jo kūrinių kolekciją (tai Kono kolekci- 
ja)..." 

Renė Lerišas reiškia pasitenkinimą, kad Matisas — ,,dė- 
kingiausias iš visų jo operuotų pacientų“. 

Aštuoni mėnesiai prieš tai, kai 1954 metų kovo 16 die- 
ną juodasis angelas palietė jį savo sparnu, šis sunkiai gy- 
venimo sužeistas žmogus padiktavo ištikimai sekretorei 
tokį laišką: 

„Brangus Bičiuli, Profesoriau Lerišai, 

ką beveikiate? Aš esu Simjė; dėl drėkinimo stokos 
susidrumstė regėjimas ir šiuo tarpu negaliu dirbti, Labai 
gaila, kad negaliu su jumis pasimatyti Paryžiuje. Jau 
dvi vasaros, kai nebuvau į jį nuvykęs. 

Pirmą tų vasarų išbuvau Nicoje per baisius karščius, 
praeitą — buvau išvykęs trims mėnesiams į Nicos apylin- 
kes ir gerokai sustiprėjau; todėl šį rudenį neblogai pasi- 
darbavau. 

Nemanau, kad kitais metais įstengsiu nuvažiuoti į Pa- 
ryžių, nes mane truputį gąsdina varginanti kelionė 
(jam tada ėjo aštuoniasdešimt penkti metai). 

Tad belieka tikėtis, kad jūs rasite progą užsukti čia 
ir mes turėsime malonumą — susitiksime. 

Kartais šį tą apie jus išgirstu tai iš profesoriaus Vert- 
heimerio, tai iš jo sesers, daktarės Šif, kuri prota. piais at- 
važiuoja iš Nicos patikrinti man akių. 

Tikėsiuos, kad greit pasimatysime. 

Nuoširdžiai jūsų 

A. Matisas.'!? 


(Net jo parašas atspausdintas mašinėle, bet, sukaupęs 
jėgas, Matisas puslapio apačioje parašė savo inicialus; 
A. M.) 

Nors ir sutrikęs regėjimas, šis didis herojiškas ir jaut- 
rus žmogus tebesirūpina savo draugų sveikata ir, nebe- 
turėdamas žinių apie Marko Vo žmoną, parašo jai ir net 
nurodo priemonių („,„daktaras“ Matisas vėl nelegaliai grie- 
biasi medicinos piaktikos) nuo nemigos: 


„Brangi ponia Vo, 

jau labai seniai neturiu iš jūsų žinių, bet tikiuosi, kad 
pas jus viskas gerai ir kad nemiga jums praėjo. 

Dažnai pagalvoju apie jus, nes aš jau įstengiu ramiai 
praleisti naktį. Ištisi metai man pavyksta gerai išmiegoti 
šešias valandas; dėl to mano sveikata labai pasitaisė. 

Po to, ką patyrėte apsilankiusi pas refleksoterapeutą, 
nebedrįstu dar ką nors jums patarti, 

Bet dėl visa ko nurodysiu vaistus, kurie man labai pa- 
deda. 

Prieš vakarienę išgeriu eunoktalio 0,1 kartu su largak- 
tiliu. Eunoktalis užmigdo, o largaktilis pratęsia miego lai- 
ką kiek pageidauji. 

Iš pradžių gydytojas paskiria šitokį derinį, o vėliau 
pats nusistatai proporcijas pagal tai, koks buvo praei- 
tos nakties miegas...“ 


„NAUJOS KONSTRUKCIJOS TURI BŪTI LINKSMESNĖS“ 


Bet čia mums reikia palikti žmogaus kelią ir patyrinė- 
ti dailininko kelią, nueitą per vienuolika metų po išsiva- 
davimo. 

Sykį, kalbėdamas su Matisu apie tapybos ateitį, pa- 
sakiau: 

— Po didžiojo kataklizmo gyvename tik tarp griuvė- 
sių. Sunaikinta tiek dvasinių vertybių. Žmonija bandys 
šiaip taip vėl prisikelti, kaip po barbarų didžiųjų invazi- 
jų. Tada menas gali suvaidinti svarbų vaidmenį. Juk jis 
glaudžiai susijęs tiek su sielos, tiek su kūno gyvenimu... 
Koks likimas, jūsų nuomone, gali būti skirtas tapybos me- 
nui sugriuvusio ir rekonstruotino pasaulio statybose? 

Ir Matisas pasidalijo su manim savo viltimis: 

— Tapybą reikėtų naudoti tam, kad naujos konstruk- 
cijos taptų linksmesnės. Tačiau pradžia turėtų būti ir kuk- 
kli. Manau, šiandien po kelių drąsių bandymų tai įmano- 
ma. 

Lankydamasis Gobelenų muziejaus senovės skyriuje, 
supratau, kad tai įmanoma turint (dar kartą pabrėžiu!) 
kantrybės ir kuklumo'“, 

Matyt, rytdienos tapyba Matisuį neturės skirtis nuo 
bendro gyvenimo dekoro. 

Šis didis dailininkas, kuris, priešingai negu Delakrua, 
maža turėjo progų iliustruoti didelius plotus, tiesą sakant, 
galvoja tik apie dekoratyvinę dailę. 

Šią vidinę dramą pastebėjo Pjeras Marua, kuris itin 
gerai išanalizavo jos skausmingą išvirkštinę pusę ir per- 
nelyg akivaizdžius prieštaringumus: 

„Būtų metas, — rašė jis,— tapybai grįžti prie gaiviojo 
šaltinio — dekoratyvinės dailės, tačiau jos neįmanoma im- 
provizuoti, ji turį būti kolektyvinės dvasios ir tam tikros 
mistikos pratęsimas. Dekoratorius neturėtų būti vienišas, 
nors toks ir buvo paskutinis didysis dekoratorius Delakrua; 
minia nesuprato ir niekad nepriėmė jo siužetų ir mitų. 
Reikšmingas jau Delakrua siužetų ypatingumas, Juos tu- 
rėjo padiktuoti visuomeninė būtinybė, o jie priklausė tik 
nuo jo skonio. Laisvė dailininkui ne visada išeina į gera, 
ir kartais jis pirmas dėl jos nukenčia. 

Neprikiškime Delakrua įr Matisui izoliuotumo, dėl jo 
mes patys kalti... Tokiais laikais, kai gyvenimas kasdien 
darosi sunkesnis ir praranda šiek tiek skonio, jis norėjo 

šlovinti tik gyvenimo džiaugsmą, tačiau savo dailę, kuri 
iš prigimties monumentali, turėjo paversti asmenine pa- 
tirtimi, beveik konfidencialiu pasisakymu.“!4 


POPIERIAUS KARPINIAI 


1947 metais paskelbus šias eilutes, nepaliaujamų Anrį 
Matiso pastangų dėka jo dailė neteko konfidencialumo ir 
pasidarė, kaip jis visada pageidavo, monumentali. 

Tai atsitiko pirmiausia dėl karpyto popieriaus. 

Žinoma, jau gerokai prieš jį Viktoras Hugo, Pikasas, 
Brakas parodė visa, ko galima tikėtis iš šios technikos, 
bet niekad tokiu plačiu mastu nei tokiomis spalvinėmis 
simfonijomis. 

Simfonija... Čia iš tikrųjų galime kalbėti apie muziką, 
nes karpyti popierių Matisas pirmąkart ėmėsį jį sužavė- 
jusiam rusų baletui, kuris gastroliavo Paryžiuje 1909— 
1914 metais. 

Tiesą sakant, šią techniką dailininkas pirmąsyk pa- 
naudojo dar 1933 metais, ruošdamas Barnso muziejui de- 
koratyvinį pano „Šokis“, bet, jei galima taip sakyti, — 
konfidencialiau. 

Kas paskatino Anri Matisą vartoti karpytą popierių, 
mums kuo tiksliausiai praneša Gastonas Dilis, pasikalbė- 
jęs apie tai su meistru. 

„Tą šokį,— prisipažįsta dailininkas, — aš seniai brandi- 
nau ir įdėjau į „Gyvenimo džiaugsmą“, paskui į savo pir- 
mą didelę kompoziciją. Tačiau kai norėjau padaryti eski- 
zus trijose metro pločio drobėse, man jie neišėjo. Pagaliau 
paėmiau tris bendro penkių metrų ploto drobes, didumo 
sulig siena, ir kartą, pritaisęs anglinį pieštuką prie bam- 
buko galo!?, ėmiau piešti viską iškart. Jaučiau savyje lyg 
kokį ritmą. Galvoje turėjau visą plotą. Tačiau kai bai- 


———————— 


14 Pierre Marois Des goūls et des couleurs, p. 151— 
152 (Editions A. Michel, 1947). 

15 Kaip matote, jau 1932—1933 metais (jam buvo ką tik suėję še- 
šiasdešimt) ir gerokai prieš 1941 metų operaciją Matisas jau naudojosi 
angliniu pieštuku, pritaisytu prie ilgos bambuko lazdos. 


234 


giau piešinį ir ėmiau tepti dažus, gavau keisti visas nu- 
matytas formas. Reikėjo užpildyti visą drobe ir žiūrėti, kad 
visuma liktų architektūriška. Be lo, teko griežtai Drisi- 
derinti prie mūrinio, kad štrichų neužstelbių didžiuliai 
atsikišę arkų pado luitai ir kad jie juos kirstų ir būtų to- 
kie dinamiški, jog jungtųsi vieni su kitais. Norėdamas vi- 
sa tai sukomponuoti ir gauti ką nors gyvo, skambaus, ga- 
lėjau ieškoti tik apčiuopomis, be paliovos keisdamas spal- 
votus ir juodus plotus.'!Š 

Gastonas Dilis mums paaiškina, kaip Matisas griebėsi 
spalvoto popieriaus: 

„Tada Matisas, pagautas genialaus įkvėpimo nuspren- 
džia pasinaudoti spalvoto popieriaus karpiniais — metodu, 
kurį vėliau jis pakels į nuostabios individualios technikos 
rangą; dabar jis gali kaip tinkamas keisti spalvotus plo- 
tus, o sekretorė, jo nurodinėjama, smaigstyti popierius 
ant sienos...“ 

Taip, bet kai vietoj popieriaus reikia užtepti dažus, 
optinis vaizdas pasikeičia dailininko nenaudai: 

„Pačius tamsiausius tonus, kurie man atstojo juodus, — 
toliau aiškina „Šokio“ autorius — uždėjau palei skliautus, 
bet kai vietoj popieriaus užtepidu dažus, turėjau vėl šį tą 
keisti dėl dažams būdingo tviskėjimo, kuris trikdė jau nu- 
statytą pusiausvyrą.“ 

Remdamasis šia patirtimi, Matisas nuo šiolei laikysis 
tik spalvoto popieriaus ir nė neketins jo keisti dažais. 

Taigi 1938 metais, naudodamas vien spalvotą popierių, 
sukuria ,,Keistosios farandolos“ dekoracijas, kurias jam 
užsakė Renė Bliumas Monte Karlo baletams. 

Tačiau tik „„Džiaze“, spalvotų karpinių albume, 1947 
metais išleistame Skiros, Matisas pagaliau jaučiasi įval- 
dęs šią techniką, daug sunkesnę, negu atrodo paviršuti- 
niškam stebėtojui... 

Apie šiuos keblumus jis pasipasakojo Andrė Verdė: 

„Kartais kildavo sunkumų dėl linijų, tūrių, spalvų, ir 
kai jas sujungdavau, viskas sugriūdavo — viėna sunadi- 
kindavo kita. Reikėdavo pradėti iš naujo, ieškotį muzikos 


16 Matiso pašnekesiai su Gastonu Diliu, šio paskelbti leidinyje Paris, 
les Arts et les Lettres, 1946 m. balandžio 19 d, 

ir šokio, surasti pusiausvyrą ir išvengti konvencionalu- 
mo. Nauja pradžia, naujos pratybos, atradimai... Reikia 
ne tik sudėti spalvas, nors ir kokios gražios jos būtų, vie- 
nas šalia kitų, bet ir padaryti taip, kad jos viena kitą veik- 
tų. Kitaip bus kakofonija...“" 

Matisui nuo pat jaunystės neduoda ramybės skulptū- 
ra; tad pratarmėje savo „„Džiazui“ jis nepabūgs užsiminti 
apie tiesioginį figūrų drožinėjimą, praktikuotą egiptiečių 
arba XIII amžiaus liaudies skulptorių: 

„Spalvos karpymas man primena tiesioginį skulptūrų 
drožinėjimą.“ 

Po ketverių metų, jau visiškai įvaldęs savo naująjį 
amatą, jis pasipasakos apie jo privalumus Andrė Ležarui: 
„Šiuo metu atsidėjau sūdresnėms, savaimingesnėms me- 
džiagoms, ir tai mane paskatino ieškoti naujų išraiškos 
priemonių. Popieriaus karpymas — tai lyg piešimas spal- 
va. Man čia supaprastinimas. Užuot nupiešęs kontūrą ir 
į jį įdėjęs spalvą, — o kontūras ir spalva vienas kitą mo- 
difikuoja,— piešiu tiesiai spalvą, kurią lengviau nuseikėli 
todėl, kad ji neperkelta, Šis supaprastinimas garantuoja 
tikslumą jungiant dvi priemones, kurios dabar sudaro 
vieną... Tai ne pradžia, o baigmė.'!š 

Iš tikrųjų baigmė visos šios dailės krypties, vis labiau 
linkstančios į blaivumą, grynumą. Panaudojęs naują tech- 
niką, jis pagaliau pasiekė kūrybinę aukštumą. „Dėl su- 
manymo ir atlikimo drąsumo bei tikslumo, būtinų varto- 
jant žirkles ir popierių, jis turėjo laikytis taisyklių, meto- 
do, dialektikos, kūrybos būdo, kurie reikalavo daugiau 
atidumo, padarė jo stilių nuostabiai rišlų ir gryną."!? 


BURTININKAS IR JUODAODĖ ŠOKĖJA 


Matisas, aukštos kultūros dailininkas, kaip žinome, 
nuolat prisipažindavęs, koks jis imlus išorinėms įtakoms, 
Matisas, kurio dinamizmas net perkopus aštuoniasdešimt 


17 Andrė Verdė, op. cit. 
18 Amis de l'Art, naujoji serija, Nr. 2, 1951 m. spalis. 
19 Carrefour, 1953 m. kovo 11 d. 

metų be perstojo atsinaujina, Matisas savo popieriaus kar- 
piniais, atrodo, permeta tiltą tarp paleolitinės dailės, kuria 
labai žavėjosi (pats man dažnai sakydavo, kaip jį stebina 
sienų piešiniai Altamiros ir Lasko olose), ir abstrakčios 
dailės, nuo kurios jį taip ilgai tolino aistra natūrai. 

Kas matė „Šokantį burtininką“ Trijų brolių grotoje 
prie Sen Žirono arba tik pasklaidė gražią kun. Brėjo kny- 
gą apie urvinę dailę, tuoj supras, iš kur gavo pradžią 
1950 metais Matiso sukomponuota „Negrė šokėja". 

Kaip žinoma, sykį, keliaudamas į Pitsburgą, laivui už- 
sukus į For de Fransą, Matisas pamatė šokant gražią juo- 
daodę merginą ir taip susižavėjo jos choreografija, atė- 
jusia iš amžių glūdumos, kad buvo benorįs dar pabūti 
Martinikoje ir padaryti keletą piešinių pagal šį puikų mo- 
delį. 

Galima manyti, kad ir po dvidešimties metų Matisui dar 
neišdilo iš atminties ši kerinti Antilų šokėja ir kad anas 
1932-ųjų susitikimas galbūt turi kokį ryšį su 1950 metais 
nutapyta „Negre šokėja". 
© Skaitant šio kūrinio aprašymą,— beje, tobulą,— kurį 
pateikia Andrė Verdė, kyla mintis, kad piešiniui atsirasti 
padėjo kur kas stipresnė įtaka negu tolimas negrų dailės 
pomėgis ir gražios mMulatės šokis. 

„Negrė šokėja“ atrodo lyg šmėkla. Ji užima visą gali- 
nės sienos aukštį, ir jos kojos tarytum žengia parketu; 
tikrai žengia. Taip, ši prašmatni negrė pasinešusi į mus 
visa ritminga savo šokio jėga, visu liauno ir kartu harmo- 
ningo kūno siausmu, o aplink ją, supdami nimbu, skraido 
paukščiai. 

Čia, kaip ir kitur, Matisas išlaikė visas šokančio kūno 
dalis, tačiau paliko tik jų ryšį.“ 

Bet štai kas mums dar svarbiau: 

„Galūnės atvaizduotos jautriai, koncentruotos ir labai 
supaprastintos. Tarp kai kurių kūno dalių greitomis nu- 
žymėti tušti tarpai. Tais tuščiais tarpais veržiasi, plūsta 
oras, sustiprindamas visumos judėjimo įspūdį. Tuštuma 
tarp krūtinės ir pilvo, tuštuma tarp pilvo ir kojų. Šitaip at- 

skirtas pilvas — lyg stebuklingas rutulys, kuriame vibruo- 
ja šokio dvasia."?0 

Nesuklyskime, Šių iškalbingų tuščių tarpų pavyzdžius 
mums pateikia Trijų brolių grotos „Burtininkas“ ir dau- 
gybė kitų Reno amžiaus figūrų; kaip ir Pikasas, besise- 
miantis įkvėpimo iš majų dailės, Matisas nedvejodamas 
panaudojo prieš dvidešimt tūkstančių metų gyvenusių sa- 
vo protėvių technikas. 

Yra ir dar kai kas. Tais pačiais 1950 metais datuoja- 
ma „Zulma“, didelis, apie 2,5 m aukščio ir 1,5 m pločio, 
karpyto popieriaus pano, kuriame — įdomu, keista — ma- 
syvios tamsios figūros centre pavaizduota neregėta skys- 
ta ektoplazma. Čia vėl prisimename tiek magiškų paveik- 
slų, kurių modelius pateikia akmens amžiaus menas, tiek 
keistų vizijų, kurių gausu romanų bei gotų amžiuose ir 
net barokiškiausiose epochose, pradedant El Greko „Pen- 
ktojo antspaudo nuplėšimu“, baigiant Gojos „„Kurčiojo vi- 
la"*. 

Nors Matisas stengėsi iki pat galo išlaikyti kontaktą 
su natūra ir ilgai nebuvo linkęs aklai sekti abstrakčiąja 
daile, žinau, kaip jis vis dėlto gerbė, pavyzdžiui, Kandin- 
skį, žavėjosi jo, azijietiško koloristo, gabumais... 

Prisimenu, kai 1946-aisiais grįžau iš Ciuricho, iš Kun- 
sthauze vykusios didelės apžvalginės Kandinskio kūrinių 
parodos, kurioje man tiesiog apraibo akys, tų pačių metų 
spalio mėnesį Matisas labai susidomėjęs mane apie ją klau- 
sinėjo, nors atrodė, kad kenčia didelius skausmus ligos 
patale (tai buvo Paryžiuje, Monparnaso bulvare). 

Nieko nuostabaus, kad Matisas dėl Sinjako įtakos ku- 
Tį laiką sekęs divizionizmu, paskui — kubizmu, nors juo 
ir nepasitikėjo, godžiai stengęsis viską pažinti net gyveni- 
mo saulėlydyje (jis liko toks jaunas ir taip nemokėjo sen- 
ti), mums paliko bent du svarbius guašu nuspalvinto kar- 
pyto popieriaus kūrinius (guašo technika panaši į freskų 
techniką), įkvėptus abstrakčiosios dailės. 

Pirmąjį darbą pats meistras pavadino taip: ,„Abstrak- 
tus pano su realumo šaknimis“. 


2 Andrė Verdė, op. cit. 

Kaip Matisui ir būdinga, „Spalva čia ne paprastas at- 
sitiktinumas ar paprastas pasakojimas, o esminis akordo 
elementas. Šiame akorde linijos, tūriai ir koloritas vaidina 
kiekvienas savo vaidmenį, o visumos kokybė suteikia kū- 
riniui naujos erdvės įspūdį naujoje realybėje'?!. 

1952 metais Nacionalinis šiuolaikinės dailės muziejus 
gegužės mėnesio Salone įsigijo dar vieną jo abstrakčio- 
sios dailės kūrinį, „Karaliaus liūdesys“, kuris taip pat su- 
darytas iš karpyto popieriaus ir kuriame matyti rankos, 
gausiai pasitaikančios priešistorinėse Arježo ir Aukštuti- 
nės Garonos grotose??. 

Popieriaus karpiniai „„Gulinčiajam“ padės įgyvendinti 
didžiausią gyvenimo svajonę. 


TIKRA DANGAUS LEMTIS 


1943-aisiais, būdamas tokio amžiaus kaip Ticianas savo 
brandos metais, Anri Matisas, išėjus jo „Temoms ir varia- 
cijoms", pasidalijo su Aragonu savo didžiąja paslaptimi: 

„Iš visko atrodo, lyg ruoščiausi imtis didelės kompo- 
zicijos'. 

Tačiau Aragonas nesuprato jo žodžių. Jis negalėjo at- 
spėti ateities: 

— Jūs pasakėte, iš visko atrodo, lyg... 

— Lyg ketinčiau sukurti didelę kompoziciją. Keista, 
ar ne? Lyg priešais mane būtų visas gyvenimas, na, žo- 
džiu, visas kitas gyvenimas...“ 

Ir štai — didžiausias prisipažinimas, kurio prasmės Ara- 
gonas, kad ir turėjo tikrai didelį lyriko ir kritiko talentą, 
nesugebėjo suvokti, nors šiandien ji Mums atrodo visai 
aiški: 


2 Henri Matisse Thèmes et Variations. Aragon Ma- 
tisse-en-France, Fabiani, 1943. 
22 Andrė Verdė, op. cit. 

„Gali būti, kad pagaliau nė pats to nežinodamas, įti- 
kėjau antru gyvenimu... kokiu nors rojumi, kuriame ta- 
pysiu freskas.'23 


* * * 


„Kokiu nors rojumi, kuriame tapysiu freskas...“ 

Likimo knygoje buvo parašyta, kad, nepaisant ligų ir 
tikriausiai dėl skaudaus išbandymo, kuris jo tykojo sep- 
tyniasdešimties metų posūkyje, Anri Matisas dar gyvas 
pateks „į kokį nors rojų“, kuriame tapys freskas. 

Šis rojus — tai Nica ir jos auksinė žemė, apgaubta žy- 
drumos. 

Yra žinoma, kiek daug religinė dailė skolinga Morisui 
Deni ir Žoržui Devaljerui, kurie šio amžiaus pradžioje 
įsteigė „Bažnytinės dailės dirbtuves“; bet, reikia pasakyti, 
labai gražiai pasidarbavo ir tėvas Kutiurjė, jaunas, deja, 
silpnos sveikatos, bet taurios sielos ir plačios širdies do- 
minikonas, su kuriuo susitikau Romoje, šventos Sabinos 
vienuolyne, dėka ordino generolo kun. Žilė, kuris, nors ir 
neturėjo didelių žinių estetikos srityje, buvo toks išma- 
nus — pasitikėjo angeliškojo meno atnaujintoju. 

Kad Liuksemburgo katedra gavo didžiulius tartum už- 
burtų spalvų vitražus, kad, energingai vadovaujant kardi- 
nolui Verdjė, Paryžiaus katedros chore smailių arkų pil- 
ką spalvą pakeitė vitražai, kurių raudoni, mėlyni ir vio- 
letiniai tonai gali padoriai kaimynauti su dviem didžiulė- 
mis nepaprastomis švento Liudviko laikų rozetėmis, kad 
1948 metais man buvo suteikta galimybė aplankyti Ma- 
loningiausios dievo motinos koplyčią Asi miestelyje, Al- 
pių papėdėje, prieš ją pabaigiant — vedamam drąsaus jos 
kapeliono, kun. Devmi,— iš lauko pusės apdailintą stam- 
biais bazaltinės lavos luitais, kuriuos Ležė išpuošė ema- 


23 „Nėra jokio pertrūkio,— pareiškė Matisas,— tarp mano ankstesnių 
paveikslų ir popieriaus karpinių; galima pasakyti lik tiek, kad, siekda- 
mas daugiau absoliutumo, daugiau abstrakcijos, gavau formą, išgrynintą 
iki pat jos esminių bruožų, ir iš objekto, kurį kadaise pateikdavau sudė- 
tingoje jo erdvėje, palikau vien ženklą, kurio pakanka ir kuris reikalingas, 
kad objektas egzistuolų savita forma toje visumoje, kuriai jį sumaniau.“ 
(Maria Luz XXe siècle, Nr. 2, 1952 m, sausio mėn,) 

liu, su bronziniais vartais, sukurtais Brako, su Lipšico, 
Žermenos Rišjė skulptūromis, Liursa gobelenais, Ruo vit- 
ražais, Matiso, Bonaro ir Dereno tapyba, kad popiežiaus 
enciklika, pasmerkdama menkaverčius vadinamuosius 
„švento Sulpicijaus“ paveikslus, katalikybės centre pro- 
klamavo moderniausios dailės teises, — Visa tai tėvo Ku- 
tiurjė Misionieriško uolumo nuopelnas. 

Apie tai, kas paskatino Anri Matisą gulint lovoje su- 
konstruoti katalikišką šventovę, jis papasakojo man pats 
1950 metų balandžio mėnesį, kai aš, grįždamas iš jo taip 
mėgstamos Korsikos, sustojau jo aplankyti Nicoje. 

Tądien radau jį „„Reginoje“, savo miegamajame, gra- 
žiai atrodantį, sveiką, nors ir gulintį lovoje, didelėje lo- 
voje, galvūgaliu pastatytoje prie širmos, išpuoštos vadi- 
namaisiais Koromandelio* kiniškais lakais, tarp dviejų vi- 
trinų, skirtų Tolimųjų Rytų meno dirbiniams — korėjiečių 
keramikai ir kinų šokėjoms, primenančioms Tanagros 
skulptūrėles, iš šlovingosios Chanų epochos. 

Jo sekretorė, ponia Lidija Delektorskaja, nuvedė mus 
prie didelio ryškių spalvų maketo. 


AS PASIDARIAU ARCHITEKTAS 


— Štai koks dabar mano darbas,— tarė Matisas.— Ma- 
tote jį čia. Aš pasidariau architektas. 

Vanso Rožančiaus dievo motinos koplyčios architektas. 

Po metų šią koplyčią pamatėme jau pastatytą ir visiš- 
kai atitinkančią pirmykštį maketą: su dideliais ramiais 
vitražais, beveik plokščiu stogu, ant kurio stovi milžiniš- 
kas kaltos geležies kryžius; o šalia — ilgas kartuziečių 
vienuolynas, apdengtas plokščiomis dievo motinos spal- 
vų — mėlynos ir baltos — čerpėmis. 

Trumpai nupjauta veja — projektuotojas nepamiršo nu- 
rodyti ir jos, — matisiška spalvų harmonija: pilką perlų, 
dramblio kaulo, Veronezės žalia ir oranžinė. 

Čia viešpatauja popierius... Popierinės gėlės, kurias 
naudojo Sezanas, popierinės girliandos, vitražų maketai, 

sukurti iš karpyto popieriaus... Popieriaus aistra Matisas 
artimas savo jaunystės mokytojams — japonams ir kinams. 

Sienos nukabinėtos kryžiaus kelio piešiniais, daugybe 
variantų ir variacijų. Visus šiuos piešinius Matisas nupie- 
šė angliniu pieštuku, pritaisytu prie ilgo bambuko, gulė- 
damas lovoje arba sėdėdamas krėsle. 

Tą dieną, kai Matisas teikėsi man parodyti savo ma- 
ketą, nė manyti remaniau, kad dėl šios religinės dekora- 
cijos būtų galima prišnekėti tiek nebūtų dalykų. 

Pasak vieno publicisto, ieškančio „sensacijų“, Matisas 
ne tik paaukojęs 800 milijonų frankų dominikonei sese- 
riai Žak,— tai ne tiek juokinga, kiek absurdiška,— bet ir 
meistro politiniai draugai, pirmiausia Aragonas, taurus po- 
etas ir puikus dailės žinovas, kuris apie Matisą parašė ne 
mažiau įdomių puslapių kaip Bodleras apie Delakrua, ėmę 
taip šaukti, kad dailininkas neištvėręs šio triukšmo ir pa- 
galiau jiems atsakęs: 

— Taip, aš dekoruoju koplyčią. Na, ar ne vis tiek ką: 
koplyčią, pokylių salę ar pasimatymų namus (čia nepa- 
šykštėta įdėti jam į lūpas dar aštresnio žodžio)? Visur bus 
gėlių. 

Jam buvo priskirta tokių pat šiurkščių, netaktiškų kal- 
bų kaip ir Aragonui. 

Kai po dvejų metų, 1952-ųjų sausio 15 dieną, užsimi- 
niau apie tai Matisui, jis tik gūžtelėjo pečiais. Paskui, pa- 
daręs niekinamą grimasą ir be jokių matomų pastangų at- 
sistojęs, tarė: 

— Jūs mane pažįstate. Ar manote, kad galėjau taip 
pasakyti? 

— Esu visiškai tikras, kad buvo priešingai, Prisimenu, 
jau 1908 metais sakėte, jog gyvenimas jums įkvepia „ta- 
rytum religinį jausmą". 

Kai 1950 metų balandžio 24 dieną vėl aplankiau Mati- 
są, jo miegamajame ir didelėje dirbtuvėje nebuvo vietos 
niekam kitam, tik klauptams, sietynams, plokščių kloji- 
niams, arnotų pavyzdžiams, miniatiūriniams siuvinėji- 
mams ir, svarbiausia, žaliavo gražus, labai viduramžiško 
skonio sodelis, kuruo būtų susižavėję vaikai, visada be- 
sidžiaugiantys „statybomis“. 

— Ak,— pasipasakojo Matisas,— kartais turėdavau bė- 
dos su architektu, kuris dirbo mano vadovaujamas. Bro- 
lis Resigjė niekaip negalėjo susitaikyti su tuo, kad mil- 
žiniškas kryžius remiasį tik į itališko tipo stogą... Tada 
kreipiausi į mūsų bičiulį Perė; atvažiavo Perė ir, laimė, 
pripažino, kad mano teisybė. 

Ogiustas Perė, drąsus novatorius, pastatvdinęs Rensi 
bažnyčią, taip pat buvo šimtą kartų teisus. 

Įėjus į šią Vanso šventovę, kuri nuo 1951 metų (1949- 
ųjų gruodžio 12 dieną Nicos vyskupas, mons. Remonas, 
padėjo jos kertinį akmenį) taip gausiai lankoma ir dėl 
kurios tiek diskutuojama, paprastai sunkoka suprasti, ko- 
kia buvo Matiso — architekto, tapytojo, stikliaus, skardi- 
ninko ir keramiko — pagrindinė mintis. 

Tėvas Kutiurjė ją suvokė nuo pat pirmos dienos, bet 
jo būta labai įkvėpto žmogaus, tikro krikščioniškosios dai- 
lės atnaujintojo; beje, yra žinoma, kad Matisas prašė jį 
pozuoti šventam Domininkui. 

Be to, švenčiausiosios panelės su kūdikiu migdolišką 
veido ovalą Matisas piešęs pagal tyrą vos dvyliktus metus 
einančios mergytės Klodos Plan veidą — jos mama, An- 
rijetė Darikarer, apie 1921 metus jam buvo pozavusi. Ty- 
rame Klodos veido ovale meistras atrado pailgą El Gre- 
ko madonų veidą, visų pirma nuostabiosios, dar tokios 
bizantiškos švenčiausiosios panelės iš Strasbūro muziejaus. 

Čia vėlgi, kaip ir daugelis didelių dailininkų, gyvenu- 
sių prieš dvidešimt tūkstančių metų, Vanso dekoratorius, 
nors puikiai perteikia drabužių klostes, nemano, kad rei- 
kia bent keliais štrichais nužymėti akis, nosį, burną. Be 
to, net švenčiausiosios panelės ir kūdikėlio. 

Tai labai sena koncepcija, bet ji gali trikdyti. Todėl 
kun. Kutiurjė žurnale L Art Sacré užbėgo už akių klaidin- 
giems aiškinimams: 

„Kai Matisas pasakė: „Noriu, kad tie, kurie įžengs į 
mano koplyčią, jaustųsi apvalyti ir išvaduoti nuo savo 
naštų', jis, be abejo, turėjo galvoje pobūdį, kurį ketino 
suteikti šiai koplyčiai: kad tai būtų ne vieta, kurioje vit- 
ražais ir paveikslais Žmonėms aprašomi sudėtingi ir, be- 

je, seniai žinomi dalykai, o vieta, kuri savo grožiu paveik- 
tų jiems širdis, kur formų grožis apvalytų jų sielas. 

Bet čia išryškėja tikrasis kūrinio ir gyvenimo tiks- 
las: tie nežinomį žmonės, apie kuriuos Matisas niekad 
nesiliovė galvojęs statydindamas koplyčią... ta sena mo- 
teris, kuri, eidama iš Sen Žanė, pasakė: „Daug geriau, kad 
švenčiausioji panelė neturi veido: šitaip kiekvienas gali 
ją Matyti tokią, kokią nori“. Kai čia bus ateinama nebe 
gėrėtis ar kritikuoti, o melstis, tylumoje atgauti dvasios 
ramybę... kai čia bus numalšinta daug liūdesio ir atgaivin- 
ta daug vilčių, tada koplyčia įgis didžiulę prasmę ir Mati- 
sas visiems laikams bus gavęs atpildą ir apvainikavęs sa- 
vo kūrybą.'?* 

Tačiau iš tiesų neapeliuojamą nuosprendį dėl Vanso 
koplyčios padarė žymus katalikų rašytojas, veikalo ,Kris- 
tus savo laikais“ autorius, Danielis Ropsas, pasižymintis 
re tik grožio jausmu, bet ir giliomis žiniomis apie krikš- 
čionių dailės reikalavimus. 


TIKĖJIMO IŠPAŽINIMAS 


Kalbėdamas apie Matiso „didįjį kūrinį“, Danielis Rop- 
sas pasakė visa, kas derėjo, ir studija apie šį meistrą ne- 
būtų išsami, jeigu joje nefigūruotų reikšmingas pusla- 
pis — Matiso tikėjimo išpažinimas. 

Kas norį keliauti kaip maldininkas į Vanso koplyčią, 
visų pirma turi paimti už vadovą Danielį Ropsą. 

„Baltas kubas, prilipęs prie kalvos šlaito, tartum kabo 
viršum nedidelio slėnio. Anapus terasos, kurioje žydi lau- 
rai, žvilgsnis pasiekia labai toli — Vanso kalvą, apkibusią 
namų kekėmis, banguotą lygumą ir jūrą akiratyje. Tokio- 
je vietoje norisi susikaupti ir tylėti. 

Tai jaudinantis statinys, apie kurį gali kalbėti tik su 
pagarba. Didis menininkas, vienas žymiausių šiuolai- 
kinės tapybos pradininkų, savo gyvenimo saulėlydyje ne- 
pagailėjo rūpesčių ir meilės, apie kurią čia viskas bylo- 


4 L'Art Sacré, 1951 m. liepos—rugpjūčio mėn. 

ja, kad mažutė vienuolių dominikonių bendrija gautų koply- 
čią, kur galėtų melstis, visų pirma todėl, jog viena jų?, 
kai jis sirgo, parodė begalinį uolumą, einantį iš Kristaus 
meilės; jau vien tai galėtų sugraudinti sielą. Toks gestas 
liudija širdies jaunumą, neišsenkamą tikrų menininkų ver- 
tybę, 

Be to, daugiau nei akivaizdus vidinis poreikis paska- 
tino Matisą įgyvendinti šitą sumanymą, ir galima tik gai- 
lėtis tų, kurie, matydami šį kūrinį, kalba apie falsifikatą 
ir „akių dūmimą". Tikėjimo išpažinimas — štai kas, be jo- 
kios abejonės, krinta į akis Vanso Rožančiaus koplyčios 
lankytojams. Tai, kuo visuma iš pirmo žvilgsnio galbūt 
stebina, net glumina, negali paneigtį šios nenuginčijamos 
tiesos. 

Tikėjimc išpažinimas? Tačiau kokio tikėjimo? To, ku- 
rį menininkas įlieja į savo ieškojimų imperatyvus, atliki- 
mo valią? Be jokios abejonės. Bet ar to užtenka, kai rei- 
kia pastatyti dievo namus ir papuošti juos taip, kad siela 
juose nusiteiktų maldai? Štai kur glūdį problema! Ta ko- 
plytėlė kelia šią problemą, kaip ir daugelis kitų mūsų 
epochos religinių kūrinių. „Norint tapyti Kristų, reikia 
gyventi Kristuje“, — su nerimu kartojo tapytojas, kuris 
buvo ir šventasis: Fra Andželikas. Ar gali dailininkas su- 
kurti didžiai religinį kūrinį netikėdamas visa siela, net 
jei ketina šlovinti tikėjimą tik forma? Ar Matisas jautėsi 
krikščionis, visą savo uolumą ir talentą skirdamas redi- 
delei dominikonių koplyčiai? Kopi į kalvą, kad jo kūri- 
nys duotų atsakymą į šį klausimą. 

Pirmas įspūdis malonus. Koplvčios išorinės formos 
paprastos, ir jų griežtumas pasiekęs tyriausią grožį. Aukš- 
tos siauros nedidelės navos angos, platėjančios ties pres- 
biterija, taip puikiai mėlynai ir baltai nulakuotos romė- 
niškos čerpės ir ypač tas vietoj varpinės įsibrėžęs į dangų 
kaltos geležies kryžius, — visa tai daro vidinio susitelkimo 
ir estetinio laimėjimo įspūdį. Nors daug šiuolaikinių reli- 
ginių statinių nukenčia nuo nedermės, nevykusiai panau- 
dojus įvairių rūšių elementus, — prisiminkime Asi bažny- 
čią,— Vanso koplyčioje net menkiausia detalė, net žavus 

2 Dabar žinoma, kad jų buvo dvi. 

mėsingų augalų sodelis, panašus į persų kilimą, sumany- 
ta vadovaujantis vieninga menine vizija. Tai liudija ra- 
mybė, dvelkianti iš šių blaivių formų. 

Ar tokį pat jausmą patiriame ir įėję į vidų? Galbūt ne. 
visiškai, bent jau kitaip. Koplyčia atrodo kaip savotiškas 
holas su įgilinta vienuolių presbiterija, Šių dviejų archi- 
tektūrinių elementų kertėje ant pakylos įžambiai priešais 
vienuoles ir kartu priešais maldininkus pastatytas altorius: 
nuostabus galingo, blaivaus stiliaus altorius, kuriame viena 
linija stovi žvakidės ir nukryžiuotasis. Čia autentiškiausia 
religinė visumos dalis —ir gerai, kad ji tokia, Kilnioje 
trijų spalvų — grynos mėlynos, ryškiai geltonos ir skais- 
čiai žalios — šviesoje, sklindančioje pro saikingai orna- 
mentuotus vitražus, susidaro didelis dvasinės pilnatvės įs- 
pūdis: ši vieta skirta maldai (net jeigu taip jautriai nepri- 
pildo dvasingumo, kaip, pavyzdžiui, skurdžioje Asyžiaus 
šv. Damijono vienuolyno navoje), krikščionio sielai čia 
niekas nekliudo pakilti į dievą. 

Ar galėtume tą pat pasakytį apie dideles kompozici- 
jas, puošiančias dvi sienas, — Matisui, be abejo, svarbiau- 
sią dalyką? Čia nėra spalvų, neieškota harmonijos ir va- 
lerų. Juodas štrichas ant baltos keramikos — juoda ir bal- 
ta dominikonių spalvos — to ir užtenka. Aiškus išankstinis 
nusistatymas viską išgryninti: čia aukščiausias taškas, ku- 
riame dailininkas, kaip japonų dailininkai, pasiekia sti- 
liaus pilnatvę išvesdamas gryną, bet apskaičiuotą liniją. 
Niekas nepadeda taip gerai suprasti šios askezės kaip 
didelio švento Domininko rankos etiudo (tušas) palygi- 
nimas su galutiniu rezultatu; tiems, kurie Matisą laiko 
savotišku tepliojančiu vaiku, atsako tasai palyginimas: 
čia puikiai matyti, koks sąmoningas, koks ryžtingas jo 
atsižadėjimas. 

Taigi šios trys didelės Kompozicijos — paprastas li- 
nijų rinkinys: milžiniškas, daugiau nei natūralaus dydžio, 
šventas Domininkas — vien galvos ovalas ir apsiausto 
klostės; Mergelė su kūdikiu nužymėta tik dviem siluetais, 
kuriuos supa nedidelis gėlynas, o kryžiaus kelias su įman- 
tria netvarka, į kurią turi ilgai žiūrėti, kad pamatytum, 
jog čia tobula kompozicija, pirmiausia primena eskizų 
bloknoto lapą. Reikia prisipažinti, kad šitoks supaprastini- 

mas nelabai ką duoda jausmams. Priešais Rafaelio Ma- 
doną arba Matijo Griunevaldo didįjį ,Nukryžiavimą“ šir- 
dies gelmėje prabunda kažkoks graudumas, kurio Matisas 
savo menu Vanse nesistengia sukelti. Norėdamas vėl pa- 
justi susijaudinimą, žiūrovas turi pasitelkti vaizduotę ar- 
ba, tikriau sakant, dvasinį gyvenimą..." 

Čia labai teisingai ir vykusiai primenama, kokia buvo 
katakombų dailė, siekusi vien kalbėti sielai, ne aprašyti, 
o tik duoti nuvokti, kaip ir Matisas Vanse: 

„Ši dailė tokia pat kaip ir pirmųjų krikščionių kata- 
kombose, kur kuo paprasčiausių linijų užtekdavo perteik- 
ti vidiniam besimeldžiančio žmogaus polėkiui arba me- 
sianistiniams duonos ir žuvies simboliams. 

Vanso koplyčia — vienuolių maldai skirta šventovė, o 
ne bažnyčia, į kurią gali įeiti kiekvienas tikintysis. Toms, 
kurios čia meldžiasį rytmečio rimtyje ir tyliame vakaro 
susikaupime, nereikia tokių jausmą palaikančių priemo- 
nių kaip figūrinės dailės kūriniai. Iš šių tyrų linijų jų me- 
ditacijai reikia tik atramos taško. (Ir rezultatas, kurį dai- 
lininkas pasiekė, geriausiai atitinka jo užsibrėžtą tikslą.) 
Ar ši technika tiktų didelei bažnyčiai, skirtai minioms? 
Labai abejotina. Bet čia, kur atsiskyrusios meldžiasi dešimt 
vienuolių, ji puikiai dera. 

Tad mūsų širdyje atsiranda savotiškas tikrumas. Ar 
dailininkas, skyręs savo laiką ir meilę šitam šedevrui, bu- 
vo krikščionis? Šie akmenys, šios sienos, šios linijos ši- 
tai paliudija, ir tą paliudijimą priima beribis Gailestingu- 
mas. Net anapus formalaus paklusnumo ir priklausomu- 
mo ribų. 

Mat čia esama begalinio nuoširdumo, nesavanaudiš- 
kumo ir meilės, iš kurių Kristus visada pažįsta savuo- 
sius."29 

Vėliau, 1952-ųjų sausio mėnesį, Matisą paklausiau, ko- 
kiu metų laiku ir kokią valandą geriausia lankyti jo kop- 
lyčią. 


nėve, 1951 m. rugsėjo 12 d.). Dėkojame p. Danieliui Ropsui už leidimą 
paskęlbti visą šį gražų straipsnį. 

Jis nedvejodamas atsakė, ir atsakymas gali praversti 
tiems, kurie ketina keliauti į Vansą: 

— Palankiausias metų laikas — žiema. Ir tada geriau- 
sia valanda — vienuolikta ryto. 

— Kodėl? 

— Todėl, kad vitražų paskirtis, kaip žinote,— pakeis- 
ti baltą ir juodą spalvas, vyraujančias šioje dominikonių 
šventovėje, kad spinduliuotų visa dangaus prizmė, 

Apie vitražus visi vienodos nuomonės, Pikasui labiau- 
siai patinka kryžiaus kelias, kiti pirmenybę teikia alto- 
riui, treti — rafinuoto stiliaus arnotams, ketvirti — nuos- 
tabioms klausyklos durims, papuoštoms sakytum airiškais 
siuvinėjimais; bet visi žavisi skaidria žalių ir geltonų spal- 
vų magija, permainančia sienų baltumą. 

Kokia buvo gilioji dailininko ir žmogaus mintis, pa- 
aiškina pats Matisas „Rožančiaus koplyčios“ pratarmėje — 
šią nedidelę knygelę labai gražiai išleido broliai Murlo ir 
Viktoro Mišelio sūnūs. 

Čia rasime žodžius „mano apreiškimai“. Toks pasaky- 
mas viską paaiškina ir turėtų nutildyti kai kuriuos aršius 
šalininkus šiandien gerokai iš mados išėjusio pozityviz- 
mo, kuriam žmogus — tai sustingęs, nesugebąs keistis lui- 
tas, Beje, ar jie tokie jau tikri, kad pažįsta tiesą? 


LIUDIJIMAI 


Tai rimtas ir svarbus dalykas, dėl kurio vertėjo išklau- 
sinėti pasitikėjimą pelniusius asmenis. 

Ponia Doroti Biusi, šedevro „Olivija“ autorė, rafinuo- 
to talento dailininko, didelio Andrė Žido — ir Matiso — 
draugo, Simono Biusi našlė, su kuria pirmiausia šiuo rei- 
kalu pasitariau, malonėjo pareikšti man savo nuomonę: 

„Mano manymu, Matisas buvo ir liko visiškai neti- 
kintis. Niekas neduoda mums pagrindo tarti, kad Vanso 
koplyčios statyba, kuri, man rodos, buvo ne kas kita, 
kaip didžiausia „menininko pramoga“, būtų jam sužadį- 
dinusi bent menkiausią tikro religingumo jausmą. 

Be abejo, jis ją sumanė ir suplanavo, bet tai buvo 
vien menininko uolumas. Jo sieloje niekad nebuvo vietos 
dievui, ją visą užėmė menas. Jis niekad to neslėpė, bet 
tai akivaizdu, ir nieko nuostabaus, kad bažnyčia kaip įma- 
nydama stengiasi įtikinti žmones, jog Matisas darbavo- 
si persiėmęs tikėjimo (atsargus, santūrus Nicos arkivys- 
kupo mons. Remono ir dominikonių elgesys visiškai prieš- 
tarauja šiai prielaidai). 

Aš negaliu tuo patikėti, kaip negaliu patikėti, kad jis 
būtų pritaręs bažnytinėms laidotuvėms; bet aš nebuvau 
Nicoje, kai jis mirė, nežinau, kas jas surengė..." 

Atsakymas „Olivijos“ autorei, kurį esu gavęs iš ponios 
Matis ir ponios Margeritos Matis-Diutiuji: laidotuvių ren- 
gėjai — šio didžio žmogaus našlė, duktė ir sūnūs; jie visi 
išvien reikalavo mirusiajam bažnytinių apeigų, nors ir 
nebuvo jokio bažnyčios spaudimo. 

— Kodėl? — paklaus ponia Biusi ir daugelis kitų vi- 
sokios mistikos priešininkų. 

— Kodėl? — pasakė man ponia Matis— Mano vyras 
norėjo, kad kunigas palaimintų mūsų santuoką. Jis, kaip 
ir aš, pageidavo, kad mūsų vaikai būtų pakrikštyti, Šiuo 
atveju Anri pažiūros nepasikeitė: ,Kodėl,— tarė jis man, — 
mums nedaryti taip, kaip per amžių amžius darė mano 
tėvai ir seneliai, visa giminė?“ 

Mat jo namiškiai, ypač motina, kurią jis be galo 
mylėjo, ir tetos jį užaugino katalikų tikėjime. Jis buvo 
pakrikštytas, priėjo pirmosios komunijos. Nors ir raginda- 
vo draugai iš kraštutinio kairiojo sparno, būtent Sinjakas 
ir Marselis Samba, mano vyras vis atsisakydavo dalyvau- 
ti manifestacijose prieš katalikų bažnyčią...“ 

Taigi Matiso būta plačių pažiūrų, bet tai anaiptol neįro- 
do, kad Vanso bažnyčią jis statydino pagautas religinio 
uolumo. 

Tačiau yra dar kai kas, ne vien labai vertingi Anri Ma- 
tiso žmonos ir dukters liudijimai. 

Pirmiausia, kaip jau sakėme, tokie paprasti, bet ir le- 
miamį sesers Mari Anž žodžiai, kuriuos užsirašiau Gramo- 
no vienuolyne girdint ne tik viršininkei, bet ir vienam ma- 
no draugui. Jei tikėsime seserimi Mari Anž (o kaip galima 

ja netikėti?), 1941 metų pradžioje, gulėdamas Liono „Par- 
ko” ligoninėje, Matisas, rimtas ligonis, nusprendė atsidė- 
koti vienuolėms, baigiančioms Renė Lerišo, profesorių 
Vertheimerio ir Sančio pradėtą gelbėjimo darbą, — pastaty. 
ti koplyčią (ir tada jis ištarė žodį, kurį pakartos po dešim- 
ties metų, kalbėdamas apie Rožančiaus koplyčią, „naudin- 
ga"). 

Beveik kasdien, seseriai Mari Anž rodydamas planus 
ir atskiras detales šventovės, kurią tuo metu ketino pasta- 
tyti Gramone, Matisas kalbėjo: 

„Kaip manote, ar tai bus geras dalykas? Labai norėčiau, 
kad tai būtų naudinga. Ar manote, kad tai galėtų būti nau- 
dinga?” (Vis tasai nuostabus realybės jausmas, kuris nuo- 
latos lydės šio drąsaus ir kartu drovaus didžiojo talento 
sparnų plasnojimą!) 

Ir štai patvirtinti Rožančiaus koplyčios statytojo Anri 
Matiso giliajai minčiai iškyla kita figūra baltais drabu- 
žiais, juodu gobtuvu — sesuo Žak Mari. 

Ji buvo vandėjietė, su tėvu, atsargos karininku, pabė- 
gusi į Vansą. Ši diplomuota medicinos sesuo ieškojo dar- 
bo. Ji išgirdo, kad Anrį Matiso būklė sunki ir jam reikia 
rūpestingos priežiūros. Ši labai graži mergina užėjo pas 
dailininką ir buvo tuoj pasamdyta medicinos seserimi. 

1942 metų vasarą ji buvo labai reikalinga, Mat šiuo 
laikotarpiu Nicos gydytojai Matisuį primygtinai patarė 
duotis operuojamam dėl tulžies latako akmenligės. Laimė, 
maestras kuo greičiausiai išsikvietė profesorių Verthei- 
merį, kuris, tvirtai paremtas profesoriaus Gutmano, su- 
gebėjo Nicos medikams įrodyti, kad „būtų didelė kvailys- 
tė vėl guldyti ant operacinio stalo šį žmogų, turintį krau- 
jotakos sutrikimų". 

Prie savo patalo išvydęs klasikinio grožio veidą ir suži- 
nojęs, kad jo medicinos sesuo domisi tapyba, Matisas bu- 
vo maloniai sujaudintas ir vieną dieną paprašė, kad ji 
sutiktų kelis seansus jam pozuoti. 

Pasak Alfredo H. Baro, paprastai gerai informuoto, Ma- 
tisas pagal jaunąją vandėjietę nutapęs keletą paveikslų, 
svarbiausia, 1942 metų „Stabą“ (Niujorkas, Laskerio kolek- 
cija). 

Man prašant paklausta ponios Žiuljetos Bcmpar, sesuo 
Žak Mari malonėjo atsakyti štai ką: „Anri Matisas iš tie- 
sų nupiešė pagal mane kelis piešinius, bet niekad nepoza- 
vau jokiam jo paveikslui". 

Tik vėliau, kai gražioji vandėjietė tapo vienuole, Anri 
Matisas pasisėmė iš jos įkvėpimo nuostabiam „Portugalų 
vienuolės" profiliui. 

„Sesers Žak Mari,— rašo man ponia Žiuljeta Bompar,— 
tokios pat veido išraiškos ir tūriai kaip ir dominikonės 
„Portugalų vienuolės“ iliustracijose. 

Tiesa ir tai, jog jaunoji pabėgėlė tuo laiku nusprendė 
įstoti į hospitaljerių ordiną, bet iškart to nepadarė tik to- 
dėl, kad galėtų ir toliau slaugyti Anri Matisą. 

Viskas klostėsi daug geriau, kai 1947 metų pradžioje 
gražioji vandėjietė, įstojusi bandomajam laikui į domini- 
konių ordiną, buvo paskirta į ,„Lakordero židinį'— Vanso 
poilsio namus mergaitėms, pradėjusioms sirgti džiova. 

Tad medicinos sesuo ir sveikstantis dailininkas beveik 
nesiskyrė, nes Matiso vila „Svajonė“ ir „,Lakordero židi- 
nys” Sen Žanė kelyje stovėjo kone priešpriešiais. Reikėjo 
tik pereiti per kelią, ir sesuo Žak Mari labai dažnai per jį 
pereidavo. 

Tuo metu „Lakordero židinio“ viršininkė, motina Žil, 
nusprendė suremontuoti koplytėlę, nuniokotą gaisro. 

Vieną dieną sesuo Žak Mari pakalba apie tai su Mati- 
su ir parodo nedidelį vitražo projektą. Meistrą sudomina 
akvarelė, o dar labiau — sumanymas restauruoti arba — 
kas žino?— galbūt pastatyti koplyčią. 

Jau dveji metai Matisas nebegauna jokių žinių iš se- 
sers Mari Anž, ir štai kita dominikonė su juo kalba apie 
šventovę, kuri kiltų į dangų... 

Vitražų maketus sukuria jis pats. Ir sesuo Žak Mari 
labai greit atspėja, kad maestras jau seniai puoselėjo tokį 
sumanymą. 

„Anri Matisas nebuvo labai religingas, bet ir nenusi- 
states prieš religiją... — papasakos sesuo Žak Mari poniai 
Žiuljetai Bompar.— Jaučiau, kad jam paryškėjo jau seniai 
brandintas sumanymas. Mano nuomone, Rožančiaus kop- 
lyčia — tai logiška daugumai žmonių nežinomo dvasinio 
proceso užbaiga.“ 

Intuicija neapgavo sesers Žak Mari. Roiterio agentūros 
korespondentas, taip pašieptas Alfredo H. Baro, vis dėlto 
neklydo, kai, nurodydamas sesers Mari Anž ir profesoriaus 
Lerišo liudijimus, kuriais iki tol dar nebuvo remtasi, te- 
legrafavo į Niujorką, kad Matisas nusprendė pastatyti „tą 
koplyčią reikšdamas dėkingumą, nes atgavo sveikatą vie- 
nuolių pranciškonių dėka“ (reikia skaityti „„dominiko- 
nių" — tai tik liapsusas). 

Žinoma, galėtų atrodyti, kad „pozityvūs“ protai turi pa- 
grindą neigti tokias atestacijas, pateiktas iš po vienuolių 
cobtuvo. Tačiau... negalima kelti tokių prieštaravimų, kai 
kalbama apie garsų mokslininką, nuostabų filosofą, vieną 
didžiausių mūsų laikų chirurgų — Renė Lerišą. 

O ką man pasakė, ką parašė šis plačiai žinomas gydyto- 
jas? 

„Tas faktas, — pareiškė jam Matisas,— kad Lione mane 
puikiai slaugė sesuo dominikonė, o paskui Vanse — kita 
dominikonė, kuri kalbėjo su manim apie Rožančiaus kop- 
lyčią, — tas faktas man buvo tikras dangaus ženklas, savo- 
tiškas dievo nurodymas...“ . 

Matisas juokaudamas papasakojo vienam Alfredo H. 
Baro draugui, kaip į visa tai reagavo Aragonas, Luji Ara- 
gonas apsilankė pas Matisą netrukus po to, kai šis padarė 
pirmą koplyčios modelį. Pašnekesio tonas, kaip paprastai, 
labai greit pasidarė bičiuliškas. Po valandos Matisas paro- 
dė pirštu į miegamojo kampą, kur ant stalo stovėjo ma- 
ketas. : 

— Jūs nė žodžio nepasakėte apie mano koplyčią, — 
gudriai šyptelėjo Matisas.— Ar ji jums patinka? 

Iš tikrųjų, įeidamas į kambarį, Aragonas užmetė akį į 
šventovės modelį, bet nusprendė įgnoruoti tokį įžeidžiantį 
objektą. Net Matisui primygtinai prašant jis nenorėjo pa- 
sukti galvos ir pasižiūrėti. Pagaliau Matisas, dėdamasis 
perpykęs, pagriebė nuo lovos piupitro rašalinę ir pagrasi- 
no Aragonui: „Na, pažvelkit į maketą, jei ne — paleisiu 
rašalinę jums į galvą! — tarė prisiverstinai juokdamasis. 

Dabar poetas turėjo nusileisti šeimininkui. Tylėdamas 
apžiūrėjo koplyčios modelį ir galų gale išreiškė savo jaus- 
mus: „Labai gražu, labai linksma. Kai paimsime valdžią, 
įrengsime čia šokių salę.“ 

Matisas perpyko: 

— Tai jau ne! Niekad to nebus. Esu oficialiai susitaręs 
su Vanso municipalitetu, kad jei vienuolių turtas kada 
bus nusavintas, koplyčia taps muziejumi, istoriniu pa- 
minklu. 

Tuo viskas dar nesibaigė. Štai ką Matisas sykį papasa- 
kojo profesoriui Lerišui: 

— Aragonas nenusileido ir, kai ėmė man priekaištau- 
ti, turėjau atsakyti štai ką: „Aš darau, kas man malonu. 
Be to, jau seniai ketinau taip pasielgti...” Kadangi jis be 
jokio saiko varė savo, jį išprašiau (Renė Lerišas iš Matiso 
lūpų išgirdo kur kas aštresnius žodžius) surikęs: „Aš da- 
rau, ką noriu. Jūs negalite manęs suprasti!“ 

Dar 1948 metais Džozefas A. Barį viename New York 
Times Magazine numeryje užfiksavo šiuos Matiso pasisa- 
kymus: „Visada šlovinau dievą ir jo kūrinius. Aš nepasi- 
keičiau... Tuo pat Metu meistras reiškė norą savo kūriniui 
suteikti „pavasario lengvumą ir linksmybę, ir niekas neži- 
no, kiek dėl to reikėjo dirbti". Tuo labai džiaugėsi tėvas 
Kutiurjė, kuris, žiūrėdamas į maketą ir galvodamas apie 
tyrus evangelijos ir knygelės „Šv. Pranciškaus gėlytės" 
džiaugsmus, sušuko: „Pagaliau turėsime linksmą bažnyčią!“ 

Beje, tam, kas gerai pažinojo Matisą ir jo sumanymą, 
aišku, kad Alfredas H. Baras buvo šimtą kartų teisus pasi- 
sakydamas prieš tvirtinimus, klaidingai priskiriamus dai- 
lininkui to paties Roiterio agentūros korespondento ir at- 
spausdintus New York Times 1950 metų birželio 26 die- 
nos numeryje,— tvirtinimus, kurių visiškai nėra Matiso 
laiške Nicos arkivyskupui: „Šį kūrinį pradėjau prieš ket- 
verius metus ir dabar žinau, kad tikiu dievą . 

Žurnalas La vie catholigue illustrėe (1951 metų liepos 
15 dienos numeryje), atrodo, irgi truputį „,pritempė“ teks- 
tus, cituodamas žodžius, iš tikrųjų parašytus Matiso, kai 
tas pradėjo kurti Rožančiaus koplyčią, bet neturinčius jo- 
kio ryšio su šiuo XX amžiaus krikščionių meno šedevru. 
Jazz 1947 metais paskelbė šias Matiso pastabas, kurių 
svarbumo, beje, niekas negali nuneigti: 

„Ar aš tikiu dievą? Taip, kai dirbu. Kai esu nuolankus 
ir kuklus, jaučiuosi lyg man kažkas padėtų daryti dalykus, 
esančius daug aukščiau už mane. 


253 


„MANO APREIŠKIMAI“ 


Bet iš tikrųjų gal geriausia bus pamąstyti apie šiuos 
puikius puslapius, kuriuose Matisas mums pristato Rožan- 
čiaus koplyčią. Tai tas pats žmogus, kuris, gailėdamasis, 
kad dabar jau nebe Fra Andželiko auksinis amžius, kartą 
savo ištikimajam Žanui Piuji pasakė: „Norėčiau gyventi 
kaip vienuolis celėje, kad tik turėčiau kuo tapyti be rūpes- 
čių ir trukdymų". 

„Visą gyvenimą mane veikė pažiūros, paplitusios tuo 
metu, kai pradėjau dirbti dailininku, kai buvo manoma, 
jog reikia tik fiksuoti natūros stebėjimus, kai visa, kas bu- 
vo imama iš vaizduotės arba atminties, buvo laikoma 
„akių dūmimu“ ir beverčiu dalyku konstruojant plastinį 
kūrinį. Aukštosios dailės mokyklos dėstytojai sūkė savo 
auklėtiniams: „Aklai kopijuokite natūrą“. 

Visą savo, dailininko, kelią priešinausi šiai nuomonei, 
kuriai negalėjau paklusti; ta kova buvo man įvairių bėdų 
šaltinis; aš vis stengiausi rasti galimybių išsireikšti ne ak- 
lai kopijuodamas — pavyzdžiui, ėmiausi divizionizmo ir 
fovizmo. 

Šitaip maištaudamas pradėjau gvildenti atskirai kiek- 
vieną konstrukcijos elementą: piešinį, spalvą, valerus, 
kompoziciją, tai, kaip šie elementai gali susijungti nesu- 
mažindami vienas kito iškalbingumo, ir konstruoti šiais 
elementais, stengdamasis, kad jiems susijungus nesumen- 
kėtų svarbiausi jų privalumai, žodžiu, kad šios priemonės 
liktų grynos. 

Kiekviena dailininkų kartą skirtingai mato ankstesnės 
kartos darbus, Impresionistų paveikslai, sukurti grynomis 
spalvomis, vėlesniajai kartai parodė, kad tos spalvos, nors 
gali būti naudojamos atvaizduoti natūros daiktams arba 
reiškiniams, pačios, nepriklausomai nuo daiktų ir reiškinių, 
daro didelį poveikį jas žiūrinčiojo jausmams. 

Be to, paprastos spalvos gali labai veikti intymius jaus- 
mus todėl, kad jos paprastos. Pavyzdžiui, mėlyna kartu su 
papildomų spalvų tviskesiu veikia jausmus kaip smarkus 
gongo dūžis. Tas pat pasakytina apie geltoną ir raudoną 

spalvas, ir dailininkas turi mokėti naudotis jomis esant 
reikalui. 

Koplyčioje svarbiausias mano tikslas buvo išlaikyti 
pusiausvyrą tarp šviesaus spalvoto paviršiaus ir ištisinės 
sienos su juodu piešiniu baltame fone. 

Ši koplyčia man — ištiso darbui skirto gyvenimo re- 
zultatas, milžiniškų, nuoširdžių ir sunkių pastangų sužydė- 
jimas. 

Šitą darbą ne pasirinkau, o buvau jam 
parinktas likimo baigiantis mano, daili- 
ninko, keliui, kuriuo tebeeinu ieškodamas toliau. Kop- 
lyčia suteikė man progą tuos ieškojimus užfiksuoti ir su- 
jungti. 

Nujaučiu, kad šis darbas nebus nenaudingas ir 
liks vieno galbūt jau pasenusio — nors taip vis dėlto ne- 
manau — dailės istorijos laikotarpio išraiška. Dar neįmano- 
ma tai žinoti šiandien, kol savęs nerealizavo nauji sąjū- 
džiai. 

Reiškiant žmogiškąjį jausmą, savaime atkris klaidos, 
kurių čia gal bus, bet liks gyvybinga dalis, kuri praeitį 
galės susieti su ateities plastine tradicija. 

Noriu, kad ši dalis, kurią vadinu „Mano apreiš- 
kima i”, būtų išreikšta su didele jėga, kad būtų vaisinga 
ir grįžtų prie savo šaltinio. 


A. Matisas'7 


Šis linkėjimas išsipildė. Tokio grynai religinio pobū- 
džio kūrinio įtaką krikščioniškojo meno raidai pastebėjo 
žymus belgų kritikas ir kolekcionierius Renė Gafė. Jo pri- 
tarimas ypač įspūdingas, nes iki šiol, kaip labai teisingai 
pabrėžia Alfredas H. Baras, iš kurio skolinamės šią citatą, 
Renė Gafė, atrodo, daug labiau domėjosi Pikasu, Miro ir 
Kiriku negu Matisu ir jo grupe. 

„Vansas?— parašė Renė Gafė 1951 metų spalio 15 die- 
ną Džeimsui Trolui Sobiui.— Vansas? Manau, kad šiuolai- 
kiniam religiniam menui tai tas pat, kas Prancūzijai buvo 
1789 metai, žodžiu, revoliucija. Puikiai pavykusi ir be ga- 


27 Chapelle du Rosaire des Dominicaines de 
Vence, par Henri Matisse (Mourlot frėres et les fils de Vic- 
tor Michel, 1941). 

lo tyra revoliucija. O kokia šviesa žėri pro nuostabius ža- 
lius ir geltonus vitražus! Dar niekad Matisas man neatrodė 
toks jaunas!“ 


* $ * 


Sulaukęs aštuoniasdešimties metų, Matisas vėl grįžo į 
gyvenimą ir, nepaisydamas ligos skausmų, nuolat tvirtino, 
kad per darbą, nepaliaujamą darbą, be to, puikų Nicos kli- 
matą, kuris jį visada gerai veikė, pagaliau surado gyveni- 
mo laime. 

Aplankiau Vanso koplyčią, o po kokio pusmečio, 1953- 
ųjų sausio 15 dieną, apie šeštą valandą vakaro, paskambi- 
nau prie Anri Matiso durų ketvirtame „Reginos“ viešbu- 
čio aukšte. 

Man žengiant į Matiso butą, iš ten išėjo gydytojas. Jis 
buvo ką tik pamatavęs didžiajam menininkui kraujospūdį 
ir atrodė labai gerai nusiteikęs. Viskas klostėsi kuo pui- 
kiausiai. 

Vienas meistro anūkas, Polis Matisas — aukštas, tamsia- 
plaukis, labai subtilių veido bruožų vaikinas, — įvedė ma- 
ne į miegamąjį, visą apkabinėtą didžiuliais piešiniais. 

Anri Matisas, apsivilkęs plačią šviesios angorinės vil- 
nos („karalienės plaukų“ spalvos) pižamą, sėdi krėsle ša- 
lia žvitrios ir sąmojingos savo anūkės Žaklinos — Žaki. 

Aštuoniasdešimt dvejų metų Meistras atrodo vos še- 
šiasdešimties — toks tvirtas ir gražus, aukšto stoto, visada 
tiesus, jupiteriško, be jokių raukšlių veido. 

— Šiandien,— sako jis,— ilgai vaikštinėjau saulėje. 

Pasirodo Lidija, tokia pat žavi kaip ir prieš dvidešimt 
metų, kai ją pirmąkart pamačiau, Man vėl susidaro įspū- 
dis, kad ji — ne tiek namų šeimininkė, kiek vergė, labai 
graži vergė. 

Dabar Matisas atsistoja ir visas taip spindi, kad po ke- 
lių dienų pranešu apie tai stebukladariui profesoriui Leri- 
šui. 

Mums kalbantis apie Rožančiaus koplyčią ir apie tai, 
ką reiškia ši puiki dovana, prisiminiau neseniai išgirstus 
žodžius, kurie mane papiktino: 

— Matisas niekam nieko nedovanoja, — pasakė man 
vienas tariamas jo draugas. Tokios kalbos sklindančios 
apie jį Nicoje. 

Visada šnekėdavausi su juo atvirai, — tačiau ne be pa- 
garbos didžiam jo talentui, — ir man buvo įdomu pasižiū- 
rėti, kaip Matisas, dabar taip garbstomas, taip popinamas 
(šiandien niekas nė nemano rašyti ant Nicos namų sienų 
tai, ką apie 1908 metus galėdavai perskaityti Monparnase: 
„Matisas platina sifilį! Matisas varo iš proto!“), reaguos, 
kai (papasakosiu apie tas negeras kalbas, žinoma, nutylė- 
damas piktaliežuvio pavardę. 

Bet, norėdamas sušvelninti smūgį, nusprendžiau pirma 
supažindinti jį su savo atsakymu anam piktaliežuviui: 

— Aš žinau, kad Matisas moka būti dosnus. Reikia 
įrodymo?.. 1936 metais jis per mane padovanojo Paryžiaus 
miestui ir Mažiesiems rūmams puikų Sezano paveikslą 
„Trys besimaudančios moterys“, kuri 1933-aisiais atsisakė 
perleisti Barnso muziejui už pusantro milijono anų laikų 
frankų... 

Iš visko matyti, kad šis prisiminimas džiugina olimpie- 
tį mėlynom akim po iškiliais akinių stiklais. 

— Taip, aš mėgstu dovanoti... Padovanojau drobių 
Alberui Andrė, jo muziejui Banjolyje; daug padovanosiu 
Le Kato muziejui... Bet mėgstu dovanoti apgalvotai. 

Matisas nusiveda mane į didžiąją dirbtuvę, iš kurios 
pasišalina visai jauna tamsiaplaukė mergina, jau 1950 me- 
tais matytas modelis — Paula, — užsimetusį juodą chalatą 
ant dailaus liekno nuogo kūno. 

— Naujo vitražo maketas... 

Vis popieriaus karpiniai... Vyrauja dvi šaltos spalvos — 
žalia ir mėlyna, — kurias sušildys saulės šviesa, 

Prie šio vitražo pridėti eskizai angliniu pieštuku: lapuo- 
tų Medžių kamienai, papuošti driadėmis, primenantys re- 
nesansinius Feraros gobelenus. 

— Kokie gražūs medžiai! — tyčia pagyriau. 

Ir mėlynos meistro akys šelmiškai subliksėjo. 

— Aš buvau Londone, kai Karališkosios akademijos 
bankete Vinstonas Čerčilis, kuriuo mudu žavimės kaip ka- 
ro vadu ir žymiu politiku, bet anaiptol ne kaip tapytoju, 
užsimanė, kaip kadaise mahdistus ir būrus, atakuotį Mati- 

są ir Pikasą palaikydamas Akademijos prezidentą serą Al- 
fredą Mamingsą, kuris buvo pareiškęs: ,,Matisas ir Pikasas 
nesugeba nupiešti medžio, panašaus į medį". 

— Iš tikrųjų, — konstatuoja mano pašnekovas dar šel- 
miškiau šypsodamasis,— seras Alfredas neapsirinka... ir 
Matisas neklysta... Norint, kad medis būtų panašus į me- 
dį, geriausia kreiptis į fotografą. Dailininko tikslas — vi- 
sai kitoks. Man svarbu tik išreikšti jausmus, kuriuos pa- 
tiriu žvelgdamas į medį... 

Vargšas seras Alfredas Mamingsas: jis ne tik nežinojo 
nuostabių Matiso „lapų ir šakų“ škicų, bet ir — Aragono 
užrašytų jo pasisakymų būtent apie medžius. 


* X * 


Dirbtuvėje yra ir didelis anglimi pieštas pano — atvir- 
tęs aukštielninkas moters kūnas; pilvas — rakursu, šlau- 
nys — storos ir apvalios. Prašmatnus pagal Lidiją nupieštas 
parengiamasis etiudas „Leda“, kurį meistras be galo stili- 
zuos ir šiuo atveju pagrindinę visiškai neprieštaringą sa- 
vo doktriną Motyvuodamas medžio tyrinėjimais. 

„Didžiausią meno kūrinių įdomumą sudaro veikiau ati- 
dus ir pagarbus Natūros stebėjimas, be to, jos įkvepiamų 
jausmų kokybė negu tam tikras virtuoziškumas, kuris 
beveik visada atsiranda dorai ir atkakliai dirbant.“ 

Pikasas taip pat studijavo natūrą, ir kai šis Matiso kai- 
mynas iš Valori miestelio patyrė didelę avariją, kurios ne- 
atlaikė prabangus „Kadilakas“, Matisas pasakė, jog džiau- 
giasi, kad Pablas liko sveikas. Nors ir kažin kas buvo pri- 
šnekėta apie Matiso ir Pikaso jausmus vienas kitam, 
šiuodu didieji XX amžiaus tapybos meistrai apskritai gana 
gerai sutarė. Rytojaus dieną po 1940 metais Prancūziją 
ištikusios katastrofos jie laikėsi vieningos nuomonės šiuo 
svarbiu punktu: „Dėl šito kalta Aukštoji dailės mokykla!" 

Tačiau kaip Arlekinų tapytojas kartais lyg tarp kitko 
grybšteli Vanso dekoratoriui, taip ir šis ne visada būna la- 
bai švelnus, kalbėdamas apie Pikasą. 

Matiso anūkė Žaki parodo mums, kaip Pablas po ava- 
rijos vaikšto su savo namiškiais pėsčiomis — ispanas nie- 
kada nemėgo vaikščioti, — ir Matisas negali susilaikyti ne- 

sišypsojęs. Tačiau jis ne tik šypsosi, bet ir beveik juokia- 
si, kai kalba nukrypsta į koridą (juk Pikasas, kaip, beje, 
dažnai ir Hemingvėjus, pirmininkauja bulių kautynių 
šventei romėniškajame Nime). 

Staiga žydros akys gudriai prisimerkia. 

— Ak,— sako Matisas,— dabar Pikasas, atrodo, vėl la- 
biau domisį buliais negu balandžiais... Hm, hm, galbūt tai 
ne prieš gera! 

Iš tiesų šįvakar meistras džiugiai nusiteikęs. Kai pasa- 
kau, kad jo draugas Andrė Ruveras ką tik padovanojo 
Nimo muziejui jo, Matiso, nutapytą Leoto portretą, jis 
atrodo susižavėjęs... 

Ruveras, Leoto, Apolineras, kurio portretą, Ruvero 
paprašytas, Matisas neseniai sukūrė iš atminties... Juos 
prisiminus mūsų kalba nukrypsta į Paryžių. Nors Matisas, 
kai nori, būna nepriekaištingas diduomenės žmogus, ta- 
čiau neglosto „salonų liūtų“. 

— Ak, nenoriu nė girdėti apie tuos šnekovus profesio- 
nalus, kurie nieko nežino, o viską kaip kirviu nukerta. 

— Provincijoje daugiau rimtų žmonių, — tariauų aš.— 
Nors esu gimęs ir augęs Paryžiuje, seniai padariau tokią 
išvadą. 

— Žinoma,— pripažįsta Matisas.— Bet Nica — ne pro- 
vincija. Tai pereinamasis kiemas. 

— Pereinamasis kiemas, kuriame jūs šiandien dievaitis! 

— O, nereikia perdėti! Tiesa, meras, ponas Žanas Med- 
senas, turi didelių planų. Ir šiaip jis puikus vyras, bet ne- 
su tikras, kad. kiti eis jo pėdomis. Štai aš, gavęs Nicos 
miesto garbės piliečio vardą ir municipaliteto paprašytas 
surengti didelę savo kūrinių parodą, taip ir negalėjau iš- 
sirūpinti nė gabaliuko kolenkoro, nė afišos, skelbiančios 
šią manifestaciją, dėl kurios taip stengiausi. 

Jis kalbėjo be jokio kartėlio. Tik su pašaipia šypsena, 
kaip kadaise, būdamas Moro tepliotoju, kurį šis didis žmo- 
gus, įkopęs į šlovės viršūnę, tebenešiojo širdyje. Šis didis 
menininkas, kurį Aragonas mėgo lyginti su ,,Vargdienių“ 
autoriumi, turėjo Gavrošo bruožų. 

Atsisveikinus su Matisu, liko gaivinantis įspūdis, kad 
jis įkūnija viduržemišką dvasios giedrumą, atkaklią išti- 
kimybę jaunystei ir laimei. 

Jis niekad nenustos dirbęs... Nors 1954 metais jį dažnai 
kamuoja astma arba stenokardija, bet, valandėlę pasijutęs 
geriau, šis herojiškas žmogus vėl ima triūsti. Dabar jis 
ruošia vitražus nežymiam Liono srities bažnytkaimiui 
Krepjė le Pap ir keramiką vilai, kurią jau turi Pjeras 
Matisas Sen Žan Kap Fera kurorte. 

Keramika, kaip ir skulptūra, nesiliaus dominusi didžio- 
jo spalvų burtininko, ir Anri Matisas, eidamas aštuonias- 
dešimt penktuosius metus, skirs jai daug pastangų. 

Mat dideliam, 4X3 metrų, dekoratyviniam pano — Apo- 
lonas, apsuptas augalinių motyvų, kur Neapolio geltona 
spalva sušildo mėlynus, baltus ir žalius tonus, — dailininkas 
laikotarpiu tarp dviejų kankinančių ligos priepuolių nu- 
piešė ir nutapė visas šešiolika plokščių, kurios išdegtos 
sveria Maždaug 2500 kilogramų. 

Tai bus paskutinis šios herojiškos sielos žygdarbis. 


* * * 


Galima sakyti, kad, pergalingai įveikęs aštuoniasdešimt- 
mečio etapą, Anri Matisas — kaip Engras, kaip Hugo — 
gyvas pasiekė šlovę. Jis irgi buvo savo apoteozės liudi- 
ninkas. 

Ir aštuoniasdešimties, ir aštuoniasdešimt dvejų metų 
sukakties proga, ir kitą dieną po to, kai nustojo plakusi 
ši kilni širdis, į Simjė šventovę, kurioje Anri Matisas, anot 
jo paties, patyrė laimės pilnatvę, plaukte plaukė pagar- 
bos pareiškimai. 

Vienas geriausių šio laikotarpio jaunų dailininkų, An- 
drė Maršanas*, matė ir gražiai pasakė, kad „Gyvenimo 
džiaugsmo“ autorius buvo didis laimės tapytojas: „Anri 
Matisas, kuriame glūdėjo laimė, visą gyvenimą be atvan- 
gos, atidžiai ir maloniai žavėdamasis, sekė tūkstančius mū- 
sų žemiškosios valandos aspektų ir vidinių pasekmių. 
Skvarbiu vaiko žvilgsniu jis tyrė visas šio pasaulio daiktų 
gysleles. Koks tat buvo žvilgsnis, kokį dangų jis atrado 
žmonėms!'2š 


28 Arts, Nr. 489, 1954 m. lapkričio 10—16 d. 

Fransua Denuajė, kurio talentas irgi klestėte klestėjo 
ir vibruojanti paletė buvo pasiekusi dideles aukštumas, 
negalėjo susilaikyti neliaupsinęs šlovingojo tapybos ge- 
nijaus: „Turime jį, mūsų Matisą, jis tebegyvena, linkime 
jam gyventi dar ilgiau. Jo, Delakrua, Sezano dvasinio sū- 
naus, spalvos rėkte rėkė mūsų didįjį ,Džiaugsmą“; jis pa- 
dėjo mums pamatyti tikrą ir gražų gyvenimą ne vien roži- 
nių spalvų; jo dėka pasidarė gražūs žmonės, nuogi ar ap- 
rengti ryškiom spalvom moterų kūnai... Palengva, bet 
tvirtai jis kala savo „šimtmetį“. Ačiū jam.“ 

Liursa, kuris tiek daug pasidarbavo siurrealizmo labui, 
Liursa, prancūzų gobeleno atnaujintojas, taip pat aukšti- 
no neišsenkamą Simjė meistro gyvybingumą: „Niekad ne- 
sugebėsime Anri Matisuį atsidėkoti už pasitikėjimą gyve- 
nimu, kurį skelbia visa jo dailė, už kūrybinį išradingumą 
ir gaivumą, kuriuos jis rodo visame savo, menininko, ke- 
lyje". 

O Žanas Piuji, ištikimas ir taip pat labai talentingas 
„Žvėrių narvo“ draugas, pažymi, kuo Matisas pranoko 
pats save: „Jo plastinis menas ne vien žmogiškas, perne- 
lyg žŽmogiškas, bet ir antžmogiškas, iškilęs daug aukščiau 
už skurdų mūsų medžiagiškumą.“ 

Fernanas Ležė dar jaunystėje suprato, kaip daug Ma- 
tisas yra gavęs iš Delakrua, ir pasakė tai Anri Ruso: 
„Apie 1908—1910 metus iškilo Apolineras, Delonė, Mak- 
sas Žakobas, be to, muitininkas Ruso, Kartą, svečiuojantis 
Vercingetorikso gatvėje, Ruso pasiveda mane į šalį ir 
pusbalsiu klausia: 

— Kodėl Matisas nebaigia savo paveikslų? 

— Manau, todėl, kad jis veikiau romantikas, o kadan- 
gi tu klasikas (mėgsti Davido portretus), to neperpran- 
ti 29 

„Romantikas“... Fernanas Ležė teisingai sprendė, nes 
būtent taip save apibūdino ir pats Matisas. Bendras mūsų 
bičiulis, labai puikus tapytojas, paskutinis Sezano patikė- 
tinis, Šarlis Kamuenas štai ką paliudijo: „Prisimenu, Ma- 


2 Šiuos Denuajė, Liursa, Žano Piuji ir Ležė pagarbos žodžius iš- 
spausdino Les Lettres françaises 1952 m. gruodžio 26 d. 

tisas Man parašė: „Aš — pusiau mokslininkas, pusiau ro- 
mantikas.''*0 

Tačiau gražiausiai Matisas, to net nenuvokdamas, pa- 
gerbė pats save, kai 1954 metais, kalbėdamas su Andrė 
Verdė, kreipėsi į jaunimą. 

Niekad nepasens šis trumpas iškalbingas manifestas, 
kuriame dailės meistras nubrėžia kelią savo pasekėjams 
ir nurodo jų pareigas būsimai valstybei: 

„Pasakykite jauniems menininkams, kad tapytojo ama- 
tas neturi nieko bendra su diletantizmu ir jam visiškai 
svetimas madų kaitaliojimasis, blefas ir spekuliacija, Me- 
nininko sąžinė — tyras ir neiškraipantis veidrodis, kuria- 
me menininkas, kas rytą atsikėlęs, privalo pamatyti savo 
kūrinį nesibaimindamas, jog turės raudonuoti. Nuolatinė 
kūrėjo atsakomybė prieš save ir visuomenę nėra tuščias 
žodis: padėdamas kurtis pasauliui, menininkas išlaiko sa- 
vo paties orumą.“ 

Dėl to „savo paties orumo“ Matisas iki paskutinio ato- 
dūsio jausis atsakingas ne tik prieš jaunimą, bet ir prieš 
vaikus. Labai jaudinantis štai toks „prisiminimas“, kurį 
1954 metų gruodžio mėnesį žurnalui Paris-Match atsiun- 
tė panelė Ulrik iš Sen Žermeno: 

„Mane labai sujaudino tapytojo Anri Matiso mirtis, ir 
aš atiduodu paskutinę pagarbą visai vieno didžiausių šiuo- 
laikinės tapybos atstovų kūrybai. Daug metų gyvenau Ni- 
coje, kurį laiką — šalia milžiniško „Reginos“ viešbučio, 
stūksančio viršum miesto ant Simjė kalvos, ir turėjau pro- 
gą dukart apsilankyti didelėse šio žymaus meistro parodo- 
se. 

Kai nuėjau ten pirmą kartą, buvau trylikametė licėjaus 
ketvirtos klasės mokinė. Mokytoja nusivedė mūsų klasę 
į galeriją, kurioje Matisas buvo išstatęs gražiausias savo 
drobes. Staiga visos sustojome kaip įbestos priešais vieną 
drobę, kurios simbolika mums atrodė neaiški, ir pasakė- 
me savo nuomone su tuo baisiu vaikų impulsyvumu, kai 
visa kritika išreiškiama kategorišku „man patinka“ arba 
„Man nepatinka“. O šis kūrinys, kupinas tobuliausio kla- 


-—— ———————————-—-  ———-—— 


30 Šarlio Kamueno 1955 m. sausio 11 d. laiškas šios knygos autoriui. 

sicizmo, mūsų nuomone, buvo „blogas“; toks sprendimas 
anais laikais man atrodė neapeliuojamas. 

Matisas, inkognito vaikštinėjęs tarp lankytojų, atsi- 
stojo už mūsų grupelės, ir mes tuoj jį pažinome, nes die- 
ną prieš tai buvome mačiusios jo nuotrauką laikraščiuo- 
se. Viena iš mūsų — beje, labai mandagiai — paklausė, ar 
jis ne ponas Matisas. 

Jis, jau senas žmogus, pasislėpęs už žilos barzdos ir 
tamsių akinių, pareiškė neturįs nieko bendra su tuo ta- 
pytoju. Atsiprašėme apgailestaudamos, abejodamos... 

Kai jau buvome beeinančios iš galerijos, tas pats sena- 
sis ponas kukliai pasivedė į šalį mūsų mokytoją: „Ponia, 
aš tikrai esu tapytojas Anri Matisas, bet niekada nebūčiau 
ryžęsis prisipažinti šito vaikams, kurie taip griežtai spren- 
džia apie vieną mano drobę, nes, išgirdęs negailestingą, 
nors ir neapgalvotą jų kritiką, taip susidrovėjau, kad 
ėmiau manyti, jog tikrai jie teisingai mato, ir dabar šir- 
dyje nekenčiu drobės, kuri galėjo šokiruoti vaikų žvilgs- 
nius, net jeigu kritika vėliau pripažins ją šedevru. Atleis- 
kite man, ponia, už tą nedidelę melagystę.“ 

Ir senis dingo minioje.“*! 

Kokia graži istorija, ar ne? 

Nieko čia netrūksta — nei nedėkingojo amžiaus savi- 
kliovos (šis amžius nežino pasigailėjimo), nei santūrumo, 
kurį parodė tokiu išdidžiu laikomas meistras, po savo 
puikybe nemokėjęs slėpti sielos nekaltybės ir įgimto dro- 
vio, be to, didelės meilės vaikams, o jiems visada norėjo 
patikti. 

Juk anuo metu jis kartais vėl imdavo į rankas moki- 
nio sąsiuvinį ir rašydavo lazdeles, kad išsaugotų štrichų 
tvirtumą. ,„Mačiau,— pasakoja Aragonas,— kaip, būdamas 
septyniasdešimt šešerių metų, jis naktimis piešdavo raides, 
vėl mokydavosi alfabeto“. 

Kalbėdamas apie savo grafiką su „Matiso Prancūzijoje“ 
autoriumi, šis didis žmogus jam pasakė: „Momentiniai pie- 
šiniai nėra svarbiausias mano kūrybos dalykas. Jie tik 
kinematogratinė vizijų seka, kurią nuolat sudarinėju dirb- 
damas pagrindinį darbą: paveikslą, kuris yra vien rezul- 


>——— Esi E ————— ——— ——— —— 


31 Paris-Match, Nr. 297, 1954 m. gruodžio 4—11 d. 

tatas daugybės tikslių naujų sumanymų, paryškėjančių ra- 
mybėje ir besiremiančių vienas kitu. Staiga pagalvoju apie 
rytmečio vieversi... Tačiau, pradėjęs švelniu čirenimu, no- 
rėčiau baigti vargonų gausmu.“ 

Vieversys. Pirmiausia pagalvoji apie tėvuką Koro, Jis, 
senis Koro (kaip buvo senis Lafontenas ir senis Fragona- 
ras), rado tinkamą žodį, kai, stovėdamas priešais kelis De- 
lakrua paveikslus, tarė: „Tai erelis, o aš — tik vieversys; 
čirenu sau pilkuose debesyse". 

Vieversys — mūsu krašto paukštis, o tėvuko Koro ir 
tėvuko Matiso giesmelė — visa Prancūzija. 

Bet yra dar ir Delakrua, erelio skrydis... todėl Anri 
Matisas norėjo baigti „vargonų gausmu“". 


* x K 


1954 metų lapkričio 3 dienos sambrėškyje Anri Mati- 
sui prasidėjo raujas gyvenimas — galbūt tas, kurį jis nu- 
matė prieš dvylika metų, kalbėdamas su Aragonu. Mirties 
angelas nubloškė nuo jo dūlųjį pavidalą. Tai buvo pasku- 
tinis išgryninimas. 

Insultas ištiko staiga. Jis mirė ramiai ant dukters Mar- 
geritos rankų. 

Dvi apsirengusios baltais ir juodais drabužiais mote- 
rys, — Vanso dominikonių koplyčios spalvomis,— kaip ir 
bendras mūsų bičiulis brangusis Luji Žilė, kuriam (ne kar- 
tą pats man tai sakė) šis agnostikas atrodė visiška prie- 
šingybė ateistui, kaip ir Danielis Ropsas, ištaręs šiuos žo- 
džius: „Esama tokio absoliutaus nuoširdumo, nesavanaudiš- 
kumo ir meilės, iš kurių Kristus visada pažįsta savuo- 
sius“,— jos ir jie aiškiai matė, kokiu šlovingu atsižadėjimo 
keliu žengė „Gyvenimo džiaugsmo“ autorius, pastatydinęs 
Vanso koplyčią, Rožančiaus dievo motinai paskyręs užda- 
rą sodelį, kurį su tokia meile padabino gėlėmis vieniša 
genijaus svajonė, krištolinei šviesai atstatęs Vitražą su 
užburtos savo paletės spalvomis ir sukūręs, kaip ir dauge- 
lis jo senolių iš Kambrezi krašto, savitą „Kryžiaus kelią“, 
taip patikusį Pablui Pikasui. 

„Baigti vargonų gausmu“... Vanso koplyčios statytojo 
noras išsipildė. 

Nicos arkivyskupas mons. Remonas, 1949 metų gruo- 
džio 12 dieną padėjęs šios šventovės kertinį akmenį, nesu- 
klydo vadovaudamas didžiojo žmogaus laidotuvėms aukš- 
toje Simjė bažnyčioje, kurioje prieš dvejus metus sukalbė- 
jo absoliucijos maldas prie Anri Matiso mokinio ir kovos 
draugo Raulio Diufi karsto; dabar juodu bus kaimynai ro- 
jaus ramybės gaubiamose kapinaitėse, kur vaidenasi reik- 
lus Marijos Baškircevos* šešėlis. 

„Kai siela pasitraukia iš kūno, — mėgdavo sakyti Ma- 
tisas,— nesvarbu, kur jį palaidosi, kad tik deramoje vie- 
toje.“ 

Tačiau niekas negalėjo pamiršti, kad Nica buvo mėgs- 
tamiausia jo vieta... Tad ištikimas jo draugas, šio žavaus 
miesto meras ir kultūrinio gyvenimo įkvėpėjas, Žanas 
Medsenas, pritariant Matiso namiškiams, nusprendė nu- 
pirkti, kaip ir mirus Diufi, sklypelį žemės šalia Simjė kapi- 
nių, kuriose jau nebuvo likę nė sprindžio tuščio ploto. 

Kai ką, atrodo, nustebino mons, Remono gestas,— ar- 
kivyskupas nusprendė suruošti bažnytines, be to, įspūdin- 
gas, laidotuves šiam agnostiko reputaciją turėjusiam ta- 
pytojui; bet prelatas negalėjo pamiršti, kokiais žodžiais 
Anri Matisas prieš ketverius metus pasiūlė jam priimtį 
Vanso koplyčią: 


„Ekscelencija, 

su didžiausiu nuolankumų perduodu jums Vanso se- 
serų dominikonių Rožančiaus koplyčią. 

Šis kūrinys iš manęs pareikalavo ketverių metų vien 
jam skirto uolaus darbo ir yra viso mano aktyviojo gy- 
venimo rezultatas. Laikau jį savo šedevru. 

Tepateisins ateitis tokį sprendimą vis didėsiančių žmo- 
nių domėjimusi, jau nekalbant apie šio monumento aukš- 
tesnę prasmę. 


32 Akivaizdu, kad, rašydamas šį žodį, Anri Matisas, kuris buvo tiek 
pat kuklus, kiek ir išdidus, turėjo galvoje tolimus savo protėvius amati- 
ninkus, kurie visi, kad būtų pakelti į meistrus, privalėjo sukurti pavyz- 
dinį darbą — ,,šedevrą". 

Tikiu, kad didelis jūsų patyrimas bendraujant su žmo- 
nėmis ir nepaprasta išmintis padės įvertinti pastangas, ku- 
rios yra išdava gyvenimo, paskirto vien tiesos siekimui. 


A. Matisas“ 


Po kun. Leono atlaikytų mišių, kurias išklausė Matiso 
giminės, Nicos vienuolyno dominikonai, dominikonių vy- 
riausioji priorė, atvykusi iš Montejo, esančio Averono 
departamente, Vanso ,„Lakordero židinio“ viršininkė ir do- 
minikonės, Nicos meras, kuris irgi pasakė gražų pagiria- 
mąjį žodį apie dailės meistrą, šviesos garbintoją, po ilgai 
skambėjusios gražios muzikos, kurią brangino šis spalvų 
muzikas, po Johano Sebastiano Bacho „Pasijos pagal Jo- 
ną” finalo ir po Viduržemio žydrumos mėgėjo Gabrielio 
Forė „Į rojų“ mons. Remonas prieš sukalbėdamas absoliu- 
cijos maldas paminėjo didžią šio jo pažinoto dailininko 
sielą. 

Čia galbūt leistina Matiso padėtį palyginti su Simonos 
Veil* padėtimi — nors ji širdies gilumoje buvo krikščio- 
nė, bet nemėgo mozaizmo“, kuriam, kaip apgailestaudama 
tvirtino, bažnyčia skyrė per daug vietos, ir todėl liko „ant 
slenksčio". 

Tačiau, arkivyskupo manymu, šitaip negalėjo atsitik- 
ti Vanso šventovės statytojui. Mons. Remonas teigė, kad, 
pastatydinęs šią koplyčią ir parašęs čia cituotą laišką, 
Anrį Matisas apsisprendęs — ne likęs „ant slenksčio“, o 
jį peržengęs. 

Savo ultima verba monsinjoras pasakė Rožančiaus die- 
vo Motinos garbei. 

Nicos vyskupas nedvejodamas patvirtino, kad ši kop- 
lyčia — religinis kūrinys, užbaigiantis gyvenimą, paskir- 
tą tiesos ir šviesos ieškojimui, ir maldoje paprašė dievą, 
kad savo šviesa amžinoje ramybėje apgaubtų menininką, 
sugebėjusį taip gražiai ją išreikšti, be to, „iškalinėjusį iš 
aukso smilkyklę“. 

Paskui atėjo eilė vienuolyno prieangyje susirinkusių 
pasauliečių: Nicos mero Žano Medseno, Žano Kasu, ats- 
tovaujančio švietimo ministrui, kuris nusprendė, kad jam 
pačiam nedera trukdytis. Beje, respublikos vyriausybė 
niekad nė nemanė suteikti Anri Matisui Garbės legiono 

didžiojo kryžiaus — „visos atraižos“, anot Foreno,— jį pa- 
tausojo ne tik Šošarui, bet ir Viljamui Bugero, Leonui Bo- 
na bei jų vertiems įpėdiniams. 

Tad Matisas niekad negavo ko nors daugiau, tik ko- 
mandoro kaklaraištį, kaip ir Delakrua. 

Jam svarbiausia, kad ilsisi Nicos žemėje, ramiose Sim- 
jė kapinėse, prie pat jo parko. 


* $ * 


Kažin, gal už didįjį Anri Matiso testamentą, Vanso 
šventovę, turime būtį dėkingi ne tik seserims Mari Anž, 
Žak Marį ir kun. Kutiurjė, bet ir skeptikui volterininkės 
motinos sūnui, spėjamam... Taleirano sūnui? 

Šiaip ar taip, skaitydamas gražius Bareso puslapius, 
įkvėptus ‚Ežero Delakrua testamento“, ne be susijaudini- 
mc pastebi, kad tai, kas susiję su Šventųjų angelų kop- 
lyčia, labai dera ir Rožančiaus koplyčiai! 

Kaip čia kartu su Baresu neprisiminsi trijų prakilnių 
Hugo žodžių, tokių būdingų ir Delakrua, ir Matisui: „Me- 
nas — tai drąsa!“ 

O štai čia tikrai kreipiamasi į šiuos du Dvasios kuni- 
gaikščius, du Tapybos didvyrius išsivadavimo valandą, 
kai jie, anot Romeno, pagaliau peržengė „savo bažnyčios" 
slenkstį: 

„Aukščiausia didybė — nugalėti angelą*, išplėšti iš jo 
paslaptį. Angelas nori mums atverti vartus į tai, kas ne- 
matoma, — tokia jo misija,— bet neatveria jų be kovos; 
neatveria tinginiams, abejingiesiems, atveria tik tiems, 
kurie, norėdami prasiskinti kelią, nebijo veržtis...“ 

Ir Baresas čia primena gražų Delakrua „Dienoraščio“ 
puslapį, rašytą 1862 metų spalio mėnesį, kai tas viešėjo 
Anžervilyje pas savo pusbrolį Berijė. Ten „per žavias mė- 
nesienas“, kai po Batos stryku atgydavo Šopeno dvasia, 
Eženas Delakrua, prieš leisdamasis į didžiąją kelionę, susi- 
kaupė ir išgirdo dievo balsą. 

Koks gražus tikėjimo išpažinimas, maždaug toks pat, 
kokį tuo pačiu laikotarpiu išreiškė didysis Gernsio salos 
Aiškiaregis — irgi Revoliucijos sūnus, irgi tikįs dievo bu- 
vimu: 

„Dievas yra mumyse. Dėl jo vidinio buvimo gėrimės 
tuo, kas gražu, džiaugiamės, kai padarome ką nors gera, ir 
jaučiame pasitenkinimą, kad nesidalijame laime su nedo- 
rėliais. Be abejo, tai jis įkvepia genialius žmones ir jo dė- 
ka jie žavisi, regėdami savo kūrinius. Yra dorovingų žmo- 
nių ir genialių žmonių; ir dorovingus, ir genialius globo- 
ja dievas... Jie gauna atpildą — vidinį pasitenkinimą, kad 
klauso dieviškojo įkvėpimo.“ 

Tačiau venkime pagal savo norą nustatyti užvualiuotą 
tekstų ir plastinių kūrinių dvasią. 

Ir vis dėlto... „niekad neperdėsime genialiems kūri- 
niams suteikdami neribotą prasmę. Tie nuolatiniai kovoto- 
jai neturį aiškaus supratimo apie visas juos įkvepiančias 
idėjas; kitaip jie numirtų, negalėtų to pakelti..." 

Pagaliau — tas aukščiausias pakilimas, nuo šv. Sulpi- 
cijaus bažnyčios dekoravimo iki Vanso šventovės: ,Da- 
bar ir visiems laikams tai — degantis krūmas*. Štai mora- 
linis genijaus testamentas, — žodį „puslapis“ reikia suvok- 
ti plačiąja prasme,— patarimas menininkui, literatui bei 
mokslininkui: „„Cadentem faciem pagina sancta suspici- 
at“... („Kai tavo veidas nukniubs mirštant, tenulinksta jis 
ant kilnaus puslapio".) 

Matisui, kaip ir Delakrua, šis linkėjimas išsipildė. 

Tai ir nestebina, žinant iš Luji Žilė, kaip labai Matisas 
vertino šį lyriškojo Dantės ir Šekspyro biografo jam at- 
skleistą agnostiko Šelio pasakymą: „Menas — tai dieviško- 
sios dvasios apsilankymas žmogui dirbant". 

Tačiau svarbiausius žodžius, kurie užvis geriau paaiš- 
kina giliąją Matiso mintį prie slenksčio į jo nuvoktąjį 
rojų, ištarė vienas seniausių jo mokytojų, Leonardas da 
Vinčis: 

„Tapybos mokslas — toks dieviškas, kad tapytojo dva- 
sią paverčia savotiška dievo dvasia“. 


Malakitas, Mirpua, Arježas. 
1945 m. gegužė — 1955 m. lapkritis 


PAAIŠKINIMAI 


Frenčas (French), Džonas (1852—1925) — britų maršalas. 1914— 
1915 m. jis vadovavo anglų kariuomenei Prancūzijoje. 

La È Sent (La Haie Sainte — , Šventoji gyvatvorė") — pavadinimas 
Belgijos fermos, prie kurios Vaterlo kautynių metu anglų pėstininkai, 
vadovaujami Velingtono, atkakliai atmušinėjo Napoleono kavalerijos 
atakas. 

Balaklava — dabar Sevastopolio miesto dalis. Išgarsėjo per 1854 
metų Krymo karą sąjungininkų pergale ir savižudiška britų lengvosios 
kavalerijos brigados ataka, pašlovinta anglų poeto Tenisono. 

Mortjė (Mortier), Adolfas (1768—1835) — prancūzų maršalas, ga- 
vęs Trevizo kunigaikščio titulą, gimė Le Kato miestelyje. 

Diuran (Durand), Mari — garsi prancūzų hugenotė; penkiolikos 
metų įkalinta Eg Morto miesto-tvirtovės Konstansos bokšte, išbuvo jame 
trisdešimt aštuonerius metus. 

Batavijos respubliką Prancūzija sukūrė 1795 m. savo užimtoje 
Olandijoje. 1806 m. Napoleonas ją pavertė karalyste, kurią pavedė val- 
dyti savo broliui Liudvikui Bonapartui. 

Sodoma, Badzi (Bazzi), Antonijas (1477—1549) — italų dailininkas. 
Nutapė daug freskų Sienos mieste ir apylinkėse. 

De Heimas (Heem), Davidas (15702—1632) — olandų tapytojas. 
Pasižymėjo daugiausia natiurmortais. Apie jo gyvenimą nieko nežinoma; 
kai kurie jo darbai galbūt priskiriami įžymiam jo sūnui Janui. 

Kampanos (Campana) muziejus buvo Paryžiuje, Pramonės rūmuo- 
se, ir vadinosi „Napoleono III muziejus“. Jame buvo eksponuojami italų 
kolekcionieriaus markizo Kampana di Kavelio surinkti graikų, etruskų, 
romėnų ir italų dailės kūriniai, kurių didelę dalį sudarė primityvai. Savi- 
ninkui subankrutavus, kolekciją įsigijo Prancūzija. 

Mistengetė (Mistinguette),) Buržua (Bourgeois) Žana (1875— 
1956) — garsi prancūzų estrados artistė. 


Barnsas (Barnes), Albertas (1798—1870) — amerikiečių kolekcio- 
nierius, sukaupęs daug impresionistų, postimpresionistų ir XX a. daili- 
ninkų drobių. Jo kolekcijoje yra aštuoniasdešimt Matiso kūrinių. 


Bigudenėmis vadinamos vakarų Normandijos, Finistero de- 
partamento, moterys dėl jų nešiojamo aukšto tautinio galvos apdangalo. 

Foras (Faure), Feliksas (1841—1899) — prancūzų politikas, 1895— 
1899 m. buvo respublikos prezidentas. 

Frijezas (Friesz), Otonas (1879—1949) — prancūzų tapytojas. Jo 
ankstyvuosiuose darbuose žymu impresionizmo įtaka. Vėliau tapo vienu 
iš fovizmo pradininkų. Daugiausia tapė peizažus ir marinas, dažnai — su 
figūromis. 

Deruledas (Deroulėde), Polis (1846—1914) — prancūzų rašytojas 
ir politikas. 1899 m. mėgino nuversti parlamentinę respubliką; buvo su- 
imtas, bet išteisintas; paskui nuteistas dešimčiai metų tremties. 

Viletas (Willette), Adolfas (1857—1926) — prancūzų tapytojas ir 
piešėjas. 

Théatre francais—oficialus Comédie française pa- 
vadinimas. Dalį teatro pastato 1910 m. kovo 8 d. sunaikino gaisras. 

Gam elė— užuomina į kariuomenės viršūnes (pranc. gamelle — 
bendras karininkų stalas laive). 

Vilhelmas — kunigaikščio Pilypo Orleaniečio (1869—1926), pre- 
tendento į Prancūzijos sostą, pravardė. Kaip ir Vokietijos imperatorius 
Vilhelmas II, jis buvo kaltinamas, kad, norėdamas sukelti riaušes, remia 
maištininkus. 

Julianas Apostata (3312—363) — Romos imperatorius (nuo 
361 m.). Paryžiuje (Galijoje) ir buvo paskelbtas imperatoriumi. Bandė re- 
formuoti senąją romėnų religiją, varžė krikščionybę. 

Konraras (Conrard), Valantenas (1603—1675) — prancūzų rašy- 
tojas. Buvo išrinktas pirmu nuolatiniu Prancūzų akademijos sekretoriumi. 
Beveik nieko nepublikavo, bet rašytojų tarpe buvo laikomas dideliu 
autoritetu. 

Stain (Stein), Gertrūda (1874—1946) — amerikiečių literatė. Nuo 
1903 m. gyveno Paryžiuje; jos salone lankėsi dailininkai ir rašytojai. Ji 
buvo glaudžiai susijusi su avangardiniu dailės sąjūdžiu. Jos knygos pa- 
rašytos šnekamosios kalbos, dirbtinai naiviu, impresionistiniu stiliumi. 
Pagarsėjo savo „Alisos B. Toklas autobiografija“ (1933). 

Feneonas (Fėnėon), Feliksas (1861—1944) — prancūzų rašytojas, 
vienas simbolizmo pradininkų. 1883 m. įsteigė žurnalą Revue indėpen- 
dante, kur bendradarbiavo Verlenas ir Malarmė; vadovavo žurnalui 
Revue blanche. Dienraštyje Le Matin tvarkė įvairenybių rubriką „Nau- 
jienos trimis eilutėmis“. Buvo įžvalgus savo meto literatūros ir dailės 
sąjūdžio kritikas. 

Orfizmu (dailės terminas) Gijomas Apolineras savo knygoje 
„Tapytojai kubistai“ (1913) pavadino svarbiausią Robero Delonė atsto- 
vaujamą tendenciją, pagal kurią kūrinio formų ir spalvų išraiškingumas 
nepriklauso nuo jutiminės tikrovės formų ir spalvų. 

Vanderlinas (Vanderlyn), Džonas (17752—1852) — amerikietis 
portretistas ir tapytojas istorininkas. Daugiausia gyveno Paryžiuje ir 
Romoje. Tapė šiaurinėje Afrikoje.— Knygos autorius tikriausiai turi gal- 
voje šį dailininką, o ne olandų dailininką Vanderpilą (1621—1664), kurio 
pavardę čia nurodo. 

Daktaras Knokas— Žiulio Romeno (Jules Romains) komedi- 
jos „Daktaras Knokas, arba medicinos triumfas“ personažas. Naujas 
miestelio gydytojas visus jo gyventojus ir net savo pirmtaką įtikina, kad 
jie ligoniai ir turi pas jį gydytis. 

Žalezas— Žiulio Romeno 27 tomų romano „Geros valios żmo- 
nės” herojus. 

Kapuja— Italijos miestas; 215 m. pr. m. e. jį buvo užėmęs Hani- 
balas ir jame žiemojo. Jo kareiviai čia pasinėrė į „Kapujos malonu- 
mus"— išglebo. 

„Didysis šimtmetis" (Grand siėcle) — Liudviko XIV epocha. 


Žilė (Gillet), Luji (1876—1943) — prancūzų dailėtyrininkas. Pran- 
cūzų akademijos narys. Dėstė Lavalio universitete, Kvebeke. Parašė kny- 
gų apie dailę ir dailininkus. 

Anoto (Hanotaux), Gabrielis (1853—1944) — prancūzų istorikas ir 
politikas. Prancūzų akademijos narys. 1894—1898 m. buvo užsienio rei- 
kalų ministras. Nuo 1898 m. atsidėjo istorijos darbams. 


Zenefelderis (Senefelder), Aloizas (1771—1834) — litografijos 
išradėjas. 

Liunua (Lunois), Aleksandras (1863—1916) — prancūzų tapytojas 
ir litografas. 

„Prabanga...“— turima galvoje Bodlero eilutės, trissyk pakarto- 
tos „Kvietime į kelionę": Là, tout n'est qu'ordre et beauté, Luxe, calme 
et volupté („Ten viskas — tvarka ir grožis, prabanga, ramybė ir geidu- 
lingumas“). 

Selinuntas— senovinis Sicilijos miestas, įkurtas graikų kolo- 
nistų. Čia yra septynių šventyklų griuvėsiai; garsiausi — Apolono šven- 
tyklos. 

Gargaljas (Gargallo), Pablas (1894—1934) — ispanų skulptorius. 

Loransas (Laurens), Anri (1885—1954) — prancūzų skulptorius. 

Despjo (Despiau), Šarlis (1874—1946) — prancūzų skulptorius. 

Bretonas (Breton), Andrė (1896—1966) — prancūzų rašytojas, 
vienas iš siurrealizmo predininkų. 

Grandidjė (Grandidier), Ernestas (1833—1912) — meno kūrinių 
kolekcionierius. 

Elginizmu vadinama savotiškas vandalizmas, kai iš architektūros 
paminklo išgrobstomi dailės kūriniai viešoms ar privačioms kolekcijoms 
sudaryti. Pagrindą šiam terminui davė britų diplomatas Tomas Brusas, 
grafas Elginas, kuris, būdamas ambasadoriumi Turkijoje (1749—1802), 
išsigabeno daug nepaprastai vertingų meno dalykų iš senovinių Atėnų 
griuvėsių, tarp jų — didesnę dalį Akropolio frizo (dabar — Britų muzie- 
juje, Londone). Jo veiksmai buvo griežtai pasmerkti. 

Puarė (Poiret), Polis (1896—1944) — madingiausias to laikotarpio 
Paryžiaus modistas, kuris naudojosi Rytų dekoratyvinio meno motyvais. 

Lerišas (Leriche) Renė (1879—1955) — prancūzų chirurgas. 
Mokslų ir Medicinos akedemijų narys. Profesoriavo ir dirbo ligoninėse. 
Entuziastingas novatorius. Parašė medicinos veikalų, „Chirurgijos fi- 
losofiją“ (1951). 

Karalius Pilietis — Liudvikas Pilypas (1773—1850). 

Režana (Rėjane; tikr. Rėju), Gabrielė (1856—1920) — prancūzų 
dramos aktorė. 

Keturių menų balių (Bal des Ouat'zaris) Paryžiuje moks- 
lo metų pabaigoje rengia Aukštosios dailės mokyklos studentai. 

Filipas (Philippe), Šarlis Luji (1874—1909) — prancūzų rašytojas. 
Jo realistiški romanai, jautriai vaizduoją vargšus ir bedalius, daugiausia 
paremti asmeniniais prisiminimais (,„Monparnaso Biubiu“, ,,Tėvukas 
Perdri“). 

„Kurčiojo vila"— šiame paveiksle Goja vaizduoja savo vilą 
Ouinta del Sordo Madrido Karabančelio priemiestyje, kur gyveno jau 
apkurtęs. 

Koromandelio lakai— kinų lakai, kurių gausiai eksportuota 
į Europą antrojoje XVII a. pusėje ir XVIII a. Daugiausia tai — širmos, 
dažnai — labai didelės, 12 rėmų, atitinkančių dvylika metų mėnesių. 

Maršanas (Marchand), Andrė (1907— ) — prancūzų tapytojas. 
Jo kūriniai sandara primena japonų estampus ir kai kurių graikų vazų 
dekorą. Nutapė Provanso, Burgonės, Italijos peizažų, aktų, natiurmortų; 
litografijomis iliustravo knygų, parengė gobelenų kartonų. 

Baškirceva, Marija (1860—1884) — rusų kilmės tapytoja, nuo 
1870 m. gyvenusi Francūzijoje. Puikiai debiutavo 1883 m. Salone. Kū- 
ryba primena jos mokytojo Bastjen-Lepažo ir Manė kūrybą. Parašė įdo- 
mų dienoraštį. 

Veil (Weil), Simona (1909—1943) — prancūzų rašytoja ir filosofė. 
Baigusi pedagoginį institutą, dėstė licėjuose; dirbo darbininke automobi- 
lių gamykloje; kovojo respublikonų pusėje Ispanijoj; 1942 m. Prancū- 
zijoje darbavosi pogrindy prieš vokiečių okupaciją. Aktyvią jos poziciją 
gyvenime persmelkė krikščioniškasis misticizmas. 

Mozaizmu vadinama visuma dogmu, dorovės, kulto ir teisės insti- 
tucijų, pasak Biblijos, Izraelio gautų iš dievo, tarpininkaujant Mozei. 

„Nugalėti angelą.../— turima galvoje šventraščio epizodas, 
kuriame pasakojama, kaip būsimasis žydų patriarchas Jokūbas, grįždamas 
su kaimene į Kanaaną, prie upės brastos visą naktį grūmęsis su dievo 
pasiųstu angelu; paskui dievas jį palaiminęs ir suteikęs jam Izraelio 
(„kovojančio su dievu“) vardą.— Yra garsus Delakrua paveikslas šia 
tema. 

Degantis krūmas — pasak šventraščio, dievas pirmą kartą pa- 
sirodęs Mozei degančio krūmo pavidalu ir paskelbęs, kokia jo misija.— 
Pagal šį siužetą nutapyta keletas paveikslų, kurių garsiausias — pran- 
cūzų dailininko Nikola Fromano (Froment) triptikas „Degantis krūmas“ 
(Provanso Ekso katedroje). 

CHRONOLOGINĖ LENTELĖ 


1869 m. 


1887—1888 m. 
1890 m. 


1891 m. 


1892 m. 


1894 m. 


1896—1897 m. 


1898 m. 


1899 m. 


— gruodžio 31 d. Le Kato (Le Cateau) miestelyje grūdų 
pirklio šeimoje gimė Anri Emilis Benua Matisas. 

— Baigęs vidurinį mokslą, jis studijuoja teisę Paryžiaus 
universitete ir 1888 m. išlaiko teisininko kvalifikacijos 
egzaminus. 

— Turėdamas visus metus gulėti patale dėl apendicito, 
jis ima piešti, kad galėtų prasiblaškyti. Pasveikęs išdeko- 
ruoja, išdažo savo senelių būstą Le Kato miestelyje. 

— Vis labiau jausdamas potraukį prie dailės, tėvui nebe- 
prieštaraujant jis meta tarnybą pas advokatą ir apsigy- 
vena Paryžiuje, kad atsidėtų dailės studijoms. Įsirašo į 
Žiuliano (Julian) akademiją, kur dirba vadovaujamas 
Bugero (Bouguereau). 

— Jis palieka Žiuliano akademiją ir įstoja į Giustavo 
Moro (Moreau) ateljė, kur mokosi penkerius metus; čia 
susitinka su Ruo (Rouault), Kamuenu (Camoin), Mangenu 
(Manguin). Lanko ir Dekoretyvinės dailės mokyklos vaka- 
rinius kursus, kur susidraugauja su Markė (Marquet). Jis 
dirba taip pat Ivono (Yvon) ateljė Aukštojoje dailės mo- 
kykloje. 

— Gimsta jo duktė Margerita, kurios motiną Ameli Pareir 
(Parayre) jis ves 1898 m. 

— Jis eksponuoja keturis paveikslus Nacionalinės dailės 
draugijos salone ir susilaukia tam tikro pasisekimo. Vals- 
tybė nuperka iš jo drobę „Skaitanti moteris“ valstybės 
prezidento būstui Rambujė rūmuose. Vasarą jis praleidžia 
Bel Ilio saloje su impresionistų bičiuliu Džonu Raselu 
(Russel), kuris jį supažindina su Rodeno ir Pisaro daile. 
Matisas žavisi impresionistų darbais, patekusiais į Luvrą 
pagal Kaiboto (Caillebotte) testamentą. 

— Matisas praleidžia kelis mėnesius Londone (čia ypač 
domisi Terncrio (Turner) drobėmis), Tulūzoje ir Korsi- 
koje, kurioje susižavi Pietumis. 

— Grįžęs į Paryžių, dar studijuoja Aukštojoje dailės mo- 
kykloje, vedovaujamas Kormono (Cormon), kuris jam 

1900 m. 


1901 m. 


1903 m. 


1904 m. 


1905 m. 


1906 m. 


1907 m. 

pataria Mokyklą mesti. Tada jis įstoja į Kamilo (Camillo) 
akademiją, kur piešinius taiso Karjeras (Carriėre). Čia 
Matisas išbūna tik kelis mėnesius; susipažįsta su Derenu 
(Derain) ir Piuji (Puy). Mokydamasis iš Bari (Barye) ir 
Rodeno kūrybos, atsideda skulptūrai. Įsigyja dailės kū- 
rinių, pavyzdžiui, Sezano paveikslą ,„Besimaudančios mo- 
terys“ (jį 1936 m. padovanos Mažųjų rūmų muziejui), 
Gogeno „Berniuko galvą“ ir Rodeno gipso atlieją „Anri 
Rošforo galva“.— Gimsta antras tapytojo vaikas — Žanas. 
— Gimsta Pjeras, trečias ir paskutinis Matisų vaikas. 

— Matisas eksponuoja drobes Nepriklausomųjų salone, 
kuriam pirmininkauja Polis Sinjakas (Signac). Van Gogo 
personalinėje parodoje Bernheimo jaunesniojo galerijoj 
Derenas jį supažindina su Vlaminku (Vlaminck). 

— Įsteigiamas Rudens salonas, kuriame dalyvauja Ma- 
tisas kartu su savo buvusiais Moro ir Karjero ateljė 
moksladraugiais: Kamuenu, Derenu, Mangenu, Žanu 
Piuji, Ruo.— Pirmieji Matiso ofortai. 

birželio mėnesį — pirma jo paroda pas Ambruazą Vo- 
larą (Vollard). Jis praleidžia vasarą Sen Tropė (Saint- 
Tropez) kurorte kartu su Sinjaku ir Krosu (Cross). Šių 
dviejų savo draugų pavyzdžiu pradeda eksperimentuoti 
divizionizmą; nutapo drobę „Prabanga, ramybė, geidulin- 
gumas", kurią kitais metais Nepriklausomųjų salone nu- 
pirks Sinjakas. 

— Matisas kartu su Derenu praleidžia vasarą Koliūreė 
(Collioure); Rudens salone su savo bendraminčiais ekspo- 
nuoja naujų kūrinių. Jų akį rėžiančios spalvos kelia 
publikos pasipiktinimą, ir kritikas Luji Voselis (Vauxcel- 
les) Matisą ir jo draugus pavadina les Fauves — „lauki- 
niais žvėrimis“; iš čia dailės srovės pavadinimas — foviz- 
mas. Matisas, žymiausias grupės atstovas, randa mėgėjų, 
pavyzdžiui, Leo ir Maiklą Stainus (Stein), jų seserį Ger- 
trūdą, Maiklo žmoną Sarą; jie nuperka paveikslą „Mote- 
ris su skrybėle". 

— Jis vėl eksponuoja savo kūrinius Rudens salone kartu 
su fovistais Mangenu, Markė, Bjetu, Piuji, Vlaminku, 
Derenu, Frijezu, Van Dongenu, Ruo.— Pirma Matiso ke- 
lionė į Afriką, į Alžyrą; jam padaro didelį įspūdį šio 
krašto dailieji amatai, ypač tekstilė ir keramika. Jis su- 
kuria savo pirmas litografijas ir nutapo ,„Natiurmortą 
su raudonu kilimu“. 

— Pas Gertrūdą Stain jis susitinka su Pikasu. Išvyksta 
į Italiją, kur žiūri dailės kūrinius Paduvoje, Florencijoje, 
Arece ir Sienoje. Nutapo paveikslą ,„Prabanga“ I, ,„Jūri- 
ninkas“ I, „Mėlyna nuoga moteris“ ir „Margerita“. 


1908 m. 


1909 m. 


1910 m. 


1911 m. 


1912—1913 m. 


1916 m. 


1918 m. 


— Norėdamas supažindinti su savo idėjomis jaunus dai- 
lininkus, Matisas atidaro mokyklą, kurią lanko daugiausia 
užsieniečiai. Ji neilgai tegyvuoja (iki 1911). Niujorke 
įvyksta jo pirma personalinė paroda anapus Atlanto. Fo- 
tomenininkas Alfredas Štyglicas (Stieglitz) savo galeri- 
joje eksponuoja daug Matiso piešinių, akvarelių, lito- 
grafijų ir ofortų; publikai jie patinka, bet kritika atsilie- 
pia daugiausia neigiamai. Jis nutapo „„Raudoną deserto 
stalą” ir nulipdo skulptūrą „Dvi negrės". 

— Rusų kolekcionierius Ščiukinas užsako jam du dide- 
lius dekoratyvinius pano —,Šokį“ ir „Muziką“. Jis nu- 
lipdo „Vingriąją“ (La Serpentine), „Didelę nuogą susigū- 
žusią moterį“ ir bareljefą „Nugara“ I. 

— Didelė Matiso kūrinių personalinė paroda Bernheimo 
jaun. galerijoj, Paryžiuje. Kartu su Markė jis apsilanko 
musulmonų dailės parodoje, Miunchene. Kelionė į Ispa- 
niją. 

— Matisas nuvyksta į Maskvą žiūrėti, kaip pas Ščiukiną 
įtaisomi dekoratyviniai pano —,Šokis“ ir „Muzika“. Jį 
sužavi rusų ikonos, kurių dėka, anot jo, perprato bizan- 
tinę tapybą. Tam tikri tų ikonų dekoratyviniai ritmai vai- 
dins svarbų vaidmenį jo dailės kalboje. 

— Matiso kelionė į Maroką su Kamuenu ir Markė. 
1913 m. kai kurie jo kūriniai figūruoja Berlyno secesijos 
parodoje. Jis sukuria bareljefą „Nugara“ II, Žanetos 
skulptūrinius portretus. Atleistas nuo karinės prievolės, 
karui prasidėjus jis su šeima apsigyvena Koliūre. Pas 
juos atvažiuoja Markė, ir čia jie susitinka su ispanų ta- 
pytoju kubistu Chuanu Grisu (Juan Gris), atvykusiu į 
Koliūrą  vasaroti.— Matiso kūrinių paroda Montroso 
(Montross) galerijoje, Niujorke. Jis nutapo „Ivonos 
Landsberg portretą“ ir „Geltoną užuolaidą“. 


— Matisas pirmąkart žiemą praleidžia Nicoje; tai taps 
jam įpročiu. Veikiant slegiančiai karo meto atmosferai, 
jo paletėje šviesius ryškius tonus dabar keičia tamsių — 
žalių, rudų, pilkų, violetinių, juodų — tonų gama. Laiške 
Derenui jis skundžiasi, kad turi gyventi nuolatiniame 
nerime ir nežinioje. Nutapo ,„Marokiečius“ ir ,,Moliūgus“ 
ir nulipdo bareljefo „Nugara“ trečią variantą. 


— Matisas išsinuomoja Nicoje vilą, ketindamas čia kuo 
ilgiau gyventi. Jo kūryboje prasideda intymumo perio- 
das; jis renkasi atitinkamus siužetus; kuria jaukius inter- 
jerus, moterų aktus, odaliskas, intymius peizažus, praš- 
matnius natiurmortus.— Nuo sausio pabaigos Polio Gijomo 
(Guillaume) galerijoje daugiau kaip mėnesį veikia didelė 
Matiso ir Pikaso kūrinių paroda, kurios katalogo pratar- 
mę parašo Apolineras. 

1919 m. 


1920 m. 


1924 m. 


1925 m. 


1925—1926. m. 
1927 m. 


1929—1933 m. 


1940 m. 


1941 m. 

— pavasarį Matisas eksponuoja savo drobes Bernheimo 
jaun. galerijoj, Paryžiuje; rudenį surengiama didelė jo 
darbų paroda Leicester Galleries patalpose, Londone. 

— Jis sukuria dekoracijas ir kostiumų eskizus Stravinskio 
operai „Lakštingala“. Vyksta pasižiūrėti jos premjeros į 
Londoną, paskui kelias savaites praleidžia Etreta kurorte, 
kuriame buvo dirbę ir Kurbė su Monė. Nutapo trisdešimt 
vieną drobę; vėliau jas eksponuos pas Bernheimą jaun. 
Sunkoka jo ankstesniųjų metų kūrybos maniera, atrodo, 
darosi lankstesnė ir pamažu užleidžia vietą labiau tradi- 
ciniam stiliui ir lengvesnio pobūdžio hedonizmui. 

— Surengiama Matiso kūrinių paroda Naujojoje Karls- 
bergo gliptotekoje, Kopenhagoj. Jis baigia „Didelę nuo- 
gą sėdinčią moterį“. 

— Kelionė į Italiją. Nuo 1925 m. Matisas krypsta į la- 
biau konstruotą tapybą, tvirtesnę faktūrą, grįžta prie 
griežtesnio stiliaus; tai liudija šių ir vėlesnių metų darbai. 
— Nutapo „Dekoratyvinę figūrą ornamentiniame fone“. 
— Matiso kūrinių paroda Djudensingo (Dudensing) ga- 
lerijoje, Niujorke. Dailininkui suteikiamas didysis prizas, 
taip pat už kūrinius, eksponuotus tarptautinėje Karnegio 
parodoje, Pitsburge. Nutapo paveikslą „„Gulinti nuoga 
moteris iš nugaros“, ,„(Odaliską su pilkomis kelnaitėmis“ 
ir nulipdo skulptūrą „Gulinti nuoga moteris“ II. 

— Tai intensyvaus darbo tapyboje ir skulptūroje metai; 
didėja pasisekimas ir visuomeninėje srityje. Europoje ir 
Amerikoje viena po kitos rengiamos parodos; tarp jų — 
keturios didelės personalinės parodos Berlyne, Bazelyje, 
Niujorke ir Paryžiuje. Matisas lankosi Jungtinėse Valsti- 
jose ir Polinezijoje. Amerikiečių kolekcionierius Barnsas 
jam užsako savo įsteigtam muziejui Merione, Pensilva- 
nijos valstijoje, didelį trijų dalių dekoratyvinį pano, vaiz- 
duojantį šokį. Be to, Matisas sukuria apie trisdešimt ofortų 
naujam Malarmė „Poezijos“ rinkiniui. 

— Vėl intensyvaus darbo metai. Matisas nutapo paveiks- 
lus „Rausva nuoga moteris“, „Sapnas“, „Mėlynos akys“. 
Iliustruoja ofortais Džoiso (Joyce) „Ulisą“. 


— Jis sukuria dekoracijas Monte Karlo rusų baletų pa- 
statymams. Nutapo „Ochrcs spalvos galvą“ ir „Persišką 
chalatą". 

— Prancūzijai pralaimėjus karą, Matisas ketina išvykti 
į Braziliją, bet atsisako šio sumanymo ir grįžta į Nicą. 
— Sunkiai susirgęs, jis gana ilgai guli ligoninėje; bet, 
vos tik pradeda sveikti, vėl su įkarščiu piešia. Buvęs arti 
mirties, jaučia dar didesnę gyvenimo meilę. 


1944 m. 


1945 m. 


1946 m. 


1949 m. 


1950 m. 


1951 m. 


1952 m. 


1954 m. 


— Didėjont pavojui, kad vokiečiai okupuos ir pietų 
Prancūziją, Matisas apsigyvena Vanso (Vence) miestelyje, 
netoli Nicos. Jis labai susirūpina, kai jį pasiekia žinios, 
kad suimta jo žmona ir išvežta į Vokietiją duktė Marge- 
rita. Tapytojas stengiasi rasti paguodos darbe ir užmiršti 
slegiančią atmosferą. Spalio 3 d. laiške Ruverui (Rouvey- 
re) skundžiasi, kad įstengia rimčiau dirbti tik porą va- 
landų per dieną. 

— Karui pasibaigus, jis kartu su Pikasu eksponuoja savo 
darbus Londone, paskui Briuselyje. Surengiama didelė 
jo kūrinių paroda Rudens salone, Paryžiuje. 

— Matisas pradeda paruošiamuosius etiudus, ketindamas 
dekoruoti Vanso Rožančiaus koplyčią; šį darbą dirbs be 
atvangos iki pat 1950 metų. Išeina iš spaudos „Džiazas“ 
(Jazz): tai dvidešimties Matiso guašų ir „popieriaus kar- 
pinių" reprodukcijų rinkinys. Jis nutapo „Interjerą su 
egiptietiška užuolaida“, „Didelę raudoną ateljė“, ,„„Ana- 
nesą“, „Slyvos šaką ochros spalvos fone“. 

— Matisas išsikelia iš Vanso ir apsigyvena Nicos prie- 
miestyje Simjė (Cimiez), dideliame „Reginos“ viešbutyje, 
kurio klientas buvo jau nuo 1938 metų; čia atšvenčia 
savo aštuoniasdešimtmetį. Liucernos muziejus suruošia 
trijų šimtų eštuonių jo kūrinių parodą — didžiausią iki 
šiol jo garbei renginį. 

— Jis eksponuoja savo darbus XXV Venecijos biena- 
lėje, kur gauna didįjį prizą, skiriamą užsienio dailininkui. 
Nulipdo skulptūrą „Stovinti nuoga moteris (Katia)“. 
birželio 25 d. įvyksta Vanso koplyčios pašventinimas. 
Nors jo sveikata pašlijusi, jis dar įtemptai dirba, ypač 
atsideda ,,popieriaus karpiniams“. Atidaroma Matiso pa- 
roda Tokijo necionaliniame muziejuje. 

— Iškilmingai atidaromas nedidelis Matiso muziejus jo 
gimtajame Le Kato miestelyje. San Francisko dailės mu- 
ziejus surengia Matiso kūrinių parodą. 

lapkričio 3 dieną Nicoje miršta Anri Matisas. Jis ilsisi 
šalia savo žmonos Simjė kapinėse. 

Eskoljė R. 

Matisas /Iš pranc. k. vertė V. Kauneckas.— V.: 
Vyturys, 1986.— 276,[2į p., [16] iliustr. lap.— (Si- 
luetai). 


Biografinė prancūzų autoriaus R. Eskoljė knyga apie žymaus 
prancūzų dailininko Anri Matiso (1869—1954) gyvenimo kelią ir kū- 
rybą, turėjusią didelės įtakos daugeliui šiuolaikinių dailininkų. 

